
Džonui ir Džanetai Harlandams 


„alaus bokalas be mergos, oi, deja, 
tai kaip kiaušinis be druskos arba rūkyta silkė 
be garstyčių. 


THOMAS LODGE IR ROBERT GREENE 
VEIDRODIS LONDONUI IR ANGLIJAI (1592) 


PIRMAS 


T u mane gąsdini, — tarė čigonė. — Savo krištolo rutuly dar 
= niekad nemačiau tiek daug tamsos. 

Ji apgaubė delnais tą daiktą, lyg norėdama pridengti mano akis nuo 
baisenybių, plaukiojančių drumzlinose jo gelmėse. Kai pirštais sugrie- 
bė stiklą, man pasirodė, kad jaučiu gerklėje sruvenant ledinį vandenį. 

Ant stalo krašto mirgėjo plona žvakė, o blanki jos šviesa žybsėjo 
tabaluojančių varinių čigonės auskarų kilpose ir atsispindėjusi blėso 
kažkur užtemdytuose palapinės kampuose. 

Juodi plaukai, juodos akys, juoda suknia, raudonai dažyti 
skruostai, raudonos lūpos, o balsas toks, koks gali būti tik surūkius 
pusę milijono cigarečių. 

Tarsi patvirtindama mano įtarimus, senoji moteris staiga su- 
sirietė nuo ūmaus kosulio priepuolio, dėl kurio ėmė kratytis visa 
susikūprinusi ir ėmė kraupiai gaudyti orą. Skambėjo taip, tarsi jos 
plaučiuose būtų kažkaip įsipainiojęs didelis paukštis, kuris mėgino 
plasnodamas ištrūkti. 

— Kaip jaučiatės? — paklausiau. — Einu, pakviesiu pagalbą. 

Atrodo, vos prieš dešimt minučių šventoriuje mačiau daktarą 
Darbį, stabčiojantį porai žodžių prie kiekvieno bažnyčios iškylos 
stendo. Bet man nespėjus pajudėti, tamsi čigonės ranka uždengė 


manąją, gulinčią ant juodu velvetu užtiesto stalviršio. 

— Ne, - tarė ji, — ne... nereikia. Taip visą laiką būna. 

Ir ji vėl ėmė kosėti. 

Kantriai palaukiau, beveik bijodama pajudėti. 

— Kiek tau metų? - galiausiai tarė ji. - Dešimt? Dvylika? 

— Vienuolika, — atsakiau, ir ji nuvargusi linktelėjo galva, tarsi 
taip ir žinojo. 

— Matau... kalną, - tęsė ji, beveik dusdama nuo tų žodžių, - ir 
veidą... moters, kuria tu tapsi. 

Nepaisant troškaus karščio pritemdytoje palapinėje, man krau- 
jas sustingo gyslose. Aišku, kad ji pamatė Harietą! 

Harieta buvo mano motina, kuri žuvo per nelaimingą alpiniz- 
mo atsitikimą, kai buvau maža. 

Čigonė apvertė mano ranką ir skaudžiai įsmeigė nykštį į patį 
mano delno vidurį. Mano pirštai išsiskėtė, o tada vėl susirietė tarsi 
nupjautos vištos kojos nagai. 

Ji paėmė mano kairiąją ranką. 

— Su šita ranka tu gimei, — tarė ji, vos žvilgtelėjusi į delną, o 
tada numetė ją ir paėmė kitą, — ...o į šitą išaugai. 

Ji bjaurėdamasi įsižiūrėjo į ją blyksinčios žvakės šviesoje. 

— Ši lūžusi žvaigždė ant tavo Mėnulio kauburio rodo talentingą 
protą, nukreiptą prieš save, — protą, klaidžiojantį tamsos keliais. 

Ne šito aš norėjau klausytis. 

— Papasakokit apie tą moterį, kurią matėte ant kalno, - pasa- 
kiau. — Tą, kuria aš tapsiu. 

Ji vėl atsikosėjo ir tvirčiau apsigobė savo spalvingu šaliu pe- 
čius, tarsi apsisiausdama prieš kažkokį senovinį ir nematomą žiemos 
vėją. 

— Peržegnok man delną sidabru, — pareikalavo ji, atkišdama 


nevalyvą ranką. 

— Bet aš daviau jums šilingą, — tariau. —- Taip parašyta ant lentos 
lauke. 

— Pranešimai iš Trečiojo Rato kainuoja papildomai, — sušvokštė 
ji. - Nuo jų išsenka mano sielos baterijos. 

Vos balsu nenusijuokiau. Kuo ta sena ragana save laiko? Bet vis 
dėlto atrodė, kad ji už skraistės pastebėjo Harietą, ir aš negalėjau 
leisti skepsiui sugadinti kad ir menkiausią šansą persimesti keliais 
žodžiais su mirusia motina. 

Iškrapščiau paskutinį savo šilingą ir, kai įspraudžiau monetą jai 
į ranką, tamsios čigonės akys staiga sublizgo tarsi kuosos ir įsmigo 
į manąsias. 

— Ji mėgina grįžti namo, — tarė ji. — Ši... moteris... bando grįžti 
namo iš ten, kur šalta. Ji nori, kad jai padėtum. 

Pašokau ant kojų, plikais keliais trenkdama į stalo apačią. Jis 
susvyravo ir nuvirto ant šono, o žvakė nuslydo ir nukrito į dulkėtų 
juodų užuolaidų raizginį. 

Iš pradžių pasirodė menka juoda dūmų sruogelė, liepsna tapo 
mėlyna, tada raudona, o tada staiga oranžinė. Su siaubu žvelgiau, 
kaip ji plinta portjeromis. 

Greičiau, nei spėčiau papasakoti, užsiliepsnojo visa palapinė. 

Gaila, kad nesusiprotėjau užmesti šlapio skuduro čigonei ant 
akių ir išvesti jos į saugią vietą. 

Užuot tai padariusi, aš stryktelėjau tiesiai pro ugnies žiedą, ku- 
riuo tapo įėjimas, ir nesustojau, kol pasiekiau kokoso riešutų kios- 
ką, ir stovėjau ten šnopuodama už brezento uždangos, mėgindama 
atgauti kvapą. 

Kažkas į šventorių atsinešė prisukamą gramofoną, iš kurio skli- 
do Danny Kaye balsas, šleikščiai suplonėjęs nuo dažyto aparato gar- 


sintuvo: 

Oi turiu nuostabią kekę kokosų. 


Jie išrikiuoti iš eilės... 


Pažvelgusi atgal į čigonės palapinę, kaip tik spėjau pamatyti, kaip 
ponas Haskinsas, Šv. Tankredo zakristijonas, ir kitas vyriškis, kurio 
nepažinojau, užvertė ant liepsnų vandens kubilą kartu su obuoliais. 

Pusė Bišop Leisio kaimiečių, ar bent taip atrodė, išsižioję spok- 
sojo į kylantį juodų dūmų stulpą, rankomis užsidengę burnas ar 
pridėję pirštų galiukus prie skruostų, ir nė vienas iš jų nežinojo, ką 
daryti. 

Daktaras Darbis jau lėtai vedė čigonę prie Šv. Džono greitosios 
pagalbos palapinės, o senus jos kaulus purtė kosulys. Kokia maža ji 
atrodo prieš saulę, pamaniau, ir kokia išblyškusi. 

— Ak štai kur tu, maža šlykšti krevete. Visur tavęs ieškojom. 

Tai buvo Ofelija, vyresnioji iš mano dviejų seserų. Filė buvo 
septyniolikos ir laikė save vieno rango su Palaimintąja Mergele Ma- 
rija, nors galėčiau kirsti lažybų, kad pagrindinis skirtumas tarp jų 
tas, kad Mergelė nepraleidžia dvidešimt trijų valandų per dieną 
spoksodama į save veidrodyje ir rakinėdama veidą pincetu. 

Filei visada geriausia atšauti greita replika: 

— Kaip drįsti vadinti mane krevete, tu kvaila dešra? Tėvas tau 
ne kartą sakė, kad tai nepagarbu. 

Filė grybštelėjo man už ausies, bet aš lengvai išsisukau nuo jos. 
Tiesiog iš būtinumo man yra tekę išmokti, kaip išsisukti žaibišku 
judesiu. 

— Kur Dafi? - paklausiau, tikėdamasi nukreipti jos nuodingą 
dėmesį. 

Dafi - kita mano sesuo, dvejais metais vyresnė už mane, tryli- 


kos metų ir jau patyrusi kankintojos bendrininkė. 

— Varvina seilę prie knygų. Kur dar? — Ji smakru parodė sta- 
lus, suręstus iš ožių ir pasaga išdėstytus ant šventoriaus žolės, ant 
kurių Šv. Tankredo altoriaus draugija ir Moterų institutas bendro- 
mis jėgomis surengė netvarkingą naudotų knygų ir visokio buitinio 
šlamšto išpardavimą. 

Atrodė, kad Eilė nepastebėjo rūkstančių čigonės palapinės lie- 
kanų. 

Kaip visad, iš tuštybės paliko akinius namie, bet galbūt nekrei- 
pė dėmesio tiesiog iš abejingumo. Praktiniu požiūriu Filės susido- 
mėjimas siekė tik tiek, kiek jos pačios oda. 

— Žiūrėk kokie, — tarė ji, prisidėjusi prie ausų porą juodų auska- 
rų. Negalėjo susilaikyti nepasirodžiusi. — Prancūziškas gagatas. Jie 
iš ponios Troter palikimo. Glenda sako, kad jiems dar pasisekė, jog 
gavo už juos šešis pensus. 

— Glenda teisi. Prancūziškas gagatas — tik stiklas. 

Tai tiesa: neseniai savo chemijos laboratorijoje ištirpinau klai- 
kią Viktorijos laikų segę ir atradau, kad ji - grynas silicis. Kažin ar 
Filė kada jos pasiges. 

— Angliškas gagatas kur kas įdomesnis, — tariau. — Matai, jis 
susidaręs iš fosilizuotų araukarijos medžių liekanų ir... 

Ber Filė jau ėjo šalin, priviliota vaizdo, kaip Nedas Kroperis, 
raudonplaukis „Trylikos gaigalų“ patarnautojas, ganėtinai grakščiai 
judindamas raumenis energingai svaido medines lazdeles į Tetą Sali. 
Trečiuoju metimu jis sudaužė tos medinės figūros pypkę pusiau, o 
Filė pačiu laiku prisigretino prie jo, ir beprotiškai išraudęs Nedas 
įteikė jai prizą — pliušinį meškiuką. 

— Ką nors verta gelbėti nuo laužo? — paklausiau Daf, kuri buvo 
tvirtai įsmeigusi nosį į tai, kas, sprendžiant iš taškuotų oksiduotų 


lapų, gal buvo pirmasis Puikybės ir prietarų leidimas. 

Tačiau atrodė mažai tikėtina. Karo laikais ištisos bibliotekos 
buvo atiduotos antrinėms žaliavoms, ir šiais laikais mažai kas buvo 
likę išpardavimams. Knygas, likusias neparduotas iki vasaros sezo- 
no pabaigos, Gajaus Fokso naktį atveš iš parapijos salės rūsio, suvers 
ant kaimo pievos ir sudegins. 

Pakreipiau galvą šonu ir skubiai pažvairavau į krūvą knygų, 
kurias Dafi jau pasidėjo į šalį: Rogėmis ir arkliais pas atstumtuosius 
Sibiro raupsuotuosius, Plinijaus Gamtos istorija, Žmogaus kankinys- 
tė ir pirmieji du Žako Kazanovos memuarų tomai — kuo bjauriausi 
tauškalai, Gal išskyrus Plinijų, parašiusį puikių dalykų apie nuo- 
dus. 

Lėtai ėjau šalia stalo, pirštu braukdama per knygas, sustatytas 
nugarėlėmis aukštyn: Etelė M. Dell, E. M. Delafyldas, Varvikas 
Dypingas... 

Kita proga buvau pastebėjusi, kad istorijoje daugelio didžiųjų 
nuodytojų pavardės prasidėjo raide „K“, o čia buvo daugybė autorių 
iš „D“. Gal aš į kažką pataikiau? Kažkokią visatos paslaptį? 

Stipriai užmerkiau akis ir susikaupiau: Dikensas... Doilis... Diu- 
ma... Dostojevskis — visus juos esu mačiusi, vienu ar kitu metu, su- 
gniaužtus Dafi rankose. 

Pati Dafi ketino tapti romaniste, kai paaugs. Kadangi jos var- 
das Dafnė de Liuka, jai tikrai negali nepavykti! 

— Daf! - tariau. — Neatspėsi... 

— Tylos! - nukirto ji. - Sakiau, kad nekalbėtum su manim, kai 
skaitau. 

Mano sesuo, kai pasistengia, gali būti kuo nemaloniausia jūros 
kiaulė. 

Taip buvo ne visada. Pavyzdžiui, kai buvau mažesnė, o Tėvas 


liepė Dafi prieš miegą klausytis mano maldų, ji išmokė mane sakyti 

jas kiauliškąja lotynų kalba, ir mes voliojomės tarp pūkinių pagal- 
vių vos neplyšdamos iš juoko. 

— Ieve-dei, alaimink-pei Ėvą-tei, Ilę-fei ir onią-pei Alet-mei. Ir 
Ogerį-dei aip-tei at-pei! 

Tačiau metams bėgant tarp manęs ir seserų kažkas pasikeitė. 

Truputį įskaudinta, ištiesiau ranką prie knygos, kuri gulėjo ant 
kitų viršaus: Veidrodis Londonui ir Anglijai. Pamaniau, kad tai tokia 
knyga, kuri patiktų Filei, nes ji pakvaišusi dėl veidrodžių. Galbūt pati ją 
nusipirksiu ir pasidėsiu iki tokios vargiai tikėtinos dienos, kai galbūt no- 
rėsiu įteikti jai dovaną ar pasiūlyti taikytis. Būna ir keistesnių dalykų. 

Versdama jos lapus, iškart pamačiau, kad tai ne romanas, o 
pjesė — pilna veikėjų vardų ir jų pasakytų žodžių. Kažkas, vardu 
Adomas, kreipėsi į klouną: 


„alaus bokalas be mergos, oi, deja, tai kaip 


kiaušinis be druskos arba rūkyta silkė be garstyčių. 


Kai kam tai tiktų kaip tobulas moto, pamaniau, žvilgteldama šalin, 
kur Nedas sau kramsnojo mano sesers kaklą, o ta vaidino, kad ne- 
pastebi. Jau ne vieną kartą mačiau, kaip Nedas dirbdamas sėdi „Try- 
likos gaigalų“ kieme su alaus bokalu — o kartais ir su Mere Stouker, 
savininko dukterimi, — prie alkūnės. Netikėtai mane sukrėtė suvo- 
kimas, kad Nedui tarsi kažko trūksta, jei po ranka nėra nei alaus, 
nei moters. Kodėl anksčiau to nepastebėjau? Galbūc, kaip daktaras 
Vatsonas „Bohemijos skandale“ per radiją, kartais aš matau, bet ne- 
pastebiu. Apie tai reikės dar pagalvoti. 

— Spėju, tavo rankų darbas? - staiga tarė Dafi, padėdama knygą 
ir imdama kirą. Ji mostelėjo link būrelio kaimiečių, kurie žiopsojo 
į rūkstančius čigonės palapinės griuvėsius. — Tiesiog matyti užrašas 
„Flavija de Liuka“. 

— Eik sau, - atsakiau. — Norėjau padėti tau parsinešti tas kvailas 
knygas namo, bet dabar gali, po galais, pati jas temptis. 

— Ak, liaukis! — tarė ji, griebdama man už rankovės. — Prašau, 
nustok. Mano širdies stygos groja Mocarto „Reguiem“, o tiesiog 
mums bekalbant man į dešiniąją akį skverbiasi ašara išdavikė. 

Nerūpestingai švilpaudama nuklydau šalin. Vėliau užsiimsiu 
jos įžūlybėmis. 

— Au! Paleisk, Bruki! Man skauda. 

Verkšlenantis balsas sklido kažkur iš už puspensio stumdymo 
žaidimo būdelės, ir pažinusi, kad tai Kolinas Prautas, sustojau pa- 
siklausyti. 

Prisiplojusi prie akmeninės bažnyčios sienos ir gerokai užlin- 
dusi už brezento, kuriuo buvo apdengtas žaidimų kioskas, galėjau 
saugiai paslapčia klausytis. Dar geriau: patenkinta pastebėjau, kad 
netikėtai aiškiai matau Koliną pro tarpus tarp netašytų kiosko 
rąstų. 

Jis blaškėsi įkliuvęs Brukio Heirvudo rankoje tarsi didžiu- 
lė akiniuota žuvis, stori jo akiniai perkreipti į šoną, rusvi šviesūs 
plaukai styrojo kaip šiaudai, o plati drėgna burna pravira gaudė 
orą. 

— Paleisk. Aš nieko nepadariau. 

Brukis laisva ranka suėmė Koliną už nusmukusių kelnių sėdy- 
nės ir apsuko jį veidu į rūkstančias čigonės palapinės liekanas. 

— Tada kas tai padarė, ką? - paklausė jis, purtydamas berniūkš- 
tį su kiekvienu žodžiu. — Nėra dūmų be ugnies. Nėra ugnies be 
degtukų. O kur degtukai - ten ir Kolinas Prautas. 

— Še, — tarė Kolinas, mėgindamas įsigrūsti ranką kišenėn, — su- 
skaičiuok! Tu suskaičiuok juos, Bruki. Tiek pat, kiek vakar turėjau. 


Trys. Nepanaudojau nė vieno. 

Kai Brukis atleido gniaužtus, Kolinas pargriuvo ant žemės, ap- 
sivertė ant alkūnių, pasikuitė kelnių kišenėje ir išsitraukė medinių 
degtukų dėžutę, kuria pamojavo savo kankintojui. 

Brukis pakėlė galvą ir pauostė orą, lyg ieškodamas patarimo. Su 
taukuota kepure, indiškais botais, ilgu moleskino paltu ir vilnoniu 
šaliku, kuris, nepaisant karštų vasaros orų, tarsi raudona gyvatė vijo- 
si apie buldogišką jo kaklą, jis atrodė tarsi Dikenso žiurkiagaudys. 

Man net nespėjus pagalvoti, ką daryti, Kolinas atsistojo ir juo- 
du nužingsniavo šventoriumi tolyn; Kolinas valėsi dulkes ir pabrėž- 
tinai gūžčiojo pečiais, rodydamas, kad jam tas pats. 

Tikriausiai man reikėjo išlįsti iš už kiosko, prisipažinti, kad gais- 
ras kilo per mane, ir pareikalauti, kad Brukis berniūkštį paleistų. Jei 
būtų atsisakęs, laisvai galėčiau nubėgti pas vikarą arba pašaukti bet 
kurį kitą stiprų vyrą, kas galėtų išgirsti. Bet to nepadariau. Paprasčiau- 
siai štai dėl ko, kaip pašiurpusi supratau: aš bijojau Brukio Heirvudo. 

Brukis buvo Bišop Leisio padugnė. 

— Brukis Heirvudas? — prunkštelėjo Filė tądien, kai ponia Ma- 
let pasiūlė pasamdyti Brukį, kad padėtų Dogeriui ravėti daržą ir 
karpyti gyvatvores Bukų giraitėje. — Bet jis juk atliekamas išlaiky- 
tinis, ar ne? Jeigu jis čia maltųsi, mūsų gyvybės būtų nevertos nė 
dviejų pensų. k 

— Ką reiškia atliekamas išlaikytinis? — paklausiau, kai Filė iš- 
plasnojo iš virtuvės. 

— Tikrai nežinau, brangute, — atsakė ponia M. - Jo motina — ta 
ponia, kur dažo Malden Fenvike. 

— Dažo? - paklausiau. - Namus? 

— Namus? Dievaži! Ne, ji paišo paveikslus. Ponus ant arklių ir 
panašiai. Gal kada ateis tau eilė, ir tave nupaišys. Tave, panelę Ofe- 


liją ir panelę Dafnę. 

Tai išgirdus aš šnirpštelėjau ir sprukau iš kambario. Jeigu tektų 
mane tapyti aliejiniais dažais, padengti šelaku ir įrėminti, pozuo- 
čiau savo chemijos laboratorijoje ir niekur kitur. 

Apsupta menzūrų, pūstų mėgintuvėlių ir Erlenmejerio kolbų, 
aš pozuočiau nekantriai pakėlusi akis nuo savo mikroskopo, visai 
kaip mano senelio brolis Tarkinas de Liuka savajame portrete, ku- 
ris iki šiol kabo Bukų giraitės paveikslų galerijoje. Visai kaip dėdė 
Taras, aš atrodyčiau akivaizdžiai susierzinusi. Ačiū, nereikia man 
arklių ir ponų. 

Virš šventoriaus tebetvyrojo lengvas dūmų debesis. Dabar, kai 
jau išsiskirstė dauguma žiūrovų, apdegusios ir tebėrusenančios čigo- 
nės palapinės liekanos buvo aiškiai matyti šalia tako. Tačiau mane 
domino ne tiek išdegęs apskritimas žolėje, kiek tai, kas anksčiau 
slėpėsi už jo: ryškiai dažytas čigonų vežimas. 

Jis buvo sviesto geltonumo su tamsraudonėmis langinėmis, o 
dėl savo pintų šonų, kurie buvo šiek tiek išsikišę į šalis po apvalai- 
nu stogu, atrodė tarsi duonos kepalas, išsipūtęs virš kepimo skardos 
kraštų. Nuo laibų geltonų ratų iki kreivo skardinio kamino ir nuo 
arkinių tarsi katedros langų iki įmantriai išraižytų medinių rėmų 
abiejose durų pusėse, jis atrodė tarsi būtų atbildėjęs iš kokio sapno. 
Kad paveikslas būtų visai tobulas, tolimajame šventoriaus kampe, 
tarp palinkusių antkapių, vaizdingai ganėsi senutėlis arklys įlinku- 
sia nugara. 

Tai buvo romų arklys. Iškart jį pažinau iš nuotraukų, kurias 
mačiau Kaimo gyvenime. Dėl pasišiaušusių kojų ir uodegos ir dėl 
snukį dengiančių ilgų karčių (iš po kurių jis nedrąsiai žvelgė tarsi Ve- 
ronika Leik) arklys atrodė tarsi klaidesdeilo ir vienaragio hibridas. 

— Flavija, brangute, — tarė balsas už manęs. Tai buvo Denvinas 


Ričardsonas, Šv. Tankredo vikaras. — Daktaras Darbis būtų labai 

dėkingas, jei galėtum nubėgti ir atnešti ąsotį šviežio limonado iš 
virtuvės ponių. 

Dėl mano susierzinusio žvilgsnio jis turbūt pasijuto kaltas. Ko- 
dėl su vienuolikos metų mergaitėmis visad elgiamasi kaip su tar- 
nais? 

— Matai, nueičiau pats, bet gerasis daktaras mano, kad vargšei 
poniai gali būti nemalonu dėl mano kunigo apykaklės ir taip toliau, 
tai ir va... 

— Mielai, vikare, — džiugiai tariau, ir visai nuoširdžiai. Tapusi 
Limonado nešėja, galėsiu patekti į Šv. Džono greitosios pagalbos 
palapinę. 

Nespėtum nė pasakyti „blyn!“, kai aš nustraksėjau į parapijos 
salės virtuvę („Atsiprašau. Medicininė bėda!“), pagrobiau apšarmo- 
jusį ledinio limonado ąsotį ir jau atsidūriau pirmosios pagalbos pa- 
lapinės prieblandoje, kur pyliau gėrimą į suskilusią stiklinę. 

— Tikiuosi, nenukentėjote, - pasakiau, paduodama ją čigonei. — 
Atsiprašau dėl palapinės. Aš už ją sumokėsiu, be abejo. 

— Mmm, - tarė daktaras Darbis,- nereikia. Jinai jau paaiški- 
no, kad tai nelaimingas atsitikimas. 

Gerdama moteris budriai mane stebėjo klaikiai paraudusiomis 
akimis. | 

— Daktare Darbi, — tarė vikaras, iškišdamas galvą pro palapinės 
atvartus tarsi vėžlys, kad nebūtų matyti jo antkaklio, — jei galėtu- 
mėt minutėlę... ten ponia Pysli prie kėglių aikštelės. Ji sako, kad 
pasijuto visai sunegalavusi. 

— Mmmm, - murmtelėjo daktaras, užtrenkdamas savo juodąjį 
krepšį. - Ko jums reikia, mano senučiuke, — tarė jis čigonei, — tai 
gerai pailsėti. - O man: — Pabūk su ja. Aš ilgai neužtruksiu. 


— Po vieną nevaikšto, — išeidamas tarstelėjo pats sau. 

Kuo ilgiausiai stovėjau, nejaukiai spoksodama sau į kojas, 
mėgindama sugalvoti, ką pasakyti. Nedrįsau pažvelgti čigonei į 
akis. 

— Sumokėsiu už palapinę, — pakartojau. — Nors tai ir 5uvo ne- 
laimingas atsitikimas. 

Nuo to ji vėl ėmė kosėti ir net man buvo akivaizdu, kad gaisras 
pakenkė jos ir taip jau silpniems plaučiams. Bejėgiškai laukiau, kol 
ji liausis žiopčiojusi. 

Kai galiausiai nustojo, vėl įsivyravo ilga erzinanti tyla. 

— Ta moteris, - galiausiai tarė čigonė. — Moteris ant kalno. Kas 
ji tokia? 

— Ji buvo mano motina, — atsakiau. — Jos vardas Harieta de 
Liuka. 

— O kalnas? 

— Atrodo, kažkur Tibete. Ji ten mirė prieš dešimt metų. Mes 
nedažnai apie tai kalbamės Bukų giraitėje. 

— Bukų giraitė man nieko nereiškia. 

— Aš ten gyvenu. Į pietus nuo kaimo, —- pasakiau, neaiškiai pa- 
modama ranka. 

— Ak! - tarė ji, perverdama mane aštriu žvilgsniu. — Tas didelis 
namas. Su dviem užlenktais priestatais. 

— Taip, tas pats. Netoli nuo ten, kur upės kilpa. 

— Taip, - tarė moteriškė. —- Teko ten apsistoti. Niekad nežino- 
jau, kaip ta vieta vadinasi. 

Apsistoti ten? Sunku patikėti. 

— Ponia leido mano romui ir man įsikurti miškelyje prie upės. 
Jam reikėjo pailsėti... 

— Žinau tą vietą! Ji vadinasi Statiniai. Daug šeivamedžių ir... 


— Uogų, - pridūrė ji. 

— Bet palaukit! Ponia? Bukų giraitėje nėra jokių ponių nuo 
tada, kai mirė Harieta. 

Čigonė tęsė, tarsi aš nieko nebūčiau pasakiusi. 

— Ir ji buvo graži ponia. Panaši į tave, — pridūrė ji, atidžiai įsi- 
žiūrėdama į mane, - kai jau matau tave prieš šviesą. 

Bet tada jos veidas apsiniaukė. Gal man pasirodė, o gal jos bal- 
sas jai bekalbant ėmė stiprėti. 

— O tada mus išvarė, — piktai tarė ji. - Pasakė, kad mes ten ne- 
bepageidaujami. Tai buvo tą vasarą, kai mirė Džonis Faa. 

— Džonis Faa? 

— Mano romas. Mano vyras. Mirė vidury dulkėto kelio, susi- 
griebęs už krūtinės, va taip, ir keikdamas ga4žą — tą anglą - kuris 
mus išvarė. 

— O kas jis toks buvo? — paklausiau, jau bijodama atsakymo. 

— Niekad nepaklausiau, kuo vardu. Išsitempęs lyg mietas ant 
dviejų šakalių, tas velnias! 

Tėvas! Buvau tuo tikra! Tai Tėvas po Harietos mirties išvarė 
čigonus iš savo žemių. 

— O Džonis Faa, jūsų vyras... sakote, jis dėl to numirė? 

Čigonė linktelėjo, ir iš liūdesio jos akyse buvo matyti, kad tai 
tiesa. “ 

— Nes jam reikėjo poilsio? 

— Reikėjo poilsio, - kuždesiu pakartojo ji, - kaip ir man dabar. 

Ir tada man šovė į galvą mintis. Kol nespėjau apsigalvoti, išpyš- 
kinau: 

— Galite grįžti į Bukų giraitę. Būkite kiek panorėsite. Niekas 
neprieštaraus... pažadu. 

Dar sakydama tai žinojau, kad teks kaip reikiant susipliekti su 


Tėvu, bet kažkodėl tai buvo nesvarbu. Harieta kadaise suteikė šiems 

žmonėms prieglobstį, ir mano kraujas man tiesiog neleistų pasielgti 
kitaip. 

— Pastatysime jūsų vežimą prie Statinių, krūmuose. Niekas ner 
nesužinos, kad ten esate. - 

Tamsios jos akys apžiūrinėjo mano veidą, skubiai lakstydamos 
iš šono į šoną. Padrąsinamai ištiesiau jai ranką. 

— Mmmm. Nagi, senučiuke. Pasinaudok jos pasiūlymu. Šiek 
tiek poilsio tau nepaprastai padėtų. 

Tai buvo daktaras Darbis, tyliai įsėlinęs atgal į palapinę. Jis man 
vos vos mirktelėjo. Daktaras buvo vienas iš seniausių Tėvo draugų, 
ir žinojau, kad jis irgi jau numatė, koks mūšis laukia. Prieš prabilda- 
mas, jis apžvelgė lauką ir apsvarstė riziką. Knietėjo jį apkabinti. 

Jis pasidėjo juodąjį krepšį ant stalo, pasirausė jo gelmėse ir išsi- 
traukė užkimštą butelį. 

— Gerkite nuo kosulio, pagal poreikį, — tarė jis, paduodamas jį 
čigonei. Ši įtariai spoksojo į jį. 

—.Nagi, - paragino jis, - imkite. Atsisakyti licencijuoto gydyto- 
jo pasiūlymo - siaubingai blogas ženklas, žinokit. 

— Padėsiu su arkliu, — pasisiūlė, — esu pats vieną turėjęs. 

Dabar jau jis vaidino seno kaimo daktaro spektaklį, ir aš supra- 
tau, kad, kalbant medicinine kalba, pavojus nebegresia. 

Žmonių būreliai spoksojo, kaip daktaras palydėjo mus link ve- 
žimo. Visai netrukęs jis pakinkė čigonės arklį ir mudvi įsitaisėme 
ant medinės briaunos, kuri buvo ir slenkstis, ir vežiko sėdynė. 

Senoji moteriškė pliaukštelėjo liežuviu ir kaimiečiai pasitraukė į 
abi šalis, vežimui pajudėjus ir ėmus lėtai bildėti šventoriaus taku. Iš 
savo pozicijų aukštumoje pažvelgiau žemyn į daugybę pakeltų veidų, 
bec Filės ir Dafi tarp jų nebuvo. Gerai, pamaniau. Jos tikriausiai kuria- 


me nors kioske kemšasi į kvailus žabtus pyragaičius ir tirštą kremą. 


ANTRAS 


es dardėjome pagrindine gatve, o arklio kanopų garsai tran- 


kiai aidėjo nuo grindinio akmenų. 

— Koks jo vardas? - paklausiau, rodydama į tą senutėlį galviją. 

— Grajus. 

— Grėjus? 

— Grajus. „Arklys“ romų kalba. 

Įsidėmėjau šį keistą žinių gabalėlį ateičiai, mielai laukdama 
progos, kada galėsiu juo pasipuikuoti prieš savo visažinę sesę Dafi. 
Žinoma, ji apsimes, kad pati seniai tą žinojo. 

Tikriausiai dėl mūsų važiuojant skleidžiamo garsaus triukš- 
mo panelė Kūl, kaimo paštininkė, atkurnėjo į savo saldainių par- 
duotuvės priekį. Pamačiusi, kad aš sėdžiu greta čigonės, išplėtė 
akis, o jos ranka švystelėjo prie burnos. Nepaisant storo vitrininio 
stiklo parduotuvės langų ir mus skiriančios gatvės, beveik išgirdau 
jos aiktelėjimą. Ją tikriausiai baisiai šokiravo vaizdas, kaip pulki- 
ninko Havilando de Liukos jauniausiąją dukterį išsiveža čigonų 
vežimu. 

Lyg pašėlusi pamojavau ranka tarsi dulkių šluotele, absurdiškai 
plačiai išskėtusi pirštus, tarsi sakyčiau: „Kaip smagu!“ O iš tikrųjų 
norėjau pašokti, nutaisyti pozą ir užtraukti kokią nors dainą: „Jo-ho 


į laisvą kelią!“, kokias visad groja kino miuzikluose, bet užgniaužiau 

šį impulsą ir pasitenkinau kraupiai išsišiepdama ir dar kartą pama- 
kaluodama pirštais. Netrukus visur tarsi katedroje paleistas paukš- 
tis ims plasnoti žinia, kad mane pagrobė. Kaimuose taip būna, o 
Bišop Leisis — ne išimtis. 

— Mes visi gyvenam viename bate, - mėgo sakyti ponia Ma- 
let, — visai kaip motušė Habard. 

Šiurkštus kosulys grąžino mane į realybę. Čigonė buvo susirie- 
tusi pusiau, apsikabinusi šonkaulius. Paėmiau vadžias jai iš rankų. 

— Ar gėrėte vaistų, kuriuos davė daktaras? — paklausiau. 

Ji papurtė galvą į šalis, o jos akys buvo raudonos lyg žarijos. 
Kuo greičiau šis vežimas atsidurs Statiniuose, o moteris —- apkamšy- 
ta savo lovoje, tuo geriau. 

Dabar jau važiavome pro „Trylika gaigalų“ ir Karvių gatvelę. 
Šiek tiek toliau rytuose kelias krypo į pietus link Dodingslio. Buvo- 
me dar toli nuo Bukų giraitės ir Statinių. 

Vos už paskutinės trobelių eilės į dešinę suko siaura gatvelė, vie- 
tinių vadinama Dauba: įsmegusi akmenuota proskyna, juosianti va- 
karinį Gudžerio kalvos šlaitą ir daugmaž tiesiai kertanti atstumą iki 
pietrytinio Bukų giraitės kampo ir Statinių. Beveik negalvodama, 
truktelėjau už vadžių ir pasukau Grajaus galvą link siaurojo keliuko. 

Pirmąjį ketvirtį mylios nuvažiavęs palyginti sklandžiai, vežimas 
ėmė gąsdinamai svirduliuoti. Mums važiuojant toliau, kratantis per 
aštrius akmenis, kelelis susiaurėjo ir tapo provėžuotas. Abiejuose šo- 
nuose iškilo aukšti pylimai, taip stačiai supilti ir pilni susiraizgiusių 
ir paviršiun išlindusių senų medžių šaknų, kad vežimas, nors ir kiek 
būtų sverdėjęs, apvirsti tiesiog negalėtų. 

Tiesiai prieš mus tarsi didžiulės žalios gulbės kaklas buvo nu- 
linkusi samanota seno buksmedžio šaka — tarsi milžiniška arka virš 


kelio. Vos užteko vietos pravažiuoti po ja. 

— Banditų lakta, - pasakiau. — Čia plėšikai puldinėdavo pašto 
karietas. 

Čigonė nieko neatsakė: atrodė, kad jai neįdomu. Man Banditų 
lakta buvo žavus vietinių žinių trupinėlis. 

Aštuonioliktajame amžiuje Dauba buvo vienintelis kelias iš 
Dodingslio į Bišop Leisį. Kadangi žiemą jį užversdavo sniegu, o 
pavasarį ir rudenį apsemdavo lediniu tirpstančio sniego vandeniu, 
jis įgijo reputaciją, kurią išlaikė du šimtus metų, kaip ganėtinai ne- 
maloni, jei ne tiesiog pavojinga, vieta šlaistytis. 

— Istorija ten vaidenasi, - kartą man pasakė Dafi, žymėdama ją 
„Bukų giraitės ir apylinkių“ žemėlapyje, kurį tuo metu piešė. 

Tokiu būdu rekomenduota, Dauba turėjo tapti mano mėgsta- 
miausia vieta visame Bišop Leisyje, bet netapo. 

Tik kartą surizikavau beveik visą jos ilgį pervažiuoti savo 
ištikimuoju dviračiu Gledis, bet sprandu pajutau keistą nerimą 
keliantį jausmą ir teko sukti atgal. Tai buvo niūri diena, kupina 
smarkių gūsingų vėjų, šalto lietaus ir žemai skriejančių debesų, 
tokia diena... 

Čigonė griebė vadžias man iš rankų ir staigiai trūktelėjo. 

— Viršuj! — pasakė gergždžiančiu balsu ir sustabdė arklį. 

Aukštai ant apsamanojusios šakos tupėjo vaikas, tvirtai įsigrū- 
dęs nykštį į burną. 

Dėl raudonų jo plaukų buvo matyti, kad jis — iš Bulių. 

Čigonė persižegnojo ir sumurmėjo kažką panašaus į „Hilda 
Muir“. 

— Ja! — pridėjo ji, pliaukšteldama vadžiomis, — Ja! — Ir Grajus 
trūktelėjęs vėl išjudino vežimą. Mums lėtai bejudant po šaka, vaikas 
nuleido kojas ir ėmė kulnais trankyti per vežimo stogą, keldamas 


baisingą duslų bildėjimą mums už nugaros. 

Jei būčiau paklususi savo instinktams, būčiau užlipusi ten ir 
mažų mažiausiai kaip reikiant išpliekusi tą vaikigalį žodžiais. Bet už- 
teko žvilgtelėti į čigonę ir supratau, kad būna, kada reikia parylėti. 

Šiurkštūs gervuogių krūmai draskė vežimą, jam kratantis ir 
svirduliuojant į šalis keliuku, bet čigonė tarsi nė nepastebėjo. 

Ji kūprinosi virš vadžių, tvirtai įsmeigusi ašarojančias akis į to- 
limą horizontą, tarytum šiame šimtmetyje būtų tik jos kiautas, o ji 
pati pabėgusi kažkur toli į neaiškią ūkanotą šalį. 

Kelias truputį išplatėjo ir netrukus lėtai judėjome pro aptriu- 
šusią statinių tvorą. Už tvoros buvo apgriuvęs namas, kuris atrodė 
sukaltas iš nereikalingų durų ir išklerusių langinių, ir smėlėtas dar- 
žas, prišiukšlintas šlamšto, įskaitant išmestą viryklę, gilų senama- 
dišką vežimėlį be dviejų ratų, keletą suakmenėjusių automobilių ir 
daugybę visur išmėtytų tuščių skardinių. Šen bei ten sklype spietėsi 
susmukę pastatai — nedaug rimtesni už laikinas pašiūres, sulipintas 
iš supuvusių, samanotų lentų ir saujos vinių. 

Virš viso to tvyrojo pilkų rūgščių dūmų, kylančių iš keleto 
rūkstančių šiukšlių krūvų, debesis, dėl kurio viskas atrodė lyg koks 
pragaras iš Viktorijos laikų iliustruotos Biblijos graviūros. Purvino 
kiemo viduryje geldoje sėdėjo mažas vaikas, kuris tą pačią akimir- 
ką, kai mus pamatė, išsitraukė nykštį iš burnos ir pratrūko garsiai 
ir pratisai klykti. 

Viskas atrodė padengta rūdžių. Net raudoni vaiko plaukai su- 
stiprino įspūdį, kad užklydome į keistą, irstančią šalį, kurioje kara- 
liauja oksidacija. 

Oksidacija, kaip aš niekad nepavargstu sau priminti, yra tai, 
kas įvyksta, kada užpuola deguonis. Tą pat akimirką jis kramsnojo 
netgi mano ir šalia manęs sėdinčios čigonės odą, nors buvo lengva 


pastebėti, kad ji kur kas labiau sugraužta negu aš. 

Savo ankstyvais cheminiais eksperimentais Bukų giraitėje bu- 
vau patvirtinusi, kad kai kuriais atvejais, pavyzdžiui, kai geležis 
užsiliepsnoja gryno deguonies atmosteroje, oksidacija yra vilkas, 
kuris išalkęs drasko savo maistą: tiesą sakant, toks išalkęs, kad nuo 
geležies pliūpteli liepsnos. Tai, ką mes vadiname ugnimi, iš tikrųjų 
tėra mūsų senas draugas oksidacija, kai dirba su didžiausiu entu- 
ziazmu. 

Bet kai oksidacija mus supantį pasaulį kramsnoja lėčiau (sub- 
tiliau, tarsi vėžlys), be liepsnos, tada ją vadiname rūdimis ir kartais 
tik vos pastebime, kaip ji užsiima savo reikalais ėsdama viską — nuo 
plaukų smeigtukų iki ištisų civilizacijų. Kartais yra tekę mąstyti, 
kad jeigu galėtume sustabdyti oksidaciją, galėtume sustabdyti laiką, 
ir galbūt galėtume... 

Mano malonias mintis pertraukė ausis veriantis spiegimas. 

— Čigonė! Čigonė! 

Stambi raudonplaukė moteris paprasta, dėmėta nuo prakaito 
medvilnine suknele mojuodama rankomis išbėgo iš namo ir per kie- 
mą link mūsų. Jos megztinio rankovės buvo užraitotos virš kaulėtų 
alkūnių, tarsi prieš mūšį. 

— Čigonė! Čigonė! Dink iš čia! — šaukė ji, o jos veidas išraudo 
kaip ir plaukai. — Tomai, ateik čia! Ta čigonė prie vartų! 

Visi Bišop Leisyje kuo puikiausiai žinojo, kad Tomas Bulius 
dingęs prieš šimtą metų ir kad tikriausiai negrįš. Moteris blefavo. 

— Tai tu pagrobei mano mažylę, ir nesakyk, kad ne. Mačiau, 
kaip šlaisteisi čia tą dieną, ir galiu prieš bet kokį teismą atsistot ir 
pasakyt! 

Kai prieš keletą metų dingo Bulių mažylė mergaitė, visi sep- 
tynias dienas stebėjosi, tačiau neišspręsta byla pamažu nuslinko į 


paskutinius laikraščių puslapius, o paskui išblėso iš atminties. 

Žvilgtelėjau į čigonę, žiūrėdama, kaip ji ištveria tos kaukian- 
čios kaltintojos kliedesius. Ji sėdėjo ant vežiko sėdynės nejudėdama, 
žiūrėdama tiesiai į priekį, nereaguodama į pasaulį. Toks atsakas, 
atrodė, paakino tą kitą tik dar labiau pašėlti. 

— Tomai, nešdinkis čionai... ir atsinešk kirvį! — suklykė ji. 

Iki tol atrodė, kad ji vos mane tepastebėjo, bet dabar mano 
žvilgsnis staiga susidūrė su jos, ir poveikis buvo stulbinamas. 

— Žinau tave! — sušuko ji, — tu — viena iš tų de Liukų mergaičių 
iš Bukų giraitės, ar ne? Tas šaltas mėlynas akis bet kur pažinčiau. 

"Šaltos mėlynos akys? Va čia tai verta susimąstyti. Nors dažnai 
tekdavo sustingti vietoje nuo ledinio Tėvo žvilgsnio, niekada nė aki- 
mirkos nepagalvojau, kad pati turėčiau tokį mirtiną ginklą. 

— Deja, jūs klystate, — tariau, pakeldama smarką ir primerkdama 
akis, kad sustiprinčiau efektą. — Mano vardas Margareta Vol, o čia 
mano senelio sesuo Džilda Dikinson. Galbūt esate mačiusi ją kine? 
„Raudonoji trobelė“? „Mėnulio karalienė“? Bet žinoma, kokia aš kvai- 
ša: kur jau ją pažinsite su čigonės kostiumu, ar ne? Ir dar taip smar- 
kiai išsidažiusią? Atsiprašau, deja, nenugirdau jūsų vardo, panele... 

— Bul, - sumikčiojo moteris, kiek nustebusi. - Ponia Bul. 

Ji spoksojo į mus su didžiausia nuostaba, tarsi negalėtų patikėti 
savo akimis. 

— Malonu susipažinti, ponia Bul, - tariau. - Kaip manote, gal- 
būt galėtumėte mums pagelbėti? Matote, mes visiškai pasiklydome. 
Turėjome susitikti kino komandą prieš kelias valandas Malden Fen- 
vike. Mes abidvi visai beviltiškos, kai reikia rasti kelią, ar ne, teta 
Džilda? 

Čigonė nieko neatsakė. 

Raudonplaukė moteris jau ėmė stumdyti šlapias savo plaukų 


sruogas į vietas. 

— Sumautos kvaišos, kad ir kas jūs tokios, — tarė ji, rodydama 
pirštu. — Čionai nėra kaip apsisukti. Gatvė per siaura. Jums teks 
važiuoti tiesiai iki Dodingslio, o tada atgal pro Tenčą. 

— Siaubingai dėkoju, — tariau, nutaisiusi kuo geriausią kaimo 
kvailės balsą, imdama vadžias iš čigonės ir pliaukšteldama jomis. 

— Ja! — surikau ir Grajus bemat pajudėjo. 

Nuvažiavome apie ketvirtį mylios, kai čigonė staiga prabilo: 

— Meluoji kaip viena iš mūsų. 

Kažin ar būčiau galėjusi tikėtis tokios pastabos. Ji turbūt pama- 
tė sumišimą mano veide. 

— Meluoji, kai tave užpuola už nieką... už tavo akių spalvą. 

— Taip. Manau, kad taip. 

Iš tikrųjų niekad taip nebuvau pagalvojusi. 

— Taigi, — tarė ji, staiga pagyvėjusi, tarsi nuo susidūrimo su 
ponia Bul jai įkaito kraujas, — meluoji kaip mes. Meluoji kaip čigo- 
nė. 

— Ar tai gerai? — paklausiau. — Ar blogai? 

Ji atsakė ne iškart. 

— Tai reiškia, kad ilgą gyvenimą nugyvensi. 

Jos burnos kamputis trūktelėjo, tarsi tuoj ištrūks šypsena, ta- 
čiau jinai ją greitai užgniaužė. “ 

— Nepaisant tos lūžusios žvaigždės ant mano Mėnulio kaubu- 
rio? — nesusilaikiau nepaklaususi. 

Ji mane nustebino gergždžiamai nusijuokdama. 

— Tauškalai. Būrėjų šlamštas. Tu juk nepatikėjai, ar ne? 

Nuo juoko ją vėl apėmė kosulio priepuolis, ir man teko palauk- 
ti, kol ji atgaus kvapą. 

— Bet... moteris ant kalno... moteris, kuri nori grįžti namo iš 


ten, kur šalta... 


28 ALAN BRADLEY 


— Klausyk, — tarė čigonė nuvargusi, tarsi būtų nepratusi kal- 
bėti, — tavo seserys mane primokė. Jos perspėjo mane apie tave ir 
Harietą. Kyštelėjo man porą šilingų, kad prigąsdinčiau tave iki nu- 
alpimo. Nieko čia ypatinga. 

Pajutau, kaip užšalo kraujas. Tarytum čiaupas, iš kurio maiti- 
nasi mano smegenys, būtų staiga atsuktas iš karšto į šaltą. Įsispok- 
sojau į ją. 

— Atsiprašau, jeigu įskaudinau, — tęsė ji, — visai nenorėjau... 

— Tai nesvarbu, — tariau, mechaniškai gūžteldama. Bet buvo 
svarbu. Mano mintys sukte sukosi. — Tikrai rasiu būdą, kaip joms 
atsilyginti. 

— Gal aš galiu padėti? — pasiūlė ji. - Kerštas - mano profesija. 

Ar ji mane mulkina? Jinai juk ką tik prisipažino, kad yra apga- 

— Nespoksok taip į mane. Man nuo to kraujas niežti. Juk pasa- 
kiau, kad atsiprašau, ar ne? Ir nuoširdžiai. 

— Ar tikrai? — tariau kiek iš aukšto. 

— Tik nereikia raukytis. Pasaulyje įžūlumo pakanka ir be ta- 
vęs. 

Ji buvo teisi. Nors ir tempiau burnos kampučius žemyn, jie su- 
virpėjo ir ėmė kilti. Nusijuokiau, o čigonė nusijuokė kartu su ma- 
nimi. 

— Tu man primeni tą būtybę, kuri buvo palapinėje prieš pat 
tave. Tikras audros debesis. Pasakiau, kad jos praeityje yra kažkas 
palaidota; pasakiau, kad jis nori, jog jį iškastų — kad būtų kaip pri- 
klauso. Ji išbalo kaip sodo varteliai. 

— Kodėl, ką jūs pamatėte? — paklausiau. 

— Pinigus! — tarė ji ir suprunkštė iš juoko. — Kaip visad matau. 


Pora svarų, jei teisingai sužaisiu kortomis. 

— Ir pavyko? 

— Pfe! Prakeiktą šilingą ji man paliko — nė penso daugiau. Kaip 
ir sakiau, visai nukvaišo, kai jai taip pasakiau. Spruko iš mano pa- 
lapinės, lyg būtų ant usnies atsisėdusi. 

Kurį laiką važiavome tylėdamos ir supratau, kad jau beveik pa- 


siekėme Statinius. 


Man Statiniai buvo lyg koks pražuvęs ir pamirštas rojaus kampe- 
lis. Pietrytiniame Bukų giraitės sklypo kampe, po išskleista žalių 
lapotų šakų palapine, upė, tarsi sukiotų savo sijonus, sukosi atgal į 
vakarus švelniu vingiu, sukurdama tykią laukymę, esančią beveik 
saloje. Čia rytinis krantas buvo kiek aukštesnis už vakarinį; vakari- 
nis krantas labiau pelkėtas už rytinį. Jei žinotum, kur tiksliai ieškoti 
tarp medžių, vis dar galėtum pastebėti gražias akmeninio tiltuko 
arkas, pastatytas pirmosios Bukų giraitės laikais, kai ji buvo Elž- 
bietos laikų dvaras, kurį septynioliktajame amžiuje sudegino įtūžę 
kaimiečiai — mat jiems klaidingai pasirodė, kokiai religijai ištikima 
mūsų šeima. 

Atsisukau į čigonę, nekantraudama pasidalyti savo meile tai 
vietai, bet ji, atrodė, užmigo. Atidžiai stebėjau jos akių vokus, žiū- 
rėdama, ar neapsimetinėja, bet jie net nesuvitpėjo. Sudribusi prie 
vežimo rėmo, ji retkarčiais sušvokšdavo, todėl supratau, kad tebe- 
kvėpuoja. 

Keistoka, bet įsižeidžiau, kad ji taip ramiai snaudžia. Man tie- 
siog knietėjo išdrožti jai, lyg būčiau ekskursijos gidė, pačius įdo- 
miausius Bukų giraitės istorijos momentus. Bet kol kas teks pasilai- 
kyti juos sau. 

Statiniai, kaip mes juos vadinome, buvo viena iš tų vietų, 


kur į dienų galą mėgo lankytis Nikodemas Fličas, buvęs siuvėjas, 

kuris septynioliktajame amžiuje įkūrė Šlubius, religinę sektą, gavu- 
sią vardą dėl savotiškos lyg supančiotos eisenos, kai jie žingsniuoda- 
vo melsdamiesi. Šlubių įsitikinimai atrodė daugiausia grindžiami 
tokiomis naujoviškomis idėjomis, kad dangus yra parankiai įsikūręs 
šešios mylios virš žemės paviršiaus ir kad Nikodemas Fličas buvo 
asmeniškai Dievo paskirtas Jo kalbėtoju, ir dėl to jam buvo leista 
prakeikti sielas amžinybei kada tik panorės. 

Dafi man sakė, kad kartą, kai Fličas pamokslavo Statiniuose, 
jis pašaukė Dievo kerštą vienam erzintojui ant galvos, o tas iškart 
krito negyvas — ir kad jeigu neatiduosiu skardinės su lakricos asorti, 
kurią man gimtadienio proga atsiuntė teta Felicitė, tai ji iškvies tą 
patį prakeikimą, kad nukristų tiesiai 7222 ant galvos. 

— Ir nemanyk, kad nemoku, — grėsmingai pridūrė ji, pirštu 
baksteldama į knygą, kurią tuo metu skaitė. — Instrukcijos kaip tik 
šitame puslapyje. 

To erzintojo mirtis buvo atsitiktinumas, pasakiau jai, ir tikriau- 
siai nuo insulto ar širdies priepuolio. Jis turbūt vis tiek būtų miręs, 
net jei tą konkrečią dieną būtų nutaręs likti lovoje namuose. 

— Nebūk tokia tikra, — tada suniurzgė Daf. 

Į gyvenimo galą Fličas, gėdingai išvarytas iš Londono ir nuo- 
lat užleisdamas pozicijas įdomesnėms religinėms sektoms, tokioms 
kaip Rėksniai, Kratytojai, Drebėtojai, Kasikai, Lygintojai, Čiuoži- 
kai, Vystytojai, Virtikai, Mirkytojai, Tankeriai, ir taip, netgi Nesu- 
gadinamieji, atkeliavo į Bišop Leisį, kur kaip tik šiame upės vingyje 
ėmė krikštyti atsivertėlius į savo keistąjį tikėjimą. 

Ponia Malet, žvilgtelėjusi pro abu pečius ir nutildžiusi balsą iki 
slapukiško kuždesio, man kartą sakė, kad kalbama, jog Nikodemo 
Fličo keistoji religijos rūšis tebėra kaime praktikuojama, nors šiais 


laikais tai vyksta tiktai užsidarius duris ir užsitraukus užuolaidas. 

— Jie mirko savo kūdikius už kulnų, — tarė ji, išplėtusi akis, — 
kaip Chilas Kulnietis Stinkso upėje. Mano draugė ponia Voler mi- 
nėjo, kad jai sakė jos Bertas. Žiūrėk, neprasidėk su tais Šlubiais. Jie 
tau kraują išsunks į dešras. 

Tuomet išsišiepiau, ir dabar nusišypsojau, prisiminusi jos žo- 
džius, bet kartu ir suvirpėjau, pagalvojusi apie Statinius ir apie šešė- 
lius, prarijusius saulės šviesą juose. 

Paskutinį kartą laukymėje lankiausi pavasarį, kada proskyną 
buvo nuklojusios purienos, — primulės, kaip jas vadino ponia Ma- 
let, — ir raktažolės. 

Dabar laukymė bus pasislėpusi už aukštų šeivamedžio krūmų, 
augančių prie upės kranto. Metų laikas jau per vėlus, kad galėtum 
pamatyti šeivamedžių žiedus ir užuosti puikų jų kvapą. Balti jų 
žiedai, lyg japoniškų skėčių orda, jau bus parudavę ir sunykę per 
birželio liūtis. Galbūt linksmiau būtų galvoti apie tai, kad juodai 
violetinės šeivamedžių uogos, užimsiančios jų vietą, netrukus kabės 
idealiai tvarkingomis kekėmis tarytum paveikslų galerijoje, skirtoje 
tamsioms sumušimų mėlynėms. 

Kaip tik Statiniuose, kai valdė pirmieji numeruotieji Jurgiai, 
Efono upė buvo laikinai nukreipta kita vaga, kad atsirastų dekora- 
tyvinis ežeras ir užtektų vandens fontanams, kurių liekanomis buvo 
nusėtos Bukų giraitės pievelės ir terasos. Šis požeminės hidraulikos 
inžinerijos stebuklas sukėlė be galo daug piktumo tarp mano šeimos 
ir vietos žemvaldžių, tiek, kad paskui vieną iš mano protėvių Liucijų 
de Liuką pusė kaimo praminė „Siusijum de Liuka“. Savo portrete, 
kuris iki šiol kabo Bukų giraitės paveikslų galerijoje, jis, atrodytų, 
nuobodžiauja šiaurės vakarinio ežero kampo fone, kuriame matyti 
„kaprizas“, jo fontanai ir dabar jau seniai dingusi graikiška šven- 


tykla. Liucijus įsirėmęs kaulėtais vienos rankos krumpliais į stalą, 

ant kurio padėtas kompasas, kišeninis laikrodis, kiaušinis ir įtaisas, 
skirtas matininkams, vadinamas teodolitu. Mediniame narve - ka- 
narėlė praviru snapu. Ji arba gieda, arba šaukiasi pagalbos. 

Linksmas mano mintis pertraukė lojamas kosulys. 

— Stabdyk, — tarė čigonė, griebdama vadžias man iš rankų. Pa- 
galvojau, kad trumpas snaudulys tikriausiai išėjo jai į naudą. Ne- 
paisant kosulio, tamsūs jos skruostai įgavo daugiau spalvos, o akys 
spindėjo dar ryškiau nei paprastai. 

Pliaukštelėjusi liežuviu Grajui ir taip mikliai ir lengvai, kad 
būvo matyti, jog vietovė jai pažįstama, ji nuvairavo vežimą nuo 
siauro kelio po laporomis šakomis ir užvažiavo ant mažojo tiltelio. 
Po kelių akimirkų sustojome laukymės viduryje. 

Čigonė sunkiai nulipo nuo savo sėdynės ir ėmė atrišinėti Gra- 
jaus pakinktus. Kol ji rūpinosi savo senuoju arkliu, aš naudojausi 
proga pasidžiaugti aplinka. 

Šen bei ten augo aguonų ir dilgėlių ploteliai, apšviesti žemyn 
krypstančių popietės saulės spindulių. Dar niekad žolė neatrodė to- 
kia žalia. 

Grajus ją irgi pastebėjo ir jau patenkintas rupšnojo ilgus žolės 
stiebus. 

Karavanas staiga kryptelėjo ir pasigirdo garsas, tarsi kažkas su- 
klupo. 

Nušokau žemyn ir nuskuodžiau aplink vežimo šoną. 

Iškart buvo matyti, kad neteisingai įvertinau čigonės būklę. Ji 
nugriuvo ant žemės ir žūtbūtinai laikėsi įsikibusi vieno aukšto me- 
dinio rato stipinų. Kai atsidūriau šalia, ji vėl ėmė kosėti, dar baisiau 
nei anksčiau. 

— Jūs pervargusi. Jums reiktų prigulti. 


Ji kažką sumurmėjo ir užsimerkė. 

Akies mirksniu užlipau ant vežimo ašies ir atidariau duris. 

Ber kad ir ko tikėjausi, tik ne šito. 

Viduje vežimas atrodė kaip pasaka ant ratų. Nors laiko turė- 
jau tik skubiai apsižvalgyti, pastebėjau rafinuotą karalienės Anos 
stiliaus ketaus viryklę, o virš jos — lentyną su mėlynųjų gluosnių 
porcelianiniais indais. Karštas vanduo ir arbata, pamaniau: būti- 
niausi dalykai bet kuriuo kritiniu atveju. Prie langų kabėjo nėrinių 
užuolaidos, tiksiančios pirmosios pagalbos tvarsčiams, jei prireiktų, 
o pora sidabrinių parafino lempų su raudonais stiklais, švelniai be- 
sisupančių ant savo įtaisų, suteiks lygios šviesos, šiek tiek šilumos ir 
liepsną adatoms sterilizuoti. Mano skaučių mokymai, nors truko 
neilgai, nenuėjo visai veltui. Gale buvo pora pusiau pravirų drožinė- 
to medžio plokščių, už kurių matėsi erdvus gultas, užimantis beveik 
visą vežimo plotį. 

Grįžus laukan, padėjau čigonei atsistoti ir užsimečiau vieną jos 
ranką ant pečių. 

— Išlanksčiau laiptus, - pasakiau jai, —- padėsiu jums nueiti iki 
lovos. 

Kažkaip sugebėjau nuvesti ją į vežimo priekį, kur stumdama, 
traukdama ir padėdama jos rankas ant reikiamų rankenų pagaliau 
įstengiau ją įtaisyti. Beveik visą laiką ji atrodė taip, tarsi vos paste- 
bėtų aplinką arba mane. Bet saugiai apkamšyta savo gulte ji tarsi 
šiek tiek atsigavo. 

— Einu pakviesti daktaro, - pasakiau. Kadangi Gledis palikau 
iškyloje, atremtą į sieną už parapijos salės, supratau, kad vėliau teks 
nukulniuoti iš Bukų giraitės atgal į kaimą. 

— Ne, nereikia, — tarė ji, tvirtai suimdama mane už rankos, — 
padaryk gerą puodelį arbatos ir palik mane ramybėje. Man reikia 


tik išsimiegoti. 

Tikriausiai pastebėjo skeptišką mano veido išraišką. 

— Atnešk vaistus, — paprašė ji. - Tik paragausiu. Šaukštas — prie 
arbatos daiktų. 

Pirmiausia — kas svarbiausia, pagalvojau, ieškodama to rakando 
aplamdytų stalo įrankių chaose ir pripildama ji pilną sirupo nuo 
kosulio, panašaus į melasą. 

- Išsižiok, paukšteli, — išsišiepdama tariau. Šiuo posakiu ponia 
Malet įtikinėdavo mane nuryti tų nepakenčiamų tonikų ir aliejų, 
kurių Tėvas reikalaudavo duoti savo dukroms. Tvirtai įsmeigusi 
akis į manąsias (ar man pasirodė, ar jų žvilgsnis truputį suminkš- 
tėjo?), čigonė paklusniai pražiojo burną ir leido man įkišti kupiną 
šaukštą. 

— Praryk, praryk ir skrisk šalin, — pasakiau, ištardama baigia- 
muosius ritualo žodžius ir nukreipdama dėmesį į žaviąją viryklėlę. 
Nenorėjau pripažinti, kad neišmanau: neturėjau nė menkiausio su- 
pratimo, kaip tą daiktą užkurti. Lygiai taip pat galėtum paprašyt 
manęs kūrenti „Karalienės Elžbietos“ katilus. 

— Ne čia, — tarė čigonė, pastebėjusi, kad suabejojau. — Lauke. 
Užkurk laužą. 

Laiptų apačioje stabtelėjau ir skubiai apsižvalgiau po laukymę. 

Kaip jau sakiau, visur augo šeivamedžių krūmai. Partem- 
piau porą šakų, mėgindama jas nuplėšti, bet tai buvo nelengva už- 
duotis. 

Pernelyg pilnos gyvybės, pagalvojau; per daug elastingos. Truputį 
pakovojusi ir tik tada, kai energingai pašokinėjau ant poros žemiau 
augančių šakų, sugebėjau jas pagaliau nuplėšti. 

Po penkių minčių laukymės viduryje buvau surinkusi pakan- 
kamai šakelių ir pagalių, kad galėčiau sukurti padorų stovyklos 


laužą. 


RŪKYTA SILKE BE GARSTYCIŲ 35 


Murmėdama skaučių maldą („Dek, kad tave kur!“), viltingai 
uždegiau vieną iš degtukų, kuriuos radau vežimo spintelėje. Kai 
liepsna palietė šakeles, jis sučirškė ir užgeso. Kitas taip pat. 

Kadangi kantrybe negarsėju, man išsprūdo šioks toks keiks- 
mažodis. 

Jei būčiau namie, savo chemijos laboratorijoje, pamaniau, dary- 
čiau tą patį, ką ir bet koks civilizuotas žmogus, ir vandenį arbatai 
užvirčiau Bunzeno degikliu: nesiterliočiau laukymėje atsiklaupusi prie 
kvailų žalių šakaliukų gniutulo. 

Tas tiesa, kad prieš gana netikėtai palikdama skautes, aš išmo- 
kau užkurti stovyklos laužą, tačiau tuomet prisiekiau, kad veikiau 
mirsiu, negu dar kada nors pamėginsiu pasidaryti uždegimo lanką 
iš šakalio ir batraiščio ar trinsiu dvi sausas lazdas vieną į kitą lyg 
kokia nukvakusi voverė. 

Kaip sakiau, turėjau visas smarkaus laužo sudedamąsias, tai yra 
visas, išskyrus vieną. 

Kur tik yra parafino lempų, pagalvojau, parafinas irgi ne per to- 
liausia. Nuleidau žemyn šoninę vežimo plokštę su vyriais ir ten, mano 
džiaugsmui, buvo galonas tos medžiagos. Atsukau skardinės dangtį, 
šliūkštelėjau šiek tiek ant laukiančių malkų ir nespėtum nė pasakyti 
„Baden-Pauelis“, kai arbatinukas ėmė linksmai kunkuliuoti. 

Didžiavausi savimi. Tikrai. 

— Flavija išradingoji, — galvojau. — Flavija, visapusiškai gera 
mergaitė. 

Ir panašiai. 

Užkopiau stačiais vežimo laiptais, nešina arbata, pasistiebusi 
ant pirštų galų tarsi lyno akrobatė. 

Padaviau puodelį čigonei ir stebėjau, kaip ji gurkšteli garuojan- 


ve ve 
čio skysčio. 

— Greitai apsisukai, — tarė ji. 

Aš kukliai gūžtelėjau. Nėra reikalo sakyti jai apie parafiną. 

— Radai sausų malkų spintoje? — paklausė ji. 

— Ne, aš... - 

Jos akys išsiplėtė iš siaubo ir ji atkišo puodelį per visą rankos 
ilgį. | 

— Tik ne krūmus! Juk nepjovei šeivamedžio krūmų? 

— Kodėl ne, - kukliai tariau, — juk visai nesunku, aš... 

Puodelis barškėdamas išlėkė jai iš rankų ir plikinanti arbata 
išsitaškė į visas puses. Ji stulbinamu greičiu nušoko nuo gulto ir 
susigūžė kampe. 

— Hilda Muir! — suriko ji, klaikiai ir nelaimingai vaitodama 
balsu, aukštėjančiu ir žemėjančiu tarsi oro antpuolio sirena. - Hilda 
Muir! 

Ji rodė į duris. Aš atsisukau pažiūrėti, bet ten nieko nebuvo. 

— Šalin nuo manęs! Dink iš čia! Dink! — Jos ranka virpėjo lyg 
negyvas lapas. 

Stovėjau priblokšta. Ką aš padariau? 

— O Dieve! Hilda Muir! Mums visiems galas! — dejavo ji. - Da- 


bar mums visiems galas! 


TREČIAS 


v 
iūrint iš užpakalinės dalies, nuo dekoratyvinio ežero kranto, 


Z 


išskyrus šeimos narius. Nors kai kurias namo dalis užstojo aukšta mū- 


Bukų giraitė matėsi iš tokios pusės, kurią retai regėjo kas nors, 


rinė virtuvės daržo siena, du viršutiniai kambariai, po vieną kiekvie- 
no priestato gale, atrodė iškilę virš valdų tarsi du bokštai iš pasakos. 

Pietvakariniame kampe buvo Harietos buduaras, beoris draus- 
tinis, išsaugotas lygiai toks pat, koks jis buvo tą baisią dieną, kai 
Bukų giraitę pasiekė žinia apie jos tragišką mirtį. Nepaisant itališ- 
kų nėrinių, kabančių prie jo langų, kambario vidus buvo neįprastai 
švarus draustinis, tarsi, lyg Britų muziejuje, jame būtų tylių pilkai 
apsirengusių valytojų komanda, kuri naktį ateina iššluoti visų bė- 
gančio laiko ženklų, tokių kaip voratinkliai ar dulkės. 

Nors aš maniau, kad tai mažai tikėtina, mano seserys tikėjo, 
jog tai Tėvas prižiūri Harietos šventovę. Kartą slėpdamasi ant laiptų 
išgirdau, kaip Filė sakė Daf: 

— Jis valo nakčia, atgailaudamas už savo nuodėmes. 

— Kraujo dėmes ir panašiai, - dramatiškai sukuždėjo Dafi. 

Negalėdama miegoti iš smalsumo, valandų valandas gulėjau 
lovoje atsimerkusi, galvodama, ką ji turėjo omenyje. 

O pietrytiniame namo kampe, viršutiniame aukšte, mano che- 


mijos laboratorijos languose atsispindėjo lėtai judantys debesys, kurie 

plaukė tamsiu stiklu tarsi storos avys mėlynoje pievoje, net neužsimin- 
dami išoriniam pasauliui apie malonumų rūmus, slypinčius viduje. 

Laiminga žvelgiau į langus iš apačios, apkabinusi pati save, įsi- 
vaizduodama spindinčių stiklo indų rinkinį, laukiantį mano dėme- 
sio. Mano senelio brolio Tarkino de Liukos tėvas šią laboratoriją 
pastatė nuolaidžiaudamas savo sūnui karalienės Viktorijos valdymo 
laikais. Dėdę Tarą parsiuntė atgal iš Oksfordo dėl kažkokio skan- 
dalo, kuris niekad nebuvo iki galo išaiškintas, bent jau man girdint, 
ir kaip tik čia, Bukų giraitėje, jis pradėjo savo šlovingą, nors ir atsis- 
kyrėlišką, chemiko karjerą. 

Po dėdės Taro mirties laboratorija buvo palikta saugoti savo 
paslapčių: užrakinta ir pamiršta žmonių, kuriems labiau rūpėjo mo- 
kesčiai ir drenažas negu išmoningų formų stiklo indai. 

Tai yra kol aš pasirodžiau ir pasisavinau ją. 

Prisiminusi tai, iš malonumo suraukiau nosį. 

Prisiartinusi prie virtuvės durų, pasijutau išdidi, kad pagalvo- 
jau pasinaudoti mažiausiai pastebimu įėjimu. Kadangi Daf ir Filė 
amžinai kūrė intrigas ir planus prieš mane, atsargumo niekad ne- 
bus per daug. Bet per jaudulį dėl iškylos ir dėl to, kad vadeliojau 
čigonės vežimą į Statinius, aš pražiopsojau pietus. Dabar jau net 
gabalėlis ponios Malet vemti verčiančio kopūstų pyrago būtų buvęs 
pakenčiamas, jei valgyčiau su stikline šalto kaip ledas pieno, kuris 
užšaldytų skonio svogūnėlius. Tokią vėlyvą popietę ponia M. jau 
bus išėjusi namo iki kitos dienos, ir aš būsiu virtuvėje viena. 

Atidariau duris ir įžengiau į vidų. 

— Pagavau! — Man prie ausies pasigirdo gergždžiantis balsas, ir 
viskas užtemo, nes man ant galvos buvo užmautas maišas. 

Priešinausi, bet tai nepadėjo. Mano rankos ir plaštakos buvo nie- 


ko vertos, nes maišo kaklas buvo tvirtai užrištas man apie šlaunis. 

Nespėjus man suklykti, mano užpuolikai (buvau įsitikinusi, 
kad jie dviese, sprendžiant iš rankų, laikančių mano galūnes, skai- 
čiaus) apvertė mane galva žemyn. Dabar buvau aukštyn kojomis, 
pastatyta ant galvos, ir kažkas laikė mane už kulkšnių. 

Dusau, negalėdama įkvėpti, o mano plaučiai prisipildė aštraus 
sodraus kvapo nuo bulvių, kurios neseniai buvo tame maiše. Jau- 
čiau, kaip kraujas teka man į galvą. 

Prakeikimas! Reikėjo anksčiau pagalvoti jiems įspirti. Dabar 
per vėlu. 

— Gali triukšmauti, kiek nori, - sušnypštė kitas balsas. —- Niekas 
čia tavęs neišgelbės. 

Apimta silpnumo supratau, kad tai tiesa. Tėvas išvažiavęs į 
Londoną, į Alatelistų aukcioną, o Dogeris — drauge su juo pirkti 
sodo žirklių ir batų tepalo. 

Mintis apie plėšikus Bukų giraitėje buvo neįsivaizduojama. 

Tad liko Daf ir Filė. 

Keistoka, bet man buvo gaila, kad tai — ne plėšikai. 

Prisiminiau, kad visame name yra tik viena durų rankena, kuri 
cypia — durų į rūsio laiptus. Dabar ji sucypė. 

Po akimirkos tarsi nušautas elnias buvau užmesta ant savo pa- 
grobėjų pečių ir šiurkščiai galva į priekį nunešta žemyn į rūsius. 

Laiptų apačioje jos mane smarkiai numetė ant grindų plokš- 
čių, sutrenkdamos alkūnę, ir išgirdau savo pačios balsą, klykiantį iš 
skausmo ir aidintį nuo skliautuotų lubų, 6 tada pasigirdo, kaip aš 
nelygiai kvėpuoju. 

Kažkieno batai sujudėjo ant smėlio netoli nuo ten, kur aš gulė- 
jau sudribusi. 

— Prašau tylos! — sukvarkė duslus balsas, kuris atrodė dirbtinis 


tarsi skardinio roboto. 

Dar kartą suklykiau, ir bijau pripažinti, kad gal net truputį su- 
inkščiau. 

— Prašau tylos! 

Nesu tikra, ar nuo netikėtumo šoko, ar nuo drėgno rūsių 
šalčio, bet aš ėmiau virpėti. Ar joms tai galėtų pasirodyti silpnu- 
mo ženklas? Sakoma, kad kai kurie maži žvėreliai turi instinktą 
apsimesti negyvi, kai gresia pavojus, ir aš supratau, kad esu viena 
iš jų. 

Ėmiau negiliai kvėpuoti ir stengiausi nesujudinti nė raumens. 

"- Išlaisvink ją, Garbaksai! 

- Taip, o Triaki. 

Mano seserims kartais būdavo smagu sAiga prisiimti keistų 
ateivių būtybių vaidmenis: tokių būtybių, kurios buvo dar keistesni 
ateiviai nei tai, kokios jos ir taip buvo kasdieniame gyvenime. Abi- 
dvi žinojo, kad ši gudrybė kažkodėl mane ypač kankina. 

Jau buvau pasimokiusi, kad, kai turi seserų, tai po paviršiumi 
tarsi Lochneso ežere tyko nematomų padarų, tačiau manau, kad 
tik dabar supratau, jog iš visų nematomų gijų, siejančių mus tris, 
tamsios gijos yra pačios stipriausios. 

— Liaukis, Daf:. Liaukis, File! - sušukauw — Man baisu. 

Porą kartų įtikinamai pasispardžiau kojomis kaip varlė, tarsi 
mane tuoj ištiks priepuolis. 

Maišas staiga trūktelėjo šalin, apversdamas mane, tad dabar 
gulėjau ant akmenų veidu žemyn. 

Vienintelė žvakė, prilipdyta ant medinės statinės, neramiai 
mirgėjo, o nuo blankios jos šviesos visur tarp akmeninių rūsio arkų 
šoko tamsūs pavidalai. 

Kai mano akys apsiprato tamsoje, pamačiau savo seserų vei- 


dus, groteskiškai šmėksančius šešėliuose. Jos buvo aplink akis ir 

burnas degintu kamščiu nusipaišiusios juodus ratilus, ir aš iškart 
supratau, kokią žinią norima tuo pasakyti: „Saugokis! Esi laukinių 
rankose!“ 

Dabar pamačiau, iš kur atsirado tas iškreiptas roboto balsas, 
kurį girdėjau: Filė kalbėjo į tuščios kakavos skardinės angą. 

— Prancūziškas gagatas — tai tik stiklas, — iškošė ji, sviesdama 
skardinę ant grindų, kur ši nukrito, barškėdama taip, kad nervus 
perrėžė. —- Kaip tik tavo žodžiai. Kur dėjai Mamytės segę? 

— Tai buvo nelaimingas atsitikimas, — melagingai suinkščiau. 

Ledinė tyla iš Filės pusės suteikė man trupučiuką pasitikėjimo. 

— Man iškrito ir užmyniau. Jei būtų tikras gagatas, nebūtų su- 
dužęs. 

— Duok čia. 

— Negaliu, File. Nieko neliko, tik mažos šukelės. Sulydžiau jas 
į šlaką. 

Iš tikrųjų tai trenkiau per ją plaktuku ir suskaldžiau į juodą 
stiklą. 

— Į šlaką? Kažin kam tau reikia šlako? 

Klaida būtų pasakyti jai, kad kuriu naujos rūšies keraminę kol- 
bą, tokią, kuri išlaikytų temperatūrą, sukeltą deguonies persotinto 
Bunzeno degiklio. “ 

— Niekam, tiesiog šiaip terliojausi. 

— Kad ir kaip būtų keista, tikiu tuo, — tarė Filė, — nes jūs, lau- 
mių pakeistukai, tą geriausiai ir mokate, ar ne? Terliotis? 

Turbūt mano veide buvo matyti, kaip suglumau. 

— Pakeistukai, — keistu balsu prabilo Dafi, - laumės ateina nak- 
čia ir pavagia sveiką kūdikį iš lopšio. Jo vietoje palieka tokį bjaurų 
sudžiūvusį pakeistuką kaip tu, o motina lieka nelaiminga. 


— Jei netiki, — tarė Filė, — eik, atsistok priešais veidrodį. 

— Aš ne pakeistukė, — užprotestavau, ir man sukilo pyktis. — 
Harieta mylėjo mane labiau negu bet kurią iš judviejų kvaišų! 

— Ar tikrai? — nusišaipė Filė. — Tai kodėl tada ji kasnakt palik- 
davo tave miegoti prie atviro lango, tikėdamasi, kad laumės grąžins 
tikrąją Flaviją? 

— Nepalikdavo! - sušukau. 

— Deja, palikdavo. Aš ten buvau. Mačiau. Prisimenu. 

— Ne! Tai netiesa. 

— Tiesa. Aš įsikibdavau jos ir verkdavau: „Mamyte! Mamyte! 
Prašau, priversk laumes grąžinti mano mažąją sesutę.“ 

— Elavija? Dafne? Ofelija? 

Tai Tėvas! 

Jo balsas nuskambėjo garsiai, tarsi paradų aikštėje, iš tos pusės, 
kur buvo virtuvės laiptai, sustiprintas akmeninių sienų ir aidėdamas 
nuo arkos prie arkos. | 

Mūsų visų trijų galvos atsisuko pačiu laiku, kad pamatytume, 
kaip jo batai, kelnės, liemuo ir galiausiai veidas pasirodo, jam lei- 
džiantis laiptais. 

— Ką visa tai reiškia? — paklausė jis, įsižiūrėdamas į mus tris 
prietemoje. — Ką jūs sau pasidarėte? 

Atbulomis rankomis ir plaštakomės Filė ir Dafi jau mėgino nu- 
sitrinti juodas žymes nuo veidų. 

— Mes tik žaidėme „Krevetes ir erikojus“, - tarė Dafi, man nespė- 
jus atsakyti. Ji kaltinamai parodė į mane: — Kai jos eilė vaidinti Be- 
gumą, ji kaip reikiant mus nukamuoja, bet kai mūsų eilė, ji visad... 

Šaunuolė, Daf. pagalvojau. Nė pati nebūčiau prasimaniusi ge- 
resnio pasiteisinimo ekspromtu. 

— Nustebinai mane, Ofelija, — tarė Tėvas, - nebūčiau pagalvo- 


jęs... 

Tada jis nutilo, negalėdamas rasti reikiamų žodžių. Būdavo, 
kartais jis atrodydavo beveik — kaip čia pasakius... — išsigandęs?.. 
mano vyriausios sesers. 

Filė trynėsi veidą, baisiai terliodama savo kamštinį makiažą. 
Vos garsiai nenusijuokiau, bet tada supratau, ką ji daro. Tikėdamasi 
užuojautos, ji tepėsi dažais, kad po akimis atsirastų tamsūs teatra- 
liški ratilai. 

Tai lapė! Tarsi aktorė, besitepanti makiažą scenoje, ji vaidino 
drąsiai ir begėdiškai, ir negalėjau tuo nesigėrėti. 

Tėvas stebėjo pakerėtas, tarsi žmogus, užburtas kobros. 

— Ar viskas gerai, Flavija? — galiausiai ištarė, nesijudindamas iš 
savo pozicijos ant trečiojo laiptelio nuo apačios. 

— Taip, Tėve. 

Ketinau pridurti „ačiū, kad paklausei“, bet laiku susilaikiau. 
Nenorėjau perspausti. 

Tėvas liūdnomis akimis lėtai apžvelgė mus vieną po kitos, tary- 
tum pasaulyje nebeliko žodžių, iš kurių būtų galima rinktis. 

— Septintą valandą bus pasitarimas, — galiausiai tarė. — Svetai- 
nėje. 

Paskutinį kartą žvilgtelėjęs į kiekvieną iš mūsų, jis nusisuko ir 


lėtai užkopė laiptais aukštyn. 


— Dalykas tas, - kalbėjo Tėvas, - kad jūs, mergaitės, atrodo, tiesiog 
nesuprantat... 

Ir jis buvo teisus: mes jo pasaulį supratome ne daugiau, nei jis — 
mūsų. 

Jo pasaulis buvo tarsi konfeti: ryškiaspalvė visata, pilna karališ- 
kųjų profilių ir gražių vaizdų ant lipnių popieriukų; piramidžių ir 


karo laivų, išklerusių kabančių tiltų tolimuose pasaulio kampeliuose, 

giliavandenių uostų, vienišų sargybos bokštų ir garsių žmonių galvų 
pasaulis. Trumpai tariant, Tėvas buvo pašto ženklų kolekcininkas, 
ar „filatelistas“, kaip jis mieliau vadindavosi ir norėjo būti vadina- 
mas kitų. 

Vos nubudęs kiekvieną akimirką praleisdavo spoksodamas pro 
didinamąjį stiklą į popieriaus skiauteles, amžinai ieškodamas defek- 
tų. Radęs vienintelį mikroskopinį spausdinimo plokštės įrrūkimą, 
dėl kurio ant karalienės Viktorijos smakro atsirado nepageidauja- 
mas plaukas, jis galėjo pulti į ekstazę. 

Pirmiausia pakiliai nusiteikęs darydavo oficialią nuotrauką. Iš 
sandėlio atsinešdavo ir ant trikojo savo studijoje pastatydavo senovi- 
nę plokštinę kamerą su savotišku įtaisu, vadinamuoju makroskopi- 
niu objektyvu, kuriuo buvo galima egzempliorių fotografuoti stam- 
biu planu. Išryškinus išeidavo paveikslas, pakankamai didelis, kad 
užimtų visą knygos puslapį. Kartais, jam laimingam besikuičiant 
prie šitų reikalų, mes pastebėdavome „H.M.S. Pinaforo“ ar „Goldol- 
jerų“ nuotrupų, tarsi pabėgėliai besimėtanėjų po namus. 

Tada ateidavo laikas rašyti straipsnį, kurį jis nusiųsdavo Lon- 
dono filatelistui ir panašiems, ir tada jis tapdavo kažkoks irzlus. 
Kiekvieną rytą Tėvas prie pusryčių stalo atsinešdavo šūsnis rašo- 
mojo popieriaus, kurio lapą po lapo ranka prirašydavo smulkučiu 
šriftu. 

Ištisas savaites prie jo būdavo neįmanoma prisiartinti, ir tai 
trukdavo iki tol, kol jis pakeverzodavo paskutinį žodį — ir daugiau — 
nereikalingo karalienės ūso tema. 

Kartą, kai gulėjome pietinėje pievelėje žvelgdamos į mėlyną to- 
bulo vasaros dangaus skliautą, užsiminiau Filei, kad Tėvo trūkumų 
ieškojimai nėra nukreipti vien į pašto ženklus, bet kartais apima ir 


jo dukteris. 

— Užčiaupk savo bjaurią burną! — atkirto ji. 

— Dalykas tas, - pakartojo Tėvas, grąžindamas mane į dabar- 
tį, — kad jūs, mergaitės, atrodo, tiesiog nesuprantate situacijos rim- 
tumo. 

Daugiausia jis turėjo omenyje mane. 

Žinoma, Filė mane įskundė, ir istorija apie tai, kaip aš sunaiki- 
nau vieną iš klaikiųjų Harietos Viktorijos stiliaus segių, prapliupo 
jai iš burnos palaimingai tarsi čiurlenančio upelio vanduo. 

— Neturėjai teisės paimti jos iš savo motinos drabužinės, — tarė 
Tėvas, ir akimirką šaltas mėlynas jo žvilgsnis nukrypo į mano se- 
serį. 

— Atsiprašau, — išlemeno Filė, — ruošiausi įsisegti ją, sekmadienį 
eidama į bažnyčią, kad padaryčiau įspūdį Dyteriui. Pasielgiau visai 
netinkamai. Reikėjo atsiklausti leidimo. 

| Pasielgiau visai netinkamai? Ar išgirdau tai, ką pamaniau išgir- 
dusi, ar mano ausys iškrėtė man pokštą? Būtų labiau tikėtina, kad 
saulė ir mėnulis staiga imtų linksmai danguje šokti džigą, o ne kad 
viena iš mano seserų atsiprašytų. Tai tiesiog negirdėta. 

Dyteris, kurį paminėjo Filė, buvo Dyteris Štrancas iš Karveli- 
dės fermos, buvęs vokiečių karo belaisvis, po paliaubų nutaręs pasi- 
likti Anglijoje. Filė buvo į jį nusitaikiusi. “ 

— Taip, — tarė Tėvas, — reikėjo. 

Kai jis nukreipė dėmesį į mane, negalėjau nepastebėti, kad odos 
klostės išoriniuose jo uždribusių vokų kampučiuose (tos klostės, dėl 
kurių, kaip man dažnai atrodė, jis toks aristokratiškas) karojo sun- 
kesnės nei paprastai, suteikdamos jo išvaizdai tokio gilaus sielvarto, 
kokio dar nebuvau mačiusi. 

— Flavija, — pasakė jis monotonišku ir pavargusiu balsu, nuo 


kurio man buvo skaudžiau nei nuo aštraus ginklo. 

— Taip, sere? 

— Ką daryti su tavimi? 

— Atsiprašau, Tėve. Nenorėjau sulaužyti segės. Ji man nukrito ir 
aš ją netyčia užmyniau, ir-ji tiesiog sutrupėjo. Dievuliau, tikriausiai 
buvo labai sena, kad tokia trapi! 

Jis beveik nepastebimai krūptelėjo ir iškart pažvelgė tokiu 
žvilgsniu, kuris reiškė, kad paliečiau temą, kuria diskutuoti nega- 
lima. Ilgai atsidūsėjęs jis nukreipė žvilgsnį pro langą. Kažkas mano 
žodžiuose išbaidė jo mintis ieškoti saugios vietos už kalvų. 

— Ar maloniai nukeliavai į Londoną? — surizikavau. — Tai yra į 
filatelijos parodą? 

Žodis „filatelija“ kaipmat grąžino jį atgal. 

— Tikiuosi, radai kokių padorių pašto ženklų į savo kolekciją. 

Jis dar kartą atsiduso: šis atodūsis pasirodė bauginamai panašus 
į mirštančio gargimą. 

— Į Londoną važiavau ne pirkti ženklų, Flavija. Važiavau jų par- 
duoti. Ė 

Net Filė aiktelėjo. 

— Gali būti, kad mūsų dienos Bukų giraitėje artėja į pabaigą, — 
tarė Tėvas. — Kaip jūs puikiai žinote, pats namas priklausė jūsų 
motinai, o kai ji mirė, nepalikusi testamento... 

Jis išskėtė rankas bejėgiškumo gestu, kuris man priminė para- 
lyžiuotą drugelį. 

Jis taip staiga subliūško mums prieš akis, kad vos galėjau pati- 
kėti. 

— Tikėjausi jos segę nunešti vienam pažįstamam... 

Kurį laiką net nesuvokiau jo žodžių. 

Žinojau, kad pastaraisiais metais Bukų giraitės išlaikymo iš- 


laidos tapo tiesiog pragaištingos, jau nekalbant apie mokesčius ir 

grėsmingą paveldėjimo mokestį. Metų metus Tėvas sugebėjo ne- 
prisileisti „urzgiančių mokesčių rinkikų“, kaip jis juos vadino, bet 
dabar tikriausiai vilkai jau vėl staugė prie mūsų slenksčio. 

Retkarčiais būta užuominų apie keblią mūsų padėtį, bet grėsmė 
visada atrodė nereali: ne daugiau nei tolimas debesis virš horizonto 
vasarą. 

Atsiminiau, kad kurį laiką Tėvas dėjo viltis į tetą Felicitę, savo 
seserį, gyvenančią Hampstede. Dafi manė, kad daugelis jo vadina- 
mųjų „filatelinių iškylų“ iš tikrųjų buvo apsilankymai pas tetą Fe- 
licitę prašyti paskolos — ar maldauti jos, kad perleistų šeimos bran- 
genybių likučius. 

Galiausiai sesuo tikriausiai jam atsakė. Visai neseniai savo pačių 
ausimis išgirdome, kaip jinai jam sakė, kad jis privaląs pagalvoti ir 
parduoti savo filatelinę kolekciją. „Tuos absurdiškus pašto ženklus“, 
kaip ji juos pavadino, jei kalbėsim tiksliau. 

— Kas nors atsitiks, — linksmai pareiškė Dafi, — visad nutinka. 

— Tik Dikenso kūryboje, Dafne, — tarė Tėvas. - Tik Dikenso. 

Daf skaitė Deividą Koperfildą kažkelioliktą kartą. „Gilinu ži- 
nias apie lombardus“, — atsakė, kai paklausiau kodėl. 

Tik dabar man atėjo į galvą, kad Tėvas ketino nunešti Harietos 
segę — tą, kurią aš sunaikinau, - į lombardą. 


— Gal galėčiau išeiti? —- paklausiau. — Staiga pasijutau prastai. 


Tai buvo tiesa. Tikriausiai užmigau tą pačią akimirką, kai galva 
palietė pagalvę. 
Po kažkiek valandų, staiga prabudau. Mano žadintuvo ro- 


dyklės, kurias buvau atsargiai patepusi savo pačios sukurtais 

fosforescuojančiais dažais, man parodė, kad dabar - kelios minutės 
po antros ryto. 

Gulėjau lovoje stebėdama tamsius medžių šešėlius, neramiai 
trūkčiojančius ant lubų.-Nuo tada, kai teritorinis ginčas tarp dviejų 
tolimų mano protėvių baigėsi kartėlio pilna pato situacija (o fojė 
viduryje buvo nubrėžta juoda linija), šis namo priestatas liko nešil- 
domas. Laikas ir orai pridarė žalos, dėl kurios beveik visų kambarių 
tapetai (manieji buvo garstyčių geltonumo su raudonais kirminais) 
nusilupo didžiuliais lakštais, kabančiais kaip nutįsę skvernai, o po- 
pierius ant lubų buvo nukaręs žemyn kaip dideli palaidi maišai, apie 
kurių turinį turbūt geriausia net negalvoti. 

Kartais, ypač žiemą, mėgdavau apsimesti, kad gyvenu po ledy- 
nu Arkties jūroje; kad šaltis tėra tik sapnas ir kad kai atsibusiu, aprū- 
dijusiame židinyje šniokš ugnis, o virš skardinės vonios, stovinčios 
kampe už durų, kils karštas garas. 

Žinoma, to niekada nebuvo, bet iš tikrųjų nebuvo kuo skųstis. 
Čia miegoti buvo mano pačios pasirinkimas, o ne būtinybė. Čia, ry- 
tiniame priestate — vadinamajame „Taro“ priestate — Bukų giraitėje, 
aš galėjau, kiek tik širdis geidžia, bet kuriuo paros metu darbuotis 
savo chemijos laboratorijoje. Kadangi jie nukreipti į pietus ir į rytus, 
mano langai gali tvieksti šviesa, ir niekas lauke jų nepamatys - tai 
yra niekas, išskyrus galbūt lapes ir barsukus, gyvenančius saloje ir 
„kaprizo“ griuvėsiuose dekoratyvinio ežero viduryje, arba gal koks 
atsitiktinis brakonierius, kurių pėdų ir išmestų šovinių tūtelių kar- 
tais rasdavau, klaidžiodama po Statinius. 

Statiniai! Beveik buvau pamiršusi. 

Kai mane prie virtuvės durų pagrobė Filė ir Dafi, paskui įkali- 
no rūsiuose, sugėdino Tėvas, ir galiausiai pasijutau išsekusi: visi šie 


įvykiai tarsi susitarę privertė mane visai išmesti iš galvos čigonę: 

Iššokau iš lovos ir truputį nustebau, pamačiusi, kad tebesu vi- 
siškai apsirengusi. Zikrai buvau pavargusi! 

Su batais rankoje nusėlinau didžiaisiais lenktais laiptais žemyn 
į fojė, kur sustojau pasiklausyti to didžiulio ploto, iškloto juodomis 
ir baltomis plytelėmis, viduryje. Stebinčiam iš vienos iš galerijų vir- 
šuje, tikriausiai būčiau atrodžiusi kaip pėstininkas kokiame grandi- 
oziniame gotiškame šachmatų žaidime. 

Pėstininkas? Fe, Flavija! Pripažink: juk tikrai daugiau nei pėsti- 
ninkas! 

Name buvo visiškai tylu. Tėvas ir Filė, žinojau, sapnuoja savus 
sapnus: Tėvas — apie perforuotus popieriaus gabalėlius, o Filė - apie 
gyvenimą pilyje, pastatytoje vien iš veidrodžių, kuriuose ji matytų 
save, atsispindinčią daug kartų visais įmanomais kampais. 

Tačiau viršutiniame aukšte, tolimajame vakarinio priestato 
gale, Dafi vis dar nemiegojo, išvertusi akis žvakių šviesoje, kaip ji 
mėgsta, į Gustavo Dorė Gargantiua ir Pantagriuelio graviūras. Tą 
storą veršiuko odon įrištą tomą radau paslėptą po jos čiužiniu, kai 
naršiau po jos kambarį, ieškodama kramtomosios gumos pakelio, 
kurį Filei davė amerikietis kariškis, kai jinai jį pamatė vieną rytą 
besėdintį ant lipynės, eidama į kaimą išsiųsti laiško. Jis buvo vardu 
Karlas, ir jis buvo iš Sant Luiso Amerikoje. Jis jai pasakė, kad ji 
yra gyvas vaizdas Elizabetos Teilor iš „Nacionalinio aksomo“. Filė, 
žinoma, parėjo namo didžiuodamasi, o gumą paslėpė, kaip visad 
elgiasi su tokiomis dovanomis, savo apatinių drabužių stalčiuje, iš 
kurio Dafi ją nukniaukė. O aš savo ruožtu - iš jos. 

Paskui ištisas savaites buvo girdėti „Karlas tą“, „Karlas aną, ir 
Filė nesustodama plepėjo apie dumblinąją Misisipę, jos ilgį, posū- 
kius ir vingius, ir kaip teisingai parašyti jos pavadinimą, kad nepa- 


sirodytum kvaiša. Mums iškart pasirodė, kad ji asmeniškai sumanė 

ir suformavo tą didžiąją upę, o Dievas bejėgiškai stovėjo nuošalėje 
lyg koks santechniko padėjėjas. 

Nusišypsojau nuo tos minties. 

Kaip tik būtent tą akimirką išgirdau kai ką: metalinį K/ikt. 

Porą širdies dūžių stovėjau visiškai sustingusi, mėgindama apsi- 
spręsti, iš kurios pusės jis atsklido. 

Svetainė, pagalvojau, ir iškart nutipenau į tą pusę. Basomis ko- 
jomis sugebėjau judėti idealiai tyliai, ausimis gaudydama menkiau- 
sius garsus. Nors yra buvę atvejų, kai keikdavau savo klausą, aštrią 
iki skausmo, paveldėtą iš Harietos. Šis atvejis buvo ne iš tų. 

Man sraigės greičiu judant koridoriumi, po svetainės durimis stai- 
ga pasirodė šviesos plyšelis. Kas ten galėtų būti taip vėlai naktį? — nusis- 
tebėjau. Kad ir kas ten būtų, tai, be abejonės, ne kažkas iš de Liukų. 

Verčiau šauktis pagalbos ar pačiai susidorot su įsibrovėliu? 

Čiupau rankeną, kuo lėčiausiai ją pasukau ir atidariau duris: tik- 
riausiai neprotingas poelgis, bet vis dėlto, aš juk es namuose. Kokia 
prasmė leisti Dafi ar Filei susigrobti nuopelnus pagavus plėšiką? 

Pripratusios prie tamsos, mano akys kiek apraibo senovinės pa- 
rafino lempos, skirtos naudotis, kai dingsta elektra, šviesoje, todėl iš 
pradžių ten nieko nepamačiau. Tiesą sakant, užtrukau sekundę, kol 
supratau, kad kažkas — nepažįstamasis guminiais batais — tupi prie 
židinio, padėjęs ranką ant vienos varinės malkų atramėlės, išlietos 
lapės formos. 

Jo akių baltymai blykstelėjo, kai jis pažvelgė aukštyn į veidrodį 
ir pamatė mane, stovinčią už jo tarpduryje. 

Jo moleskino paltas ir raudonas šalikas išsiskleidė į šalis, kai jis 
pakilo ant kojų ir skubiai apsisuko. 

— Vaje, mergaite! Vos man širdies smūgio neįvarei! 


Tai buvo Brukis Heirvudas. 


KETVIRTAS 


yriškis buvo išgėręs. Iškart pastebėjau. Ner iš ten, kur stovė- 
V jau, galėjau justi alkoholio kvapą, ir dar stiprų žuvies aroma- 
tą, lydintį žmogų, kuris nešioja žvejo bučių taip išdidžiai, kaip kas 
kitas gal nešiotų kiltą ir odinį kalniečio krepšį. 

Tyliai uždariau duris už savęs. 

— Ką tu čia veiki? — paklausiau, nutaisydama kuo griežčiausią 
veidą. 

Tiesą sakant, tuo metu mąsčiau, kad Bukų giraitė paryčiais da- 
rosi beveik visiškai kaip Padingtono stotis. Praėjo ne daugiau kaip 
pora mėnesių nuo tada, kai radau Horacijų Bonpenį, karštai naktį 
besiginčijantį su Tėvu. Ką gi, Bonpenis dabar jau kapuose, bet štai 
naujas įsibrovėlis — vietoj jo. Brukis pakėlė kepurę ir trūktelėjo plau- 
kų kuokštą — tai senovinis signalas, kad paklūsti viršesniam už save. 
Jei jis būtų šuo, tai būtų kažkas panašaus, jeigu atsigultų kniūbsčias 
ir apsiverstų ant nugaros, atidengdamas pilvą. 

— Prašau man atsakyti. Ką tu čia veiki? 

Jis truputį pasiknebinėjo su vytelių bučium prie šlaunies, prieš 
atsakydamas. 

— Tikrų tikriausiai pričiupote mane, panele, — tarė jis, švystel- 
damas man nuginkluojamą šypseną. Susierzinau pastebėjusi, kad jo 


dantys — idealūs. 

— Bet nieko bloga nenorėjau. Pripažįstu, kad dvare buvau, ti- 
kėdamasis truputį pasipelnyti triušių. Nėra nieko sveikiau silpnai 
krūtinei už gerą puodą triušienos sriubos, ar ne? 

Jis sugniaužtu kumščiu padaužė sau į krūtinę ir priverstinai 
nusikosėjo, bet tai, kadangi pati esu taip dariusi tiek daug kartų, 
nė akimirką manęs neapgavo. Kaip ir jo dirbtinis urėdo dialektas. 
Jeigu, kaip teigė ponia Malet, Brukio motina buvo aukštuome- 
nės menininkė, jis tikriausiai mokėsi Itone ar panašioje vietoje. 
Tuo ubago balsu jis mėgino gauti užuojautos. Tai irgi buvo sena 
gudrybė. Pati esu naudojusi ir todėl pastebėjau, kad mane tai pik- 
tina. 

— Pulkininkas — ne šaulys, — tęsė jis, — ir visas pasaulis tą faktą 
žino. Tai kas čia bloga, kad padėsiu atsikratyt kenkėjo, kuris nieko 
kito nedaro, tik ėda jūsų darže ir kasa urvus krūmuose? Kas čia 
bloga, ką? 

Pastebėjau, kad jis kartojasi — beveik užtikrintas ženklas, jog 
meluoja. Nežinojau, ką atsakyti į jo klausimą, todėl tylėjau, sukry- 
žiavusi rankas. 

— Bet tada pamačiau name šviesą, — kalbėjo jis. — A/io! pasa- 
kiau sau. Kas čia dabar, Bruki? Kas galėtų nemiegoti tokiu bedievišku 
metu? pasakiau. Gal kas nors serga? Žinau, kad Pulkininkas nevaži- 
nėja automobiliu, matote, ir tada pagalvojau: o kas, jei reikia ko nors, 
kas nubėgtų į kaimą atvesti daktaro? 

Jo žodžiuose buvo tiesos. Senutėlis Harietos „Rols-Roisas“ 
(„Phantom II“) buvo laikomas karietinėje tarsi kokia privati koply- 
tėlė, tokia vieta, į kurią mudu su Tėvu eidavome (nors, žinoma, 
niekad nėjome tuo pat metu), kada tik norėdavome pabėgti nuo to, 
ką Tėvas vadino „kasdienio gyvenimo nepastovybėmis“. 


Žinoma, jis turėjo omenyje Dafi ir Filę — ir kartais mane. 

Nors Tėvas baisingai ilgėjosi Harietos, niekad apie ją nekalbė- 
davo. Jo sielvartas buvo toks gilus, kad Harietos vardas buvo įtrauk- 
ras į Bukų giraitės juodąjį sąrašą, pačiame jo viršuje: tarp dalykų, 
apie kuriuos niekada negalima kalbėti, jei gyvenimas brangus. 

Pripažįstu, kad Brukio žodžiai užklupo mane netikėtai. Man 
nespėjus suformuluoti atsakymo, jis tęsė: 

— Bet tada pamaniau: ne, čia kažkas daugiau. Jei kas nors sirgtų 
Bukų giraitėje, degtų daugiau šviesų nei viena. Degtų šviesos virtuvė- 
je - kažkas kaitintų vandenį, kažkas lakstytų pirmyn atgal... 

— Būtume galėję paskambinti telefonu, — užprotestavau, ins- 
tinktyviai priešindamasi Brukio bandymui regzti tinklą. 

Ber jis buvo teisus. Tėvas bjaurėjosi telefonu ir leisdavo juo nau- 
dotis tik pačiais kraštutiniais netikėtais atvejais. Pusę trijų nakties 
būtų greičiau nuvažiuoti dviračiu — ar net nubėgti! - į Bišop Leisį, 
negu prižadinti panelę Ransiman telefonų stotyje ir paprašyti jos 
paskambinti miegančiam daktarui Darbiui. 

Kol baigtume žaisti tokį varginantį žaidimą tarsi „sagutė, sagu- 
tė, kas gavo sagutę?“, galbūt jau visi būtume negyvi. 

Tarytum jis būtų dvarininkas, o aš - įsibrovėlė, Brukis, išskėtęs 
kojas guminiais borais ir susidėjęs rankas už nugaros, dabar stovėjo 
nutaisęs pozą priešais židinį, per vidurį tarp dviejų varinių lapių, 
priklausiusių Harietos seneliui. Jis nepasirėmė alkūne į židinio at- 
brailą, bet jau nedaug trūko. 

Man nespėjus nė žodžio ištarti, jis skubiai, nervingai žvilgtelėjo 
į dešinę ir į kairę ir pritildė balsą iki duslaus kuždesio: 

— Bet palauk, Bruki, seni, pagalvojau. Palūkėk, Bruki, senas 
drauguži. Ar tai, ką matai, negalėtų būti garsioji Pilkoji dama iš Bukų 
giraitės? Juk vis dėlto, panele, visi žino, kad čionai kartais matyti 


šviesų, kurias nelengva paaiškinti. 

Pilkoji dama iš Bukų giraitės? Niekad apie tokią šmėklą nesu 
girdėjusi. Kokie juokingai prietaringi šitie kaimiečiai! Ar jis mane 
kvaile laiko? 

— Ar apie šeimos vaiduoklį padorioje kompanijoje nekalbama? 

Šeimos vaiduoklis? Staiga pasijutau, tarsi kažkas būtų užpylęs 
šalto vandens kibirą man ant širdies. 

Gal ta Pilkoji dama iš Bukų giraitės - mano motinos Harietos 
dvasia? 

Brukis nusijuokė. 

— Kvaila mintis, ar ne? — tęsė jis. - Kokie man vaiduokliai, tai 
jau ačiū! Greičiau jau koks įsilaužėlis, įsižiūrėjęs Pulkininko sidab- 
ro. Šiais laikais dažnai taip būna, nuo karo laikų. 

— Manau, kad tu gal jau eik, — pasakiau virpančiu balsu, - Tė- 
vas neramiai miega. Jeigu atsibus ir ras tave čia, nežinia ką padarys. 
Jis miega pasidėjęs ant naktinio stalelio tarnybinį revolverį. 

— Ką gi, tada jau eisiu, — atsainiai tarė Brukis. - Smagu žinoti, 
kad jūsų šeimai nieko nenutiko. Mes daug rūpinamės dėl jūsų, ži- 
nok, visi mes, kas kaime gyvenam. Nežinia kas galėtų nutikti, kai 
čia taip toli esat, atsiskyrę, kaip sakoma... 

— Ačiū, mes labai dėkingi, be abejo. O dabar, jei tu nieko 
prieš... 

Atrakinau ir plačiai atvėriau vienas iš prancūziškų durų. 

— Labanakt, panele, — tarė jis ir išsišiepęs dingo tamsoje. 


Lėtai suskaičiavau iki dešimt — o tada nusekiau paskui. 


Brukio niekur nebuvo matyti. Šešėliai jį visą prarijo. Kelias akimir- 
kas pastovėjau klausydamasi terasoje, bet naktis buvo klaikiai tyli. 
Virš galvos žvaigždės mirgėjo lyg milijonas žibintuvėlių, ir aš 


atpažinau žvaigždyną, vadinamą Plejadomis, Septyniomis seseri- 

mis, pavadintą pagal graikų mitologijos mergaičių šeimą, kurias 
raip nuliūdino jų tėvo likimas (jis buvo garsusis Atlasas, pasmerktas 
laikyti dangaus skliautą ant pečių), kad jos nusižudė. 

Pagalvojau apie lietingą popietę, kurią praleidau šilrnamyje su 
Dogeriu, kai padėjau jam pjaustyti akutes iš nedidelio kalno bulvių 
ir klausiausi pasakojimo, perduodamo iš lūpų į lūpas tūkstančius 
metų. 

— Kaip kvaila taip elgtis! - pasakiau, - Kam joms žudytis? 

— Graikai — dramatiška rasė, - atsakė Dogeris. — Jie išrado dra- 
mą. 

— Iš kur tu tiek daug dalykų žinai? 

— Jie plaukioja mano galvoje, — tarė jis, - kaip delfinai. 

Ir tada jis nutilo, kaip įpratęs. 

Kažkur kitapus pievelės suūkė pelėda ir aš krūptelėjus grįžau 
į dabartį. Supratau, kad iki šiol rankoje laikau savo batus. Kokia 
kvaiša tikriausiai pasirodžiau Brukiui Heirvudui! 

Už manęs, išskyrus parafino lempą, kuri tebedegė svetainėje, 
Bukų giraitė buvo apimta tamsos. Buvo per anksti pusryčiauti ir per 
vėlu grįžti į lovą. 

Grįžau atgal į namą, apsiaviau batus ir užsukau lempos dagtį. 
Čigonė dabar jau bus pailsėjusi ir atsigavusi po išgąsčio. Jei pasiseks, 
galbūt man pavyks gauti kvietimą papusryčiauti su čigone prie atvi- 
ro stovyklos laužo. O jei dar truputį labiau pasiseks, gal net sužino- 


siu, kas ta Hilda Muir ir kodėl mums visiems galas. 


Stabtelėjau Statinių pakraštyje, laukdama, kol akys pripras prie gi- 
lesnės tamsos tarp medžių. 
Mišku apaugus laukymė tamsoje - klaiki vieta, pamaniau; vieta, 


kur gali nutikti beveik bet kas. 


56 ALAN BRADLEY 


Laumės... Hilda Muir... Pilkoji dama iš Bukų giraitės... 

Mintyse papurčiau pati save. „Liaukis, Flavija!“ tarė mano vidi- 
nis balsas, ir aš paklausiau jo patarimo. 

Vežimas tebebuvo ten: mačiau, kaip viename iš jo užuolaido- 
mis užtrauktų langų atsispindi keletas žvaigždžių ir Paukščių Tako 
dalis. Čepsėjimas, sklindantis kažkur iš tamsos, man leido suprasti, 
kad Grajus ganosi netoliese. 

Lėtai prisiartinau prie vežimo. 

— A-lio, - užgiedojau, nutaisiusi lengvabūdišką toną, atsižvelg- 
dama į ankstesnę čigonės nuotaiką. — Tai aš, Flavija. Tuk tuk. Ar 
yra kas nors namie? 

Niekas neatsakė. Akimirką palaukiau, tada nusigavau aplink 
vežimą prie jo galo. Kai prisilaikydama paliečiau medinį jo šoną, 
mano ranka liko drėgna nuo šaltos rasos. 

— Čia yra kas nors? Tai aš, Flavija, — švelniai pasibeldžiau krum- 
pliais. 

Galiniame lange silpnai švytėjo: tokį švytėjimą galėtų skleisti 
lempa, beveik užsukta nakčiai. 

Staiga mano veido šoną palietė kažkas drėgnas, bjaurus ir seilė- 
tas. Atšokau atbula, mojuodama rankomis. 

— Sūris! — viauktelėjau. 

Kažkas sušnarėjo, karštai kvėptelėjo man į sprandą ir pajutau 
saldų šlapios žolės kvapą. 

Tada Grajus ėmė uostinėti man ausį. 

— Kad tave kur, Grajau! - tariau apsisukdama. - Kad tave! 

Paliečiau tamsoje jo šiltą snukį, ir jis mane keistai nuramino: kur 
kas labiau, nei kada nors būčiau tikėjusis. Priliečiau jo kaktą savąja ir 
kelias akimirkas, kol mano širdis sulėtėjo, mes stovėjome žvaigždžių 


šviesoje, komunikuodami būdu, kur kas senesniu už žodžius. 

O kad tu galėtum kalbėti, galvojau. Jeigu tik tu galėtum kalbėti. 

— Ą-lio, — pašaukiau vėl, paskutinį kartą patrindama Grajaus 
snukį ir atsisukdama į vežimą. Tačiau vis dar niekas neatsakė. 

Vežimas truputį susvyravo ant savo spyruoklių, kai užlipau ant 
ašies ir užsiropščiau link vežimo sėdynės. Dekoratyvinė durų ran- 
kena buvo šalta mano rankoje, kai pasukau ją. Durys atsivėrė — ne- 
buvo užrakintos. 

— Alio? 

Įžengiau vidun ir ištiesiau ranką į parafino lempą, kuri blau- 
siai švytėjo virš viryklės. Kai pasukau dagtį, lempos stiklas nušvito 
kraupiu lipniu raudonu spindesiu. 

Kraujas! Visur buvo pilna kraujo. Juo buvo aptaškyta viryklė 
ir užuolaidos. Lempos gaubtas buvo kruvinas - mano rankos kru- 
vinos. 

Kažkas nuvarvėjo nuo lubų man ant veido. Aš atsitraukiau iš 
pasibjaurėjimo — ir gal šiek tiek iš išgąsčio. 

O tada pamačiau čigonę — ji gulėjo susmukusi man prie kojų: 
juoda netvarkinga krūva visiškai nejudėdama gulėjo savo pačios 
kraujo klane. Vos jos neužmyniau. 

Atsiklaupiau greta jos ir suėmiau jos riešą nykščiu ir smiliumi. 
Ar įmanoma, kad tas menkas plakimas — galbūt jos pulsas? 

Jei taip, tai man reikia pagalbos, ir skubiai. Iš krapštymosi nie- 
ko gero nebus. 

Jau norėjau išlipti ant vežiko sėdynės, bet kažkas mane sustab- 
dė vietoje. Pauosčiau orą, kuris tvoskė metaliniu kraujo kvapu su 
vario atspalviu. 

Kraujas, taip — bet ir kažkas daugiau nei kraujas. Kažkas ne 
taip. Vėl pauosčiau. Kas tai galėtų būti? 


Žuvis! Vežimas dvokė krauju ir žuvimi! 

Gal čigonė pagavo ir iškepė žuvį, kol manęs nebuvo? Nemanau; 
nebuvo nė pėdsako ugnies ar įrankių. Be to, pamaniau, ji buvo per 
daug nusilpusi ir pavargusi, kad tai darytų. Ir tikrai - vežime nebu- 
vo žuvies kvapo, kai išėjau anksčiau. 

Išlipau laukan, uždariau paskui save duris ir nušokau ant že- 


mės. 


Nebuvo verta net galvoti bėgti atgal į Bukų giraitę pagalbos. Už- 
truktų tikrai per ilgai. Kol pavyktų prižadinti reikiamus žmones 
ir iškviesti daktarą Darbį, čigonė tikriausiai numirtų — jeigu dar 
nenumirė. 

— Grajau! — pašaukiau, ir senasis arklys atšlepsėjo link manęs. 
Daug negalvojusi užšokau jam ant nugaros, suėmiau rankomis jo 
sprandą ir švelniai stuktelėjau jam į šonkaulius kulnais. Netrukus 
mudu risnojome per tiltą, o tada pasukome šiaurėn, į lapuotą siaurą 
Daubą. 

Nepaisydamas tamsos, Grajus bėgo tolygiai, tarsi išmanytų tą 
provėžuotą gatvelę. Mums keliaujant, greitai išmokau balansuoti 
ant kaulėto jo stuburo, lankstydamasi, kai nukarusios šakos stvarstė 
man už drabužių, ir gailėdamasi, kad man nepakako įžvalgumo 
pasiimti megztinį. Buvau pamiršusi, kokios šaltos gali būti naktys 
vasaros gale. 

Risnojome tolyn, o čigonės arklys lenkė pats save. Galbūt jis 
nujautė, kad kelionės gale gaus sočiai paėsti. 

Netrukus turėjau prajoti pro apgriuvusią Bulių rezidenciją ir 
žinojau, kad nepraeisime nepastebėti. Net viduryje dienos siaurojoje 
gatvelėje retai pasitaikydavo keliautojų. O nakties viduryje neįpras- 
tą Grajaus kanopų garsą ant kelio tikrai išgirs kas nors iš pusiau 


laukinės Bulių šeimos. 

Taip, štai ir jis: tiesiai priešais mus dešinėje. Užuodžiau jį. Net 
tamsoje įžiūrėjau pilką dūmų užuolaidą, tvyrančią aplink namą. 
Šen ir ten sklype švytėjo rusenančių šiukšlių galiukų žarijos tar- 
si raudonos akys naktyje. Nepaisant vėlaus meto, namo languose 
tvieskė šviesa. | 

Neverta čia maldauti pagalbos, pamaniau. Ponia Bul nė nesidro- 
vėjo savo neapykantos čigonei. 

Pačiupusi saują tankių Grajaus karčių, švelniai truktelėjau. Tar- 
si būtų nuo gimimo mokytas šios primityvios kontroliavimo prie- 
monės, senasis arklys ėmė vilktis lėčiau. Pakeitus tempą, viena jo 
kanopa trinktelėjo į akmenį provėžuotame kelyje. 

— Ššš! — sukuždėjau jam į ausį. — Pirštų galiukais! 

Žinojau, kad reikia judėti toliau. Čigonei žūtbūtinai reikėjo pa- 
galbos, o Bulių namas — netinkama vieta jos ieškoti. 

Trinktelėjus durims, kažkas išėjo į kiemą — sprendžiant iš gar- 
so, kitoje namo pusėje. 

Grajus iškart sustojo ir atsisakė pajudėti. Norėjau pakuždėti 
jam į ausį, kad eitų toliau, kad jis geras arklys - nuostabus arklys — 
tačiau vos drįsau kvėpuoti. Grajus stovėjo gatvelėje nejudėdamas 
tarsi grynakraujis pointeris. Ar įmanoma, kad čigonės arklys geriau 
moka judėti paslapčia negu aš? Gal keliaudamas metų metus ne- 
draugiškais keliais jis išmoko daugiau gudrybių net už mane? 

Pasižymėjau mintyse, kad apie tai reikės pagalvoti daugiau, kai 
mums nebegrės pavojus. 

Sprendžiant iš garso, žmogus kieme dabar rausėsi po daugybę 
senų puodų, murmėdamas pats sau, kai tik nustodavo barškėti. Ži- 
nojau, kad dėl šviesos iš namo mane gaubia tirštesnė tamsa. Tačiau 
geriau, jei pasidaryčiau mažesnė ir ne taip krisčiau į akis kaip raitelis 


ant arklio. 

Palaukiau kitos barškėjimo salvės ir tylomis nuslydau žemėn. 
Visa užlindau už Grajaus kaip už skydo, kad baltas mano veidas 
nešmėžuotų tamsoje. 

Kai patenki į keblią padėtį, laikas šliaužia lėtai. Negalėjau nė 
spėlioti, kiek ilgai stovėjome gatvelėje tarsi įleidę vietoje šaknis; tur- 
būt ne ilgiau nei kelias minutes. Bet beveik iškart ėmiau neramiai 
trypčioti nuo kojos ant kojos ir virpėti patamsyje, o Grajus, mielasis 
senukas, atrodė užmigęs. Jis nesujudino nė raumens. 

O tada triukšmas staiga liovėsi. 

Ar žmogus sode pajuto mus? Gal jis tykojo laukdamas — pasi- 
ruošęs šokti — tolimojoje namo pusėje? 

Laikas tekėjo toliau. Negalėjau pajudėti. Mano širdis bepro- 
tiškai plakė krūtinėje. Atrodė neįmanoma, kad tas, kas buvo Bulių 
sode, jos neišgirstų. 

Tikriausiai jis stovėjo nejudėdamas... klausydamasis, kaip ir aš. 

Staiga mano nosies šnerves pasiekė aštri impregnuoto degtuko 
smarvė; neabejotinas aitrus aromatas, fosforui reaguojant su kalio 
chloratu. Po jo netrukus pasijuto degančios cigaretės kvapas. 

Nusišypsojau. Ponia Bul ilsisi nuo savo vaikiūkščių. 

Bet neilgai. Durys trinktelėjo ir už vienos užtrauktos užuolai- 
dos nuplazdėjo tamsus siluetas. 

Kol nespėjau savęs atkalbėti, ėmiau judėti gatvele tolyn - iš pra- 
džių lėtai, tada greičiau. Grajus tyliai ėjo paskui mane. Kai pasiekė- 
me medžius tolimajame sklypo gale, užsiropščiau jam ant nugaros 
ir paraginau. 

— Į daktaro Darbio priimamąjį, — tariau. — Ir pasiskubink! 


Tarsi jis būtų supratęs. 

Priimamasis buvo pagrindinėje gatvėje, vos pasukus už kampo iš 
Karvių gatvelės. Pakėliau belstuką — varinę gyvatę ant lazdos - ir pa- 
daužiau į duris. Beveik iškart; ar bent taip atrodė, antrajame aukšte 
šaižiai girgždėdamas atsilapojo medinis langas ir pasirodė daktaro 
Darbio galva nuo miego pasišiaušusiais plonais žilais plaukais. 

— Skambutis, — irzliai tarė jis, — prašau spausti skambutį. 

Simboliškai spustelėjau mygtuką nykščiu ir kažkur namo gel- 
mėse pasigirdo prislopintas dūzgimas. 

— Čia dėl tos čigonės moters, — šūktelėjau jam, — tos iš iškylos. 
Man atrodo, kažkas bandė ją užmušti. 

Langas užsitrenkė. 

Tikriausiai nepraėjo nė viena minutė, kai prasivėrė paradinės 
durys ir daktaras Darbis išėjo lauk, pečių trūktelėjimu apsivilkda- 
mas švarką. 

— Mano mašina už namo. Eikš kartu. 

— O kaip Grajus? — paklausiau, rodydama senąjį arklį, kuris 
ramiai stovėjo gatvėje. 

— Veski jį už namo į arklidę. Eskulapijus apsidžiaugs kompa- 
nija. > 

Eskulapijus buvo senutėlis arklys, kuris tempdavo daktaro Dar- 
bio brikelę prieš maždaug dešimt metų, kol daktaras pagaliau pa- 
sidavė pacientų spaudimui ir nusipirko seną sudėvėtą apvalianosį 
„Morisą“ — atvirą dvivietį, kurį Dafi vadino „Hespero griuvena“. 

Apkabinau Grajaus kaklą, kai jis įslinko į gardą, beveik girdi- 
mai atsidusdamas. 

— Mikliai, — tarė daktaras Darbis, sviesdamas savo krepšį į ma- 


šinos galą. 

Po kelių akimirkų mes jau sukome iš pagrindinės gatvės į Daubą. 
- Statiniuose, sakei? 

Linktelėjau, mirtinai įsikibusi. Kartą man pasirodė, kad paste- 
bėjau, kaip daktaras Darbis vogčiomis žvilgtelėjo į mano kruvinas 
rankas blausioje prietaisų skydo šviesoje, bet kad ir ką jis galėjo ma- 
nyti, pasilaikė tai sau. 

Mes lėkėme siauruoju keliuku, o „Moriso“ žibintai apšvietė tą 
žaliąjį medžių ir gyvatvorių tunelį ryškiais pliūpsniais. Taip grei- 
tai pravažiavome pro Bulių namą, kad vos jo nepražiopsojau, nors 
mano protas spėjo užfiksuoti faktą, jog name dabar buvo visiškai 


tamsu. 


Kai šovėme per akmeninį tiltelį į giraitę, „Morisas“ beveik pakilo į 
orą ir smarkiai pašoko ant savo lingių, kai daktaras Darbis jį čiuo- 
žiantį sustabdė vos keli coliai nuo čigonės vežimo. Net tamsoje jis 
stebėtinai išmanė Bišop Leisio gatveles ir šunkelius, pamaniau aš. 

— Lik čia, - amtelėjo jis. — Jei tavęs reiks, pašauksiu. 

Jis nubloškė vairuotojo dureles, spėriai apėjo aplink vežimą ir 
dingo. 

Viena tamsoje nenoromis suvirpėjau. 

Jeigu visai atvirai, skrandyje buvo truputį šleikštu. Mirtis 
man — nieko tokio, bet sužalojimai veikia nervus. Viskas priklausys 
nuo to, ką daktaras Darbis ras vežime. 

Neramiai muisčiausi „Morise“, mėgindama analizuoti šiuos 
kiek netikėtus jausmus. Gal čigonė mirė? Mintis apie tai buvo pa- 
sibaisėtina. 

Nors Mirties ir manęs nepavadinsi senomis draugėmis, buvo- 
me iš matymo pažįstamos. Dukart anksčiau gyvenime buvau susi- 


dūrusi su lavonais, ir abu kartus man liko... 

— Flavija! - Daktaras buvo prie vežimo durų, - atnešk atsuktu- 
vą. Jis įrankių dėžėje bagažinėje. 

Atsuktuvą? Kas čia per... 

Gal ir gerai, kad mano svarstymus pertraukė. 

— Mikliai. Nešk čia. 

Kitą kartą gal būčiau spyriojusis dėl jo įžūlumo nurodinėti man 
kaip liokajui, bet prikandau liežuvį. Tiesą sakant, netgi truputį jam 
atleidau. 

Kai daktaras Darbis ėmė atsukinėti durų vyrių varžtus, negalėjau 
nepagalvoti, kokios stebėtinai stiprios jo, kaip vyresnio žmogaus, ran- 
kos. Jeigu jomis negelbėtų gyvybių, būtų buvęs nuostabus stalius. 

— Atsuk likusius kelis. Palaikysiu durų svorį. Šitaip... gera mer- 
gaitė. 

Net nežinodama, ką mes darome, noriai jam vergavau. 

Mums dirbant, prabėgomis pastebėjau čigonę už jo, vežimo vi- 
duje. Daktaras Darbis buvo pakėlęs ją nuo žemės ant lovos, kur ji 
gulėjo nejudėdama, chirurgine marle apvyniota galva. Nemačiau, 
ar ji gyva, ar mirusi, o klausti atrodė nepatogu. 

Pagaliau durys atsiskyrė nuo rėmų ir akimirką daktaras Darbis 
laikė jas priešais save tarsi skydą. Man mintyse sušmėžavo kryžiuo- 
čio vaizdas. “ 

— Dabar atsargiai — padėk jas čia. 

Jis atsargiai paguldė sunkiąją plokštę ant vežimo grindų, kur ji 
vos per colį tilpo tarp viryklės ir apmuštų sėdynių. Tada, captelėjęs 
dvi pagalves nuo lovos, padėjo jas išilgai ant durų, paskui suvyniojo 
čigonę į paklodę ir kuo švelniausiai perkėlė ją nuo gulto ant impro- 
vizuotų neštuvų. 

Vėl mane pribloškė nepaprasta jo jėga. Ta moteris tikriausiai 


svėrė ne mažiau nei jis pats. 

— Dabar mikliai. Reikia nugabenti ją į ligoninę. 

Taigi! Čigonė gyva. Mirčiai sutrukdyta — bent jau kol kas. 

Nutempęs antrą paklodę nuo lovos, daktaras Darbis suplėšė ją į 
ilgas juostas, kurias greitai įgrūdo į vietą po durimis, tada keliskart 
apvyniojo čigonę ir surišo galus į keletą profesionalių mazgų. 

Jis ją buvo padėjęs taip, kad kojos buvo arčiausiai tuščio durų 
rėmo, ir man beliko stebėti, kaip jis praslinko pro ją ir nušoko ant 
žemės lauke. 

Išgirdau, kaip sukasi „Moriso“ starteris - ir kaip užsiveda. Varik- 
lis suriaumojo ir po kelių akimirkų pamačiau, kaip mašina atbula 
privažiuoja prie vežimo. 

Dabar jis užsiropštė atgal į vidų. 

— Imk šitą galą, — tarė, rodydamas čigonės kojas, — jis leng- 
vesnis. 

Jis persiropštė pro mane, pačiupo tą durų galą, kuris buvo jai 
po galva, ir ėmė stumti ją link durų angos. 

— Į šoninę sėdynę. Šitaip... atsargiai. 

Staiga supratau, ką jis bando padaryti, ir, kai daktaras Darbis 
pakėlė durų galvūgalį, aš nusukau kojūgalį į tarpą tarp keleivio sė- 
dynės ir prietaisų skydo. 

Užduotį įvykdėme, įdėję stebėtinai nedaug pastangų. Čigonė 
buvo išsikišusi aukštyn aštriu kampu, ir mažasis „Morisas“ atrodė 
tarsi padidintas oblius; pati čigonė atrodė tarsi mumija, pririšta prie 
lentos. 

Ne pati tvarkingiausia kompozicija, pamenu, pagalvojau, bet bus 
gerai. 

— Tau teks likti čia, — tarė daktaras Darbis, įsisprausdamas už 
vairo. — Visiems trims mašinytėje vietos neužteks. Tiesiog lik čia ir 


nieko neliesk. Atsiųsiu policiją, kai tik galėsiu. 

Žinoma, jis turėjo omenyje, kad man gresia kur kas mažesnis 
fizinis pavojus, jei liksiu vienoje vietoje, užuot rizikavusi galimybe 
užklupti čigonės užpuoliką, viena eidama namo į Bukų giraitę. 

Nenoromis parodžiau daktarui iškeltą nykštį. Stipresnė reakci- 
ja būtų ne vietoje. 

Jis atleido sankabą ir mašina su keistuoju kroviniu ėmė lėtai 
svyruoti per miškelį. Kai ji slinko per susikūprinusį tiltelį, paskutinį 
kartą žvilgtelėjau į čigonę, kurios veidas netikėtai pasirodžiusio mė- 


nulio šviesoje buvo mirtinai baltas. 


PENKTAS 


abar likau visai viena. 
Bet ar tikrai? 

Nė lapas nekrutėjo. Kažkas pliumptelėjo į vandenį netoliese, ir 
aš sulaikiau kvapą. Gal ūdra? Ar kažkas blogiau? 

Galbūt čigonės užpuolikas tebebuvo čia, Statiniuose? Tebesislė- 
pė... stebėjo... kažkur tarp medžių? 

Tai buvo kvaila mintis, ir aš tą iškart supratau. Gana anksti 
gyvenime sužinojau, kad protas nieko taip nemėgsta kaip gąsdin- 
ti save keistomis istorijomis, tarsi įvairūs smegenų vingiai tebūtų 
būrys dručkių mergaičių skaučių, susigūžusių prie laužo kaukolės 
tamsoje. 

Vis tiek truputį suvirpėjau, kai mėnulis užlindo už debesies. 
Buvo pakankamai vėsu, kai pirmąkart čia atvažiavau su čigone, 
žvarboka, kai jojau Grajumi į kaimą pas daktarą Darbį, o dabar 
supratau, kad man žvėriškai šalta. 

Viliojamai žėrėjo vežimo šviesos, šilti oranžiniai lopinėliai mė- 
lynoje tamsoje. Jei iš skardinio kamino būtų plaukęs dūmelis, vaiz- 
das būtų tarsi iš tų išplėšiamų paveikslų savaitiniuose žurnaluose, 
kuriuos galima įsirėminti, pavyzdžiui, Čigonų mėnulio. 

Tai daktaras Darbis paliko degančią lempą. Gal reiktų užsi- 


ropšti į vežimą ir ją užsukti? 

Galvoje šmėstelėjo neaiškių minčių apie parafino taupymą ir 
dar neaiškesnių apie tai, kad turiu būti gera pilietė. 

Šventieji su pačiūžomis! Aš juk ieškau preteksto įlįsti į vežimą 
ir kaip reikiant apsižvalgyti po nusikaltimo vietą. Kodėl to nepri- 
pažinus? | 

„Nieko neliesk“, sakė daktaras Darbis. Ką gi, neliesiu. Laikysiu 
rankas kišenėse. 

Be to, visur ant grindų jau pilna mano pėdsakų. Argi pakenks 
dar keli? Ar gali policija atskirti dvi serijas kruvinų pėdsakų, palik- 
tas mažiau nei valandos skirtumu? Pažižrėsim, pamaniau. 

Dar kabarodamasi ant pakojos supratau, kad reikės darbuotis 
skubiai. Atvažiavęs į ligoninę Hinlyje, daktaras Darbis netrukus 
kvies policiją — ar kam nors kitam lieps pakviesti. 

Negalėjau švaistyti nė sekundės. 

Skubiai apsižvalgiusi supratau, kad čigonė gyveno ypač kukliai. 
Kiek man pavyko atrasti, čia nebuvo nei asmeninių popierių ar do- 
kumentų, nei laiškų, nei knygų — netgi Biblijos. 

Mačiau, kaip ta moteris žegnojosi, ir man pasirodė keista, kad 
jos kelioniniuose namuose galėtų nebūti vietos šventraščio egzem- 
plioriui. mą 

Dėžėje šalia viryklės buvusios daržovių atsargos atrodė ganėti- 
nai prastai, tarsi būtų paskubomis pagriebtos iš ūkininko laukų, o 
ne nupirktos švarios kaimo turguje: bulvės, burokėliai, ropės, svo- 
gūnai — viskas suversta į krūvą. 

Įgrūdau ranką dėžėn ir pasirausiau iki dugno. Nieko, tik moliu 
aplipusios daržovės. 

Nežinojau, ko ieškau, bet būčiau supratus, jei rasčiau. Jei bū- 
čiau čigonė, galvojau, daržovių dėžės dugnas būtų mano slaptavie- 


čių sąrašo viršuje. 

Ber dabar mano rankos buvo visiškai išteptos ne tik išdžiūvusiu 
krauju, bet ir žemėmis. Patryniau jas nešvariu rankšluosčiu, kuris 
kabėjo šalia ant vinies, bet iškart pamačiau, kad to tikrai nepakaks. 
Atsisukau į skardinį dubenį, nukėliau nuo lentynos ąsotį, išmar- 
gintą dygliuotomis rožėmis, ir užsipyliau po vieną purviną ranką 
vandeniu. Nuo žemės ir sukepusio kraujo gabalėlių jis greitai tapo 
purvinai raudonas. 

Per mano kapą perėjo žąsis ir aš šiek tiek sudrebėjau. Raudono- 
sios kraujo ląstelės, kaip atsiminiau iš savo chemijos eksperimentų, 
iš tikrųjų tėra tiktai vykusi vandens, natrio, kalio, chlorido ir fosforo 
sriuba. Tačiau sumaišyk viską kartu tinkamomis proporcijomis, ir 
jie taps klampiais skystais drebučiais: drebučiais, turinčiais mistinių 
savybių, tokiais, kurių raudoname kompleksiškume gali slypėti ne 
tik kilnumas, bet ir klasta. 

Vėl nusišluosčiau rankas rankšluosčiu, ir jau ketinau švystelėti 
dubens turinį lauk ant žolės, kai man toptelėjo: nebūk kvailė, Flavi- 
ja! Palieki įrodymų šleifą, kuris taip aiškiai matyti tarsi reklama ant 
statybų aikštelės tvoros! 

Inspektorių Hljuitą ištiks priepuolis. Ir aš neabejojau, kad tai 
jis — ketvirtą ryto ar bet kada — atsilieps į daktaro iškvietimą. 

Jeigu. vėliau jo apie tai paklaus, daktaras Darbis tikrai prisi- 
mins, kad, jam matant, aš nesiploviau ir nesišluosčiau kraujo nuo 
rankų. Ir, nebent mane pričiuptų su įrodymais, kažin ar galėčiau 
prisipažinti, kad nepaklusau jo įsakymams ir užėjau į vežimą po to, 
kai jis išvyko. 

Tarsi lyno akrobatė nusvyravau vežimo ašimis žemyn, priešais 
save ištiestomis rankomis tarsi auką laikydama dubenį. 

Nusigavau prie upės krašto, padėjau dubenį ir atsirišau batų 


raištelius. Dėl dar vienos sugadintos batų poros Tėvas pasiustų. 

Basa įbridau į vandenį, gūždamasi nuo staigaus šalčio. Arčiau 
vidurio, kur vangi srovė buvo nors truputį stipresnė, buvo saugiausia 
vieta išpilti dubenį; išpylus arčiau krašto, ant žolėto kranto galėtų 
likti išdavikiškų nuosėdų, ir pirmąkart gyvenime mintyse truputį 
padėkojau už tai, koks patogus yra apytrumpis sijonėlis. 

Iki kelių tekančiame vandenyje nuleidau dubenį ir leidau srovei 
išplauti išdavikiškus skysčius. Kai gumuluotas turinys susiliejo su 
upe ir nuplaukė dievažin kur, atsidusau iš palengvėjimo. Įrodymai — 
bent jau ši jų dalis - dabar jau buvo saugiai nepasiekiami inspekto- 
riui Hjuitui ir jo žmonėms. 

Brisdama atgal link upės kranto, smarkiai užmyniau ant povan- 
deninio akmens ir nusimušiau pirštą. Vos nenugriuvau veidu į vandenį 
ir išsigelbėjau tik nerangiai mojuodama rankomis. Dubuo irgi padėjo 
kaip atsvara, ir aš uždususi, bet nenugriuvusi pasiekiau upės krantą. 

Bet palauk! Rankšluostis! Visas išteptas mano purvinų ir kru- 
vinų rankų atspaudais. 

Nuskuodžiau atgal į vežimą. Kaip ir maniau, rankšluostis buvo 
suterštas dviem stebėtinai aiškiais Flavijos dydžio rankų atspaudais. 
Kaip, po galais, pasisekė, kad pagalvojau apie tai! 

Dar kartą nuėjau prie upės kranto; dar kartą įbridau į žvarbų 
vandenį, kuriame kelis kartus išploviau ir išskalavau rankšluostį, ir 
susiraukusi išgręžiau jį keliskart stebėtinai nuožmiai susukdama. 
Tik kai vanduo, varvantis atgal į upę, tapo idealiai skaidrus mėne- 
sienoje, parėjau atgal ant kranto. 

Kai rankšluostis vėl saugiai buvo vežime ant vinies, ėmiau nor- 
maliai kvėpuoti. Net jeigu policija išanalizuotų medvilninius siūlus, 
nerastų nieko neįprasto. Patenkinta tyliai prunkštelėjau. 

Žiūrėk tu man, pagalvojau. Elgiuosi kaip kokia nusikaltėlė. Juk 


policija niekad neįtartų manęs užpuolus čigonę. Ar įtartų? 


70 ALAN BRADLEY 


Argi ne aš, šiaip ar taip, buvau paskutinis žmogus, matytas kar- 
tu su ja? Iš iškylos čigonės vežimu išvažiavome ne labiau diskretiš- 
kai nei cirko paradas. O paskui dar buvo susirėmimas Dauboje su 
ponia Bul, kuri, įrariau, višiškai mielai suklastotų įrodymus prieš de 
Liukų šeimos narę. 

Kaip ten jinai sakė? „Zu — viena iš tų de Liukų mergaičių iš Bukų 
giraitės“ Tebegirdėjau jos nemalonų balsą: „7as šaltas mėlynas akis 
bet kur pažinčiau“ 

Kokie šiurkštūs žodžiai. Kokią nuoskaudą ji galėtų laikyti prieš 
mus? | 

Mano mintis nutraukė tolimas garsas: automobilio, besitran- 
kančio dugnu į akmenuotą kelią, triukšmas. Po jo pasigirdo mecha- 
ninis džeržgesys, kai įjungė žemesnę pavarą. 

Policija! 

Nušokau ant žemės ir puoliau prie tilto. Užteko laiko — bet vos 
vos — nutaisyti ištikimo sargybinio pozą. Užsiropščiau ant akme- 
ninio parapeto ir įsitaisiau taip rūpestingai, tarsi pozuočiau Ven- 
dės statulai iš Piterio Peno: santūriai atsisėdusi, truputį palinkusi į 
priekį iš nekantrumo, delnais įsirėmusi į akmenis, kaktą kruopščiai 
suraukusi iš susirūpinimo. Tikėjausi, kad nepasirodysiu pernelyg 
pataikūniška. 

Nebuvo likę nė minutės. Mašinos žibintai jau blyksėjo tarp me- 
džių kairėje, ir po kelių sskundžių mėlynas „Voksholas“ trūkčioda- 
mas sustojo prie tilto. 

Pagauta galingųjų žibintų dėmesio centre aš lėtai pasukau 
galvą į juos, tuo pat metu kuo nerangiau pakeldama ranką, ta- 
rytum norėdama prisidengti akis nuo jų griežto, nenumaldomo 
žvilgsnio. 


Negalėjau nespėlioti, kaip visa tai atrodo inspektoriui. 

Stojo bauginama pauzė, panašiai kaip tos, kurios būna tuo 
metu, kai užgęsta palubės šviesos, bet prieš orkestrui išgaunant pir- 
mąsias uvertiūros gaidas. 

Smarkiai trinktelėjo mašinos durys ir inspektorius Hjuitas lėtai 
išėjo į besikertančius šviesos pluoštus. 

— Flavija de Liuka, — tarė jis monotonišku, dalykišku balsu: 
pernelyg monotonišku, kad būtų galima pasakyti, ar jis nudžiugo, 
ar pasibjaurėjo, radęs mane jo belaukiančią nusikaltimo vietoje. 

— Labas rytas, inspektoriau, — pasakiau. —- Labai džiaugiuosi, 
jus matydama. 

Pusiau tikėjausi, kad atsakys į komplimentą tuo pačiu, bet jis 
susilaikė. Visai neseniai padėjau jam ištirti kelias gluminančias by- 
las. Po teisybei, jis turėtų kunkuliuoti iš dėkingumo - bet kažin? 

Inspektorius lėtai nuėjo į aukščiausią kuprotojo tilto tašką jo 
viduryje ir ėmė žingsniuoti link laukymės, kur stovėjo vežimas. 

— Palikai pėdsakų rasoje, — tarė jis. 

Pasekiau jo žvilgsnį, ir iš tikrųjų: apšvietus žemu kampu, nors 
daktaro Darbio pėdsakai ir jo mašinos paliktos padangų žymės jau 
buvo šiek tiek išblukę, kiekvieno mano žingsnio palikti įspaudai 
šlapioje sidabrinėje laukymės žolėje atrodė juodi ir švieži, ir vedė 
tiesiai atgal prie vežimo durų. 

— Man reikėjo nusičiurkšti, — pasakiau. Tai buvo klasikinis 
moteriškas pasiteisinimas, ir nė vienas istorijoje užfiksuotas vyras 
niekada juo nesuabejojo. 

— Aišku, — tarstelėjo inspektorius ir daugiau neklausinėjo. 

Vėliau reikės skubiai pasiusioti už vežimo, kad apsidrausčiau. 
Niekas nė nesužinos. 

Stojo tyla, nes mes abu, manau, laukėm, ką pasakys kitas. Tai 


buvo tarsi žaidimas: pirmas, kuris prakalbės, bus mulkis. 

Tai buvo inspektorius Hjuitas. 

— Tavo oda pašiurpus, - pasakė jis, atidžiai žiūrėdamas į mane. — 
Verčiau sėsk į mašiną. 

Jis jau buvo nuėjęs į tolimąją tilto pusę, kai atsisuko. 

— Bagažinėje yra užklotas, — tarė ir tuomet dingo šešėliuose. 

Pajutau, kaip kyla susierzinimas. Štai šis žmogus (žmogus pa- 
prastu dalykiniu kostiumu, netgi be emblemos ant peties) pasiuntė 
mane iš nusikaltimo vietos, kurią aš jau buvau pradėjusi laikyti tie- 
siog nuosava. Pagaliau argi ne aš pirmoji ją radau? 

Ar Mariją Kiuri išvijo, kai ji atrado polonį? Ar radį? Ar kas nors 
jai pasakė bėgti sau? 

Tai tiesiog nesąžininga. 

Nusikaltimo vieta, žinoma, nėra tas pats kaip atomus skaldan- 
tis atradimas, bet inspektorius galėjo bent pasakyti „ačiū“. Galų 
gale, argi čigonės užpuolimas įvyko ne Bukų giraitės, mano protė- 
vių namų, žemėse? Argi ne mano ekspedicija, kai naktį arkliu jojau 
kviesti pagalbos, tikriausiai išgelbėjo jai gyvybę? 

Juk turėjau teisę tikėtis bent linktelėjimo. Bet ne... 

„Eik sėsk į mašiną“, - pasakė inspektorius Hjuitas, ir dabar, kai 
nusimindama supratau, kad įstatymas nežino žodžio „dėkingumas“, 
pajutau, kaip mano pirštai nenoromis lėtai riečiasi į kumščius. 

Nors įvykio vietoje jis tebuvo keletą sekundžių, žinojau, kad 
tarp inspektoriaus ir manęs jau iškilo siena. Jeigu jis tikisi, kad 
Flavija de Liuka bendradarbiaus, jam reikės to velniškai gerai nu- 


sipelnyti. 


T ai žmogaus įžūlumas! Nusprendžiau jam nieko nesakyti. 
Laukymėje už kuprotojo tilto mačiau jo šešėlį, lėtai judantį 
užuolaidomis užtrauktame vežimo lange. Įsivaizdavau, kaip jis at- 
sargiai žengia tarp kraujo dėmių ant grindų. 

Mano nustebimui, šviesa užgeso ir netrukus inspektorius par- 
žingsniavo tiltu atgal. 

Jis atrodė nustebęs, kai pamatė mane tebestovinčią ten, kur 
paliko. Netaręs nė žodžio, jis nuėjo prie bagažinės, išėmė škotišką 
pledą ir apgaubė juo mano pečius. 

Nusitraukiau tą daiktą ir padaviau jam atgal. Savo nuostabai 
pamačiau, kad mano rankos dreba. 

— Man nešalta, labai jums ačiū, — praleęmenau lediniu balsu. 

— Gal ir ne, - sutiko jis, vėl apvyniodamas mane užklotu, - bet 
tau šokas. 

Šokas? Nieko sau! Dar niekad man nebuvo šoko. Tai buvo visiškai 
nauja, neištyrinėta teritorija. 

Padėjęs ranką man ant paties, o kita suėmęs manąją, inspek- 
torius Hjuitas nuvedė mane prie mašinos ir atidarė dureles. Kritau 
sėdynėn kaip akmuo ir staiga ėmiau drebėti kaip lapas. 

— Verčiau parvežkim tave namo, - tarė jis, lipdamas į vairuoto- 


jo sėdynę ir užvesdamas variklį. Kai mane prarijo karšto oro šuoras 

iš mašinos šildytuvo, neaiškiai pagalvojau, kaip jis galėjo taip greitai 
sušilti. Gal tai ypatingas modelis, gaminamas specialiai policijai... 
tyčia sukurtas taip, kad sukeltų stuporą. Galbūt... 

Ir daugiau nieko neatsimenu iki tol, kol mes gergždami sustojo- 
me žvyruotame plote priešais Bukų giraitės paradinį įėjimą. Visiškai 
neprisiminiau, kaip mane vežė atgal per Daubą, toliau pagrindine 
gatve pro Šv. Tankredą ir į Bukų giraitę. Bet atsidūrėme čia, vadi- 
nasi, tikriausiai atvežė. | 

Keista, bet Dogeris buvo prie durų - tarsi būtų laukęs visą nak- 
tį. Per anksti pražilę jo plaukai buvo vestibiulio šviesų apšviesti iš 
nugaros, ir jis man atrodė tarsi sulysęs šventasis Petras prie Dangaus 
vartų, priimantis mane namo. 

— Galėjau eiti pėsčiomis, — tariau inspektoriui, — tai ne daugiau 
nei pusė mylios. 

— Aišku galėjai, —- sutiko inspektorius Hjuitas. — Bet ši kelionė — 
Jo Didenybės sąskaita. 

Ar jis mane erzina? Pastaruoju metu inspektorius du kartus 
vežė mane namo, ir vienu iš tų atvejų jis aiškiai leido suprasti, kad, 
kalbant apie degalų sunaudojimą, Karaliaus iždas nėra bedugnis. 

— Arjūs įsitikinęs? — paklausiau, keistai apsvaigusi. 

— Tiesiai iš jo asmeninės monetų piniginės. 

Tarsi sapne pasijutau sunkiai kėblinanti laiptais link paradinių 
durų. Kai pasiekiau viršų, Dogeris ėmė taisyti užklotą man ant pe- 
čių. 

— Eikite į lovą, panele Flavija. Aš tuoj pat atnešiu karšto gė- 
rimo. 

Kai išsekusi vilkausi lenktaisiais laiptais aukštyn, girdėjau, kaip 
tyliai šnekasi Dogeris ir inspektorius Hjuitas, bet negalėjau atskirti 


nė žodžio. 

Viršuje, rytiniame priestate, įėjau į savo miegamąjį ir, net ne- 
nusiėmusi škotiškojo Jo Didenybės užkloto, kritau veidu žemyn ant 


savo lovos. 


Žvelgiau į kakavos puodelį ant savo naktinio stalelio. 

Kai įsižiūrėjau į storą rudą plėvelę, susidariusią ant jos pavir- 
šiaus tarsi ledas dumbliname tvenkinyje, kažkas prie mano liežuvio 
pagrindo šoktelėjo tarsi ožiukas, ir mano skrandis apsivertė. Yra ne- 
daug dalykų, kurių aš neapkenčiu, bet vienas iš didžiausių — pieno 
plėvelė. Bjauriuosi ja tiesiog aistringai. 

Netgi mintis apie nuostabų cheminį pokytį, nuo kurio tas daly- 
kas susiformuoja: pieno proteinus suplaka ir sudrasko virimo karštis, 
o tada jie vėsdami iš naujo susijungia ir sudaro sustingusią plėvelę, — 
net ir tai manęs neguodė. Verčiau jau voratinklį suvalgyčiau. 

Žinoma, dabar jau kakava bus šalta tarsi vanduo griovyje. Dėl 
įvairių komplikuotų priežasčių, siekiančių mano šeimos praeitį, 
Bukų giraitės rytinis priestatas, kaip jau sakiau, buvo nešildomas, 
bet kažin ar galėjau skųstis. Šioje namo dalyje gyvenau dėl pasirin- 
kimo, o ne dėl būtinumo. Dogeris tikriausiai... 

Dogeris! += 

Akimirksniu visi praeitos dienos įvykiai audringai užplūdo 
mano sąmonę tarsi aikštingas griaustinio trenksmas, ir kaip tie nir- 
tūs ryškūs žaibai, kurie, sakoma, trenkia aukštyn iš žemės į dangų, 
šios mintys atkeliavo keistai atbula tvarka: pirmiausia apie inspek- 
torių Hjuitą ir daktarą Darbį, apie Daubą, tada apie kraują — krau- 
jas! - apie mano seseris, Dafi ir Filę, apie čigonę ir Grajų, jos arklį, 
ir galiausiai apie bažnyčios iškylą, — ir visos šios mintys sugriuvo 
viena ant kitos, subirusios, bet su visomis ryškiai įsispaudusiomis 


smulkmenomis. 

Ar man trenkė žaibas? Gal dėl to jaučiausi taip keistai įelektrin- 
ta: tarsi šukos, patrintos popierine servetėle? 

Ne, ne dėl to - bet kažkas mano galvoje išsisukinėjo pats nuo 
savęs. į 

Na ką gi, pamaniau, apsiversiu ir miegosiu toliau. 

Bet man nepavyko. Man skaudėjo žiūrint į ryto saulę, plūstan- 
čią pro langus, o akys buvo pilnos smėlio, tarsi kažkas būtų jo kibirą 
šveitęs į jas. 

Galbūt vonia mane atgaivintų. Nusišypsojau nuo tos minties. 
Dafi netektų žado, jei sužinotų, kad maudausi neprigrasinta. „Mur- 
zė Flavija“, vadino ji mane, bent jau kai netoliese nebūdavo Tėvo. 

Pati Dafi nieko taip nemėgo kaip lėtai pasinerti į garuojančią 
vonią su knyga, kur ji ir pasilikdavo, kol vanduo atšaldavo. 

— Tai kaip skaityti nuosavame karste, - paskui sakydavo ji, — 
tik nesmirdančiame. 

Aš nejutau tokio entuziazmo kaip ji. 

Šias mintis nutraukė lengvas beldimas į duris. Tvirtai susisupau 
į škotišką užklotą ir kaip pingvinas nukrypavau per kambarį. 

Tai buvo Dogeris, rankoje nešinas šviežiu garuojančios kakavos 
puodeliu. 

— Labas rytas, panele Flavija, — tarė jis. Nepaklausė, kaip aš 
jaučiuosi, bet vis tiek pastebėjau jo atidų tiriamą žvilgsnį. 

— Labas rytas, — atsakiau. — Prašau padėti ant stalo. Atsiprašau 
dėl to, kurį atnešei naktį. Buvau pernelyg pavargusi, kad išgerčiau. 

Linktelėjęs Dogeris sukeitė puodelius. 

— Pulkininkas nori pabendrauti su jumis svetainėje. Inspekto- 
rius Hjuitas su juo. 

Po velnių ir dar kartą po velnių! Neturėjau laiko visko apgalvo- 


ti. Kiek aš ketinu pasakyti inspektoriui, o kiek ketinu pasilikti sau? 

Nekalbant apie Tėvą! Ką jis pasakytų, išgirdęs, kad jo jauniau- 
sioji dukra visą naktį bastėsi, braidydama po kraują čigonės, kurią 
jis kadaise išvarė iš savo dvaro? 

Dogeris turbūt pajuto mano sumišimą. 

— Rodos, inspektorius teiraujasi apie jūsų sveikatą, panele. Pa- 


sakysiu jam, kad netrukus nusileisite. 

Išsimaudžiusi ir išsipusčiusi kaspinuota suknele, lėtai leidausi laiptais. 
Filė atsisuko nuo veidrodžio fojė, kuriame apžiūrinėjo savo veidą. 

— Dabar tai tau galas, — tarė ji. 

— Šnypšk iš čia, - maloniai atsakiau. 

— Pusė Hinlio nuovados sėdi tau ant uodegos, o tu dar turi lai- 
ko įžūlauti prieš savo seserį. Tikiuosi, nesitikėsi, kad lankysiu tave, 
kai būsi cypėje. 

Pralėkiau pro ją taip išdidžiai, kaip tik sugebėjau, mėgindama 
susikaupti, kol ėjau per fojė. Prie svetainės durų stabtelėjau ir su- 
mečiau maldelę: „Tegul Viešpats mane palaimina ir saugo ir laiko 
mane savo veido šviesoje; tegul Jis suteikia man didžiulę malonę ir 
žaibo greitumo mąstymą.“ 

Atidariau duris. 

Inspektorius Hjuitas pakilo iš vietos. Jis prieš tai sėdėjo išsi- 
pūtusiame fotelyje, kuriame Dafi paprastai gulinėdavo ant šono su 
knyga. Tėvas stovėjo priešais židinio atbrailą, o tamsioji jo veido 
pusė atsispindėjo veidrodyje. 

— Ak, Flavija, — tarė jis. - Inspektorius man kaip tik pasakojo, 
kad dėl tavo skubių veiksmų buvo išgelbėta moters gyvybė. Šau- 


nuolė. 

Šaunuolė?.. Šaunuolė? 

Ar tai kalba mano tėvas? Ar vienas iš Senųjų Dievų tiesiog nau- 
dojasi juo kaip pilvakalbio lėle, kad perduotų man asmeninį pagy- 
rimą iš Olimpo kalno? - 

Bet ne — Tėvas buvo mažiausiai tinkamas žinioms perduoti. 
Per visus savo vienuolika metų negalėjau prisiminti nė karto, kad jis 
būtų mane gyręs, o dabar, kai taip pasielgė, neturėjau nė menkiau- 
sio supratimo, kaip atsakyti. 

Inspektorius ištraukė mane iš keblios padėties. 

— Šaunuolė, iš tiesų. Man sakė, kad, nepaisant nuožmaus už- 
puolimo, ji išsisuko tegavusi kaukolės lūžį. Jos amžiuje, žinoma... 

Tėvas pertraukė. 

— Daktaras Darbis paskambino išreikšti pagyrimo, Flavija, bet 
Dogeris jam pasakė, kad tu miegi. Aš pats priėmiau pranešimą. 

Tėvas kalbėjo telefonu? Sunku patikėti! Tėvas leido „tą prietai- 
są, kaip jį vadino, laikyti namie, tiktai aiškiai susitarus, kad jis gali 
būti naudojamas tik pačiais baisiausiais netikėtais atvejais, pavyz- 
džiui, Apokalipsės. 

Bet daktaras Darbis — vienas iš Tėvo draugų. Žinojau, kad tin- 
kamu laiku gerajam daktarui bus perskaitytas griežtas pamokslas 
dėl šio galiojančios namų tvarkos pažeidimo, bet galų gale jis kaip 
nors tą išgyvens. 

— Vis dėlto, — tarė Tėvas, ir jo veidas truputį apsiniaukė, — tau 
teks paaiškinti, ką darei, klaidžiodama po Statinius vidury nakties. 

— Ta vargšė čigonė, — tariau, pakeisdama temą, - jos palapinė 
sudegė per iškylą. Jai nebuvo kur dėtis. 

Kalbėdama stebėjau Tėvo veidą, ieškodama bet kokio užsispy- 
rimo ženklo. Juk tai jis, galų gale, buvo tas, kuris išvarė Džonį Faa ir 


jo žmoną iš Bukų giraitės dvaro! Ar jis pamiršo tą incidentą? Beveik 

nebuvo abejonių, kad jis nežinojo, jog dėl jo veiksmų čigonės vyras 
krito negyvas ant kelio, o aš nesiruošiau jam to sakyti. 

— Pagalvojau apie vikaro paskaitą, tą apie krikščionišką gerumą... 

— Taip, taip, Flavija, — įsiterpė Tėvas. - Labai pagirtina. 

— Pasakiau jai, kad gali įsikurti stovyklą Statiniuose, bet tik 
vieną naktį. Žinojau, kad tu... 

— Ačiū, Flavija, to visai pakanka. 

— „.pritartum. 

Vargšas Tėvas: pergudrautas, įveiktas ir apgautas. Man jo be- 
veik pagailo. 

Jis sulenkė smilių ir palietė sulenktu sąnariu abi savo kirptų ūsų 
puses iš eilės: dešinę, tada kairę, — tai toks užgniaužtas, nervingas 
gražinimosi būdas, kurį turbūt praktikavo armijos karininkai nuo 
neatmenamų laikų. Mielai lažinčiausi, kad jei Julijus Cezaris turėjo 
ūsus, jis juos glostė krumpliu lygiai tokiu pat būdu. 

— Inspektorius Hjuitas norėtų su tavimi pasikalbėti. Kadangi 
tai susiję su konfidencialia informacija apie individus, kurie man 
nepažįstami, aš paliksiu jus vienus. 

Linktelėjęs inspektoriui, Tėvas išėjo iš kambario. Išgirdau, kaip 
atsidarė jo studijos durys, o tada užsidarė, jam ieškant prieglobsčio 
tarp savo pašto ženklų. “ 

— Ką gi, — tarė inspektorius, atsiversdamas užrašų knygelę ir 
atsukdamas savo tušinuko dangtelį, - nuo pradžių. 

— Matote, negalėjau užmigti, - pradėjau. 

— Ne nuo ty pradžių, - pareiškė inspektorius Hjuitas, nepakel- 
damas akių, - papasakok man apie bažnyčios iškylą. 

— Nuėjau į čigonės palapinę, kad man nuspėtų ateitį. 

— Ir nuspėjo? 


— Ne, — sumelavau. 

Mažiausiai pasaulyje norėjau inspektoriui pasakoti apie tą mo- 
terį ant kalno — moterį, kuri norėjo grįžti namo iš ten, kur šalta. 
Taip pat man nesinorėjo pasakot jam apie moterį, kuria aš tapsiu. 

— Nuverčiau žvakę ir nespėjau susigaudyti, kaip aš... aš... 

Labai nustebau, nes tai prisiminus, mano apatinė lūpa ėmė vir- 
pėti. 

— Taip, apie tai mes girdėjome. Vikaras sugebėjo mums labai 
gerai nupasakoti, kaip ir daktaras Darbis. 

Gurktelėjau, spėliodama, ar kas nors pasakė, kaip aš slėpiausi 
už kiosko, kol čigonės palapinė sudegė į pelenus. 

— Vargšė mergaitė, — švelniai tarė jis. — Šokas tave ištiko du 
kartus iš eilės, ar ne? 

Linktelėjau. 

— Jei būčiau nors numanęs, ką tau jau buvo tekę iškęsti, būčiau 
tave nuvežęs tiesiai į ligoninę. 

— Viskas gerai, — narsiai išpyškinau, — aš išgyvensiu. 

— Ar tikrai? - paklausė inspektorius. 

— Ne, - tariau, grumdamasi su ašaromis. 

Ir staiga viskas pasipylė lauk: nuo iškylos iki Statinių, nepa- 
mirštant įniršusios ponios Bul; nuo mano, atvirai kalbant, sufabri- 
kuotos istorijos apie tai, kaip naktį pabudau nerimaudama dėl či- 
gonės gerovės, iki pasakojimo, kaip atradau ją, gulinčią savo pačios 
kraujo klane vežime, nepraleidau nė vienos smulkmenos. 

Išskyrus, žinoma, Brukį Heirvudą. 

Jį pasitaupiau sau. 

"Turiu pasigirti, tai buvo nuostabus vaidinimas. Kaip buvau pri- 
versta išmokti nuo mažens, nėra geresnio būdo užmaskuoti melą — 
ar bent jau akį rėžiančią spragą, — nei suvynioti jį į emocingą tiesos 


proveržį. 


RŪKYTA SILKĖ BE GARSTYČIŲ 81 


Visą tą laiką inspektoriaus Hjuito tušinukas tiesiog skraidė la- 
pais, iksuodamas kiekvieną menkniekį į protokolą. Jis tikriausiai 
mokėsi kurio nors stenografavimo metodo, tingiai pagalvojau, jam be- 
keverzojant. Vėliau jis šiuos užrašus išplės į ilgesnę, tvarkingesnę, 
lengviau skaitomą formą. 

Galbūt jis juos diktuos savo žmonai Antigonei. Neseniai su ja 
susipažinau per lėlių teatro spektaklį parapijos salėje. Ar ji mane 
prisimins? 

Mintyse išvydau ją sėdinčią prie rašomosios mašinėlės prie vir- 
tuvės stalo jųdviejų skoningai įrengtame kotedže, tiesia kaip mietas 
nugara idealios laikysenos poza, nekantriai pakėlusią pirštus virš 
klavišų. Ji segėtų žiedo formos auskarus ir dėvėtų austrės pilkumo 
šilkinę palaidinukę. 

— Flavija de Liuka? — pasakys ji, didelėmis tamsiomis akimis iš 
apačios žvelgdama į savo vyrą. — Ar tik ne ta žavinga mergaitė, su 
kuria susipažinau Šv. Tankrede, brangusis? 

Inspektoriaus Hjuito akių kampučiuose pasirodys raukšlės. 

— Viena ir ta pati, mano meile, - ištartų jai, purtydamas galvą, 
prisiminęs mane. — Viena ir ta pati. 

Mes jau pasiekėme mano parodymų pabaigą, tą vietą, kurioje 
pats inspektorius atvažiavo į įvykio vietą Staciniuose. 

— Kol kas tiek užteks, — tarė jis, užversdamas savo užrašų kny- 
gelę ir įbrukdamas ją į vidinę savo švarko kišenę. — Paprašiau seržan- 
to Greivso, kad vėliau užeitų paimti tavo pirštų atspaudų. Grynas 
formalumas, žinoma. 

Suraukiau kaktą, bet paslapčia nepaprastai nudžiugau. Tas de- 
tektyvas seržantas su duobutėmis skruostuose dėl savo mirkčiojimo 
ir šypsenų buvo tapęs vienu iš mano mėgstamiausiųjų Hinlio nuo- 


vadoje. 

— Manau, jų bus visur pilna, — paslaugiau pasakiau. - Mano ir 
daktaro Darbio. 

— Ir čigonės užpuoliko, — būtų galėjęs pridurti jis, bet nepri- 
dūrė. Užuot tai padaręs, jis atsistojo ir atkišo paspausti ranką, talp 
oficialiai, tarsi būtų pristatytas karališkajame sodo pobūvyje. 

— Ačiū, Flavija, — tarė jis. - Tu nuostabiai padėjai... kaip visada. 

Kaip visada? Ar inspektorius iš manęs tyčiojasi? 

Bet ne — ranką jis paspaudė tvirtai, žvelgdamas man tiesiai į 
akis. 


Gaila, bet išsišiepiau iš pasitenkinimo. 


SEPTINTAS 


ogeri! — sušukau. — Jie atvažiuoja paimti mano pirštų at- 
= D. 

Dogeris pakėlė akis nuo ištisos aibės stalo sidabro įrankių, ku- 
riuos blizgino ant virtuvės stalo. Vos akimirką jo veidas buvo visiš- 
kai be išraiškos, o tada jis tarė: 

— Aš įsitikinęs, kad juos jums grąžins puikios būklės. 

Sumirksėjau. Gal Dogeris bando juokauti? Desperatiškai tikė- 
jausi, kad taip. 

Dogeris per karą Tolimuosiuose Rytuose patyrė kuo baisiausių 
nepriteklių. Dabar kartais atrodė, kad jo protas sudarytas vien iš 
beprotiškai supainiotų sulūžusių kabančių tiltų tarp praeities ir da- 
barties. Jeigu jis kada nors anksčiau juokavo, niekad nebuvau apie 
tai girdėjusi. Tad ši proga galbūt buvo įsimintina. 

— Oi! Cha cha cha, - nusijuokiau per garsiai. - Gerai pasakyta, 
Dogeri. Grąžins man puikios būklės... Būtinai reikia atsiminti ir 
papasakoti poniai Malet. 

Net neketinau dalytis šia brangia akimirka su mūsų virėja, bet 
kartais pati nežinau, kada nustot meilikauti. 

Dogeris silpnai šyptelėjo, grąžindamas žuvies šakutę į įrankių 
skrynią ir rinkdamasis kitą. De Liukų stalo sidabras laikomas tam- 


sioje suveriamoje skrynioje, kurią atidarius pasirodo įspūdinga aibė 

žuvies šakučių, punšo samčių, krislų šaukštelių, čiulpų kaušelių, oma- 
rų krapštiklių, cukraus žnyplelių, vynuogių žirklučių ir pudingo men- 
telių, ir viskas išdėliota aukštais, tarsi daugybė sidabrinių lašišų šoki-- 
nėtų akmeniniais viskio spalvos upelio slenksčiais kur nors Škotijoje. 

Dogeris atvilko šią sunkią dėžę prie virtuvės stalo, prieš atlik- 
damas stalo įrankių valymo ritualą, atrodytų, begalinį darbą, kuris 
užimdavo didelę dalį jo laiko, ir kurio man niekad nepabosdavo 
stebėti. 

Ponia Malet mėgo pasakoti, kaip mane, kai dar buvau vai- 
kas, rado ant stalo viršaus bežaidžiančią su lėlėmis, kurias buvau 
įsigudrinusi pasidaryti aprengusi gryno sidabro šakučių komplek- 
tą sulankstytomis servetėlėmis. Jų identiški veidai — ilgos nosys ir 
apskriti skruostai — buvo vos įsivaizduojami iš „DL“, išgraviruotų 
kiekvieno kotelio viršuje, ir reikėjo nemenko vaizduotės šuolio, kad 
apskritai juos įžiūrėtum. 

Pavadinau juos „Mampeteriais“: mama Mampeter, tėvas Mam- 
peteris ir trys Mampeterių dukrelės, ir juos visus (nors jiems truk- 
dė tai, kad kiekvienas turėjo po tris ar keturias kojas) aš priverčiau 
vaikščioti, šokti ir linksmai dainuoti ant stalo. 

Vis dar prisiminiau Grindlstikę, trikoję našlaitėlę, kurią buvau 
padariusi iš šakutės raugintiems agurkams (kurią Tėvas vadino tri- 
fhidu), ir kuri atlikinėjo kuo nuostabiausius akrobatinius triukus, kol 
vieną jos koją įsmeigiau į plyšį ir nulaužiau. 

— Ten buvo geriau nei hipodrome, - sakydavo man ponia Ma- 
let, nusibraukdama juoko ašarą. — Vargšė mergytė. 

Iki šiol nežinau, ar taip sakydavo apie Grindlstikę, ar apie mane. 

Dabar, stebėdama, kaip jis dirba, mąsčiau, ar Dogeris žinojo 
apie Mampeterius. Tikriausiai žinojo, nes poniai Malet paskalomis 


galėjo prilygti tiktai Pasaulio naujienos. 

Žinojau, kad niekada nepasitaikys geresnės progos pasikapstyti 
informacijos: ponia M. buvo pasišalinusi iš savo įprasto posto virtu- 
vėje, o Dogeris atrodė pasiekęs budrumo viršūnę. Giliai įkvėpiau ir 
nėriau tiesiai pirmyn: 

— Praeitą naktį svetainėje radau Brukį Heirvudą, — tariau. — 
Tiesą sakant, buvo po dviejų ryto. 

Dogeris pabaigė blizginti greipfrutų peilį, tada padėjo jį ir pa- 
taisė, kad tas būtų idealiai lygus su savo komandos nariais ant žalios 
gelumbės atraižos. 

— Ką jis darė? — paklausė jis. 

— Nieko. Tiesiog stovėjo prie židinio. Ne, palauk! Jis buvo atsi- 
tūpęs, čiupinėjo vieną malkų atramą. 

Tie ugniakuro įtaisai priklausė Harietai ir abudu atrodė kaip 
klastingos lapės, nors ir skirtingais snukiais. Harieta apie jas, kaip 
apie pagrindines veikėjas, sekdavo pasakas, kurias buvo sugalvo- 
jusi Dafi ir Filei: šio fakto joms niekad neatsibosdavo man pri- 
minti. 

Jeigu visai sąžiningai, jaučiau kartų apmaudą dėl to fakto, kad 
mano motina prikūrė tiek pasakų apie išgalvotą pasaulį mano sese- 
rims, bet ne man. Ji mirė, man nespėjus sulaukti to amžiaus, kada 
būčiau gavusi, kas man priklauso. 

— Kurią atramą jis čiupinėjo? — paklausė Dogeris, jau pusiau 
atsistojęs. 

— Salę Lapę, — pasakiau. — Tą, kuri dešinėje. 

Salė Lapė ir Šopo — tai vardai, kuriuos Harieta suteikė klas- 
tingajai porelei, kuri linksmai ieškojo nuotykių įsivaizduojamame 
pasaulyje — pasaulyje, kuris pražuvo, kai Harieta mirė. Retkarčiais 
Filė ir Dafi, bandydamos atgaivinti šiltą ir palaimingą praeitų laikų 


jausmą, kurdavo savo istorijas apie tas dvi gudruoles lapes, tačiau 

pastaraisiais metais jos kažkodėl nustojo mėginusios. Galbūt jos iš- 
augo iš pasakų. 

Nusekiau paskui Dogerį, kuris išėjo iš virtuvės į fojė ir pasuko 
į svetainę vakariniame priestate. 

Jis akimirką stabtelėjo, klausydamasis prie durų, o tada, regis, 
išnyko kiaurai.pro jų įsprūdas tarsi dūmelis, kaip sugeba daug kas 
iš senųjų tarnų. 

Jis nuėjo tiesiai prie Salės Lapės ir nužvelgė ją taip rimtai tarsi 
būtų kunigas, atėjęs atlikti paskutinio patepimo. Pabaigęs perėjo 
kelias pėdas į kairę ir lygiai taip pat pasielgė su Šopo. 

— Labai keista. 

— Keista? 

— Labai keista. Šita, — tarė jis, rodydamas į Salę Lapę, - kelias 
savaites buvo dingusi. 

— Dingusi? 

— Vakar čia jos nebuvo. Neinformavau pulkininko, nes žinojau, 
kad nerimaus. Iš pradžių maniau, kad galbūt pats ją kur nudėjau, 
kai buvau - buvau... 

— Susimąstęs, — pasiūliau. 

Dogeris linktelėjo. 

— Ačiū, — padėkojo jis. 

Dogerį kartais kankindavo košmarai, kurių metu jo pačią esybę 
kurį laiką pagrobdavo nematomos jėgos ir nublokšdavo į kažkokią klai- 
kią bedugnę. Tokiais atvejais jo siela, atrodė, išgyvendavo senus žiau- 
rumus, ir jis vėl atsidurdavo savo senų gerų ginklo draugų kompanijo- 
je, kurių nerimstančias dvasias iš mirties grąžindavo jo meilė jiems. 

— Prieš mėnesį tai buvo Šopo: vieną dieną čia, kitą jau nėra. O 
tada jis vėl atsirado. Maniau, kad išsigalvoju. 


— Ar tikrai, Dogeri? 


RŪKYTA SILKĖ BE GARSTYČIŲ 87 


p 


— Taip, panele Flavija — tikrai taip. 

Akimirką pasvarsčiau, gal pasakyti jam, kad aš buvau paėmusi 
tas atramėles, bet negalėjau prisiversti ištarti melo. Kažkokia Doge- 
rio savybė vertė sakyti tiesą. 

— Galbūt Dafi pasiskolino jas piešimo sesijai. 

Kai Dafi kartais imdavosi eskizuoti pieštuku, pradžia būdavo 
ganėtinai nebloga, bet paskui dažnokai įspūdingai nepavykdavo. 
Pavyzdžiui, Mergelei Marijai staiga išdygdavo išsikišę priekiniai 
dantys, arba improvizuota sėdinčio prie pietų stalo Tėvo karikatūra 
pavirsdavo į žmogų be akių. Kai tik taip atsitikdavo, Dafi padėdavo 
piešinius į šalį ir vėl imdavosi skaityti. Po to ištisas savaites mes vis 
rasdavome puslapių, kuriuos ji buvo išplėšusi iš eskizų knygelės, su- 
kištų į sofos tarpus ir po svetainės kėdžių pagalvėlėmis. 

— Galbūt, — tarė Dogeris, — o gal ir ne. 

Manau, kad kaip tik tuo momentu, pati to nesuvokdama, aš 
ėmiau įžvelgti malkų atramų galvosūkio sprendimą. 

— Ar ponia Maler šiandien yra? 

Kuo puikiausiai žinojau, kad yra, bet virtuvėje jos nemačiau. 

— Ji lauke šnekasi su Simpkinsu, pieno vežiotoju. Kažką apie 
medinę skiedrą svieste. = 

Reikės palaukti, kol Dogeris pabaigs tvarkyti stalo įrankius, o 
tada griebtis ponios M. 


Norėjau pabūti viena su ja. 


— Tiems pardavėjams viskas dzin, — pasibjaurėjus tarė ponia Ma- 
let baltomis iki alkūnių rankomis nuo miltų. — Tikrai, jiems dzin. 
Vieną dieną — musė grietinėje, o kitą — na, tau turbūt geriau neži- 
noti, brangute. Bet vienas dalykas aiškus kaip pamazgos. Jeigu leisi 


jiems išsisukti, tai nežinia, ką atveš kitą kartą. Nutylėk apie dantų 

krapštuką šiandienos svieste, tai žiūrėk, jau rasi durų rankeną varš- 
kėje. Man tai nepatinka, brangute, bet toks tas pasaulis. 

Kaip, po galais, svarsčiau aš, galėčiau nusukti kalbą nuo parda- 
vėjų prie Brukio Heirvudo, neišsiduodama, kad tai darau? 

— Galbūt mums reiktų valgyti daugiau žuvies, — pasiūliau. — 
Kai kurie kaimo žvejai pardavinėja ją šviežią, tiesiai iš bučių. Pavyz- 
džiui, Brukis Heirvudas. 

Ponia Malet griežtai pažiūrėjo į mane. 

— Hmf! Brukis Heirvudas! Jis - ne kas kitas kaip brakonierius. 
Stebiuosi, kaip pulkininkas neišveja jo iš Statinių. Tai jžsų žuvis jisai 
pardavinėja prie trobelės vartų. 

— Manau, jam reikia užsidirbti pragyvenimui. 

— Pragyvenimui? — pasišiaušė ji, smarkiau kumščiuodama di- 
džiulę duonos tešlos kaugę. — Jam ne daugiau reikia dirbti pragyve- 
nimui nei Greisės žąsiai. Nes ta jo motina iš Malden Fenviko jam 
reguliariai siunčia čekius, kad pas ją nesirodytų. Jis dykaduonis, tie- 
siai šviesiai, va kas jis, ir dar nenaudėlis. 

— Išlaikytinis? — paklausiau. 

Daf kartą man pasakojo apie mūsų kaimynų Blačtordų sūnų, 
baltą varną, kuriam jie mokėjo, kad laikytųsi kuo toliau, Kanadoje. 
„Du svarai dešimt šilingų už mylią per metus“, sakė ji. „Jis gyvena 
Karalienės Šarlotės salose, kad pašalpa būtų maksimali.“ 

— Laikytinis ar nelaikytinis, jis niekam tikęs, tai faktas, — tarė 
ponia Malet. - Jis įsigudrino susidėti su bloga šutve. 

— Su Kolinu Prautu? — paklausiau, galvodama, kaip Brukis 
skriaudė tą berniūkštį iškyloje. 

— Kolinas Prautas tėra Brukio atsarginiai pirštai, bent aš taip 
girdėjau. Ne, aš kalbu apie Regį Petibouną ir tą šutvę, kuri buvo 


parduotuvėje pagrindinėje gatvėje. 

— Toje senienų krautuvėje? 

„Petibouno senienos ir kokybiškos prekės“ yra vos už keleto 
namų į vakarus nuo „Trylikos gaigalų“. Nors dažnai eidavau pro 
šalį, niekad nebuvau viduje. 

Ponia Malet prunkštelėjo. 

— Pasturgalin tokias senienas! — sušuko ji. — Atleisk, brangu- 
te, bet tokia mano nuomonė. Tas Regis Peribounas pernai mums 
sumokėjo du svarus šešis ir tris už stalą, kurį mes su Alfu naują 
pirkome iš „Armijos ir laivyno“, kai buvome ką tik susituokę. Po 
trijų savaičių pamatėme jį vitrinoje su sidabriniais bumbulais už 
penkiasdešimt penkias ginėjas! Ir su ženklu, kur parašyta: „Jurgio 
laikų visto stalas, Čipendeilo gamybos“ Žinojome, kad jis mūsų, 
nes Alfas pažino nudegimo žymę ant kojos, kur brūkštelėjo karštu 
žarstekliu, kai bandė sužvejoti anglį, kuri iššoko iš židinio ir nusirito 
po stalu, kai mūsų Agnė buvo dar mažytė. 

— O Brukis Petibouno šutvėje? 

— Sakyčiau, kad taip. Neatskiriami draugai. Artimi kaip riešu- 
tų spaustuko nasrai, šitie du. 

— Įdomu, ką apie tai mano jo motina? 

— Pfu! — tarė ponia Malet, - baisiai čia jis jai rūpi. Jai tik da- 
žai ir teptukai! Jai rūpi ta publika su arkliais ir skalikais — tie visi 
pasipūtėliai. Lažinčiausi, kad neblogai iš jų ir uždirba. Brukis su 
savo machinacijomis jai tiktai gėdą darė. Man regisi, kad jai nė 
nerūpi, kuo jis užsiiminėja, tik su sąlyga, kad nesirodytų Malden 
Fenvike. 

— Ačiū jums, ponia M. Labai malonu su jumis pasikalbėti. Jūs 
visad papasakojat tokių įdomių istorijų. 

— Atsimink, aš nieko nesakiau, — tarė ji pusbalsiu, pakeldama 


pirštą. — Nė žodžio nepasakiau. 

Kad ir kaip būtų keista, iš dalies ji buvo teisi. Nuo tada, kai 
užėjau į virtuvę, laukiau, kada ji paklaus manęs apie čigonę, ir ko- 
dėl policija pasirodė Bukų giraitėje, bet ji neklausė nei to, nei to. Ar 
įmanoma tai, kad ji nežinotų apie nė vieną iš šių įvykių? 

Atrodė mažai įtikima. Kadangi ponia M. ką tik prie virtuvės 
durų šnekučiavosi su pieno vežiotoju, jie turbūt apsikeitė didesniais 
informacijos kiekiais nei Lordas Ho-Ho, pliurpdamas su Mata Hari. 

Jau buvau perėjusi virtuvę ir atrėmusi ranką į duris, kai ji pa- 
sakė: 

— Nenuklysk per toli, brangute. Tas mielas pareigūnas — tas 
su duobutėmis skruostuose — greitai bus čia paimti tavo pirštų at- 
spaudų. 

Prakeikta moteriškė! Ar ji paslapčia klausosi prie visų uždarų 
durų Bukų giraitėje? O gal iš tikrųjų aiškiaregė? 

— Ai, taip, — netvirtai atsakiau, — ačiū, kad priminėt, ponia M., 


buvau beveik pamiršusi jį. 


Durų skambutis suskambėjo, kai išėjau pro duris po laiprais. Pasi- 
leidau bėgte, bet Filė mane aplenkė. 

Sustojau čiuoždama šachmatinėmis fojė plytelėmis, kai ji atla- 
pojo paradines duris ir pasirodė detektyvas seržantas Greivsas. Jis 
stovėjo ant slenksčio, rankoje laikydamas mažą juodą dėželę, o apa- 
tiniu žandikauliu jau beveik lietė žemę. 

Turiu pripažinti, kad Filė atrodė nuostabiai kaip niekad: nuo 
lašišų spalvos šilkinės palaidinukės iki šalavijo žalumo moherinio 
megztinio (juos abu, kaip žinojau iš savo pačios šnipinėjimo eks- 
pedicijų, ji buvo nukniaukusi iš Harietos drabužinės), nuo tobu- 
lų medaus spalvos plaukų iki žėrinčių mėlynų akių (nes, žinoma, 


paliko savo akinius juodais rėmeliais užkišusi už sofos pagalvėlių, 

kaip visada darydavo), ji atrodė kaip portretas iš „Technicolor“ kino 
fImo. 

Ji viską buvo suplanavusi, ta ragana! 

— Seržantas Greivsas, drįstu manyti? — tarė ji žemu dusliu bal- 
su — dar nebuvau girdėjusi jos taip kalbant. — Užeikite. Mes jūsų 
laukėme. 

Mes? Kokias čia dar nesąmones jinai išsigalvoja? 

— Aš — Flavijos sesuo Ofelija, — kalbėjo ji, ištiesdama koralais 
padengtą riešą ir ilgą baltą ranką, palyginti su kuria, Šaloto ponios 
pirštai atrodė tarsi mėsos kabliai. 

Galėčiau ją užmušti! 

Kokią teisę turi Filė net neatsiklaususi įsiterpti tarp manęs ir 
vyro, kuris specialiai atėjo į Bukų giraitę paimti mano pirštų atspau- 
dus? Tai neatleistina! 

Vis dėlto turėčiau nepamiršti, kad ne kartą esu svajojusi, kaip 
šis linksmas jaunas seržantas ves mano vyresniąją seserį ir gyvens gė- 
lėmis apaugusioje trobelėje, kur aš galėsiu užsukti popietės arbatos 
ir patenkinta profesionaliai kalbėtis apie nusikaltėlius nuodytojus. 

Seržantas Greivsas pagaliau atgavo žadą, pasakė „taip“ ir įdram- 
blojo į fojė. 

ų 

— Gal norėtumėte puodelio arbatos ir sausainio, seržante? — pa- 
klausė Filė, o iš jos tono atrodė, kad tas vargšelis yra persidirbęs, 
pavargęs kaip šuo ir nusilpęs iš bado. 

— Iš tiesų istroškau, kai pagalvoju, — nedrąsiai išsišiepęs išspaudė 
jis, — ir išalkau, — pridūrė. 

Filė žengtelėjo atbula ir palydėjo jį link svetainės. 

Aš nusekiau kaip neprižiūrimas šuva. 

— Galite išsidėlioti įrangą čia, - pasakė jam Filė, rodydama re- 


gentystės laikų stalą, stovintį prie lango. — Koks baisiai varginantis 

tikriausiai tas policijos pareigūno gyvenimas. Vis ginklai, nusikal- 
tėliai ir kaustyti batai. 

Seržantas Greivsas iš mandagumo jai net netrenkė. Tiesą sa- 
kant, atrodė, kad jam smagu. 

— Tai sunkus gyvenimas, panele Ofelija, — tarė jis, — bent jau 
didžioji dalis. 

Iš jo šypsenos su duobutėmis skruostuose buvo matyti, kad ši 
akimirka — viena iš lengvesniųjų. 

— Paskambinsiu poniai Malet, — pasakė Filė, siekdama velve- 
tinės virvutės, kabančios prie židinio atbrailos, kuri tikriausiai ne- 
buvo naudojama nuo tada, kai dar putojosi Jurgis Trečiasis. Poniai 
M. turbūt inkstai atsakytų, jeigu varpelis virtuvėje suskambėtų jai 
tiesiai virš galvos. 

— O kaip atspaudukai? — paklausiau. Tai buvo terminas, kurį 
išmokau iš Filipo Odelo, privataus seklio iš belaidžio radijo. — Ins- 
pektorius Hjuitas turbūt mirtinai nekantrauja juos pamatyti. 

Filė nusijuokė skambiai, lyg žvangėtų sidabrinis varpelis. 

— Atleiskite mano mažajai sesutei, seržante, — paprašė ji. - Deja, 
ji per daug laiko praleidžia viena. 

Viena? Vos nenusijuokiau garsiai! Ką pasakytų seržantas, jeigu 
papasakočiau jam apie inkviziciją Bukų giraitės rūsiuose? Apie tai, 
kaip Filė ir Dafi surišo mane dvokiančiame bulvių maiše ir nusviedė 
ant akmeninių grindų? 

— Tada laikas atspaudukams, — nusprendė seržantas, atsegda- 
mas sagtis ir atverdamas savo įrankių dėžutę. — Tikriausiai norėsi 
pažiūrėti į chemikalus ir taip toliau, — pridūrė, mirkteldamas man. 

Jei būtų mano valia, jis būtų vietoje paskelbtas šventuoju: Šven- 
tasis detektyvas seržantas Greivsas. Kai pagalvoju, net nežinau jo 


vardo, bet dabar ne laikas klausti. 

— Čia, — tarė jis, ištraukdamas pirmąjį iš dviejų stiklinių bute- 
liukų, — yra pirštų atspaudų milteliai. 

— Gyvsidabrio pagrindu, manyčiau? Pakankamai smulkūs, kad 
gerai išryškintų kilpas ir vijas ir taip toliau? 

Šitą irgi buvau išmokusi iš Filipo Odelo. Įstrigo galvoje dėl to, 
kad susiję su chemija. 

Seržantas išsišiepė ir ištraukė antrąjį buteliuką, tamsesnį už pir- 
mąjį. 

— Nagi, — tarė jis, —- pažiūrėsim, ar atspėsi šitą. 

Atspėsi? - pamaniau. Kaip klysta vargšelis! 

— Grafito pagrindas, — pasakiau. — Rupesni už gyvsidabrį, bet 
ant tam tikrų paviršių geriau matyti. 

— Aukščiausias balas! - pagyrė seržantas. 

Nusisukau tarsi norėdama nusivalyti truputį smėlio iš akies ir 
iškišau Filei liežuvį. 

— Bet juk jie skirti barstyti? — užprotestavau. — Ir nereikalingi 
imant atspaudus nuo pirštų? 

— Tas tiesa, — sutiko seržantas. — Aš tik pamaniau, kad tau bus 
įdomu pamatyti profesines priemones. 

— Oi, man tikrai įdomu, - skubiai pasakiau. — Ačiū, kad pagal- 
vojote apie tai. 

Nemanau, kad būtų buvę mandagu užsiminti, kad viršuje, savo 
chemijos laboratorijoje, turiu pakankamai gyvsidabrio ir grafito, kad 
užtektų Hinlio nuovados reikmėms patenkinti iki kito šimtmečio 
vidurio. Senelio brolis Taras, be visų kitų savybių, buvo kaupikas. 

— Gyvsidabris, — tariau, paliesdama buteliuką. —- Nieko sau! 

Dabar seržantas Greivsas iš apsauginio kamšalo išėmė stačia- 
kampį paprasto stiklo lakštą, o iškart po jo — rašalo buteliuką ir 


volelį. 

Jis mikliai užvarvino penkis ar šešis rašalo lašus ant stiklo pa- 
viršiaus, tada voleliu jį išlygino, kol visa plokštė buvo vienodai pa- 
dengta juodu sluoksniu. 

— O dabar, - pasakė jis, imdamas mano dešinį riešą ir išskės- 
damas man pirštus, kol jie buvo tiesiai virš stiklo, — atsipalaiduok — 
leisk man viską padaryti. 

Tik truputį spausdamas jis po vieną priglaudė mano pirštų 
galiukus ant rašalo, kiekvieną pavoliodamas iš kairės į dešinę ant 
piršto pagalvėlės. Tada, perkėlęs mano ranką ant baltos kortelės, 
kurioje buvo pažymėta dešimt kvadratėlių —- po vieną kiekvienam 
pirštui, — jis padarė atspaudus. 

— Ak, seržante Greivsai! — sušuko Filė. - Būtinai paimkite ir 
mano! 

„Ak, seržante Greivsai! Būtinai paimkite ir mano!“ 

Norėjosi jai tėkšti. 

— Mielai, panele Ofelija, — sutiko jis, imdamas jos ranką ir pa- 
leisdamas manąją. 

— Verčiau išrašaluokite stiklą vėl, - pasakiau, — kitaip gali išeiti 
blogi atspaudai. 

Seržanto ausys truputį parausvėjo, bet jis nenusileido. Visai ne- 
trukus jis jau buvo padengęs stiklą šviežiu sluoksniu ir pakėlė Filės 
ranką tarsi kokį gerbtiną objektą. 

— Aš žinojote, kad Šventojoje Žemėje jie turi angelo Gabrie- 
liaus pirštų atspaudus? — paklausiau, desperatiškai mėgindama at- 
kreipti jo dėmesį vėl į save. - Bent jau turėjo anksčiau. Daktaras 
Robertas Ričardsonas ir Belmoro grafas juos matė Nazarete. Atsi- 
meni, File? 

Beveik savaitę - prieš mūsų paskutinį susikibimą - Dafi mums 


prie pusryčių stalo garsiai skaitė iš senos daktaro knygos Kelionės 

po Viduržemio jūrą ir gretimus kraštus, ir kai kurie iš jos daugybės 
stebuklų dar buvo neišblėsę man iš galvos. 

— Taip pat jam parodė Mergelės Marijos virtuvę Įsikūnijimo 
koplyčioje. Ten tebėra pelenai, malkų atramos, stalo įrankiai... 

Kažkur galiniame mano smegenų skyriuje sukosi mintis apie 
mūsų pačių malkų atramas: Salę Lapę ir Šopo, atramėles, kurios 
kadaise priklausė Harietai. 

— Užrteks jau, ačiū, Flavija, — tarė Eilė. - Gali atnešti man sku- 
durą pirštams nusivalyti. 

— Pati atsinešk, — atšoviau jai ir išdidžiai išėjau iš kambario. 


Palyginti su mano gyvenimu, Pelenė buvo išlepinta paikšė. 


AŠTUNTAS 


- 


agaliau viena! 
Kada tik būnu su kitais žmonėmis, dalis manęs truputį susitrau- 
kia. Tik kai esu viena, galiu kaip reikiant mėgautis savo kompanija. 

Virtuvės darže pasičiupau iš šiltnamio savo senąjį ištikimąjį 
BSA „Sportuok“ dviratį. Jis kadaise priklausė Harietai, kuri vadino 
jį //Hirondelle, „paukšteliu“: šis žodis man taip smarkiai priminė, 
kaip mane vimdančiu šaukštu jėga maitino žuvų taukais, kad per- 
vadinau dviratį į „Gledis“. Kas, dėl Dievo meilės, norėtų važinėti 
dviračiu, kurio vardas primena ligoninės seselę? 

O Gledis buvo kur kas žemiškesnė už /Hirondelle: nuotykius 
mėgstanti mergina „Dunlop“ padangomis, trimis pavaromis ir at- 
laidžiu charakteriu. Ji niekad nesiskųsdavo ir niekad nepavargdavo, 
kaip ir aš, kai būdavau su ja. 

Myniau pedalus į pietryčius nuo Bukų giraitės, lėtai vinguriuo- 
dama dekoratyvinio ežero pakraščiu. Mano kairėje buvo apyplokštė 
pieva, vadinama Perspektyva, kurią iškirto Seras Jurgis de Liuka 
devynioliktojo amžiaus viduryje, kad būtų, kaip jis pavadino savo 
dienoraštyje, „stebėjimo pozicija“: žolėta žalia lyguma, kurioje reikia 
susimąsčius žvelgti į supančias mėlynas kalvas. 

Tačiau pastaraisiais laikais Perspektyvai buvo leista virsti pa- 


prasčiausia apaugusia karvių ganykla: tokia vieta, kurioje kerojo dil- 

gėlės, o žvelgiantis mąstytojas būtų rizikavęs susidraskyti drabužius 
į skutelius. Kaip tik čia Harieta laikė savo „Nerūpestingąją dvasią, 
savo „de Havilland“ gamybos „Gypsy Moth“ lėktuvėlį, kuriuo re- 
guliariai skraidė į Londoną susitikti su draugais. 

Viskas, kas liko nuo tų laimingų dienų, buvo trys geležiniai Žie- 
dai, teberūdijantys kažkur tarp piktžolių, prie kurių kadaise būdavo 
prirakinama „Nerūpestingoji dvasia“. 

Kartą, kai paklausiau Tėvo, kaip Bukų giraitė atrodo iš oro, jo 
smilkinių oda visa įsitempė. 

— Paklausk savo tetos Felicitės, — grubiai tarė jis, — ji skraidė. 

Mintyse užsirašiau, kad reikia taip ir padaryti. 

Iš Perspektyvos į pietus ėjo apaugęs takas, vietomis kertantis 
seniai apleistas pieveles ir gyvatvores, kurios galiausiai užleido vietą 
giraitėms ir krūmokšniams. Nuvažiavau šiuo siauru takeliu ir ne- 
trukus pasiekiau Statinius. 

Čigonės vežimas tebebuvo ten, kur jį palikau, nors ant žemės 
buvo matyti daug „kaustytų batų“ žymių, kaip juos pavadino Filė. 

Kodėl mane traukė čia grįžti? — svarsčiau aš. Gal dėl to, kad 
čigonė buvo mano globoje? Juk vis dėlto aš jai pasiūliau prieglobs- 
tį Statiniuose ir ji sutiko. Jeigu reikia atlyginti žalą, tai atlyginsiu 
pati — o ne dėl to, kad mane privertė gėdos jausmas. 

Grajus patenkintas ganėsi prie šeivamedžių tolimajame giraitės 
gale. Kažkas jį parvedė atgal į Statinius. Jie netgi sugalvojo į pros- 
kyną atnešti šviežio šieno ryšulį, ir jis dabar jį dorojo. Nesmalsiai 
pažvelgė į mane ir vėl ėmėsi savo maisto. 

— Kas čia toks geras berniukas? — paklausiau jo, suvokdama tuo 
pat metu, kad tokiais žodžiais reikia kreiptis į papūgą. 

— Geras Grajus, — tariau. — Puikus arklys, 


Grajus nekreipė nė menkiausio dėmesio. 

Man už akies užkliuvo kaikas, kas buvo pritvirtintas prie me- 
džio kamieno greta tilto: balta medinė plokštė maždaug šešios pė- 
dos virš žemės. Apėjau iš kitos pusės geriau pasižiūrėti. 

Policijos tyrimas - eiti draudžiama — Hinlio nuovada 

Ženklo lenta buvo nukreipta į rytus — į priešingą pusę nuo 
Bukų giraitės. Akivaizdu, kad ji buvo skirta atbaidyti gaujas dykų 
smalsuolių, kurie susirenka ten, kur buvo pralietas kraujas, tarsi var- 
nos ant ąžuolo žiemą. 

Aš vis dėlto buvau savo pačios žemėje. Kažin ar pavadinsi mane 
įsibrovėle. Be to, visad galėčiau sakyti, kad to daikto nemačiau. 

Atsargiai padėjau koją ant vežimo ašies ir mojuodama ranko- 
mis, kad išlaikyčiau pusiausvyrą, tarsi akrobatė, lėtai užlipau nuo- 
lydžiu, statydama pirma kulną, po to pirštus, ant vežiko pakylos. 
Nustebau, kad durys įdėtos atgal. 

Stabtelėjau pasiruošdama - giliai įkvėpiau — tada atidariau du- 
ris ir užėjau vidun. 

Kraujas buvo išvalytas — iškart tai pamačiau. Grindys buvo ką tik 
išplautos, ir ore tebetvyrojo aitrus švarus „Sunlight“ muilo kvapas. 

Vežime nebuvo tamsu, bet nebuvo ir šviesu. Žengiau žingsnį į 
galą ir sustingau vietoje. 

Kažkas gulėjo lovoje! 

Staiga mano širdis ėmė daužytis kaip pašėlusi, o akys pasijuto 
taip, tarsi tuoj iššoks iš orbitų. Vos drįsau kvėpuoti. 

Užtrauktų užuolaidų prietemoje įžiūrėjau, kad tai moteris — ne, 
ne moteris — mergaitė. Galbūt keleriais metais vyresnė už mane. Jos 
plaukai buvo varno juodumo, veidas rusvos spalvos, ir ji buvo susi- 
vyniojusi į beformį juodo krepo apdarą. 

Kol stovėjau sustingusi, spoksodama į jos veidą, jos tamsios 


akys lėtai atsimerkė — ir susidūrė su manosiomis. 

Staigiai, galingai pašokusi ji stryktelėjo iš lovos, čiupdama kaž- 
ką nuo lentynos, ir aš tuoj pat pasijutau stipriai prispausta prie sie- 
nos, užsukta už nugaros ranka ir su peiliu prie gerklės. 

— Paleisk! Man skauda! - per skausmą sugebėjau išspausti žodžius. 

— Kas tu tokia? Ką čia veiki? — sušnypštė ji. — Pasakyk, kol ne- 
perrėžiau tau gerklės. 

Jaučiau peilio ašmenis prie savo trachėjos. 

— Flavija de Liuka, - žioptelėjau. 

Prakeikimas! Jau pradėjau verkti. 

Pastebėjau save veidrodyje: jos ranka man po smakru... mano 
išverstos akys... peilis — peilis! 

— Čia sviesto peilis, — desperatiškai sukvarkiau. 

Tai buvo toks momentas, kuris vėliau gali atrodyti juokingas, 
bet tuo metu toks nebuvo. Drebėjau iš baimės ir pykčio. 

Pajutau, kaip trūktelėjo mano galva, kai ji atsitraukė pasižiūrėti 
į ašmenis, o tada mane nustūmė šalin. 

— Dink iš čia, — šiurkščiai tarė ji. - Bėk iš čia — tuoj pat — kol 
nepaėmiau tau skustuvo. 

Antrąkart siūlyti man neprireikė. Ta mergaitė buvo akivaiz- 
džiai pamišusi. 

Nusvyravau prie durų ir nušokau ant žemės. Čiupau Gledis ir 
jau buvau pusiaukelėj iki medžių, kai... 

— Palauk! 

Jos balsas nuaidėjo laukymėje. 

— Ar sakei, kad tavo vardas Flavija? Flavija de Liuka? 

Neatsakiau, bet sustojau prie miško pakraščio, taip, kad Grajus 
būtų tarp mudviejų tarsi laikinas barjeras. 

— Prašau, — tarė ji, — palauk. Atsiprašau. Nežinojau, kas tu to- 


kia. Man sakė, kad tu išgelbėjai Fenelos gyvybę. 

— Fenelos? — išspaudžiau virpančiu balsu, vis dar sutriuškinta 
baimės. 

— Fenelos Faa. Tu atvedei jai daktarą... čionai... vakar vakare. 

Turbūt atrodžiau kaip visiška kvaiša, stovėdama ten išsižiojusi 
lyg auksinė žuvelė. Mano smegenims reikėjo laiko pasivyti, nes mer- 
gaitė staiga pasikeitė: užuot laikiusi peilį man prie gerklės, ėmė atsi- 
prašinėti. Nebuvau pratusi prie atsiprašymų, ir šis — turbūt pirmas, 
kurį išgirdau per visą savo gyvenimą, — užklupo mane netikėtai. 

— Kas tu tokia? - paklausiau. 

— Porceliana, — tarė ji, nušokdama nuo vežimo. — Porceliana Ly, 
Fenela — mano senelė. 

Ji artinosi prie manęs per žolę, ištiesusi rankas į biblinį atlaidu- 
mo gestą. 

— Leisk tave apkabinti, — tarė ji. - Reikia tau padėkoti. 

Turiu pripažinti, kad truputį atsitraukiau. 

— Nebijok, neįkąsiu, — tarė ji ir staiga čiupo mane, stipriai apka- 
bindama rankomis, smakrą smarkiai įremdama man į petį. 

— Ačiū tau, Elavija de Liuka, — sukuždėjo man į ausį, tarsi bū- 
tume senos draugės, — ačiū. 

Kadangi vis dar pusiau laukiau, kada man tarp menčių įsmigs 
durklas, deja, neatsakiau jai į apkabinimą tuo pačiu, o priėmiau jį 
sustingusi, tylėdama, visai kaip koks Bakingamo rūmų sargybinis, 
apsimetantis, kad nepastebi, kaip sau leidžia elgtis pernelyg draugiš- 
kas turistas. 

— Nėr už ką, - ištariau. — Kaip ji? Fenela, turiu omenyje. 

Man buvo nelengva ištarti čigonės vardą. Nepaisant fakto, kad 
Dafi ir aš visada savo motiną vadinome Harieta (tik Filė, kuri yra 
vyresnė, atrodo, turi teisę vadinti ją Mamytė), vis tiek atrodė nepa- 


prastai įžūlu vadinti nepažįstamosios senelę vardu. 


RŪKYTA SILKĖ BE GARSTYČIŲ 101 


O Ooo—O———————————— 


— Jiems atrodo, kad ji pasveiks. Per anksti pasakyti. Bet jeigu 
ne tu... 

Jos tamsiose akyse ėmė tvenktis ašaros. 

— Nieko tokio, — nejaukiai tariau, — jai reikėjo pagalbos. Aš 
pasipainiojau. 

Ar tikrai viskas taip paprasta? Ar po tuo slypėjo kažkas giliau? 

— Kaip tu sužinojai — apie tai? — paklausiau, pamodama į lau- 
kymę. 

— Policininkai susekė mane Londone. Rado mano vardą ir visa 
kita ant popieriaus skiautelės jos rankinuke. Išmaldavau, kad pa- 
vežtų vienas tipelis su sunkvežimiu iš Kovent Gardeno, ir jis atvežė 
mane iki Dodingslio. Likusį kelią atėjau pėsčiomis. Atsiradau čia ne 
daugiau nei prieš valandą. 

Keturios auksinės žvaigždutės inspektoriui Hjuitui ir jo vyrams, 
pagalvojau. Man net į galvą nešovė vežime ieškoti Fenelos Faa ran- 
kinuko. 

— Kur apsistojai? „Trylikoje gaigalų“? 

— Kad mane kur! — tarė ji apsimestiniu Koknio akcentu. — Čia 
tai pasakei, ką! 

Turbūt atrodžiau įsižeidusi. 1 

— Negalėčiau sukrapštyti nė dviejų šilingų, nors užmušk, — at- 
rėžė ji, plačiu gestu pamodama į miškelį, - tai spėju, kad apsistosiu 
kaip tik čia. 

— Čia? Vežime? 

Priblokšta pažvelgiau į ją. 

— Kodėl ne? Jis gi Fenelos, ar ne? Vadinasi, tas pats kaip mano. 
Beliko sužinoti, kas tas ponas, kuriam priklauso šitas žalias plotelis, 


if... 


— Jis vadinasi Statiniai, - tariau, — ir priklauso mano tėvui. 

Tiesą sakant, ne visai: jis priklausė Harietai, bet nemaniau, kad 
reikia aiškinti apie mūsų šeimos teisinius sunkumus pusiau nusku- 
rusiai nepažįstamajai, kuri ką tik grasino mane nužudyti. 

— Nejaugi! - šūktelėjo ji. - Atsiprašau. Nė nepagalvojau. 

— Bet tau negalima čia apsistoti, — tęsiau. — Čia nusikaltimo 
vieta. Nematei ženklo? 

— Aišku, mačiau. O tu? 

Nusprendžiau ignoruoti šį vaikišką atsakymą. 

— Kad ir kas užpuolė tavo senelę, galbūt vis dar bastosi aplink. 
Kol policija neišsiaiškino, kas ir kodėl, nesaugu čia būti sutemus. 

Tai buvo dalis tiesos, bet ne visa. 

Ne mažiau nei Porcelianos fizinis saugumas, man rūpėjo mau- 
džiantis noras atlyginti žalą, sukeltą Fenelos Faa šeimai: ištaisyti 
seną skriaudą, padarytą mano tėvo. 

Pirmąkart gyvenime pajutau, kaip mane suėmė paveldėta 
kaltė. 

— Todėl tau teks apsistoti Bukų giraitėje, - leptelėjau. 

Štai! Padariau. Peršokau. Bet dar tebekalbėdama supratau, kad 
netrukus savo žodžių pasigailėsiu. 

Pavyzdžiui, Tėvas pašėls iš pykčio. 

Net kai jo mylimoji Harieta pakvietė čigonus apsistoti Bukų 
giraitėje, Tėvas juos išvarė. Jeigu jai nepavyko, tai aš tuo labiau ne- 
turiu šansų. 

Gal dėl to taip ir pasielgiau. 

— Mano tėvas gana ekscentriškas, — tariau. - Bent jau jam šau- 
na į galvą keistų idėjų. Jis neleidžia į Bukų giraitę svečių, išskyrus 
savo seserį. Man reikės tave įsivesti paslapčia. 

Porceliana atrodė išsigandusi tokios minties. 


— Nenoriu pridaryt bėdos. 

— Nesąmonė, — pasakiau visai kaip teta Felicitė, Žmogus-Vo- 
las. — Nebus jokios bėdos. Į rytinį priestatą niekas niekada neuž- 
klysta. Net nesužinos, kad tu ten. 

— Pasiimk savo daiktus, - įsakiau. 

Iki to momento nepastebėjau, kokia Porceliana išsekusi. Juoda 
krepo suknele ir juodais ratilais po akimis, ji atrodė tarsi būtų išsi- 
rengusi į kaukių puotą „Jauna moteris Giltinė“. 

— Nieko neturiu, — tarė ji, — tik tiek, kiek matai. — Ji atsi- 
prašydama truktelėjo savo sunkų suknelės kraštą. — Ji Fenelos. 
Šįryt turėjau išsiplauti savo pačios drabužius upėje, ir jie dar ne- 
išdžiūvo. 

Išsiplauti drabužius? Kam jai to prireikė? Kadangi atrodė, kad 
tai ne mano reikalas, nepaklausiau: galbūt rasiu pretekstą priminti 
apie tai vėliau. 

— Na tai eime, — tariau, bandydama nutaisyti linksmą toną. — 
Bukų giraitė laukia. 

Pakėliau Gledis ir stūmiau ją šalia savęs. Porceliana vilkosi kelis 
žingsnius atsilikusi, nuleidusi akis. 

— Nėra baisiai toli, — po kiek laiko pasakiau. — Manau, apsi- 
džiaugsi, gavusi progą išsimiegoti. 

Atsisukau ir pamačiau, kad ji atsakydama linktelėjo, bet nepra- 
bilo. Ji šliurino man iš paskos, išsekusi, ir net dekoratyviniai delfinai 
prie Poseidono fontano neprivertė jos pakelti akių nuo žemės. 

— Jie buvo pagaminti aštuonioliktajame amžiuje, tad jie visai 
senukai. Anksčiau jiems iš burnos švirkšdavo vanduo. 

Vėl linktelėjo. 

Trumpindamos kelią kirtome Trafalgaro pievą, apleistų terasų 
seriją, kuri buvo į pietryčius nuo namo. Seras Jurgis de Liuka, ku- 


ris suplanavo ją, pagerbdamas admirolą Nelsoną ir jo pergalę prieš 


104 ALAN BRADLEY 


ispanus, įvykusią prieš kokius keturiasdešimt metų, sukūrė ją maž- 
daug tuo pat metu kaip Perspektyvą. 

Paprasčiausiai prijungęs Liucijaus „Siusijaus“ de Liukos anksčiau 
įrengtą didžiulį požeminį vamzdyną, Seras Jurgis ketino aktyvuoti 
savo didingą landšaftą su fontanais kaip staigmeną savo nuotakai. 

Ir taip prasidėjo landšafto architektūros darbai, kurie turėjo 
nukonkuruoti ar net pralenkti dekoratyvinio ežero grožį, bet spe- 
kuliacijos geležinkelio manijos laikais sunaikino jo turtus. Praradęs 
beveik visą kapitalą, tai, kas buvo suplanuota kaip didinga fontanų 
alėja su Bukų giraite centre, jis paliko gamtos jėgų valiai. 

Dabar, po šimtmečio lietaus, sniego, saulės ir vėjo, ir po kai- 
miečių naktinių apsilankymų, kurie ateidavo vogti akmenų savo 
daržų sienoms, Trafalgaro pieva ir jos statulos atrodė tarsi skulp- 
toriaus laužynas, pilnas visokių akmeninių angeliukų gabalų, ap- 
samanojusių tritonų ir jūrų nimfų, išsikišusių iš žemės šen ir ten 
tarsi akmeniniai plaukikai iš sudužusio laivo, laukiantys, kol juos 
išgelbės iš žemių jūros. 

Išliko tik Poseidonas, drybsantis su savo tinklu ant trupančio 
pjedestalo, marmuru mąstantis apie savo sudužusią šeimą, trišakį 
su trimis smaigaliais tarsi žaibolaidį atkišęs į tai, kas dar galėtų būti 
likę iš senovės graikų dangaus. 

— Štai senasis Poseidonas, — tariau, pasisukdama ir tempdama 
Gledis dar vienais sutrupėjusiais laiptais aukštyn, — jo nuotrauka 
prieš porą metų buvo Kaimo gyvenime. Visai didingas, ar ne? 

Porceliana staiga visiškai sustojo, ranka prisidengusi burną, 
tuščiomis akimis, plačiomis ir tamsiomis tarsi duobės, žvelgdama 
aukštyn. Tada ji riktelėjo tarsi žvėriukas. 

Pasekiau jos žvilgsnį ir iškart pamačiau tai, nuo ko ji buvo su- 


stingusi vietoje. 


RŪKYTA SILKĖ BE GARSTYČIŲ 105 


Ant Poseidono trišakio tarsi baidyklė, pakabinta paltų kabyklo- 
je, maskatavo tamsus pavidalas. 


— Tai Brukis Heirvudas, — tariau, dar net nepamačiusi jo veido. 


DEVINTAS 


ienas iš trišakio dantų buvo persmeigęs Brukio ilgo moleski- 
V. palto apykaklę, ir jis šiek tiek sūpavosi pavėjui ir atrodė 
gana nerūpestingas plokščia kepure ir raudonu šaliku, tarsi links- 
mintųsi karuselėje. 

Akimirką pamaniau, kad jis gal nukrito. 

Galbūt nuo alkoholio apimtas pernelyg geros nuotaikos mė- 
gino užkopti ant statulos. Galbūt paslydo nuo Poseidono galvos ir 
nukrito ant trišakio. 

Tačiau ši mintis gyvavo neilgai. Beveik iškart pamačiau, kad jo 
rankos surištos už nugaros. Bet tai nebuvo blogiausia. 

Kai apėjau aplink į patį priekį, saulė ryškiai sublizgo ant kažko, 
kas, rodėsi, kyšojo Brukiui iš burnos. 

— Lik čia, — pasakiau Porcelianai, nors buvo matyti, kad ji nė 
už ką nepajudėtų. 

Atrėmiau Gledis į žemesnįjį iš trijų kriauklės formos dubenų, 
iš kurių buvo sudarytas fontanas, tada užlipau ant vamzdinio jos 
rėmo ir atsistojau ant sėdynės, nuo kurios jau galėjau keliu pasiekti 
šiurkštų akmeninį pakraštį. 

Tas fontano dubuo buvo pilnas šlykščios sriubos iš juodo van- 
dens, negyvų lapų ir puvėsių, nes buvo apleistas visą amžių, ir pra- 


gariškai dvokė. 

Atsistojusi ant krašto sugebėjau užsiropšti ant viduriniojo fon- 
rano dubens ir galiausiai ant aukščiausiojo. Dabar buvau aukštai 
sulig Brukio keliais ir žvelgiau aukštyn į nereginčias akis. Jo veidas 
buvo kraupiai baltas lyg žuvies pilvas. 

Jis buvo visiškai negyvas, be abejo. 

Kai praėjo pradinis šokas, kai suvokiau, kad kažko, su kuo kal- 
bėjausi vos prieš kelias valandas, nebebuvo gyvųjų pasaulyje, pasiju- 
tau keistai sujaudinta. 

Mirusiųjų nė kiek nebijau. Tiesą sakant, iš savo ribotos patirties 
esu atradusi, kad jie manyje sukelia jausmą, visai priešingą baimei. 
Miręs kūnas kur kas įdomesnis už gyvą, ir aš esu supratusi, kad 
dauguma lavonų pasakoja įdomesnius dalykus. Man yra pavykę pa- 
matyti jų keletą per savo gyvenimą; tiesą sakant, Brukis man buvo 
trečias. 

Pasistiebusi ant akmeninės kriauklės skulptūros krašto, aiškiai 
pamačiau, kas ten prieš tai blizgėjo saulėje. Išlindęs iš vienos Brukio 
nosies šnervės — o ne iš burnos - buvo daiktas, kuris iš pradžių atro- 
dė kaip apskritas sidabrinis medalionas: plokščias, pradurtas diskas 
su pritvirtinta rankena. Ant jo galo buvo sustingęs vienas Brukio 
kraujo lašas. = 

Paveikslėlyje, įspaustame ant disko, buvo omaras, o ant ranke- 
nos — de Liukų monograma. 

DL. 

Tai buvo sidabrinis omarų krapštiklis — vienas iš komplekto, 
priklausančio Bukų giraitei. 

Paskutinį kartą, kai mačiau vieną iš šių aštrių įrankių, Dogeris 
Jį trynė sidabro šveitikliu prie virtuvės stalo. 

Veiksmingasis to daikto galas, kaip prisiminiau, baigėsi 


dviem dantukais, atsikišusiais tarsi ragai ant sraigės galvos. Tie 

dantys, skirti iškrapštyti rausvą mėsą iš virto omaro plyšių ir 
tarpų, dabar buvo tvirtai įstrigę kažkur giliai Brukio Heirvudo 
smegenyse. 

Mirtis nuo šeimos sidabro, pagalvojau, nespėjusi išjungti tos savo 
proto dalies. 

"Tyli dejonė iš apačios man priminė, kad Porceliana vis dar čia. 

Jos veidas buvo beveik toks pat baltas kaip Brukio, ir pamačiau, 
kad ji dreba. 

— Dėl Dievo meilės, Flavija, — tarė ji virpančiu balsu, — lipk 
žemyn — nešdinamės iš čia. Man atrodo, aš apsivemsiu. 

— Tai Brukis Heirvudas, - pasakiau, ir manau, kad tyliai pasi- 
meldžiau už brakonieriaus sielos ramybę. 

Apsaugok jį, Viešpatie, ir tegul danguje gausiai pakanka upelių su 
upėtakiais. 

Mintis apie upėtakius man priminė Koliną Prautą. Tą berniu- 
ką buvau beveik pamiršusi. Ar Kolinas atsidus iš palengvėjimo, kai 
išgirs, kad jo kankintojas mirė? Ar gedės? 

Brukio motina irgi pateks į tokią pat keblią padėtį. Kaip, supra- 
tau, ir beveik visi Bišop Leisio gyventojai. 

Pastačiau koją ant Poseidono kelio ir prisitraukiau prie jo rau- 
meningos alkūnės. Dabar buvau šiek tiek virš Brukio ir iš viršaus 
žiūrėjau į tai, kas buvo kritę man į akis. Tarpe tarp dviejų trišakio 
dantų buvo šviesi šešiapensio dydžio vieta, tarsi kažkas būtų bronzą 
šiek tiek patrynęs skuduru. 

Įsidėmėjau jo formą, tada ėmiau lėtai lipti žemyn, labai steng- 
damasi nepaliesti Brukio kūno. 

— Nagi, — tariau Porcelianai, papurtydama ją už rankos, — 
dingstam iš čia, kol kas nors nepagalvojo, kad tai padarė kuri nors 


iš mūsų. 

Nepasakiau jai, kad Brukio kaukolės pakaušis buvo virtęs į 


kruviną košę. 


Mes akimirką sustojome už vienos rožių gyvatvorės, kurios šiuo 
metų laiku žydėjo antrą kartą. Iš virtuvės daržo pusės buvo girdėti, 
kaip Dogeris kastuvėliu gramdo senas žemes iš gėlių vazonų. Ponia 
Maletr, kaip žinojau, turbūt buvo išėjusi iki rytdienos. 

— Lik čia, —- sukuždėjau, - kol viską išžvalgysiu. 

Porceliana, rodėsi, mane vos girdėjo. Išbalusi iš išgąsčio ir nuo- 
vargio, ji stovėjo kaip stulpas tarp rožių tarsi kokia Bukų giraitės 
statula, ant kurios kažkas juokaudamas užmetė seną juodą suknelę. 

Švystelėjau, kaip tikėjausi, nepastebimai, per pievą ir per žvy- 
ruotą kelią prie virtuvės durų. Prisiplojusi prie jų prispaudžiau ausį 
prie sunkios medienos. 

Kaip jau sakiau, iš Harietos paveldėjau beveik nenormalią klau- 
są. Bet kokį puodų ir kepruvių tarškesį ar pokalbio ūžesį būčiau 
iškart išgirdusi. Ponia Malet dirbdama nuolat kalbėdavosi su savi- 
mi, ir nors spėjau, kad ji išėjusi iki rytdienos, atsargumo per daug 
nebūna. Jei Filė ir Dafi planuotų dar vieną pasalą, jų krizenimas ir 
kikenimas jas būtų išdavęs. 

Bet nieko neišgirdau. 

Atidariau duris ir užėjau į tuščią virtuvę. 

Svarbiausia man buvo įvesti Porcelianą į namus ir saugiai kur 
nors ją padėti, kur niekas neįtartų jos esant. Tą padariusi, iškviesiu 
policiją. 

Bukų giraitėje telefonas buvo laikomas paslėptas mažame san- 
dėliuke siaurame koridoriuje tarp fojė ir virtuvės. Kaip jau sakiau, 
Tėvas neapkentė to „prietaiso“, ir mums visiems Bukų giraitėje buvo 


draudžiama juo naudotis. 

Tykindama koridoriumi išgirdau atpažįstamą garsą: batų odą 
ant plytelių. Labiausiai tikėtina, kad tai Tėvas. Dafi ir Filės bateliai 
labiau moteriški, ir jų garsas švelnesnis, labiau šnarantis. 

Nėriau į telefono kabiną ir tyliai užsidariau duris. Pasėdėsiu 
tamsoje ant mažojo rytietiško suolelio ir palauksiu. 

Žingsniai fojė sulėtėjo ir sustojo. Sulaikiau kvapą. 

Po kokių dviejų su puse amžinybių jie ėmė judėti tolyn, link 
vakarinio priestato ir Tėvo studijos, kaip man atrodė. 

Tą akimirką — prie pat mano alkūnės! - suskambo telefonas... 
ir dar kartą. 

Po kelių akimirkų žingsniai grįžo, artėdami prie fojė. Pakėliau 
ragelį ir tvirtai prispaudžiau prie krūtinės. Jeigu staiga nustos skam- 
bėti, Tėvas pagalvos, kad skambinantysis padėjo ragelį. 

— Alio? Alio? — girdėjau, kaip tylus balsas kalba man į krūtin- 
kaulį, — ar jūs ten? 

Išorėje, fojė, žingsniai sustojo — ir tada atsitraukė. 

— Ar jūs ten? Alio? Alio? — dabar jau šaukė prislopintas balsas, 
gana įtūžęs. 

Pridėjau ragelį prie ausies ir sukuždėjau į mikrofoną: 

— Alio? Kalba Flavija de Liuka. 

— Čia konsteblis Linetas iš Bišop Leisio. Inspektorius Hjuitas 
bandė su tavim susisiekti. 

— Oi, konstebli Linetai, — tyliai ištariau, nutaisiusi balsą kaip 
Olivijos de Havilend, - kaip tik ketinau jums skambinti. Kaip ge- 
rai, kad paskambinote. Bukų giraitėje ką tik nutiko pats baisiausias 
dalykas! 

Tą darbą atlikusi, skubiai pasišalinau į rožių krūmus. 

— Eime, — pasakiau Porcelianai, kuri stovėjo lygiai taip pat, kaip 


ją palikau. —- Nėr kada švaistyt laiko! 

Mažiau nei po minutės mes vogčiomis sėlinome aukštyn pla- 


čiaisiais Bukų giraitės rytinio priestato laiptais. 


— Nieko sau, - tarė Porceliana, pamačiusi mano miegamąjį, - kaip 
kokia sumauta paradų aikštė! 

— Ir ne mažiau šalta, — atsakiau, - lįsk po antklode. Einu pripil- 
siu karšto vandens butelį. 

Skubiai užsukau į savo laboratoriją šalimais, penkias minu- 
tes pakaitinau Bunzeno degikliu ir jau pyliau verdantį vandenį į 
raudonos gumos maišą, pasiruošusi pakišti jį Porcelianai po ko- 
jomis. 

Pakėliau savo čiužinio kampą ir ištraukiau dėžutę šokoladinių 
saldainių, kurią buvau nukniaukusi nuo virtuvės slenksčio, kur 
Nedas, įsimylėjęs padavėjas, amžinai palikinėjo dovanas Filei. Ka- 
dangi panelė Išpuikėlė niekad nesužinodavo apie jas, tai kažin ar 
galėjo jų pasigesti, ar ne? Priminiau sau, kad reikia pasakyti Nedui, 
kitąkart kai jį pamatysiu, kaip nudžiugino ta jo dovana. Tik nepa- 
sakysiu ką. 

— Vaišinkis, — pasakiau, nuplėšdama celofaną nuo dėžutės. — 
Gal ne tokie švieži kaip gėlės gegužę, bet bent jau lervų juose ne- 
knibžda. | 

Nedo biudžetas leido jam pirkti tik tokius šokoladukus, kurie 
vitrinoje buvo palikti ketvirtį amžiaus ir ilgiau. 

Porceliana sustingo, pusiau pakėlusi vanilės kremo saldainį prie 
burnos. 

— Valgyk, - tariau jai. —- Aš tik erzinu. 

Tiesą sakant, ne, bet neverta gadinti mergaitei nuotaikos. 

Ketindama užtraukti užuolaidas, nuėjau prie lango, kur stabte- 


lėjau greitai žvilgtelėti laukan. Nieko nebuvo matyti. 

Už vejų mačiau Perspektyvos kampą, o į pietus - Poseidoną! 
Visai buvau pamiršusi, kad pro mano miegamojo langą matyti tas 
fontanas. 

Ar įmanoma, kad?.. Pasitryniau akis ir pažiūrėjau dar kartą. 

Taip! Štai jis - Brukis Heirvudas, kuris iš taip toli žiūrint te- 
buvo tamsi lėlė, kabanti ant jūrų dievo tridančio. Lengvai galėčiau 
ištrūkti atgal pasižiūrėti dar kartą, kol nepasirodė policija. O jeigu 
jie atvažiuotų, man būnant įvykio vietoje, pasakyčiau jiems, kad jų 
laukiau; stebėjau Brukį ir užtikrinau, kad niekas nebūtų paliesta. Ir 
taip toliau. 

— Atrodai nuvargusi, — tariau, atsisukdama į Porcelianą. 

Jos akių vokai jau markstėsi, kai užtraukiau užuolaidas. 

— Saldžių sapnų, — palinkėjau, bet nemanau, kad ji mane išgirdo. 

Durų skambutis suskambo, kai nusileidau laiptais. Po šimts! 
Vos spėjau pamanyti likusi viena. Suskaičiavau iki dešimt ir atida- 
riau duris — kaip tik tada, kai skambutis suskambo vėl. 

Ten stovėjo inspektorius Hjuitas, tebelaikydamas pirštą ant 
mygtuko, nutaisęs truputį sumišusią veido išraišką, tarsi būtų ma- 
žas berniukas, pagautas bežaidžiant „Pabelsk ir pabėk“. 

Jie tai tikrai nemėgsta gaišti laiko, pagalvojau. Su konstebliu Li- 
netu kalbėjau mažiau nei prieš dešimt minučių. 

Inspektorius atrodė kiek nustebintas, pamatęs mane prie durų. 

— Ak, - tarė jis, — visur ta Flavija de Liuka. 

— Laba diena, inspektoriau, — pasakiau tokiu balsu, kad nors 
prie širdies dėk, — gal užeisite? 

— Ačiū, ne, — atsakė jis, - kaip suprantu, įvyko dar vienas... 
incidentas. 

— Incidentas, — tariau, žaisdama jo paties žaidimą, — deja, tai 


Brukis Heirvudas. Trumpiausias kelias į Trafalgaro pievą yra pro 

ten, — pridūriau, rodydama į rytus, — eikite paskui mane, paro- 
dysiu. 

— Palauk, - sustojo inspektorius Hljuitas, - nieko panašaus. No- 
riu, kad visiškai į šitą nesikištum. Ar supranti, Flavija? 

— Tai 2254 žemės, inspektoriau, — tariau, primindama jam, kad 
kalba su de Liuka. 

— Taip, ir tai 72220 tyrimas. Nors vienas tavo pirštų atspaudas 
įvykio vietoje — ir aš tau pateiksiu įtarimą. Ar supratai? 

Koks įžūlumas! Nevertas atsakymo. Galėjau pasakyti „Mano 
pirštų atspaudų jau yra įvykio vietoje, inspektoriau“, bet nepasa- 
kiau. Apsisukau ant kulno ir užtrenkiau duris jam prieš veidą. 

Viduje skubiai priplojau ausį prie durų ir iš visų jėgų įsiklau- 
siau. 

Nors garsas, kurį išgirdau, buvo panašus į abejingą kikenimą, 
iš tikrųjų inspektorius turbūt šūktelėjo iš nevilties, taip kvailai pra- 
radęs aukščiausios rūšies proto paslaugas. 

Kad jį kur po galais ir po velniais! Dar pasigailės savo despotiš- 
ko elgesio. O taip, tikrai — pasigailės! 

Laiptų viršuje nuskriejau į savo chemijos laboratoriją. Atraki- 
nau sunkiąsias duris, užėjau į kambarį ir beveik iškart atsipalaida- 
vau, nes mane apėmė gilus ramybės jausmas. 

Ta vieta buvo kažkuo ypatinga: šviesa taip švelniai krito pro 
aukštus švinuotus suveriamuosius langus, Leitzo mikroskopas, 
kadaise priklausęs dėdei Tarui, o dabar teikiantis man šitokį pasi- 
tenkinimą, šiltai švytėjo variu, laboratorijos stikliniai indai švietė 
ryžtingai, bemaž nekantriai, spintelės buvo pilnos tvarkingai sužy- 
mėtų buteliukų su chemikalais (įskaitant kelis su gan įspūdingais 
nuodais), o dar eilių eilės knygų — visa tai kambariui suteikė kažką 


tokio, ką galėčiau apibūdinti tik kaip šventovės pojūtį. 

Pasiėmiau vieną iš aukštųjų laboratorijos taburečių ir užkėliau 
ją ant bufeto prie langų. Tada iš apatinio stalo stalčiaus — kurį, ka- 
dangi jame buvo dienoraščiai ir dokumentai, tebelaikiau dėdės Taro 
stalčiumi — išsiėmiau vokiškus žiūronus. Jų lęšiai, kaip sužinojau iš 
vienos knygos jo bibliotekoje, buvo padaryti iš specialaus smėlio, 
randamo tik Tiuringijos miške prie Martinrodos kaimo Vokietijo- 
je, ir dėl aliuminio oksido, esančio jo sudėtyje, jų rodomas vaizdas 
buvo stebėtinai aiškus. O man būtent to ir reikėjo! 

Pasikabinusi žiūronus ant kaklo, nuo kėdės užlipau ant bufeto, 
tada užkopiau ant taburetės, ir baimindamasi pasistiebiau savo im- 
provizuoto stebėjimo bokšto viršuje, beveik liesdama galva lubas. 

Viena ranka laikydamasi lango rėmo, o kita prispaudusi prie 
akių žiūronus, man likusiais laisvais pirštais ėmiau sukioti fokusa- 
vimo rankenėlę. 

Kai gyvatvorės aplink Trafalgaro pievą staiga tapo ryškios iki 
smulkmenų, supratau, kad vaizdas iš laboratorijos, ir dar tokiu kam- 
pu, turėtų būti daug aiškesnis, nei tas, kurį mačiau pro miegamojo 
langą. 

Taip — štai ir Poseidonas, žvelgiantis į savo nematomąjį van- 
denyną, nekreipiantis dėmesio į tamsų ryšulį, tabaluojantį ant jo 
tridančio. Bet dabar aiškiai mačiau visą fontaną. 

Kadangi galingieji lęšiai sumažino atstumą, taip pat pamačiau 
inspektorių Hjuitą, kuris pasirodė iš už fontano, pakėlė ranką pri- 
sidegdamas akis nuo saulės ir sustojo, žvelgdamas aukštyn į Brukio 
kūną. Jis papūtė lūpas ir aš mintyse beveik išgirdau, kaip jam iš- 
sprūdo tylus švilptelėjimas. 

Kažin ar jis žinojo esąs stebimas. 

Vaizdas žiūronuose staiga išblėso, vėl paryškėjo — ir vėl nublanko. 


Atitraukiau žiūronus nuo akių ir supratau, kad saulę staiga uždengė 

debesis. Nors buvo per toli vakaruose, kad galėčiau pamatyti, dėl 
ramsos, kuri užgulė kraštovaizdį, supratau, kad mūsų laukia audra. 

Vėl pakėliau žiūronus ir spėjau pamatyti, kad inspektorius žiūri 
tiesiai į mane. Aiktelėjau — tada supratau, kad tai optinė apgaulė; 
žinoma, jis manęs nematė. Jis tikriausiai žiūrėjo aukštyn į audros 
debesis, besikaupiančius virš Bukų giraitės. 

Jis nusisuko, tada pasisuko vėl, ir dabar pasirodė, kad jis su 
kažkuo kalbasi: taip ir buvo. Man stebint, iš už fontano pagrindo 
atėjo detektyvas seržantas Vulmeris, nešinas sunkia įrankių dėže, o 
paskui jį iškart sekė daktaras Darbis ir detektyvas seržantas Greiv- 
sas. Jie tikriausiai visi atvažiavo viena mašina, pagalvojau, ir vairavo 
aplink per Daubą ir Statinius. 

Nespėtum nė pasakyti „Džekas Robinsonas“, kai seržantas 
Vulmeris jau pasistatė savo sulankstomą trikojį ir pritaisė sunkią 
policijos kamerą. Nustebau, kaip mikliai jo kresni pirštai čiupinėjo 
delikačius valdymo svertus, ir kaip greitai jam pavyko nufotogra- 
fuoti pirmuosius kelis kartus. 

Staiga akinamai blykstelėjo žaibas, o paskui ausis beveik iškart 
perrėžė griaustinio trenksmas, ir aš vos nenuvirtau nuo taburetės. 
Paleidau kristi žiūronus, kurie pakibo ant kaklo, ir priplojau abi 
rankas prie lango stiklų, kad atgaučiau pusiausvyrą. 

Ką ten man Dati kartą sakė per vasaros liūtį? 

— Nesiartink prie langų per audrą su perkūnija, tu Žiopla asi- 
liuke. 

Ir štai aš, žaibui laižant lango viršų, stoviu prisiglaudus prie 
stiklo kaip drugelis ant kortelės Gamtos istorijos muziejuje. 

— Net jeigu žaibas į tave nepataikys, — tuomet pridūrė ji, — 
griaustinio garsas išsiurbs tau orą iš plaučių ir išvers tave išvirkščią 


kaip raudoną kojinę. 

Žaibas vėl blykstelėjo, sugaudė griaustinis, ir lietus ėmė piltis 
veržliais šuorais, daužydamas stogą tarsi muštų litaurus. Staiga pa- 
kilo vėjas ir medžiai parke ėmė pašėlusiai lankstytis nuo jo gūsių. 

Tiesą sakant, tai buvo visai smagu. Velniop Dafi, pamaniau. 
Truputį pasitreniravusi, galėčiau netgi mėgti griaustinį ir žaibus. 

Išsitiesiau, išlyginau pusiausvyrą ir pakėliau žiūronus prie akių. 

Tai, ką pamačiau, buvo tarsi vaizdas iš pragaro. Žalioje blausio- 
je šviesoje, plaikstomi vėjo ir apšviesti nereguliarių žaibo blyksnių, 
trys policininkai kėlė Brukio kūną nuo tridančio. Jie buvo užrišę 
virvės kilpą jam po pažastimis ir lėtai, beveik švelniai leido jį žemėn. 
Iškilęs lietuje virš jų Poseidonas, tarsi siaubingas akmeninis Šėtonas, 
pakėlęs savo šakes, tebespoksojo tolyn į savo vandeningąjį pasaulį, 
tarsi paprastų žmonių kvailystės jam būtų mirtinai nuobodžios. 

Inspektorius Hjuitas ištiesė ranką, palietė virvę ir padėjo nu- 
leisti kūną, o jo plaukai buvo nuo lietaus prisiploję prie kaktos, ir 
akimirką mane apėmė jausmas, tarsi stebėčiau klaikią Kristaus kan- 
čių misteriją. 

Gal taip ir buvo. 

Tik kai seržantas Vulmeris iš savo dėžės atnešė šiek tiek brezento 
ir uždengė Brukio kūną, atrodė, tik tada jiems toptelėjo prisidengti 
ir patiems. Nors priedanga iš jo buvo itin menka, daktaras Darbis 
virš galvos laikė savo juodąjį mediko krepšį, stovėjo nejudėdamas ir 
lietuje atrodė apgailėtinas. 

Inspektorius Hjuitas išlankstė mažą permatomą lietpaltį ir užsi- 
metė jį ant savo permirkusių rūbų. Atrodė kaip kažkas tokio, ką ga- 
lėtų apsirengti kambarinė, ir aš ėmiau spėlioti, ar jam žavioji žmona 
Antigonė kyštelėjo jį į kišenę tokiems netikėtiems atvejams kaip šis. 

Seržantas Vulmeris Aegmatiškai stovėjo liūtyje, tarsi jo didumo 


pakaktų apsisaugoti nuo vėjo ir lietaus, o seržantas Greivsas, kuris 

vienintelis iš jų keturių buvo pakankamai mažas, kad pavyktų, pa- 
togiai įsigrūdo po žemiausiuoju fontano dubeniu pavėjinėje pusėje 
ir tupėjo ten sausas kaip antis. 

Tada staiga, taip pat greitai kaip ir prasidėjo, audra baigėsi. 
Tamsusis debesis nuslinko į rytus, išlindo saulė, o paukščiai vėl už- 
traukė savo pertrauktas giesmes. 

Seržantas Vulmeris nuėmė vandeniui atsparų uždangalą, ku- 
riuo buvo uždengęs kamerą, ir ėmė fotografuoti fontaną visais įsi- 
vaizduojamais kampais. Kai pradėjo fotografuoti stambiu planu, 
pasirodė greitosios pagalbos mašina, svirduliuojanti nelygia žeme 
tarp Statinių ir Trafalgaro pievos. 

Apsikeitęs keliais žodžiais su vairuotoju, daktaras Darbis pa- 
dėjo užkelti įvyniotą Brukio kūną ant neštuvų, o tada atsisėdo į 
keleivio sėdynę. | 

Kai greitoji lėtai nudardėjo šalin, sukiodamasi, kad išvengtų 
pusiau palaidotų skulptūrų, pastebėjau, kad pasirodė vaivorykštė. 
Peizažą nušvietė klaiki geltona šviesa, nuo kurios jis atrodė tarsi ryš- 
kus bepročio piešinys. 

Tolimajame Trafalgaro pievos gale, medžių pakraštyje, kažkas 
sujudėjo. Truputį pakreipiau ir greitai sufokusavau žiūronus, ir kaip 
tik spėjau pamatyti miške dingstantį pavidalą. 

Dar vienas brakonierius, pamaniau, stebi policiją; nenori, kad jį 
pastebėtų. 

Lėtai apžvelgiau medžių kamienus, bet kad ir kas ten buvo, dingo. 

Vėl žiūronais susiradau greitąją ir stebėjau ją, kol ji dingo už 
tolimos gyvatvorės. Kai prapuolė iš akių, nulipau nuo taburetės ir 
užrakinau laboratoriją. 

Jei noriu apieškoti Brukio irštvą, kol ten nepasirodė policija, 


reikia judintis žaibo greitumu. 


DEšŠIMTAS 


- 


ienintelė bėda: neturėjau nė menkiausio supratimo, kur gy- 
V. Brukis. 

Gal ir būčiau galėjusi dar kartą apsilankyti telefono spintoje, 
bet Bukų giraitės fojė būčiau rizikavusi susidurti su Tėvu ar blo- 
giau — su Dafi arba File. Be to, atrodė neįtikėtina, kad toks dyka- 
duonis kaip Brukis būtų įtrauktas į telefonų knygą. 

Užuot rizikavusi būti sučiupta, aš paslapčia nuslinkau į paveiks- 
lų galeriją, kuri užėmė beveik visą rytinio priestato pirmąjį aukštą. 

Visa armija de Liukų protėvių žvelgė iš aukšto į mane, kai ėjau pro 
šalį, o jų veiduose aš nejaukiai atpažinau savo pačios bruožų. Dauguma 
jų man būtų nepatikę, pagalvojau, ir daugumai jų būčiau nepatikus aš. 

Persiverčiau kūliu, kad parodyčiau jiems, kad man nerūpi. 

Vis dėlto, kadangi tas draugužis to nusipelnė, dėdės Taro por- 
tretui gyvai kaip skautė atidaviau pagarbą, nors iš tos organizacijos 
mane ir išvarė, kaip man pasirodė, visai neteisingai, viena moteris, 
kuri visiškai neturėjo humoro jausmo. Garbės žodis, panele Pašli, — 
būčiau pasakiusi jai, jeigu būčiau gavusi bent menkiausią progą, — 
tas geležies bidroksidas juk buvo tik pokštas.“ 

Tolimajame galerijos gale buvo kambariukas. Jame Bukų girai- 
tės šlovės laikais buvo rėminami ir taisomi portretai ir peizažai, iš 


kurių buvo sudaryta mano šeimos meno kolekcija. 

Pora pušinių lentynų ir darbastalis, buvę kambaryje, tebebu- 
vo prikreikti dulkėtų lako ir dažų skardinių, kurių turinys su- 
džiūvo maždaug tuo pat metu kaip karalienė Viktorija, ir iš kurių 
šen bei ten kyšojo teptukų rankenos tarsi suakmenėjusios žiurkių 
uodegos. 

Atrodė, kad visi, išskyrus mane, pamiršo pačią naudingiausią 
šio kambario savybę: pakeliamąjį langą, kurį buvo lengva atidaryti 
ir iš vidaus, ir iš išorės — ypač po to, kai aš pradėjau tepti jo slankio- 
jančias dalis taukais, nukniauktais iš podėlio. 

Išorinėje sienoje, tiesiai po lango stakta, pusiaukelėje iki žemės, 
buvo pusiau ištrūnijusi plyta (pripažįstu, kad jos lėtą irimą šiek tiek 
paskatinau, kapodama ją Dogerio kastuvėliu): ideali pakopa bet 
kam, kas norėtų išeiti ar grįžti į namą, neatkreipdamas nereikalin- 
go dėmesio. 

Kai išsiropščiau pro langą ir nulipau ant žemės, vos neužmy- 
niau Dogerio, kuris klūpojo šlapioje žolėje. Jis atsistojo, nusikėlė 
skrybėlę ir vėl ją užsidėjo. 

— Laba diena, panele Flavija. 

— Laba diena, Dogeri. 

— Koks puikus lietus. 

— Tikrai puikus. „ 
Dogeris žvilgtelėjo į auksinį dangų ir ėmėsi ravėti toliau. 
Tokie žmonės — patys geriausi. Jie neprilimpa kaip kokie mus- 


gaudžiai. 


Gledis padangos linksmai dūzgė, mums lenkiant pro Šv. Tankredą 
į pagrindinę gatvę. Ji mėgavosi diena ne mažiau nei aš. 
Priekyje, kairėje, už kelių namų nuo „Trylikos gaigalų“ buvo 


Regio Petibouno senienų krautuvė. Mintyse žymėjausi, kad reikia 


120 ALAN BRADLEY 


ten vėliau apsilankyti, kai durys atsilapojo ir į gatvę išlėkė akiniuo- 
tas berniukas. 

Tai buvo Kolinas Prautas. 

Pasukau, kad į jį neatsitrenkčiau, ir Gledis ėmė pratisai čiuožti 
drebėdama. 

— Kolinai! — sušukau sustojusi. Vos vos bjauriai nenugriuvau. 

Bet Kolinas jau buvo perėjęs per pagrindinę gatvę ir dingęs 
Varžtų skersgatvyje, siaurame, dvokiančiame praėjime, kuris vedė 
į gatvelę už parduotuvių. 

" Neverta ir sakyti, kad nusekiau paskui, vėl pagarbindama tuos, 
kas išrado „Sturmey-Archer“ trijų pavarų dviratį. 

Nuskriejau į tą gatvelę, bet Kolinas jau buvo beužeinąs už kam- 
po tolimajame gale. Dar kelios sekundės, ir apėjęs nelygų ratą jis vėl 
atsidurs pagrindinėje gatvėje. 

Buvau teisi. Kai vėl jį pamačiau, jis movė į Karvių gatvelę, tarsi 
jam į kulnus kibtų pragaro šunys. 

Užuot sekusi, nuspaudžiau stabdžius. 

Žinojau, kad ten, kur Karvių garvelė baigiasi prie upės, Kolinas 
pasuks į kairę ir eis senuoju laivavilkių taku, vedančiu už „Trylikos 
gaigalų“. Nerizikuos niekur slėptis prie senojo kanalo, bijodamas 
būti užspeistas tarp parduotuvių. 

Visiškai apsisukau aplink ir nuvažiavau atgal, iš kur atvažiavusi, 
apsukdama platų lankstą į Batų gatvę, kur panelė Pikeri, naujoji 
bibliotekininkė, gyveno paskutiniojoje trobelėje. Sustabdžiau, nu- 
lipau ir, atrėmusi Gledis į tvorą, greitai perlipau vartelius ir nusėli- 
nusi užsiėmiau poziciją už vienos iš aukštųjų tuopų prie laivavilkių 
tako. 

Pačiu laiku! Kolinas skubėjo link manęs, visą laiką nervingai 


žvilgčiodamas per petį atgal. 

— Labas, Kolinai, — tariau, išeidama tiesiai jam ant kelio. 

Kolinas sustojo tarsi atsitrenkęs į mūrinę sieną, bet iš jo blyškių 
akių, kurios dėl storų lęšių atrodė didžiulės tarsi austrės, judėjimo 
buvo galima spręsti, kad jis tuoj mėgins sprukti. 

— Žinok, policija tavęs ieško. Nori, kad pasakyčiau jiems, kur 
tu esi? 

Tai buvo grynas melas: mano specialybė. 

— N-n-n-ne. 

Jo veidas išbalo lyg popierinė servetėlė, ir akimirką pamaniau, 
kad jis apsižliumbs. Bet nespėjus paspausti stipriau, jis išpoškino: 

— Aš nieko nepadariau, Flavija! Garbės žodis! Kas ten jiems at- 
rodo, ką aš padariau, nieko aš nepadariau. 

Nepaisant jo supainiotų žodžių, žinojau, apie ką jis. 

— Ko nepadarei, Kolinai? Kas yra tai, ko tu nepadarei? 

— Nieko. Aš nieko nepadariau. 

— Kur Brukis? — atsainiai paklausiau. —- Man reikia pakalbėti su 
juo apie porą malkų atramų. 

Mano žodžiai sukėlė norimą efektą. Kolino rankos apsisuko 
aplink tarsi vėjarodės mentės, o pirštai rodė į šiaurę, į pietus, į vaka- 
rus, į rytus. Jis galiausiai apsistojo ties pastarąja kryptimi, rodyda- 
mas, kad Brukį galima rasti kažkur už „Trylikos gaigalų . 

— Kai paskutinį kartą mačiau, jis iškrovinėjo savo furgoną. 

Savo furgoną? Ar Brukis galėtų turėti furgoną? Kažkodėl 
ta mintis atrodė absurdiška — tarsi baidyklė iš Ozo šalies bur- 
tininko būtų pastebėta už Bedfordo sunkvežimio vairo — ir vis 
dėlto... 

— Baisingai dėkui, Kolinai, - pasakiau jam, — tu stebuklas. 

Pasitrynęs akis ir timptelėjęs sau plaukus, jis peršoko vartelius 


ir nuskuodė Batų gatve tarsi pakvaišęs dervišas. O tada jis dingo. 

Galbūt padariau gigantišką klaidą? Gal ir gali taip būti, bet 
kažin ar galėjau tęsti savo tyrimą, tokiam Kolinui seiliojantis man 
už peties. 

Tik tada man mintyse prašliaužė šalta siaubinga idėja. Kas, jeigu... 

Bet ne, jeigu ant Kolino drabužių būtų buvę kraujo, tikrai bū- 
čiau pastebėjusi. 

Kai ėjau atgal pasiimti Gledis, mane sužavėjo nuostabiai gera 
mintis. Visame Bišop Leisyje buvo vos keletas furgonų, ir daugumą 
jų žinojau iš matymo: geležies kalvio, mėsininko, elektriko ir taip 
toliau. Ant kiekvieno iš jų šonų buvo ryškiomis raidėmis parašytas 
savininko vardas; kiekvienas buvo unikalus ir su niekuo nesupai- 
niojamas. Greitai pervažiavus pagrindine gatve patikrinčiau daugu- 
mą jų, o nepažįstamas furgonas kristų į akis. 

Taip ir padariau. 

Po kelių minučių jau buvau numynusi pedalus zigzagu per visą 
kaimą, bet nepasisekė. Tačiau kai pasukau vingį rytiniame pagrin- 
dinės gatvės gale, vos galėjau patikėti savo akimis. 

Priešais Gluosnių vilą stovėjo nudrengtas žalias furgonas, ku- 
ris, nors jo surūdiję šonai buvo neaprašyti, tiesiog atrodė priklausąs 
Brukiui Heirvudui. 

Gluosnių vila buvo vykusiai pavadinta dėl to fakto, kad ją buvo 
visiškai uždengę nutįsę milžiniško medžio kutai, bet ir gerai, nes 
namas buvo nudažytas šlykščiu oranžiniu atspalviu. Jis priklausė 
Tildai Mauntdžoi, su kuria man teko susipažinti ganėtinai nemalo- 
niomis aplinkybėmis prieš keletą mėnesių. Panelė Mauntdžoi buvo 
išėjusi į pensiją Bišop Leisio nemokamos bibliotekos vyriausioji bib- 
liotekininkė, ir, kalbama, net knygos ten gyveno jos bijodamos. Da- 
bar, turėdama daugybę laisvo laiko ir neturėdama ką veikti, ji tapo 


nepriklausoma teroriste fanatike. 

Nors ir nelabai troškau atnaujinti mudviejų pažinties, neliko 
nieko kita, tik atidaryti jos vartus, pralįsti pro karančių lapų tin- 
klus, peržliugsėti liūną po kojomis ir čiupti drakoną už barzdos jo 
paties irštvoje. 

Kaip pasiteisinsiu? Pasakysiu jai, kad važinėdama dviračiu stai- 
ga buvau apimta silpnumo. Pamačius Brukio furgoną, pagalvojau, 
kad galbūt jis būtų toks geras, kad įsikrautų Gledis į galą ir parvežtų 
mane namo. Tėvas, esu tikra, būtų kupinas amžino dėkingumo, 
ir t. t., ir t. t., If t. t. 

Po gluosnio šakomis kerpės tarpte tarpo ant durų slenksčio, 
o oras buvo šaltas ir drėgnas tarsi mauzoliejuje. 

Jau buvau pakėlusi surūdijusį varinį belstuką, kuris buvo Lin- 
kolno lempos formos, kai durys atsilapojo ir pasirodė panelė Maunt- 
džoi — visa kruvina! 

Nežinau, kuri iš mūsų labiau išsigando pamačiusi kitą, bet vie- 
ną keistą akimirką mes abi stovėjome visiškai sustingusios, plačio- 
mis akimis spoksodamos viena į kitą. 

Jos suknelės priekis ir pilko megztinio rankovės buvo permirkę 
nuo jo, o veidas atrodė kaip atvira žaizda. Keli švieži raudoni lašai 
jau buvo nukritę ant grindų, kai ji pakėlė kruviną nosinaitę ir prisi- 
plojo ją prie veido. L 

— Kraujas iš nosies, — tarė ji, - man taip labai dažnai būna. 

Jai užsidengus burną ir nosį sutepta drobe, pasigirdo tarsi ji 
būtų sakiusi „man tai lapai tažnai pūna“, bet supratau, ką ji norėjo 
pasakyti. 

— Dievuliau, panele Mauntdžoi, — leptelėjau, — gal galėčiau 
jums padėti? 

Čiupau ją už rankos ir nespėjus jai užprotestuoti nuvedžiau ją į 


virtuvę tamsiu koridoriumi, apstatytu sunkiomis Tiudorų spintomis. 

— Sėskitės, — tariau, patraukdama kėdę, ir, mano nustebimui, 
ji taip ir padarė. 

Mano patirtis kraujuojančios nosies srityje buvo ribota, bet 
praktinė. Prisiminiau vieną Filės gimtadienio vakarėlį, kurio metu 
Šeilos Foster nosis išsiveržė kroketo pievelėje ir Dogeris ją sustabdė 
kažkieno nosinaite, pamirkyta į vario sulfato tirpalą iš šiltnamio. 

Tačiau neatrodė, kad Gluosnių viloje galėtų būti mėlynojo 
akmenėlio atsargų, kaip vadinamas tas tirpalas, nors aš žinojau, kad 
užtektų vos pusės arbatos puodelio praskiestos sieros rūgšties, poros 
pensų ir baterijos iš Gledis dviračio lempos, ir galėčiau sumaišyti 
pakankamai tos medžiagos, kad gudrybė pavyktų. Bet laikas buvo 
netinkamas chemijai. 

Pačiupau dekoratyvinį geležinį raktą, kuris kabėjo ant vinies 
greta židinio, ir priplojau jį jai ant sprando. 

Ji klyktelėjo ir pusiau pašoko nuo kėdės. 

— Ramiai jau, — tariau, tarsi kalbėčiausi su arkliu (mintyse švys- 
telėjo vizija, kaip kabinausi į Grajaus karčius tamsoje). - Ramiai. 

Panelė Mauntdžoi sėdėjo nejudėdama, įtraukusi pečius. Dabar 
pats laikas. 

— Ar Brukis čia? — užkalbinau ją. - Mačiau jo furgoną lauke. 

Panelės Mauntdžoi galva atsilošė ir pajutau, kaip ji dar labiau 
sustingo mano rankose. Ji lėtai nusiėmė kruviną nosinaitę nuo no- 
sies ir tobulai aiškiai šaltai ištarė: 

— Heirvudas daugiau niekada neįkels kojos į šiuos namus. 

Sumirksėjau. Ar panelė Mauntdžoi tiesiog išreiškė savo nusista- 
tymą, ar jos žodžiuose buvo kažko grėsmingesnio? Gal ji žino, kad 
Brukis negyvas? 

Kai ji persikreipusi įsispoksojo į mane, pamačiau, kad jos nosis 


nebekraujuoja. 

Leidau tylai tęstis, tai naudinga gudrybė, kurią išmokau iš ins- 
pektoriaus Hijuito. 

— Tas vyriškis — vagis, — galiausiai tarė ji. - Be reikalo apskritai 
juo pasitikėjau. Nežinau, ką sau galvojau. 

— Gal jums ką nors paduoti, panele Mauntdžoi? Stiklinę van- 
dens? Drėgną skudurėlį? 

Laikas įsiteikti. 

Netarusi nė žodžio, nuėjau prie kriauklės ir sudrėkinau rankš- 
luostį. Išgręžiau ir padaviau jai. Kol ji valėsi kraują nuo veido ir rankų, 
taktiškai nukreipiau akis, pasinaudodama proga apžiūrėti virtuvę. 

Tai buvo kvadratinė patalpa žemomis lubomis. Kampe gūžėsi 
nedidelė žalia „Aga“ viryklė, ir dar buvo plikas, nušveistas pušinis 
stalas su viena kėde: ta, ant kurios dabar sėdėjo panelė Mauntdžoi. 
Dviejuose kambario šonuose buvo lentynos lėkštėms, ant kurių 
buvo eksponuojamos įvairios mėlynai baltos lėkštės ir pusdube- 
niai — sprendžiant iš išvaizdos, dauguma jų buvo Stafordšyrai: dau- 
giausia kaimo aikštės ir gamtos vaizdai. Suskaičiavau vienuolika, ir 
dar tuščią maždaug pusantros pėdos skersmens vietą, kur tikriausiai 
kadaise kabėjo dvyliktoji lėkštė. 

Prasiskverbusi pro gluosnio šakas lauke, silpna žalia šviesa, besi- 
smelkianti pro du langelius virš kriauklės, suteikė lėkštėms keistą pa- 
vandenijusį atspalvį, kuris man priminė, kaip Trafalgaro pieva atrodė 
po lietaus: po to, kai jie nuėmė Brukio kūną nuo Poseidono fontano. 

Prie įėjimo į siaurąjį koridorių, pro kurį mes užėjome į virtuvę, 
buvo aplūžusi medinė spintelė, ant kurios buvo identiškų butelių 
rinkinys, ir jie visi atrodė medicininiai. 

Tik kai perskaičiau etiketes, man trenkė kvapas. Kaip keista, 
pamaniau: uoslės pojūtis paprastai būna žaibo greitumo, dažnai 


greitesnis už regą ar klausą. 

Bet dabar neliko abejonių. Visa patalpa — net pati panelė 
Mauntdžoi —- dvokė žuvų taukais. 

Galbūt iki to momento mano uoslės pojūtį užgožė panelės 
Mauntdžoi kraujuojančios-nosies ir krauju aptaškytų drabužių vaiz- 
dai. Nors iš pradžių buvau pastebėjusi žuvies kvapą, kai pamačiau ją 
bevarvančią krauju prie durų, ir paskui vėl, kai pridėjau šaltą ranką 
jai ant sprando, mano smegenys tikriausiai tą faktą pažymėjo kaip 
ne itin skubios svarbos ir atidėjo jį vėlesniam svarstymui. 

Turėjau be galo daug patirties, susijusios su žuvų taukais. Di- 
delę gyvenimo dalį praleidau bėgdama nuo besiartinančios ponios 
Male, kuri su atkimštu buteliu ir daržininko kastuvo dydžio šaukš- 
tu vaikydavosi mane Bukų giraitės koridoriais ir laiptais — net ir 
mano sapnuose. 

Kas, būdamas sveiko proto, norėtų praryti kažką, kas atrodo 
kaip brokuotas variklių tepalas ir yra išspaustas iš žuvų kepenų, pa- 
liktų pūti prieš saulę? Šia medžiaga anksčiau raugindavo odą, ir ne- 
galėjau negalvoti apie tai, kas nuo jo atsitiktų viduriams. 

— Išsižiok, brangute, — girdėdavau, kaip šaukia ponia Malet, 
kinkuodama paskui mane, - tai sveika. 

— Ne! Ne! - klykdavau, — ten rūgštis! Prašau neversti manęs 
gerti rūgšties! 

Ir tai buvo tiesa — aš neišsigalvojau. Buvau ištyrusi tą skystį 
laboratorijoje ir atradusi, kad jame yra daugybė rūgščių, tarp jų alie- 
jaus, margarino, acto, sviesto, tulžies, cholio ir fostoro, jau nekal- 
bant apie oksidus: kalcio ir natrio. 

Galiausiai man teko sudaryti sandėrį su ponia M.: ji leis man 
gerti žuvų taukus vienai savo kambaryje prieš miegą, o aš nusto- 
siu klykti kaip kankinama banšė ir spardyti jai kulkšnis. Prisiekiau 


savo motinos kapu. 

Harieta, be abejo, neturi kapo. Jos kūnas - kažkur Tibeto snie- 
gynuose. 

Džiaugdamasi, kad palengvinau jai sunkią ir nepageidaujamą 
užduotį, ponia Malet apsimetė pasipiktinusi, bet mielai perleido 
man ir šaukštą, ir butelį. 

Mano mintys taukštelėjo atgal į dabartį tarsi guminis kamuo- 
liukas ant elastinės virvelės. 

— Bėdos dėl senienų, ar ne? — išgirdau save sakant. — Ne jums 
vienai, panele Mauntdžoi. 

Nors vos neprašoviau, kai ji skubiai žvilgtelėjo aukštyn, į tą vie- 
tą, kur anksčiau kabėjo trūkstama lėkštė, supratau, kad pataikiau 
į taikinį. 

Ji pamatė, kad pasekiau jos žvilgsnį. 

— Ji buvo iš Hongvu, pirmojo Mingų imperatoriaus, laikų. Jis 
man pasakė, kad pažįsta vieną žmogų... 

— Brukis? — pertraukiau. 

Ji linktelėjo. 

— Jis pasakė, kad pažįsta kai ką, kas galėtų diskretiškai įvertinti 
tą egzempliorių, ir už protingą kainą. Matai, nuo karo laikų buvo 
nelengva, ir aš pagalvojau apie... 

— Taip, žinau, panele Mauntdžoi, — tariau. — Aš suprantu. 

Kadangi apie finansinius Tėvo sunkumus ir šūsnis pavėluotų 
sąskaitų, kurios pasirodydavo kiekvienąkart, kai atnešdavo paštą, 
Bukų giraitėje buvo plepama daug ir tuščiai, jai buvo nebūtina aiš- 
kinti apie savo skurdą. 

Nuo jos žvilgsnio tarp mūsų užsimezgė ryšys. Tarsi sakytų: 
„Skolos partnerės“. 

— Jis man pasakė, kad ją sudaužė veždami traukiniu. Sakė, kad 


supakavo lėkštę į šiaudus ir įdėjo į statinę, bet kažkaip — žinoma, jis 

nebuvo apdraudęs, mėgino mažinti išlaidas —- bandė neapsunkinti 
manęs papildomomis... ir tada... 

— Kas nors ją pamatė senienų krautuvėje, - leptelėjau. 

Ji linktelėjo. - 

— Mano dukterėčia Džulija. Pimlike. Ji pasakė: „Tetule, niekad 
neatspėsite, ką šiandien mačiau: jūsų Mingų porininkę!“ 

— Ji stovėjo kaip tik ten, kur tu dabar, ir lygiai kaip tu, ji pakėlė 
akis ir pamatė tuščią vietą lentynoje. „Oi, tetule!“ — pasakė ji. - Oi, 
tetule.“ 

— Bandėme tą lėkštę susigrąžinti, be abejo, bet tas žmogus pa- 
sakė, kad gavo ją komiso pagrindu iš parlamento nario, gyvenan- 
čio gretimoje gatvėje. Negalėjo išduoti vardo dėl konfidencialumo. 
Džulija norėjo kreiptis į policiją, bet aš priminiau jai, kad dėdė 
Džeimisonas, kuris tą egzempliorių pargabeno į šeimą, ne visad 
buvo sąžiningas. Atsiprašau, kad turiu tau visa tai papasakoti, Flavi- 
ja, bet visad stengiausi būti skrupulingai nuoširdi. 

Linktelėjau ir nusivylus žvilgtelėjau į ją. 

— Bet Brukis Heirvudas, — tariau, - kaip jam ta lėkštė pakliuvo 
į rankas? 

— Nes jis —- mano nuomininkas. Matai, jis gyvena mano karie- 
tinėje. 

Brukis? Čia? Panelės Mauntdžoi karietinėje? Tai man buvo 
naujiena. 

— Ak, taip, — pasakiau, — tai žinoma. Buvau pamiršusi. Na ką gi, ge- 
riau jau keliausiu. Manau, jums geriausia būtų pagulėti, panele Maunt- 
džoi. Jūs vis dar gana išblyškusi. Kraujas iš nosies atima tiek daug jė- 
gų, ar ne? Geležis, ir visa kita. Tikriausiai kaip reikiant nuilsote. 

Palydėjau ją į nedidelę svetainę, kurią buvau pastebėjusi namo 


priekyje, ir padėjau jai atsilošti ant ašutinės sofos. Užklojau ją vil- 

noniu apklotu, į kurį ji įsikibo išbalusiais pirštais, ir taip ją pa- 


likau. 


— Pati rasiu išėjimą, — tariau. 


VIENUOLIKTAS 


T arsi pantomimos aktorė, mėginanti išsipainioti iš užuolaidų, 
| nustūmiau kabančias gluosnio šakas į šoną ir išėjau iš žalios 
prieblandos į akinančiai žėrinčius saulės spindulius. 

Laikas seko. Inspektorius su savo vyrais turbūt pasirodys po 
kelių minučių, o mano darbas - vos pradėtas. 

Kadangi Brukio furgonas buvo tiesiai priešais mane, pradė- 
siu jame. Skubiai apsižvalgiau į abi gatvės puses. Nieko nebuvo ma- 
tyti. 

Vienas furgono langas buvo nuleistas iki pat apačios: akivaizdu, 
kad Brukis jį taip ir paliko. Nors kiek pasisekė! 

Tėvas amžinai kalbėdavo, kaip svarbu visada nešiotis nosinaitę, 
ir bent kartą jis pasirodė teisus. Atidarydama duris ant nikeliuotos 
rankenos palikčiau savo pirštų atspaudų. Švarus drobės gabalėlis — 
kaip tik tai, ko reikia. 

Tačiau rankena nepasidavė, nors gąsdinamai sugirgždėjo, tarsi 
po ja būtų storas rūdžių sluoksnis. Man visai nesinorėjo, kad furgo- 
no durelės nukristų ir nudardėtų į gatvę. 

Užlipau ant paminos (vėl sugirgždėjo metalas) ir alkūnėmis pa- 
sikėliau aukštyn. Pilvu atsirėmusi į lango rėmo apačią, sugebėjau 
persisverti viršutiniąja kūno dalimi į furgoną, o mano kojos ir pėdos 


liko kyšoti ištiestos ore, laikydamos pusiausvyrą. 

Nosinaite apsivyniojusi ranką, paspaudžiau pirštinių skyrelio 
atidarymo mygtuką, o kai jis atsidarė, įkišau ranką ir ištraukiau 
paketėlį. Jame, kaip ir maniau, buvo furgono registravimo doku- 
mentai. 

Vos nesušukau iš džiaugsmo! Dabar sužinosiu tikrąjį Brukio 
adresą, nes kažkodėl abejojau, kad tai bus Gluosnių vila. 

Edvardas Sampsonas, buvo parašyta dokumente. Rugių kelias, 
Rytų Finčingas. 

Gana gerai numaniau, kur tas Rytų Finčingas: maždaug pen- 
kios mylios kelio į šiaurę nuo Bišop Leisio. 

Ber kas tas Edvardas Sampsonas? Išskyrus tai, kad jis buvo savi- 
ninkas furgono, iš kurio mano užpakalis tikriausiai kyšojo lyg oma- 
ro žnyplės iš spąstų, neturėjau nė menkiausio supratimo. 

Sukišau popierius atgal į pirštinių skyrelį ir įspraudžiau jo du- 
reles į vietą. 

Dabar - karietinė. 

— Eime kartu, Gledis, - tariau, imdama ją iš ten, kur ji laukė. 
Neverta leisti, kad susektų mano buvimo vietą dėl to, jog ji pastaty- 
ta matomoje vietoje. 

Kadangi panelės Mauntdžoi sklypas buvo savotiškos formos, 
karietinė buvo „L“ formos gatvelės, apaugusios gyvatvorėmis ir 
vedančios palei vieną kraštą ir už galinės pusės, pabaigoje. Įkišau 
Gledis už buksmedžio gyvatvorės, kad nesimatytų, ir toliau ėjau 
pėsčiomis. 

Kai prisiartinau prie pastato, pamačiau, kad terminas „karieti- 
nė“ -— vien tik iš mandagumo. Tiesą sakant, beveik kaip pokštas. 

Pastatas buvo kvadrato formos, pirmasis aukštas mūrinis, an- 
trasis — iš lentų. Langus dengė matinė plėvė, kuri susidaro dėl ne- 


priežiūros ir voratinklių; tokie langai, kurie stebi. 


132 ALAN BRADLEY 


Durys kadaise buvo nudažytos, bet dažai nusilupo ir pasirodė pil- 
ka, sudūlėjusi mediena, deranti prie nedažytų lentų antrajame aukšte. 

Apsivyniojau ranką nosinaite ir pabandžiau skląstį. Durys buvo 
užrakintos. 

Pirmojo aukšto langai buvo per aukštai, kad pavyktų patekti 
vidun, o susiraizgę vijokliai ant sulūžusių pinučių — per trapūs, kad 
būtų galima jais lipti. Išklerusios kopėčios nuvargusios rėmėsi į sie- 
ną, bet buvo pernelyg pavojingos, kad mėginčiau jomis pasinaudoti. 
Nutariau pamėginti pastato galą. 

Reikės elgtis atsargiai. Karietinės galą nuo nusvirusio panelės 
Mauntdžoi gluosnio skyrė tik susmukusi medinė tvora ir siauras 
takelis: turėsiu bėgti pritūpusi tarsi komandosas ant kranto. 

Tvoros gale, kairėje takelio pusėje, buvo vielinis aptvaras, pri- 
sišliejęs prie karietinės, iš kurio, man besiartinant, pasigirdo sujau- 
dintas kudakavimas. Aptvaro viduje buvo ne daugiau (tiesą sakant, 
gerokai mažiau) kaip dviejų pėdų aukščio narvas — o jame buvo 
didžiausias gaidys, kokį tik esu mačiusi: toks didelis, kad savo narve 
turėjo stypinėti įtraukęs pečius. 

Vos mane pamatęs, paukštis puolė mus skiriančias vielas, plas- 
nodamas man į veidą bauginamai plazdančiais sparnais. Pirma 
mano mintis buvo paraityti kulnis — bet tada pamačiau maldauja- 
mą žvilgsnį jo marmeladinėse akyse. 

Jis buvo alkanas! 

Iš dėžės, kuri buvo prikalta prie narvo rėmo, pasėmiau saują 
lesalo ir švystelėjau pro tinklą. Gaidys puolė tarsi vilkas keliauto- 
jus Rusijoje, energingai švytuodamas aguonų raudonumo skiautere 
aukštyn žemyn, tarsi būtų varomas garo energija. 

Jam puotaujant, tolimajame narvo gale pastebėjau dureles, ve- 


dančias į karietinę. Jos tebuvo gaidžio didumo, bet bus gerai. 


RŪKYTA SILKĖ BE GARSTYČIŲ 133 


Sviedžiau dar porą saujų lesalo, kad nukreipčiau paukščio dė- 
mesį, ir atsisukau į vielinę tvorą. Ji buvo tik kokių septynių pėdų 
aukščio, bet per aukšta, kad galėčiau pašokti ir sugriebti viršutinį 
rėmą. Pabandžiau užsiropšti tinklu, bet neradau kur įsiremti batais. 

Nepasiduodama atsisėdau, nusiaviau batus, nusimoviau kojines. 

Kai ateis laikas rašyti autobiografiją, reikia prisiminti ir užrašy- 
ti faktą, kad mergaitei basomis kojomis įm2220ma užlipti vieline viš- 
tų aptvaro tvora, bet tik tokiai, kuri pasiryžusi ištverti prakeiktųjų 
kančias, kad patenkintų smalsumą. 

Kai kopiau, mano kojų pirštai lindo į vielinio tinklo šešiakam- 
pius, ir kiekviena vija buvo tarsi sūrio tarkos ašmenys. Kol pasiekiau 
viršų, pėdos buvo tarsi Antarktidos Skoto. 

Kai aptvaro viduje nušokau ant žemės, gaidys puolė mane. Ka- 
dangi nepagalvojau prisipilti kišenės lesalo, kad nuraminčiau išba- 
dėjusį paukštį, atsidūriau jo valioje. 

Jis šoko ant mano plikų kelių, o aš nėriau pro dureles. 

Vos tilpau, ir teko skausmingai rangytis pro angą, kol įtūžęs 
paukštis pasiutusiai kapojo man kojas - bet po kelių akimirkų ar- 
sidūriau karietinės viduje: vis dar vieliniame aptvare, bet pastato 
viduje. = 

Gaidys irgi, nes įlindo vidun iš paskos, ir dabar daužėsi į mane 
tarsi keršijanti furija. 

Staiga apimta įkvėpimo, pritūpiau, pažvelgiau paukščiui į akis 
ir garsiai šnypšdama staigiai atsistojau visu ūgiu, vingiuodama galva 
ir kaišiodama liežuvį lyg karališkoji kobra. 

Pavyko! Jo menkose gaidžio smegenyse kažkoks amžių senumo 
instinktas staiga ėmė be žodžių kuždėti siaubingą istoriją apie viš- 
tą ir gyvatę, ir paraitęs kulnis jis šovė pro duris tarsi plunksnuotas 


sviedinys iš patrankos. 

Įkišau pirštus pro tinklą, pasukau medžio gabalėlį, naudojamą 
vietoj skląsčio, o tada išėjau į koridorių. 

Manau, kad mintyse įsivaizdavau daugybę dulkėtų gardų, su- 
džiūvusių pakinktų, kabančių ant medinių gembių, grandyklių ir. 
suolelių, ir galbūt seniai apleistą karietą-fajetoną, tūnančią kokiame 
nors tamsiame kampe. Galbūt mąsčiau apie mūsų nuosavą karietinę 
Bukų giraitėje. 

Ber kuriuo atveju buvau visai nepasirengusi pamatyti to, ką pa- 
mačiau. 

Po žemomis kadaise buvusių arklidžių lubomis su sijomis sto- 
vėjo sofos, aptrauktos žaliu ir rausvu šilku, susigrūdusios tarsi auto- 
busai Pikadilio aikštėje. Šen bei ten ant stalų, kurių sena mediena 
gebėjo švytėti netgi prieblandoje, stovėjo kamėjomis išpiešti ąsotė- 
liai ir vazos — kai kurios iš jų tikrai „Wedgwood“. Šešėliuose tūnojo 
raižytos spintelės ir įmantriai inkrustuoti staleliai, o arklių gardai 
greta buvo kupini Karališkųjų Alberto ąsočių ir rytietiškų širmų. 

Tai buvo sandėlis — ir, kaip pagalvojau, tikrai nepaprastas! 

Prie vienos sienos, beveik paslėpta už masyvios indaujos, stovė- 
jo rafinuotai išraižyta Jurgių epochos židinio atbraila, priešais kurią 
buvo pusiau išvyniotas prabangus ir įmantrus kilimas. Filės drau- 
gė ir pakalikė, Šeila Foster, ne vieną kartą man rodė kažką labai 
panašaus, nes ji sugebėdavo tą savo kilimą atitempti net į visiškai 
atsitiktinį pokalbį: „Žinai, savaitgalį buvo atvažiavęs Kenterberio 
arkivyskupas. Kai žnybė man į žandą, jam iškrito Dandžio pyrago 
trupinys, tiesiai ant mūsų brangaus senojo Obusono kilimo.“ 

Vos žengiau į priekį iš arčiau pasižiūrėti į jį, kai mano akys 
už kai ko užkliuvo: tamsiame kampe prie židinio atbrailos kažkas 
suspindo. Giliai įkvėpiau, nes ten, panelės Mauntdžoi karietinėje, 


stovėjo Salė Lapė ir Šopo — Harietos varinės malkų atramos! 

Kas čia po galais?.. - pagalvojau. Kaip taip gali būti? 

Mačiau tas atramas vos prieš kelias valandas Bukų giraitės sve- 
rainėje. Brukis Heirvudas niekaip negalėjo parsėlinti į namą jų pa- 
vogti, nes Brukis buvo negyvas. Bet kas dar būtų galėjęs čionai jas 
atnešti? 

Galbūt Kolinas Prautas? Juk vis dėlto Kolinas buvo Brukio 
marionetė, ir aš jį užtikau besimalantį aplinkui prieš mažiau nei 
valandą. 

Gal Kolinas čia gyveno su Brukiu? Panelė Mauntdžoi minėjo, 
kad Brukis — jos nuomininkas, o tai tikrai reiškė, jog jis čia gy- 
vena. Nemačiau nė ženklo virtuvės ar miegamųjų, bet galbūt jie 
buvo kur nors už tos didžiulės aibės baldų arba viršuje, antrajame 
aukšte. 

Kai grįžau, iš kur atėjusi, į centrinį koridorių, gatvelėje lauke 
trinktelėjo automobilio durelės. 

Po šimts! Turbūt tai inspektorius Hjuitas. 

Pritūpiau, nukrypavau prie lango ir visa prisispaudžiau prie 
masyvios juodmedžio spintos, iš už kurios galėjau pasižiūrėti ne- 
pastebėta. 

Bet prie durų artinosi ne inspektorius Hijuitas: tai buvo dvikojis 
buldogas. Jis buvo iki alkūnių atsiraitojęs marškinių rankoves, iš po 
kurių matėsi tokios rankos, kurios, jei nebūtų pernelyg gauruotos, 
būtų priminusios kalėdinius kumpius. Pro jo marškinius, atsagsty- 
tus prie kaklo, kyšojo juodų, elastingų krūtinės plaukų miškas, ir 
Jis sugniaužė ir vėl atleido kumščius, ryžtingai žingsniuodamas prie 
durų. 

Kad ir kas jis toks, buvo aišku, kad jis nepatenkintas. Jis atrodė 
toks stiprus, kad perplėštų mane pusiau lyg cigarečių pakelį. Nega- 


lėjau leisti, kad mane čia rastų. 

Brautis atgal pro baldų labirintą buvo baugu. Du kartus mane 
išgąsdino kažkas sujudėjęs šalia, bet paaiškėjo, kad tai tik mano 
pačios atspindys neuždengtame veidrodyje. 

Vyriškis jau atidarė duris, kai aš pasiekiau narvo kabiną. Įlin- 
dau į vidų — ačiū Dievui, kojos buvo basos, o ant grindų šiaudai! — o 
tada nusileidau ant rankų ir kelių, išsitiesiau veidu žemyn ir ėmiau 
šliaužti pro siaurą skylę laukan. 

Gaidys puolė mane tarsi gaidžių peštynių čempionas. Šliauž- 
dama bandžiau laikyti iškėlus rankas, kad apsaugočiau veidą, bet 
jo pentinai buvo aštrūs kaip skustuvai. Man nespėjus nė per pusę 
išlįsti, riešai jau kraujavo. 

Užsirepečkojau vieline siena, gaidžiui vis besidaužant į mano 
kojas ir pėdas. Nebuvo laiko net pagalvoti, kaip mano kojų pirštai 
kenčia nuo vielinio tinklo. Viršuje persiverčiau per medinę kartį ir 
sunkiai nudribau ant žemės. 

— Kas ten? — Vyro balsas karietinėje nuskambėjo taip, tarsi jis 
būtų vos už kelių pėdų. 

Bet jis negalėjo ateiti paskui mane, nebent atsigultų ant pilvo ir 
šliaužtų, — net negalėjo pamatyti manęs išoriniame aptvare. 

Jam teks grįžti prie savo mašinos, o tada apeiti karietinę į gat- 
velę už jos. 

Išgirdau jo žingsnius, tolstančius medinėmis grindimis. 

Vėl susigūžusi nuskuodžiau palei griūvančią tvorą — bet palauk: 
pamiršau batus ir kojines! 

Vėl grįžau atgal jų pasiimti, o dabar jau tankiai kvėpuodama 
skausmingai gaudžiau orą. Dar kartą nuskuodžiau palei tvorą ir nė- 
riau už gyvatvorės, kur buvau palikusi Gledis. 

Pačiu laiku. Sustingau už buksmedžių gyvatvorės — stengda- 


masi nekvėpuoti — kai žmogus buldogas pradrimblino pro šalį. 

— Kas ten? — jis vėl paklausė, ir išgirdau, kaip gaidys pašėlusiai 
karkdamas daužosi į vielinį tinklą. 

Dar keli vulgarūs keiksmažodžiai ir mano persekiotojas dingo. 
Negaliu prisiversti tiksliai užrašyti jo žodžių, bet turėsiu juos ome- 
nyje iki tos dienos, kai galėsiu juos tinkamai panaudoti. 

Palaukiau minutę ar dvi, kad būčiau tikra, o tada išsitempiau 
Gledis iš už gyvatvorės ir pasukau namo. 

Mindama pedalus stengiausi atrodyti kaip respektabili anglė 
mergaitė, išvažiavusi pasivažinėti dviračiu gaiviame gryname ore. 

Bet kažkodėl abejojau, kad mano apgaulė ką nors įtikintų: 
mano rankos ir veidas buvo purvini, riešai ir kulkšnys kraujavo, 
keliai iki kaulo nubrozdinti, o drabužius teks išmesti į šiukšlių kon- 
teinerį. 

Tėvas neapsidžiaugs. 

O kas, jeigu, kol manęs nebuvo, jie rado Porcelianą mano mie- 
gamajame? Kas, jeigu ji atsibudo ir nuklydo ir pirmą aukštą? Ar į 
Tėvo studiją! 

Nors niekad anksčiau nesigūždavau važiuodama dviračiu, da- 


bar susigūžiau. 


- 


— 


— Pagavau ją belipančią pro langą paveikslų galerijoje, - tarė Filė, — 
kaip kokį įsilaužėlį. Įsivaizduoji? Nuėjau ten studijuoti Magso nu- 
tapytą Ajaksą ir... 

Magsas buvo chuliganas dailininkas, gyvenęs netoli Bišop Lei- 
sio regentystės laikais, o Ajaksas — arklys, kurį užgaidos apimtas 
nusipirko vienas iš mano protėvių, Florizelis de Liuka. Ajaksas at- 
silygino savo naujajam savininkui, nes laimėjo tiek daug lenktynių, 
kad Florizelis sugebėjo laimėti nebeegzistuojančiam miesteliui pri- 


klausančią vietą parlamente. 

— Ačiū, Ofelija, — tarė Tėvas. 

Filė kukliai nuleido akis ir išslinko pro duris, o ten turbūt atsi- 
sės ant kėdės koridoriuje, kad galėtų patogiai slapta klausytis mano 
pažeminimo. , 

— Ar žinai, kokia šiandien diena, Flavija? — pradėjo Tėvas. 

— Sekmadienis, — tariau neabejodama, nors vakar dienos iškyla 
prie Šv. Tankredo atrodė nutolęs taip seniai kaip paskutinis ledyn- 
metis. 

— Būtent, — tarė Tėvas. - O ką mes veikiame sekmadieniais nuo 
neatmenamų laikų? 

— Einame į bažnyčią, — atsakiau tarsi dresiruota papūga ara. 

Bažnyčia! Buvau visai pamiršusi. 

— Galvojau leisti tau šįryt pamiegoti, kad atsigautum po to 
bjauraus reikalo Statiniuose. Po to išgirdau, kad prie durų stovi ins- 
pektorius ir ieško tavęs, kad paimtų pirštų atspaudus. 

— Dabar mane informavo, kad Trafalgaro pievoje guli lavonas, 
o tu šniukštinėji kaime ir uždavinėji akiplėšiškus klausimus. 

— Panelė Mauntdžoi? — surizikavau. 

Mažai pasakyk, daug sužinok. Tai bus mano moto šį mėnesį. 
Reikia atsiminti užsirašyti į užrašų knygelę. 

Bet palauk! Kaip galėjo panelė Mauntdžoi sužinoti apie lavoną 
pievoje? Nebent... 

— Panelė Mauntdžoi, - patvirtino Tėvas. — Ji paskambino tele- 
fonu ir paklausė, ar saugiai grįžai namo. 

Ta sena harpija! Tikriausiai atsikėlė nuo sofos ir žiūrėjo pro nu- 
tįsusius lyg jūržolės gluosnio lapus, šnipinėjo, kaip aš susidūriau su 
gaidžiu ir su žmogum buldogu. 

— Kaip malonu iš jos pusės, — tariau. — Reikės nepamiršti nu- 


siųsti jai kortelę. 

Kortą tai tikrai jai nusiųsiu. Tai bus pikų tūzas, o išsiųsiu jį 
anonimiškai iš kur nors kitur, ne iš Bišop Leisio. Filipas Odelas, 
belaidžio radijo detektyvas, kartą tyrė tokią bylą, ir tas pasakojimas 
buvo fantastiškai geras — vienas iš geriausių jo nuotykių. 

— O tavo suknelė! - tęsė Tėvas. — Ką pasidarei suknelei? 

Suknelė? Argi panelė Mauntdžoi ne viską jam papasakojo, ką 
mačiusi? 

Palauk! — gal vis dėlto ir nepapasakojo. Galbūt Tėvas vis dar 
nenumano, kas įvyko karietinėje. 

Telaimina jus Dievas, panele Mauntdžoi! - pagalvojau. Kad jūs 
amžinai gyventumėte tarp tų šventųjų ir kankinių, kurie atsisakė iš- 
duoti, kur užkasti bažnytiniai indai. 

Ber argi Tėvas nieko nesakys dėl mano žaizdų ir nubrozdinimų? 

Mavyt, kad ne. 

Ir kaip tik tą akimirką, manau, man ėmė aiškėti — iš tikrųjų 
aiškėti — kad yra dalykų, kurių niekada negalima minėti padorioje 
kompanijoje, kad ir kas nutiktų; kad mėlynas kraujas sunkesnis už 
raudoną; kad manieros, išvaizda ir susitvardymas — kiekvienas iš jų 
yra svarbesnis net už patį gyvenimą. 

— Flavija, — pakartojo Tėvas, mėgindamas susilaikyti ir negrą- 
Žyti rankų, — aš tau uždaviau klausimą. Ką pasidarei suknelei? 

Pažvelgiau žemyn į save, tarsi pirmąkart pastebėčiau padarytą 
žalą. 

— Suknelei? — tariau, lygindama ją, kartu užtikrindama, kad 
Jis gerai matytų mano kruvinus riešus ir kelius. — Oi, atsiprašau, 
Tėve. Nieko. Truputį nusiverčiau nuo dviračio. Baisiai nepasisekė, 
bet nieko — iškart ją išplausiu ir susisiūsiu. Vieni juokai. 

Savo aštria klausa pagavau šiurkštų kikenimą koridoriuje. 


Bet norėčiau tikėti, kad Tėvo akyse išvydau pasididžiavimą. 


DvYLIKTAS 


- 


orceliana miegojo kaip miega mirusieji. Be reikalo nerima- 
P. 

Stovėjau žiūrėdama žemyn į ją, o ji gulėjo mano lovoje beveik 
ta pačia poza, kaip buvau ją palikusi. Tamsios dėmės po jos akimis 
atrodė prašviesėjusios, o kvėpavimas buvo beveik nepastebimas. 

Po dviejų sekundžių staiga kilo nirtulingas sąmyšis ir aš atsidūriau 
prispausta prie lovos, o Porcelianos nykščiai suspaudė man gerklę. 

— Šėtonas! - kaip man pasirodė, sušnypštė ji. 

Mėginau išsilaisvinti, bet negalėjau pajudėti. Man bedraskant 
jos rankas, smegenyse ėmė sproginėti ryškios žvaigždės. Man nepa- 
kako deguonies. Bandžiau atsiplėšti. 

Bet negalėjau jai prilygti. Ji buvo didesnė ir stipresnė už mane, 
ir aš jau pajutau, kad darausi suglebusi ir apatiška. Kaip būtų lengva 
pasiduoti... 

Bet ne! 

Užuot kovojus su jos rankomis, sustojau ir nykščiu ir smiliumi 
suėmiau jos nosį. Įtempusi visas dar likusias jėgas, kuo žiauriausiai 
ją nusukau. 

— Flavija! 

Staiga pasirodė, kad ji nustebo išvydusi mane — tarsi mes būtu- 


me senos draugės, kurios netikėtai susitiko prie puikaus Vermerio 

paveikslo Nacionalinėje galerijoje. Jos rankos pasitraukė man nuo 
gerklės, bet atrodė, kad vis dar negaliu kvėpuoti. Nusiritau nuo lo- 
vos ant grindų, suriesta kosulio priepuolio. 

— Ką tu darai? - paklausė ji, sumišusi dairydamasi. 

— Ką tu darai? — sukvarkiau aš. — Sutraiškei man trachėją! 

— O Dieve! - tarė ji. - Koks siaubas. Atsiprašau, Flavija — tikrai 
atsiprašau. Sapnavau, kad esu Fenelos vežime ir kad virš manęs pa- 
silenkusi stovi kažkokia baisi... pabaisa! Manau, tai buvo... 

— Taip? 

Ji nukreipė akis šalin. 

— Aš... atsiprašau. Negaliu tau pasakyti. 

— Aš niekam nesakysiu. Pažadu. 

— Ne, to neužteks. Negaliu. 

— Na gerai tada. Nesakyk. Tiesą sakant, draudžiu tau pasakyti. 

— Elavija... 

— Ne, - tariau nuoširdžiai. - Nenoriu žinoti. Pakalbėkim apie 
ką nors kita. 

Žinojau, kad jeigu palauksiu geros progos, kad ir ką ten Por- 
celiana nuslėpė, pasipils tarsi malta kiauliena iš ponios Malet mės- 
malės. | 

O tai man priminė, kad šimtą metų nevalgiau. 

— Tu alkana? - paklausiau. 

— Išbadėjusi. Turbūt išgirdai, kaip gurgia mano pilvas. 

Neišgirdau, bet apsimečiau išgirdusi ir išmintingai linktelėjau. 


— Lik čia. Atnešiu ko nors iš virtuvės. 


Po dešimties minučių grįžau nešina dubeniu maisto, nukniaukto iš 
podėlio. 


— Paskui mane, į gretimą kambarį. 

Porceliana apsidairė išplėtusi akis, kai užėjome į mano chemi- 
jos laboratoriją. 

— Kas čia per kambarys? Ar mums galima čia būti? 

— Žinoma, galima, — pasakiau jai. — Čia aš darau savo eksperi- 
mentus. 

— Kaip magiškus? — paklausė ji, žvilgtelėjusi į stiklinius indus. 

— Taip, kaip magiškus. Dabar palaikyk visa tai... 

Ji pašoko, kai Bunzeno degiklis pokštelėjo, man pridėjus deg- 
tuką. 

— Laikyk jas virš liepsnos, — pasakiau, duodama jai porą deš- 
relių ir porą nikeliuotų mėgintuvėlių žnyplių. —- Ne per arti — jis 
nepaprastai karštas. 

Sudaužiau šešis kiaušinius į borosilikatinį garinimo indą ir 
ėmiau maišyti juos stikline lazdele virš antrojo degiklio. Beveik iš- 
kart laboratorija prisipildė tokių kvapų, kad ner seilė varvėjo. 

— Dabar skrebučiai. Galima kepti dvi riekes vienu metu. Vėl 
imk žnyplėmis. Apkepk abi puses, tada apversk juos. 

Iš būtinybės buvau tapusi kaip reikiant patyrusia laboratorijos 
virėja. Kartą, visai neseniai, kai Tėvas ištrėmė mane į mano kam- 
barį, netgi pasigaminau taškuotojo pudingo, plačiakaklėje Erlen- 
mejerio kolboje troškindama lašinius iš podėlio. Ir kadangi vanduo 
užverda vos 212 laipsnių Farenheito, o nailonas netirpsta, kol neį- 
kaista iki 417 Farenheito, patikrinau savo teoriją, kad viena iš Filės 
brangiųjų kojinių gali būti idealus maišas pudingui. 

Jeigu yra kas nors skaniau už dešrelę, pakeptą virš atviro Bun- 
zeno degiklio, neįsivaizduoju, kas tai galėtų būti — nebent laisvės 
jausmas, kai valgai ją plikais pirštais, o riebalai varva kur pakliuvo. 
Porceliana ir aš dorojome maistą tarsi kanibalai po misionierių bad- 


mečio, ir netrukus nieko nebeliko, tik trupiniai. 

Kai stiklinėje menzūroje užvirė du puodeliai vandens, nuo len- 
tynos pasiėmiau vaistininko stiklainėlį su užrašu „Camellia sinensis“, 
kur jis buvo laikomas pagal abėcėlę tarp arseno ir cianido. 

— Nesijaudink, — pasakiau, — čia tik arbata. 

Dabar tarp mudviejų stojo tokia tyla, kuri atsiranda, kai du 
žmonės darosi pažįstami: dar nėra šilumos ir draugiškumo, bet ne- 
bėra ir šaltumo bei nepatiklumo. 

— Kažin kaip laikosi tavo senelė? — galiausiai tariau. — Tiksliau, 
Fenela. 

— Spėju, kad neblogai. Ji kieta sena tarka. 

— Nori pasakyti, tvirta. - Jos atsakymas mane nustebino. 

— Noriu pasakyti, kieta. 

Ji tyčia paleido stiklinį mėgintuvėlį, kurį vartė rankose, ir ste- 
bėjo, kaip jis sudūžta ant grindų. 

— Bet jos nepalauši, — tarė ji. 

Norėjau nesutikti, bet nepravėriau burnos. Porceliana nematė 
savo senelės, kaip aš mačiau, gulinčios savo kraujo klane. 

— Gyvenimas gali tave nužudyti, bet tik jeigu leisiesi. Ji man 
taip sakydavo. 

— Turbūt tu siaubingai ją mylėjai. — Ir dar kalbėdama supratau, 
kad pasakiau taip, tarsi Fenela būtų jau mirusi. 

— Taip, kartais labai, — susimąsčiusi tarė Porceliana, - o kartais 
visai ne. 

Turbūt pamatė, kaip apstulbau. 

“— Meilė - tai ne kokia didelė upė, tekanti ir tekanti amžinai, 
0 jeigu tu manai, kad ji tokia, tai tu sumauta kvaiša. Ją galima už- 
tvenkti ir nieko liks, tik srovelė... 

— Arba visai sustabdyti, — pridūriau. 


Ji neatsakė. 

Leidau savo žvilgsniui klajoti už lango ir už Perspektyvos ir 
mąsčiau apie man žinomas meilės rūšis, tik jų buvo nelabai daug. 
Po kiek laiko ėmiau galvoti apie Brukį Heirvudą. Kažin kas jo taip 
nekentė, kad nužudytų ir pakabintų ant Poseidono tridančio? O gal 
Brukis buvo nužudytas iš baimės, o ne iš neapykantos? 

Ką gi, bet kuriuo atveju, dabar jau Brukis guli ant stalelio su 
ratukais Hinlyje, ir ko nors — jo giminaičių — jau bus paprašyta 
atpažinti kūną. 

Kai padėjėjas baltu chalatu pakels paklodės kampą ir atidengs 
negyvą Brukio veidą, moteris žengs į priekį. Ji aiktels, pridės nosi- 
naitę prie burnos ir skubiai nusuks galvą. 

Žinojau, kaip tai daroma: buvau mačiusi kine. 

Ir, nebent visai nepataikiau, ta moteris bus jo motina: meninin- 
kė, gyvenanti Malden Fenvike. 

Bet gal aš neteisi: galbūt jie pagailės motinos sielvarto. Galbūt 
moteris, kuri žengs į priekį, bus tik draugė. Bet ne — Brukis atrodė ne 
toks, kuris turėtų moterų draugių. Nedaug moterų trokštų naktimis 
slankioti guminiais botais po apylinkes ir čiupinėti negyvas žuvis. 

Buvau taip paskendusi mintyse, kad neišgirdau, kaip Porcelia- 
na ėmė kalbėti. " 

— ...bet tik ne vasarą, — kalbėjo ji. — Vasarą ji viską mesdavo ir 
iškeliaudavo į kelią su Džoniu Faa, nė vienas neturėdami ne penso. 
Jie buvo kaip vaikų pora. Džonis buvo skardininkas jaunystėje, bet 
metė dėl kažkokios priežasties, kurios niekada nepaaiškino. Vis dėl- 
to jam gana nesunkiai sekdavosi susirasti draugų, o smuiku grojo 
taip, kad galėjo susikalbėti visomis pasaulio kalbomis. Jie gyveno iš 
to, ką Fenela uždirbdavo, spėdama ateitį mulkiams. 

— Aš buvau viena iš tų mulkių, — pasakiau jai. 


— Taip, — tarė Porceliana. Ji nemėgino neįžeisti mano jausmų. 

— Ar keliavai su jais? — paklausiau. 

— Kartą ar du, kai buvau jaunesnė. Lunitai nelabai patikdavo, 
kad būdavau su jais. 

— Lunitai? 

— Mano motinai. Ji buvo vienintelis jų vaikas. Žinai, čigonai 
mėgsta dideles šeimas, bet jie turėjo ją vienintelę. Jiems širdys plyšo, 
kai ji pabėgo su gadžu — su anglu iš Tanbridžo Velso. 

— Su tavo tėvu? 

Porceliana liūdnai linktelėjo. 

— Ji man sakydavo, kad mano tėvas buvo princas - kad jis jo- 
dinėjo tyro baltumo arkliu, greitesniu už vėją. Jo švarkas buvo iš 
auksinių siūlų, o rankovės iš ploniausio šilko. Jis galėjo susikalbėti 
su paukščiais jų pačių kalba ir pasiversdavo nematomas, kada tik 
panorėjęs. 

— Dalis to buvo tiesa — jam ypač gerai sekėsi nematomam išsi- 
sukti. 

Porcelianai kalbant, mano galvoje pasirodė mintis, tokia staigi 
ir neprašyta tarsi meteoritas nakties danguje: ar mainyčiau savo tėvą 
į jos? 

Nuvijau ją šalin. 

— Papasakok apie savo motiną, — tariau gal pernelyg entuzias- 
tingai. 

— Beveik nėra ką pasakoti. Ji buvo vieniša. Ji negalėjo grįžti į 
namus, jeigu juos galima taip pavadinti, nes Fenela ir Džonis - ypač 
Fenela — jos nenorėjo priimti. Jai reikėjo rūpintis manimi, ir ji netu- 
rėjo nė vieno draugo pasaulyje. 

— Kaip klaiku. Kaip jai pavyko? 

— Vertėsi vieninteliu dalyku, kurį mokėjo. Turėjo kortų talentą, 


tad spėliojo ateitį. Kartais, kai pasidarydavo blogai, kuriam laikui 

išsiųsdavo mane pas Fenelą ir Džonį. Jie ganėtinai gerai manimi 
rūpinosi, bet kai būdavau su jais, niekad neklausdavo apie Lunitą. 

— O tu jiems niekad nesakei. 

— Ne. Bet kai prasidėjo karas, viskas pasikeitė. Mes gyvenome 
bjauriame sename kambaryje Morgeite, kur Lunita spėliojo ateitį už 
paklodės, pakabintos kambario viduryje. Man tuo metu buvo tik 
ketveri, todėl nedaug atsimenu apie tuos laikus, išskyrus vorą, kuris 
gyveno skylėje vonios sienoje. 

— Ten buvome gal, ak, manau, kokius ketverius metus, tai man 
tikriausiai buvo aštuoneri, kai vieną dieną gretimo tuščio namo lan- 
ge atsirado ženklas, ir šeimininkė pasakė Lunitai, kad tas namas bus 
paverstas kariškių klubu. 

— Staiga ji ėmė uždirbti tiek pinigų, kad nebežinojo, ką su jais 
daryti. Manau, kad jautėsi kalta dėl tų visų kanadiečių, amerikie- 
čių, naujazelandiečių ir australų — ir net lenkų - kurie uniformuoti 
plūdo į mūsų kambarius, kad jiems atverstų kortas. Ji nenorėjo, kad 
kas manytų, kad pelnosi iš karo. 

— Niekad nepamiršiu tos dienos, kai radau ją verkiančią tualete. 
„Tie vargšai berniukai!“ — atsimenu, kūkčiojo ji. — Jie visi klausia to 
paties: Ar grįšiu namo gyvas?“ 

— O kąjinai jiems sakydavo? 

— „Grįši namo su didesne šlove, nei čia atvykai.“ Jiems visiems 
sakydavo tą patį, kiekvienam iš jų: po pusę kronos už kiekvieną. 

— Tai labai liūdna, — tariau. 

— Liūdna? Ne, neliūdna. Tai buvo geriausi laikai mūsų gyveni- 
me. Tik mes tuo metu to nežinojom. 

— Buvo toks vienas karininkas, kuris visą laiką trindavosi aplink 
klubą: aukštas vyrukas su mažais šviesiais ūsiukais. Matydavau jį 


gatvėje, tai ateinantį, tai išeinantį. Niekad daug nekalbėdavo, bet 

visad atrodydavo, kad kažko dairosi. Vieną dieną tiesiog šiaip sau 
Lunita pasikvietė jį vidun ir išbūrė jo ateitį. Neėmė už tai nė penso, 
nes pasitaikė sekmadienį. 

— Po dienos ar dviejų jinai jau dirbo MI-kažkam. Jie atsisakė 
jai pasakyti, kas tai, bet atrodė, kad kažką pamačiusi jo kortose, ji 
pataikė kaip pirštu į akį. 

— Vaithole kažkoks mokslinčius mėgino išaiškinti, ką toliau 
darys Hitleris, ir jis išgirdo paskalų apie čigonę, sklaidančią kortas 
Morgeite. 

— Jie iškart pakvietė Lunitą papietauti „Savojoje“. Iš pradžių tai 
tikriausiai tebuvo žaidimas. Galbūt jie norėjo paskleisti gandus esą 
pakankamai praradę viltį, kad tikėtųsi kažko iš čigonės. 

— Bet vėlgi, tai, ką jinai jiems pasakė, buvo taip arti visiškai 
slaptos tiesos, kad jie negalėjo patikėti savo ausimis. Nieko panašaus 
jie dar nebuvo girdėję. 

— Iš pradžių jie pamanė, kad ji šnipė, ir iškvietė mokslininką iš 
Blečlio parko, kuris atvažiavo į Londoną jos tardyti. Jis vos įėjo pro 
duris, kai jinai jam pasakė, kad jam pasisekė, kad tebesąs gyvas: liga 
išgelbėjusi jam gyvybę. 

— Ir tai buvo tiesa. Jis buvo ką tik paskirtas prie amerikiečių 
palaikyti ryšį su jais, kai jį ištiko staigus apendicito priepuolis ir 
sutrukdė jam dalyvauti „D“ dienos repeticijoje — ji vadinosi Tigro 
pratybos. Tas reikalas smarkiai nepasisekė — žuvo šimtai. Žinoma, 
viskas buvo užglaistyta. Tuo metu niekas apie tai nežinojo. 

— Neverta ir sakyti, kad tas vyrukas apstulbo. Ji išlaikė patik- 
rtinimą aukščiausiu įvertinimu ir per kelias dienas — per kelias va- 
landas — jie mus įkurdino tik mums skirtame prašmatniame bute 
Blumsberyje. | 


— Turbūt ji turi nepaprastų galių, — tariau. 

Porcelianos kūnas suglebo. 

— Turėjo, — blausiai tarė ji. — Jinai mirė po mėnesio. „Vi“ raketa 
gatvėje prie Oro ministerijos. Prieš šešerius metus. Birželį. 

— Kaip gaila, — tariau, ir nuoširdžiai. Pagaliau mudvi su Porce- 
liana radom kažką bendra, net jeigu tai tebuvo motina, kuri mirė 
per jauna ir paliko mus augti vienišas. 

Kaip aš troškau papasakoti jai apie Harietą — bet kažkodėl ne- 
galėjau. Kambaryje tvyrantis sielvartas priklausė Porcelianai, ir be- 
veik iškart supratau, kad bet kokiu būdu iš jos jį pasisavinti būtų 
savanaudiška. 

Ėmiausi šluoti jos numesto mėgintuvėlio stiklo šukes. 

— Ei, — tarė ji, — šitą aš turėčiau dirbti. 

— Nieko tokio, — pasakiau jai, - aš pripratusi. 

Tai buvo toks išgalvotas pretekstas, kokius aš paprastai nieki- 
nu, bet kaip galėjau pasakyti jai tiesą: kad šukių rinkimo nenorėjau 
dalytis su niekuo. 

Ar taip aš trumpai suvokiau, ką reiškia būti moterimi? Kažin. 


Tikėjausi, kad taip... Ir kartu, kad taip nėra. 


Mes sėdėjome ant mano lovos, Porceliana nugara atsirėmusi į galvū- 
galį, o aš sukryžiavusi kojas kojūgalyje. 

— Manau, kad norėsi aplankyti savo senelę, — tariau. 

Porceliana gūžtelėjo, ir manau, kad ją supratau. 

— Policija dar nežino, kad tu čia. Spėju, mums vertėtų jiems 
pasakyti. 

— Tikriausiai. 

— Tegul palaukia ryto. Aš per daug pavargusi, kad galvočiau. 

Tai buvo tiesa: mano akių vokai buvo tarsi apkabinėti švino 


svareliais. Buvau tiesiog per daug išsekusi, kad spręsčiau po ran- 

ka esančias bėdas. Didžiausia iš jų bus nuslėpti Porcelianos buvimą 
namie. Mažiausiai norėčiau, kad man tektų bejėgiškai stebėti, kaip 
Tėvas išveja Fenelos ir Džonio Faa anūkę. 

Fenela buvo ligoninėje Hinlyje ir, kiek man žinoma, galėjo būti 
jau mirusi. Jeigu noriu iki galo išsiaiškinti, kas ją užpuolė Statiniuo- 
se - ir, kaip įtariau, nužudė Brukį Heirvudą, - turiu atkreipti į save 
kiek įmanoma mažiau dėmesio. 

Tik laiko klausimas, kada inspektorius Hjuitas pasirodys tarp- 
duryje, reikalaudamas smulkmenų, kaip aš radau Brukio kūną. 
Man reikia laiko apgalvoti, kuriuos faktus jam pasakyti, o kurių ne. 
Bet ar tikrai? 

Mano mintys sukte sukosi. Or tai tau! Pamaniau. Tai kaip links- 
ma gyventi Flavijos de Liukos pasaulyje. 

Nespėjau apsidairyti, o jau buvo rytas, pro langus liejosi saulės 


šviesa. 


TRYLIKTAS 


- 


psiverčiau ir sumirksėjau. Buvau išsikėtojusi savo lovos gale, 


skausmingai įrėmusi galvą į kojūgalio lentą. Lovos galvūga- 
lyje Porceliana buvo apsikamšiusi mano antklode, užtraukta iki pe- 
čių, galvą padėjusi ant mano pagalvės, ir miegojo sau kuo ramiausiai 
tarsi kokia Rytų princesė. 

Akimirką pajutau, kaip kyla apmaudas, bet tada prisiminiau 
istoriją, kurią ji man vakar papasakojo, ir mano apmaudas pavirto 
gailesčiu. 

Žvilgtelėjau į savo laikrodį ir savo siaubui pamačiau, kad pra- 
miegojau. Vėlavau pusryčių. Tėvas primygtinai reikalavo, kad lėkš- 
tės ant stalo atkeliautų ir būtų išnešamos karišku tikslumu. 

Labai atsargiai, kad neprižadinčiau Porcelianos, skubiai persi- 
rengiau drabužius, brūkštelėjau plaukus šepečiu ir nusėlinau žemyn 
pusryčiauti. 

Tėvas, kaip visada, buvo įnikęs į paskutinį Londono fila- 
telisto numerį, ir, atrodė, vos pastebėjo, kad aš atėjau: aiškus 
ženklas, kad netrukus vyks dar vienas filatelijos aukcionas. Jei- 
gu mūsų finansinė padėtis tokia nesaugi, kaip jis tvirtino, jam 
reikės gerai išmanyti dabartines kainas. Valgydamas jis pieštu- 
ko galiuku užsirašinėjo kažką ant servetėlės, mintimis paniręs į 


kitą pasaulį. 

Kai įslinkau į savo kėdę, Filė įsispoksojo į mane šaltu ir kietu 
žvilgsniu, kurį tobulai išmoko, stebėdama karalienę Merę kino kro- 
nikose. 

— Tau išdygo spuogas ant veido, — dalykiškai pasakiau, pildama 
pieną ant savo „Weetabix“. 

Ji apsimetė manęs negirdėjusi, bet po mažiau nei minutės nu- 
džiugau matydama, kaip jos ranka automatiškai pakilo prie skruos- 
to ir ėmė tyrinėti. Tarsi stebėtum krabą, lėtai šliaužiantį jūros dugnu 
viename iš tų spalvotų trumpųjų siužetų kine: Gyvasis vandenynas 
ar panašiai. 

— Atsargiai, File! — tariau, — jis tuoj sprogs. 

Dafi pakėlė akis nuo savo knygos —- nuo Veidrodžio Londonui ir 
Anglijai, kurį buvau radusi iškyloje. Ji pati ją nusipirko, ot kiaulė! 

Įsidėmėjau, kad vėliau ją reiks pavogti. 

— Ką tai reiškia, kur parašyta „rūkyta silkė be garstyčių ? - pa- 
klausiau, rodydama pirštu. 

Daf dievino kad ir menkiausią progą pasipuikuoti savo prana- 
šesnėmis žiniomis. 

Aš jau buvau mintyse peržiūrėjusi, ką žinau apie garstyčias, 
o tai buvo labai mažai. Pavyzdžiui, žinojau, kad jose, be kita ko, 
yra oleino, eruko, beheno ir stearino rūgščių. Žinojau, kad stearino 
rūgšties randama jautienos ir avienos taukuose, nes kartą ponios 
Malet taukuotą sekmadienio kepsnį panaudojau cheminei analizei, 
o tą faktą, kad eruko rūgštis savo vardą gavo iš graikiško žodžio, 
reiškiančio „vemti“, radau žinyne. 

— Rūkyta silkė šešioliktajame ir septynioliktajame amžiuose 
buvo laikoma prastu patiekalu, — atsakė Dafi, perliedama mane 
Ypač naikinamu žvilgsniu, sakydama žodį „prastas“. 


Zvilgtelėjau į Tėvą, ar jis nežiūri, bet jis nežiūrėjo. 

— Nikolas Bretonas ją vadino „geru riebiu patiekalu vulgariam 
skrandžiui“, — tęsė ji, raivydamasi ir maivydamasi kėdėje. — Jis dar 
sakė, kad sena vėgėlė (tai kita žuvies rūšis, jei nežinai) yra kaip „mė- 
lynas švarkas be skiriamojo ženklo“, o tai reiškia tarną, kuris nene- 
šioja savo šeimininko herbo ženklelio. 


— Dafne, prašau... — tarė Tėvas, nepakeldamas akių, ir ji nu- 


Žinojau, kad kalba — man nesuprantant, kaip jie manė, - apie 
Dogerį. Karas Bukų giraitėje vyko taip: nematomas ir kartais ne- 
girdimas. 

- Prašau paduoti skrebutį, - paprašė Dafi, taip tyliai ir manda- 
giai, tarsi kreiptųsi į nepažįstamąjį „A.B.C.“ arbatos krautuvėje: tarsi 
paskutiniųjų vienuolikos mano gyvenimo metų nė nebūtų buvę. 

— Pas Fosterius įrenginėja naujus teniso kortus, — staiga tarė 
Filė, nesikreipdama į nieką konkrečiai. — Šeila senajame statys savo 
„Daimlerį“. 

Tėvas suniurnėjo, bet mačiau, kad nebesiklauso. 

— Ji tokia išdykėlė, — tęsė Filė. —- Liepė Kopliui atnešti deserto 
lėkštutes ant pietinės pievelės, bet vietoj ledų patiekė sraiges — esca7- 
gots! Valgėme jas žalias tarsi austres, kaip daro kino žvaigždės. Tai 
buvo taip smagu. 

— Tu geriau pasisaugok, — tariau. — Sraigių rinkikai kartais ne- 
tyčia prirenka siurbėlių. Jeigu prarysi siurbėlę, ji tau iš vidaus prasi- 
grauš iš pilvo laukan. 

Iš Filės veido lėtai dingo spalva tarsi vanduo iš plautuvės. 

— Kažką rašė Hlinlio Kronikoje, - paslaugiai pridūriau, — prieš 
tris savaites, jei gerai pamenu, apie žmogų iš Šv. Elfridos — iš tikrųjų 
ne taip toli nuo čia — kuris prarijo siurbėlę ir prireikė... 


Ber Filė atstūmė kėdę ir pabėgo. 

— Ar tu vėl provokuoji savo seserį, Flavija? — paklausė Tėvas, 
pakeldamas akis nuo savo žurnalo, bet padėjęs pirštą ant puslapio, 
kad nepamestų vietos. 

— Mėginau kalbėtis apie einamuosius įvykius, — tariau, — bet, 
atrodo, jai nelabai įdomu. 

— Ak, —tepasakė Tėvas ir ėmė toliau skaityti apie 1840-ųjų mė- 
lynojo dvipensio matricos defektus. 


Pasprukau stebėtinai nesunkiai. 


Ponia Malet virtuvėje mėsininko špagato kamuoliu kankino viščiu- 
ko lavoną. | 

— Neverta jų kepti, jeigu nesuriši kaip reikiant, — tarė ji. - Taip 
man sakydavo ponia Čedvik iš Nortono Senosios menės, o ji tai iš- 
mano. Ji buvo toji, kuri mane išmokė - atmink, tai buvo Ledi Reks- 
Vels laikais, seniai prieš tau gimstant, brangute. „Surišk juos triskart 
tris kartus“, sakydavo ji, „ir niekad nereikės gramdyti orkaitės“. Iš 
ko juokiesi, panele? 

Man išsprūdo nervingas krizenimas, kai mintyse staiga blyks- 
telėjo vaizdas, kaip mane lygiai taip pat surišo mano pačios kūnas 
ir kraujas. 

Vien pagalvojusi apie tai prisiminiau, kad dar neatkeršijau. Ži- 
noma, truputį pajuokavau apie siurbėles, bet tai tik apšilimas: tik 
keršto preliudija. Faktas, kad tiesiog buvau pernelyg užsiėmusi. 

Kai ponia Malet įstūmė pasmerktąjį paukštį į atvirus „Agos“ 
nasrus, pasinaudojau proga ir nukniaukiau iš podėlio puodynę braš- 
kių uogienės. 

— Triskart tris, — tariau, klaikiai išsiviepus ir bjauriai merkda- 
ma akį poniai Malet, tarsi sakyčiau slaptos draugijos slaptažodį, 


tokios, kurios vienintelės narės — ji ir aš. Tuo pat metu parodžiau 

jai Vinstono Čerčilio „V — tai pergalė“ ženklą dešiniąja ranka, kad 
nukreipčiau dėmesį nuo puodynės su uogiene kairiojoje. 

Saugiai grįžusi į viršų, kiek įmanoma tyliau pravėriau miega- 
mojo duris. Nėra reikalo trukdyti Porcelianai. Paliksiu raštelį jai, 
kad grįšiu vėliau, ir tiek. Nereikia sakyti, kur einu. 

Ber raštelio neprireikė: lova buvo idealiai paklota, o Porcelia- 
na - dingusi. 

Velniai ją griebtų! - pamaniau. Ar ji nesuprato, kad privalo likti 
mano kambaryje nepastebėta? Maniau, kad visiškai aiškiai pasa- 
kiau, bet galbūt ir ne. 

Kur ji dabar? Klaidžioja Bukų giraitės koridoriais — kur ją tikrai 
pagaus? Ar grįžo į vežimą Statiniuose? 

Ketinau palydėti ją į policijos nuovadą Bukų giraitėje, kad ji 
galėtų prisistatyti konstebliui Linetui. Būdama vietoje, ne tik atlik- 
čiau savo pareigą, bet ir atsidurčiau idealioje pozicijoje, kur slapta 
klausyčiausi visko, ką Porceliana kalbėsis su policija. Policijos kons- 
teblis Linetas savo ruožtu informuotų savo viršininką Hinlyje, o tas 
perduotų žinią inspektoriui Hjuitui. O aš priimčiau jo dėkingumą. 

Galėjo būti taip lengva. Prakeikta mergiotė! 

Nuklumpinau atgal per virtuvę, vos mirktelėjusi poniai Malet 
ir sumurmėjusi „triskart tris“. | 

Gledis laukė prie daržo sienos, o Dogeris buvo šiltnamyje, kur 
dirbo susikaupęs. 


Bet kai numyniau pedalus tolyn, jaučiau jo akis sau ant nugaros. 


Malden Fenvikas buvo į rytus nuo Bišop Leisio, netoli už Čipfordo. 
Nors niekada nebuvau ten buvusi, vieta pasirodė matyta. Ir 
nieko keista. „Gražiausias Anglijos kaimas“, kaip jį kartais vadinda- 


vo, buvo fotografuojamas vos ne iki pasiutimo. Jo Elžbietos ir Jurgių 

epochų trobelės iš rąstų, dengtos šiaudais, su piliarožėmis ir rombo 
formos langų stiklais, jo ančių tvenkinys ir dešimtinės daržinė buvo 
pavaizduoti ne tik šimtuose knygų ir žurnalų, bet ir kaip kelių po- 
puliarių filmų fonas, tokių kaip „Parduodamas medus“ ir „Panelė 
Dženks eina į karą. 

„Pinučių terasos“, vadino jį Dafi. 

Tai buvo vieta, kur Brukio Heirvudo motina gyveno ir turėjo 
savo studiją, nors neturėjau nė menkiausio supratimo, kuri iš tų tro- 
belių galėtų būti jos. 

Priešais „Bulių“ stovėjo žalias šarabanas, o jo keleiviai pasipylė į 
pagrindinę gatvę, pasiruošę kameras, nukorę rankas, skirstydamiesi 
į visas puses, tarsi ruoštųsi susišaudymui. 

Keletas pagyvenusių kaimiečių, pagauti lauke, savo darželiuo- 
se, ėmė vogčiomis purentis plaukus ar taisytis kaklaraiščius, kai ėmė 
spragsėti fotoaparatų mygtukai. 

Pastačiau Gledis prie senutėlės guobos ir apėjau aplink auto- 
busą. 

— Labas rytas, — tariau poniai plačiakrašte skrybėle, tarsi pa- 
dėčiau organizuoti arbatėlę, — sveiki atvykę į Malden Fenviką. O iš 
kur jūs atvykote? £ 

— Oi, Melai, — sušuko ji, atsisukdama į vyriškį už savęs, — pa- 
klausyk, koks jos akcentas! Argi ji nenuostabi? Mes iš Jonkerso Niu- 
jorke, meilute. Lažinuosi, kad nežinai, kur jis yra. 

Tiesą sakant, žinojau: Jonkerse gyveno Leo Beiklendas, belgų 
chemikas, kuris netyčia išrado polioksibenzilmetilenglikolanbidridą, 
labiau žinomą kaip „Bakelitas“, mėgindamas sukurti sintetinį šela- 
ko pakaitalą, kuris, iki pasirodant Beiklendui, buvo gaminamas iš 
šelako vabalo išskyrų. 


— Oi, taip, manau, esu girdėjusi apie Jonkersą. 

Prilipau prie Melo, kuris energingai užtaisinėjo savo kamerą, 
žingsniuodamas link plonu sluoksniu dažytos trobelės, ir vilkausi 
paskui jį palaidais kaulais, nuleidusi akis, tarsi surukusi dukra, ku- 
riai iki žiaunų įkyrėjo kelionė per Atlantą. 

Mindžikuodama nuo kojos ant kojos, laukiau, kol jis iššaus 
porą šūvių į baltaplaukę moterį tvido kostiumu, kuri netvirtai styp- 
sojo ant kopėčių, karpydama nuvytusius žiedus nuo vijoklinio rožių 
krūmo. 

Kai Melas nusliūkino ieškodamas naujų įsimintinų akimirkų, 
aš akimirką užtrukau prie vartų, apsimesdama, kad gėriuosi darže- 
liu, o tada, tarsi atsibudusi iš dalinio transo, nutaisiau kuo panašiau- 
sią amerikietišką akcentą. 

— Sakykit, — sušukau, rodydama į kaimo aikštę, — ar ne čia 
gyvena ta, kaiptenją? Ta ponia dailininkė? 

— Vaneta Heirvud. Bažnyčios troba, —- maloniai tarė moteris, 
modama sekatoriumi, — paskutinė dešinėje. 

Buvo taip lengva, kad vos nesusigėdau. 

Tai štai koks jos vardas: „Vaneta“. Vaneta Heirvud. Tikrai 
skambėjo kaip tinkamas tokiai, kuri tapo diduomenę su jų skalikais 
ir žirgais. 

Įsibrauti pas motiną, ką tik netekusią sūnaus, galbūt ne pats 
tinkamiausias poelgis, bet kai kuriuos dalykus man reikėjo sužinoti, 
kol nesužinojo policija. Tiek aš skolinga Fenelai Faa ir, nors gal- 
būt mažiau, savo pačios šeimai. Kodėl, pavyzdžiui, užtikau Vanetos 
Heirvud sūnų Bukų giraitės svetainėje viduryje nakties, prieš pat jį 
nužudant? 

Nesitikėjau, kad jo motina žinos atsakymą, bet galbūt ji man 
suteiktų kokį gabalėlį informacijos, kuris man padėtų pačiai išsiaiš- 


kinti? 

Kaip ir sakė moteris su sekatoriumi, Bažnyčios troba buvo pas- 
kutinioji dešinėje. Ji buvo dukart didesnė už kitas — tarsi dvi trobelės 
būtų sudurtos galais kaip domino kauliukai, kad suformuotų vieną 
didesnę. Kiekviena pusė turėjo savo paradines duris, savo švinuotus 
langus ir savo kaminą; abi namo pusės buvo tarsi veidrodinis kitos 
atspindys. 

Tačiau buvo tik vieneri vartai, o ant jų buvo varinė lentelė su 
išgraviruotu užrašu: Vaneta Heirvud — portretistė. 

Mano mintys nuskriejo į praeitį, į vieną pavasario vakarą, kai 
vieno iš Tėvo privalomųjų literatūros vakarų metu Dafi mums 
garsiai skaitė ištraukas iš Bosvelo Samuelio Džonsono, teisės mokslų 
daktaro gyvenimo, ir aš prisiminiau, kad Džonsonas pareiškė, kad 
tapyti portretus — netinkamas užsiėmimas moteriai. „Viešai taikyti 
bet kokį meną ir spoksoti vyrams į veidus moteriai yra labai nekuk- 
lu,“ — sakė jis. 

Ką gi, buvau mačiusi daktaro Džonsono veidą pirmajame knygos 
lape ir negalėjau įsivaizduoti nieko, nei vyro, mei moters, kas norėtų į 
ji spoksoti nesvarbu kiek ilgai — tas žmogus buvo visiškas bjaurybė! 

Už vartelių Bažnyčios trobos darželis buvo kupinas įaudrintos 
mėlynos spalvos; aukštieji šarkakojai, žydintys antrąjį kartą, atrodė, 
stiebėsi ant pirštų galiukų už šalavijų, desperatiškai mėgindami pa- 
siekti dangų pirmieji. 

Dogeris man kartą sakė, kad nors ir galima šarkakojus priversti 
žydėti antrą kartą, trumpai juos nupjausčius po pirmojo žydėjimo, 
joks doras sodininkas net nesapnuotų taip pasielgti, nes nuo to au- 
galai silpnėja. 

Kad ir kokia ji būtų, Vaneta Heirvud nebuvo dora sodininkė. 

Pirštu paliečiau porcelianinį durų skambutį ir spustelė- 


jau. Laukdama, kol kas atsilieps, žengiau atgal ir susidomėjusi 

įsispoksojau į dangų, papūtusi lūpas, tarsi nerūpestingai švilpau- 
čiau. Niekad nežinai: galbūt kas nors žiūri iš už užuolaidų, todėl 
svarbu atrodyt nepavojingai. 

Palaukiau - tada vėl paspaudžiau mygtuką. Name kažkas atbė- 
go, o tada tiesiai už durų pasigirdo džeržgimas, tarsi kažkas stum- 
dytų barikadą iš baldų. 

Kai durys atsidarė, vos neaiktelėjau garsiai. Priešais mane sto- 
vėjo raumeninga moteris jojiko kelnėmis ir šviesiai violetine palai- 
dine. Jos trumpi žili plaukai tarsi aliuminio šalmas gulėjo prigludę 
prie galvos. 

Ji įsisuko vėžlio kaulo monoklį į akį ir įsižiūrėjo į mane. 

— Taip? 

— Ponia Heirvud? 

— Ne, — tarė ji ir užtrenkė duris man prieš veidą. 

Na gerai tada! 

Atsiminiau, kaip Tėvas kartą sakė, kad jeigu šiurkštumo nega- 
lima paaiškinti nežinojimu, tai jį galima laikyti aiškiu ženklu, kad 
bendrauji su aristokratijos atstovu. Dar kartą paspaudžiau skambu- 
tį. Paklausiu kelio. 

Ber šį kartą durys liko uždarytos, o name už jų tvyrojo tyla. 

Ber palauk! Troba turėjo dvejas paradines duris. Paprasčiausiai 
pasirinkau ne tas. 

Krumpliais pabeldžiau sau į galvą ir nuėjau prie kitų durų. Pa- 
kėliau durų belstuką ir švelniai stuktelėjau. 

Durys iškart atsilapojo, o už jų pasirodė Jojiko Kelnės, įnirtin- 
gai spoksančios į mane, nors šį kartą ne pro monoklį. 

— Gal galėčiau pasikalbėti su ponia Heirvud? - surizikavau. — 
Tai dėl... 


— Ne! - garsiai tarė ji. - Dink iš čia! 

Bet jai nespėjus užtrenkti durų, kažkur iš namo vidaus pasigir- 
do balsas. 

— Kas ten, Ursula? 

— Mergaitė kažką pardavinėja, — šūktelėjo ji sau per petį, o 
man: — Dink. Mums nereikia sausainių. 

Pamačiau progą ir griebiausi jos. 

— Ponia Heirvud! — sušukau. — Tai dėl Brukio! 

Tarsi būčiau sukalbėjusi kerus ir užšaldžiusi laiką. Atrodė, visą 
amžinybę moteris prie durų stovėjo visiškai nejudėdama, žiopsoda- 
ma į mane, tarsi tebūtų piešta natūralaus dydžio iškarpa iš paveiks- 
lėlių knygos. Ji net nekvėpavo. 


— Ponia Heirvud — prašau! Čia Flavija de Liuka iš Bišop Lei- 


sio. 

— Atvesk ją, Ursula, — tarė balsas. 

Kai praėjau pro ją į siaurą koridorių, Ursula nė raumens nesu- 
judino. 


— Čionai, — vėl tarė balsas, ir aš pasukau link jo. 

Spėju, kad tikėjausi rasti sudūlėjusią panelę Hevišem, užuolai- 
domis aptrauktame svetainės urve apsikabinusią savo supelijusius 
lobius. Bet radau visai ką kita. 

Vaneta Heirvud stovėjo saulės spindulių pluošte prie erkerio ir 
atsisukusi ištiesė man rankas, kai užėjau. 

— Ačiū, kad atėjai, - padėkojo ji. 

Ji atrodė, pamaniau aš, kokių keturiasdešimt penkerių. Bet ti- 
krai turėtų būti kur kas vyresnė. Kaip, po galais, tokia graži būty- 
bė galėtų būti to vidutinio amžiaus dykaduonio Brukio Heirvudo 
motina? 

Ji dėvėjo dailų juodą kostiumą, rytietišku šilku buvo apsirišusi 


kaklą, o ant pirštų liepsnojo deimantai. 

— Turiu atsiprašyti dėl Ursulos, — tarė ji, imdama mano ranką 
savosiomis, — bet ji it pašėlusi mane gina. Gal pernelyg pašėlusi. 

Aš bukai linktelėjau. 

— Mano profesijoje, matai, privatumas yra svarbiausia, o dabar, 
kai visa tai... 

Ji plačiai pamojo rankomis, rodydama visą pasaulį. 

— Suprantu, - pritariau. - Man labai gaila dėl Brukio. 

Ji nusisuko, išsiėmė cigaretę iš sidabrinės dėžutės, uždegė ją si- 
dabriniu žiebtuvėliu, kuris atrodė kaip sumažinta Aladino lempos 
kopija, ir išpūtė ilgą dūmų srautą, kuris, kad ir kaip būtų keistas, 
saulės šviesoje irgi atrodė sidabrinis. 

— Brukis buvo geras berniukas, — tarė ji, - bet užaugo negeras vy- 
riškis. Jis turėjo lemtingą sugebėjimą priversti žmones juo patikėti. 

Nelabai žinojau, apie ką ji kalba, bet vis tiek linktelėjau. 

— Jo gyvenimas nebuvo lengvas, — susimąsčiusi atsiduso ji. - Ne 
toks lengvas, kaip galėtų atrodyti. 

O tada, ganėtinai staigiai: 

— Dabar pasakyk man, kodėl atėjai? 

Jos klausimas mane užklupo netikėtai. Kodėl aš atėjau? 

— Oi, nesigėdyk, vaike. Jeigu atėjai čia pareikšti užuojautos, tai 
jau pareiškei, ir už tai dėkoju. Gali išeiti, jeigu nori. 

— Brukis buvo Bukų giraitėje, - išpoškinau. — Radau jį svetai- 
nėje vidury nakties. 

Būčiau įmaniusi liežuvį nusipjauti! Nebuvo jokio reikalo šito 
žinoti jo motinai — visai jokio reikalo, o juolab man apie tai sakyti 
jai. 

Bet dalis manęs žinojo, kad tai pakankamai saugu. Vaneta 
Heirvud buvo moteris profesionalė. Jinai ne labiau norės, kad jos sū- 


naus vidurnakčio klajonės būtų paviešintos, nei... nei aš norėčiau. 

— Turiu tavęs paprašyti labai didelės paslaugos, Flavija. Pasakyk 

Ji nuėjo prie lango ir stovėjo ten, žvelgdama į praeitį. 

— Matai, Brukis turėjo savų... demonų, jei taip galima pavadin- 
ti. Jeigu nėra reikalo apie juos skelbti viešai, tai... 

— Aš niekam nesakysiu, ponia Heirvud, - tariau. — Pažadu. 

Ji atsisuko į mane ir lėtai atėjo per kambarį. 

— Tu nepaprastai protinga mergaitė, Flavija. — Ir, pagalvojusi 
porą sekundžių, pridūrė: - Einam su manim; noriu tau kai ką pa- 
rodyti. 

Nusileidome vieną laiptelį žemyn, tada kitą aukštyn, į tą namo 
dalį, į kurios duris aš pirmiausia pabeldžiau. Dėl žemų rąstinių lubų 
jai teko ne kartą pasilenkti, mums einant iš kambario į kambarį. 

— Ursulos studija, — tarė ji, modama ranka į kambarį, kuris 
atrodė pilnas vytelių ir šakų. 

— Krepšių pynimas, — paaiškino. — Ursula yra tradicinių amatų 
entuziastė. Jos gluosnių krepšiai yra laimėję apdovanojimų ir čia, ir 
žemyne. 

— Pasakysiu tau tiesą, — tęsė ji, prislopindama balsą iki konfi- 
dencialaus kuždesio. — Jos cheminių preparatų kvapas kartais mane 
išveja iš namų, bet juk ji nieko kito neturi, vargšelė. 

Cheminiai preparatai? Mano ausys pašoko tarsi seno karo žir- 
g0, išgirdusio trimitą. 

— Daugiausia siera, — tarė ji. — Ursula garais balina gluosnių 
vyteles. Jos pasidaro baltos kaip poliruoti kaulai, žinai, bet o varge 
— koks kvapas! 

Jau numačiau, kad teks nakčia ilgai gilintis į knygas dėdės Taro 
chemijos bibliotekoje. Mano mintys jau nuskriejo prie cheminių sa- 


licino (C,,H.$0,) - kurį gluosnių žievėje Leru atrado 1831-aisiais — ir 

senos geros sieros (S) galimybių. Jau žinojau iš asmeninės patirties, 
kad tam tikrų gluosnių kačiukai, kelias savaites palaikyti herme- 
tiškoje dėžėje, skleidžia kuo bjauriausią negyvos žuvies kvapą, ir šį 
faktą buvau įsidėmėjusi ateičiai. 

— Pro čia, — tarė ponia Heirvud, pasilenkdama, kad neatsitrenk- 
tų galva į itin žemą siją. - Saugok galvą ir žiūrėk, kur eini. 

Jos studija buvo nuostabi vieta. Ryški šiaurinė šviesa plūdo vi- 
dun pro kampuotus viršulangius lubose, ir atrodė, tarsi būtum į tą 
kambarį netikėtai aptikęs miško laukymėje. 

Šviesoje stovėjo didelis medinis molbertas, o ant jo buvo pusiau 
baigtas Flosės, Eilės draugės Šeilos Foster sesers, portretas. Flosė sė- 
dėjo ant didelės apmuštos kėdės, vieną koją parietusi po savimi ir 
glostė didžiulę baltą persišką katę, susisukusią jai ant kelių. Bent jau 
katė atrodė beveik panaši į žmogų. 

Tiesą sakant, Flosė irgi neatrodė taip blogai. Ji nebuvo mano 
mėgstamiausias žmogus, bet nelaikiau to prieš ją. Portrete buvo 
puikiai užfiksuota, taip, kaip net fotokamerai nepavyksta, jos gerai 
nušlifuota kvailoka veido išraiška. 

— Na, ką manai? 

Apsižvalgiau į dažų tūbeles, išterliotus skudurus ir gausybę kup- 
ranugario plaukų teptukų, visur aplink mane bekyšančių iš skardi- 
nių, stiklinių ir butelių tarsi nendrės pelkėje gruodį. 

— Labai gera studija, — tariau. — Ar šitą man norėjote parodyti? 

Parodžiau į Flosės portretą. 

— Dieve mano, ne! - sušuko ji. 

Prieš tai buvau nepastebėjusi, bet tolimajame studijos gale, to- 
liau nuo langų, buvo du šešėliuose skendintys kampai, kuriuose gal 
tuzinas neįrėmintų paveikslų buvo atremti veidais į sieną, popieriu- 


mi uždengtomis blogosiomis pusėmis į kambarį. 

Vaneta (dabar aš jau ją mintyse vadinau „Vaneta“, o ne „ponia 
Heirvud“) pasilenkė prie jų, pajudindama kiekvieną, tarsi verstų 
įrašų korteles didžiulėje rodyklės kartotekoje. 

— Ak! Štai kur jis, — galiausiai tarė ji, ištraukdama didelę drobę 
iš kitų. 

Nusukusi nuo manęs ji atnešė paveikslą prie molberto. Perkėlu- 
si Flosę ant medinės kėdės šalimais, ji apsuko jį ir užkėlė į vietą. 

Netarusi nė žodžio, ji žengė atbula, kad neužstotų man por- 
treto. 

Man sustojo širdis. 


Tai buvo Harieta. 


KETURIOLIKTAS 


- 


arieta. Mano motina. 

A Ji sėdi lango nišoje Bukų giraitės svetainėje. Jai iš dešinės 
mano sesuo Ofelija, maždaug septynerių metų amžiaus, žaidžia 
su raudonos vilnos raizginiu, o jo siūlai pinasi jai tarp pirštų kaip 
laibos raudonos gyvatės. Harietos kairėje mano kita sesuo, Dafnė, 
nors ji per maža skaityti, pirštu pasižymėjusi vietą didelėje knygoje: 
Grimų pasakos. 

Harieta švelniai žvelgia žemyn, lengvai šypsodamasi tarsi Ma- 
dona, į baltą ryšulį, kurį laiko sulenktoje kairėje rankoje: vaikas — 
kūdikis, aprengtas baltu, ilgu drabužiu iš įmantrių purių nėrinių — 
gal tai krikštynų suknelė? 

Noriu pažiūrėti į motiną, bet mano akys vis grįžta prie vaiko. 

Tai, žinoma, aš. 

— Prieš dešimt metų, - kalbėjo Vaneta, - nuėjau į Bukų giraitę 
vieną žiemos dieną. 

Dabar ji stovėjo už manęs. 

— Kaip gerai prisimenu. Tą naktį buvo mirtina šalna. Viskas 
padengta ledu. Paskambinau tavo motinai ir pasiūliau palikti iki 
kito karto, bet ji nenorėjo net girdėti. Ji ketino išvykti, kaip pasakė, 
ir norėjo portretą padovanoti tavo tėvui. Ji ketino įteikti jam kaip 


staigmeną, kai grįš. 

Man sukosi galva. 

— Aišku, ji niekada negrįžo, — tyliai pridūrė ji, — ir, atvirai kal- 
bant, nuo tada neišdrįsau jam perduoti, tam vargšeliui. Jis taip siel- 
vartauja. 

Sielvartauja? Nors niekad apie tai šitaip nemaniau, tai buvo cie- 
sa. Tėvas iš tikrųjų sielvartavo, bet tik slapčia ir daugiausia tylėda- 
mas. 

— Paveikslas, manau, priklauso jam, nes tavo motina man už jį 
sumokėjo iš anksto. Ji buvo labai pacikli. 

Ar tikrai? — norėjau ištarti. /š kur man žinoti? Nepažinojau jos 
taip gerai kaip jūs. 

Staiga užsinorėjau ištrūkti iš tos vietos — vėl atsidurti lauke, kur 
galėčiau įkvėpti savo jėgomis. 

— Manau, kad verčiau pasilaikykite jį, ponia Heirvud, - bent 
jau kol kas. Nenorėčiau liūdinti Tėvo. 

Palauk! - pagalvojau. Visą gyvenimą praleidau liūdindama 
Tėvą - ar bent jau elgdamasi prieš jo valią. Kodėl dabar mane staiga 
apėmė troškimas jį paguosti, kad jis mane apkabintų? 

Šito nedaryčiau, žinoma, nes tikrajame gyvenime mes, de Liu- 
kos, taip nesielgiame. a 

Bet vis dėlto kažkokia nepažini visatos dalis pasikeitė, tarsi vie- 
nas iš keturių didžiųjų vėžlių, kurie, kaip sakoma, laiko pasaulį ant 
nugaros, staiga perkėlė svorį nuo vienos kojos ant kitos. 

— Man jau reikia eiti, — tariau, kažkodėl traukdamasi atbula 
prie durų, — labai gaila girdėti apie Brukį. Žinau, kad Bišop Leisyje 
Jis turėjo daug draugų. 

Tiesą sakant, nieko panašaus aš nežinojau! Kodėl taip pasakiau? 
Tarsi mano burna būtų apsėsta ir niekaip negalėčiau sustabdyti žo- 


džių srauto. 

Viskas, ką iš tikrųjų žinojau apie Brukį Heirvudą, - tai, kad 
jis buvo brakonierius ir dykaduonis, ir kad užtikau jį netikėtai, kai 
jis klaidžiojo vidurnaktį. Ir dar faktą, kad jis tvirtino matęs Pilkąją 
damą iš Bukų giraitės. | 

— Tai viso gero, = tariau. Kai išėjau į koridorių, Ursula staiga 
nusisuko ir. nuskuodė už kampo, rankoje nešina pintu krepšiu. Bet 
ne taip greitai, kad nespėčiau pastebėti grynos neapykantos kupino 


žvilgsnio, kurį ji sviedė man. 


Kai yažiavau į vakarus link Bišop Leisio, galvojau apie tai, ką ma- 
čiau. Nuvažiavau į Malden Fenviką ieškodama, kaip paaiškinti 
Brukio Heirvudo elgesį, - juk tai tikrai jis užpuolė Fenelą Faa Sta- 
tiniuose, nes kas dar galėjo lankytis Bukų giraitėje tą naktį? Ber 
šito vietoje radau naują atvaizdą Harietos, savo motinos: atvaizdą, 
kuriame ji buvo ne tokia laiminga, kaip galėjo būti. 

Kodėl, pavyzdžiui, man taip graužė širdį, matant Filę ir Dafhi 
tarsi dvi patenkintas lervas, saugias ir besimėgaujančias jos spinde- 
siu, kol aš gulėjau bejėgė, suvyniota lyg maža mumija į baltą audek- 
lą; nė kiek ne įdomesnė už ryšulį iš mėsininko? 

Ar Harieta mane mylėjo? Mano seserys visada tvirtino, kad ne: 
kad, tiesą sakant, ji neapkentė manęs; kad ją apėmė depresija po 
mano gimimo - depresija, kuri galbūt sukėlė jos mirtį. 

Ir vis dėlto paveiksle, kuris tikriausiai buvo nutapytas prieš jai 
išvykstant į paskutiniąją kelionę, nebuvo nė ženklo liūdesio. Harie- 
tos akys buvo nukreiptos į 22ne, o veido išraiškoje mažų mažiausiai 
buvo matyti linksmumo pėdsakas. 

Kažkas tame portrete zyzė man mintyse: kažkoks pusiau pa- 
mirštas dalykas, kuris bandė iškilti į paviršių, kai stovėjau spokso- 


dama į molbertą Vanetos Heirvud studijoje. Ber kas tai? 

Atsipalaiduok, Flavija, pagalvojau. Nusiramink. Galvok apie ką 
nors kita. 

Seniai buvau atradusi, kad, kai koks nors žodis ar formulė at- 
sisakydavo ateiti galvon, geriausia galvoti apie ką nors kita: pavyz- 
džiui, apie tigrus ar apie avižų košę. 

Tada, kai pasprukęs žodis mažiausiai to tikėdavosi, aš staiga 
visu ryškumu nukreipdavau dėmesį į jį, pagaudama kaltininką 
savo proto prožektoriaus spindulyje, jam dar nespėjus nusėlinti į 
tamsą. 

Šią techniką vadinau „minčių persekiojimu“ ir didžiavausi sa- 
vimi, ją išradusi. 

Leidau savo mintims nukrypti į tigrus, ir pirmasis, kuris atėjo į 
galvą, buvo tigras iš Viljamo Bleiko eilėraščio: tas, kuris bauginamai 
simetriškai liepsnojo naktį miškuose. 

Kartą, kai buvau jaunesnė, Dafi sukėlė man isteriją, susivynio- 
jusi į tigro odos kilimą iš Bukų giraitės šaunamųjų ginklų muzie- 
jaus ir įsėlinusi į mano miegamąjį vidury nakties, deklamuodama 
tą eilėraštį stipriai ir bauginamai urgzdama: „Tigre, kurs liepsna 
ryškia...“ 

Ji man niekad neatleido, kad sviedžiaų savo žadintuvą. Ant jos 
smakro tebebuvo randas. 

O dabar ėmiau galvoti apie avižų košę: žiemą didžiuliai garuo- 
jantys jos samčiai, tarsi lava, pasemta iš vulkano mėnulyje. Ponia 
Malet, Tėvo nurodymu... 

Ponia Malet! Žinoma! 

Ji man kai ką sakė, kai paklausiau apie Brukį Heirvudą. „Jo 
motina — ta moteris, kur dažo Malden Fenvike.“ 

„Gal kada ateis tau eilė, ir tave nupaišys, — tada pridūrė ponia 


M. - Ateis tau eilė.“ 

O tai reiškė, kad ponia M. žinojo apie Harietos portretą! Tik- 
„riausiai žinojo apie slaptus pozavimo seansus. 

— Tigre! - sušukau. — Tig-re! 

Mano žodžiai nuaidėjo tarp gyvatvorių abiejose siauro kelio 
pusėse. Kažkas priešais mane nėrė slėptis. 

Galbūt žvėris? Elnias? Ne, ne žvėris - žmogus. 

Tai buvo Porceliana. Buvau tuo įsitikinusi. Tebevilkėjo Fenelos 
juodo krepo suknelę. 

Čiuoždama sustabdžiau Gledis. 

— Porceliana? — pašaukiau. — Ten tu? 

Niekas neatsakė. 

— Porceliana? Tai aš, Flavija. 

Kaip kvaila taip sakyti. Porceliana pasislėpė gyvatvorėje dė/ to, 
kad tai aš. Bet kodėl? 

Nors jos nemačiau, turbūt buvo taip arti, kad galėčiau paliesti. 
Jaučiau jos žvilgsnį į mane. 

— Porceliana? Kas yra? Kas atsitiko? 

Klaiki tyla užsitęsė. Tarsi vienas iš tų salonų seansų, kai lauki, 
kol pajudės diskas ant būrimo lentos. 

— Na gerai, — galiausiai tariau, — neskubėk. Atsisėdau ir nepa- 
judėsiu, kol tu išeisi. 

Vėl ilgai palaukiau ir tada krūmai prasiskyrė ir Porceliana išėjo 
į kelią. Jos veido išraiška buvo tokia, tarsi ji eitų į giljotiną. 

— Kas nutiko? — paklausiau. — Kas pasidarė? 

Kai žengiau link jos, ji atsitraukė, išlaikydama saugų atstumą 
tarp mūsų. 

— Policija nuvežė mane pasimatyti su Fenela, — netvirtai tarė 
ji, - į ligoninę. 


Oi, ne! - pagalvojau. Ji mirė nuo sužalojimų. Tikiuosi, kad ne. 

— Kaip gaila, — tariau, žengdama dar žingsnį. Porceliana atsi- 
traukė, pakeldama rankas, tarsi gintųsi nuo manęs. 

— Gaila? — prabilo keistu balsu. — Dėl ko? Ne!.. Būk, kur esi! 

— Gaila dėl to, kas nutiko Fenelai. Dariau viską, ką galėjau, kad 
jai padėčiau. 

— Dėl Dievo meilės, Flavija, - sukliko Porceliana, - liaukis! Tu juk 
bandei ją po galais nužudyti, ir pati žinai. O dabar nori nužudyti mane! 

Jos žodžiai man smogė tarsi į kūną, visiškai išmušdami orą iš 
manęs. Nebegalėjau kvėpuoti; man sukosi galva, sukosi mintys, o 
galvoje buvo garsas tarsi skėrių spiečius. 

— Aš... 

Bet nieko gero iš to - kalbėti negalėjau. 

— Fenela man viską papasakojo. Tu ir tavo šeima nekentėte 
mūsų metų metus. Tavo tėvas išvijo Fenelą ir Džonį Faa iš jūsų že- 
mių ir dėl to Džonis mirė. Nuvežei ją atgal į jų senąją stovyklą, kad 
galėtum pabaigti tą darbą, ir tau beveik pavyko, ar ne? 

— Tai beprotybė, — išspaudžiau, — kodėl aš norėčiau... 

— Tu vienintelė žinojau, kad ji ten stovyklauja. 

— Klausyk, Porceliana, žinau, kad tu prislėgta. Suprantu. Bet jei 
norėčiau nužudyti Fenelą, kam man vargintis kviesti daktarą Dar- 
bį? Kodėl tiesiog neleidau jai numirti? 

— Aš —aš nežinau. Tu mane painioji. Gal tu norėjai pasiteisini- 
mo — tam atvejui, jei būtų nepavykę jos užmušti. 

— Jei būčiau norėjusi ją užmušti, būčiau užmušusi, — tariau su- 
sierzinusi. — Būčiau tol trankiusi, kol ją pribaigčiau. Nebūčiau visko 
sugadinusi. Supranti? 

Jos akys išsiplėtė, bet mačiau, kad pavyko įtikinti. 

— O dėl to, kad ten vienintelė buvau tą naktį, - tai kaip Brukis 


Heirvudas? Jis bastėsi aplink Bukų giraitę — netgi pagavau jį mūsų 

svetainėje. Manai, aš ir jį nužudžiau? Manai, kažkas, kas sveria ma- 
žiau nei penkis stonus, nužudė Brukį — kuris turbūt sveria trylika — 
ir pakabino jį tarsi skalbinį ant Poseidono tridančio? 

— Na... " 

— Oi, tik nereikia, Porceliana! Nemanau, kad Fenela matė už- 
puoliką. Jei. būtų mačiusi, nekaltintų manęs. Ji smarkiai sužeista ir 
susipainiojusi. Ji leidžia savo protui užpildyti tuščias vietas. 

Ji stovėjo ant keliuko, spoksodama į mane, tarsi būčiau kobra 
gyvačių kerėtojo krepšyje, kuri staiga ėmė kalbėti. 

| — Nagi, — tariau, parengdama Gledis startui, — šok čia. Grįšim 
į Bukų giraitę ir susirasim valgio. 

— Ne, - paprieštaravo ji, —- einu atgal į vežimą. 

— Ten nesaugu, — tariau. Galbūt pavyks ją perkalbėti, jei pa- 
teiksiu bjaurius faktus be pagražinimų. — Tas, kas perskėlė Fenelai 
kaukolę ir įsmeigė omarų krapštiklį Brukiui į nosį, vis dar klaidžioja 
aplink. Eime. 

— Ne, sakiau tau, einu atgal į vežimą. 

— Kodėl? Mangs bijai? 

Man nepatiko, kad ji atsakė truputį per greitai. 

— Taip, bijau. 

— Na gerai tada, — tyliai tariau, — būk tokia kvailė. Kažin ar 
man rūpi. 

Padėjau koją ant pedalo ir pasiruošiau pajudėti. 

— Flavija... 

Atsisukau ir pažvelgiau į ją per petį. 

— Aš pasakiau inspektoriui Hjuitui, ką sakė Fenela. 


Nuostabu, pamaniau. Tiesiog sumautai nuostabu. 

Kažkas kažkada pasakė, kad muzika turi žavesio, kuris nuramina 
įniršusią širdį — ar „žvėrį ? Dafi tikrai žinotų, bet kadangi su ja ne- 
kalbėjau, kažin ar galėjau paklausti. 

Bet manęs muzika nė per pusę tiek neramino kiek kerštas. Kaip 
man atrodo, sąskaitų suvedimas taip ramina protą, kad muzika atsi- 
lieka per Velso mylią. Po susidūrimo su Porceliana ėmiau garsiai kvė- 
puoti pro nosį tarsi užspeistas šernas, ir man reikėjo laiko atvėsti. 

Įžengusi pro duris į savo laboratoriją pasijutau tarsi gavusi prie- 
globstį ramioje bažnyčioje: eilės chemikalų buteliukuose man buvo 
vitražiniai langai, o chemijos darbastalis - mano altorius. Chemi- 
joje buvo daugiau dievų nei Olimpo kalne, ir čia, vienumoje, ga- 
lėjau ramiai melstis didžiausiems iš jų: Džozefui Luji Gei-Lusakui 
(kuris, užklupęs jauną patarnautoją lininių audinių parduotuvėje, 
vogčiomis skaitančią chemijos tekstą, kurį jinai laikė paslėpusi po 
prekystaliu, nedelsdamas metė savo sužadėtinę ir vedė tą mergaitę); 
Viljamui Perkinui (kuris rado būdą, kaip gaminti purpurinius da- 
žus imperatorių mantijoms, nenaudojant moliuskų seilių); ir Karlui 
Vilhelmui Šelei, kuris tikriausiai atrado deguonį ir — o tai dar labiau 
jaudina — vandenilio cianidą, mano asmeninį favoritą nuodų pa- 
saulyje. " 

Pirmiausia nusiploviau rankas. Visada tai atlikdavau kaip ritu- 
alą, bet šiandien reikėjo, kad jos būtų sausos. 

Su savimi į laboratoriją atsinešiau objektą, kuris paprastai bū- 
davo pririštas prie Gledis sėdynės. Gledis iš fabriko išleido aprūpin- 
tą padangų taisymo komplektu, ir tą skardinę dėželę, ant kurios 
dangčio buvo parašytas ponų Dunlopų vardas, dabar pasidėjau ant 
darbastalio. 

Bet pirmiausia užsimerkiau ir susikaupiau prie savo dėmesio 


Objekto: mano mylimos sesers Ofelijos Gertrūdos de Liukos, kurios 

gyvenimo tikslas buvo atgaivinti ispaniškąją Inkviziciją, kurios vie- 
nintelė auka būčiau aš. Kai ji, susimokiusi su Dafi, paskutinį kartą 
kankino mane rūsiuose, tai buvo paskutinis lašas. O dabar tuoj iš- 
muš baisingoji keršto valanda! 

Didžioji Filės silpnybė buvo veidrodis: kalbant apie tuštybę, 
palyginti su.mano seserimi, Bekė Šarp atrodė tarsi viena iš Marijos 
Šventojo Kuklumo seserų — ordino, su kuriuo ji amžinai lygindavo 
mane (galėčiau pridurti, kad nepalankiai). 

Ji sugebėdavo apžiūrinėti save veidrodyje valandų valandas, 
kresčiodama plaukus, rodydama dantis, žaisdama su spuogais ir 
tempdama akių išorinius viršutinių vokų kampučius žemyn, kad tie 
aristokratiškai nusvirtų kaip Tėvo. 

Netgi bažnyčioje, jau išsidabinusi iki ausų, Filė žiūrėdavo į veid- 
rodėlį, kurį laikė paslėpusi Senovinėse ir moderniose giesmėse, kad 
galėtų pasitikrinti savo veido spalvą, apsimesdama, kad bando prisi- 
minti žodžius giesmės 573: „Visi šviesūs ir gražūs dalykai 

Ji buvo ir religinė snobė. Filei rytinės pamaldos bažnyčioje 
buvo drama, o ji - jos pamaldžioji žvaigždė. Visada pirmoji šaudavo 
prie komunijos turėklo, kad grįždama į mūsų klauptą pasirodytų 
didžiausiam skaičiui tikinčiųjų kukliai nuleidusi akis, ilgus baltus 
pirštus suėmusi prie juosmens. | 

Šiuos faktus anksčiau peržiūrinėjau mintyse, planuodama kirą 
savo ėjimą, o dabar atėjo laikas. 

Vienoje rankoje laikydama mažąją baltąją Bibliją, kurią ponia 
Malet man padovanojo mano konfirmacijos dieną, o kitoje — pa- 
dangų taisymo rinkinį, nuėjau link Filės miegamojo. 

Tai buvo ne taip sunku, kaip atrodytų. Eidama dulkėtų, tam- 
sių koridorių raizginiu ir laikydamasi antrojo aukšto, sugebėjau nu- 


sigauti iš rytinio Bukų giraitės priestato į vakarinį, pakeliui pereida- 

ma daug apleistų miegamųjų, kurių niekas nenaudojo nuo tada, kai 
karalienė Viktorija atsisakė apsilankyti vėlesniais savo viešpatavimo 
laikais. Ji pasakė savo asmeniniam sekretoriui, Serui Henriui Pon- 
sonbiui, kad jai „tokioje mažutėje buveinėje būtų tiesiog neįmano- 
ma kvėpuoti. 

Dabar tie kambariai už įsprūdinių durų buvo tarsi baldų mor- 
gai, kuriuose gyveno tik marškomis apdengti lovų rėmai, tualetiniai 
staliukai ir kėdės, kurios dėl savo išdžiūvusių kaulų kartais. baugiai 
sutraškėdavo naktimis. 

Tačiau dabar visur buvo ramu, kai praėjau pro paskutinįjį iš šių 
apleistų kambarių ir atsidūriau prie durų, vedančių į vakarinį pries- 
tatą. Pridėjau ausį prie žalios gelumbės, bet kitoje pusėje buvo tylu. 
Per plauką pravėriau duris ir pasižiūrėjau pro jas į koridorių. 

Vėl nieko. Tarytum kapas. 

Nusišypsojau, kai vakariniais laiptais atsklido Bacho „Jėzus lie- 
ka mano džiaugsmas“: Filė užsiėmusi repetavo svetainėje, ir aš žino- 
jau, kad man niekas nesutrukdys dirbti. 

Įėjau į miegamąjį ir uždariau duris. 

Kambarys nebuvo man visiškai nežinomas, nes dažnai čia 
užeidavau vagiliauti šokoladukų ir gerai pasikuisti jos stalčiuose. 
Jo modelis buvo visai kaip mano: didžiulis tarsi daržinė kamba- 
trys aukštomis lubomis ir aukštais langais; kambarys, kuris atrodo 
labiau tinkamas palikti lėktuvą, o ne palikti kūną gerai išsimie- 
goti. 

Didžiausias skirtumas tarp šio kambario ir manojo buvo tas, 
kad pas Filę nebuvo drėgno popieriaus, kabančio maišais nuo sienų 
ir lubų: maišais, kurie stiprių liūčių metu prisipildydavo šalto, la- 
šančio vandens, nuo kurio mano čiužinys pavirsdavo tižia klampy- 


ne. Tokiais atvejais aš būdavau priversta mesti savo lovą ir praleisti 

naktį, susivyniojusi į chalatą, ant pelėmis dvelkiančio aukšto krėslo, 
stovinčio vieninteliame sausame kambario kampe. 

Filės miegamasis palyginus atrodė tarsi iš kino. Sienos buvo pa- 
dengtos subtiliais gėlių raštais (atrodo, šimtalapių erškėčių), o aukš- 
tieji langai buvo įrėminti ištisais jardais nėrinių. 

Lova su baldakimu ir siuvinėtomis užuolaidomis atrodė mažy- 
tė, palyginti su kambariu, ir beveik nepastebima stovėjo kampe. 

Į kairę nuo langų garbingoje vietoje stovėjo itin dailus karalie- 
nės Anos laikų tualetinis stalelis, kurio lenktos kojos buvo liaunos 
ir dailios tarsi baleto šokėjų Dega paveiksluose. Virš jo ant sienos 
buvo pritvirtintas milžiniškas veidrodis tamsiais rėmais, kur kas per 
didelis elegantiškoms kojelėms, stovinčioms po juo. Rezultatas pri- 
minė Kliunkį Pliumpį: tarsi nepadoriai per didelė galva ant kūno 
gnomo kojelėmis. 

Kad neužsiverstų, prispaudžiau Bibliją Filės plaukų šepečiu ant 
tualetinio stalelio viršaus. Iš padangų remonto komplekto išėmiau 
skardinę magnio silikato hidroksido, geriau žinomo kaip prancūziš- 
koji kreida. Ji buvo skirta naudoti, ką tik užklijavus vidinę kamerą, 
kad nepriliptų prie guminės padangos vidaus, bet aš ketinau ją nau- 
doti ne tam. 

Bakstelėjau vieną Filės kupranugario vilnos teptuką, skirtą 
makiažui, į prancūziškąją kreidą ir, paskutinį kartą žvilgtelėjusi į 
Bibliją pasitikslinti, ryškiomis raidėmis parašiau ant veidrodžio pa- 
viršiaus trumpą pranešimą: Pakartoto įstatymo knyga 28:27. 

Tai padariusi, išsitraukiau iš kišenės nosinaitę ir švelniai nu- 
valiau savo parašytus žodžius. Nupūčiau nereikalingą kreidą, nu- 
byrėjusią ant tualetinio stalelio viršaus ir nuvaliau kelis pėdsakus, 
likusius ant grindų. 


Baigta! Likusi mano plano dalis buvo užtikrinta. 

Viskas plėtosis savaime dėl nepermaldaujamų chemijos dėsnių, 
man nereikės nė piršto pajudinti. 

Kai Filė kitą kartą įsitaisys priešais veidrodį ir pasilenks iš ar- 
čiau pasižiūrėti į savo bjaurią odą, drėgmė nuo jos šilto kvėpavimo 
išryškins žodžius, kuriuos aš parašiau ant stiklo. Jų pranešimas aki- 
plėšiškai šoks į akis: 

Pakartoto įstatymo knyga 28:27. 

Filę pagaus siaubas. Ji nubėgs pasižiūrėti to Biblijos skyrelio. 
Tiesą sakant, gal ir ne: kadangi tai susiję su gražinimusi, gal ji tą 
posmelį jau moka atmintinai. Bet jeigu jai teks jį susirasti, štai ką 


jinai ras: 


VIEŠPATS ištiks tave Egipto šunvotėmis ir emerodais, ir skorbutu, 


ir niežais, nuo kurių neišsigydysi. 


Tarsi šunvotės būtų dar nepakankamai blogai, „emerodai“ yra he- 
morojus, mano manymu, tobulas akcentas. 
O jei gerai pažįstu savo seserį, ji nesugebės susilaikyti neper- 


skaičiusi likusios posmo dalies: 


VIEŠPATS ištiks tave beprotybė, aklumu ir išgąsčiu. Net vidudienį 
eisi apgraibomis kaip aklas tamsoje, bet kelio nerasi. Nuolat būsi 


engiamas ir plėšiamas, nebus kam tau pagelbėti. 


Filė atpils savo marmeladą! 

Kai pamatys, kaip žinia materializuojasi tiesiai prieš akis, ji pa- 
tikės, kad tai telegrama nuo Dievo, ir — vardan šėtono! — jinai tai 
Pasigailės! 

Jau įsivaizdavau: ji nugrius ir gulės kniūbsčia ant kilimo, mal- 
daudama atleidimo už tai, kaip niekingai elgėsi su savo mažąja se- 
sute. 

Vėliau pasirodys prie vakarienės stalo susirūpinusi, nusikama- 
vusi ir nuo šoko netekusi žado. 
Sukikenau straksėdama laiptais žemyn. Laukiu nesulaukiu.. 


Apačioje, fojė, stovėjo inspektorius Hjuitas. 


PENKIOLIKTAS 


nspektorius neatrodė patenkintas. 

Dogeris, kuris ką tik jį įleido, tyliai uždarė duris ir išnyko, kaip 
moka tik jis. 

— Jums vertėtų pagalvoti, ar neatidarius čia, Bukų giraitėje, 
pagalbinės policijos nuovados, — draugiškai tariau, mėgindama jį 
pralinksminti, — tikrai sutaupytumėte degalų. 

Inspektoriaus tai nepaguodė. 

— Paplepėkime, - tarė jis, ir man pasirodė, kad kažin ar mėgina 
mane ramiai nuteikti. 

— Žinoma. Aš - jūsų paslaugoms. 

Gebėjau būti maloni, kai pati norėjau. 

— Dėl tavo atradimo prie fontano... — pradėjo jis. 

— Jūs apie Brukį Heirvudą? Taip, buvo klaiku, ar ne? 

Inspektorius atrodė nustebintas. Velnias! Žaidžiame tik dešimt 
sekundžių, ir aš jau padariau rimtą klaidą. 

— Tai tu jį pažįsti? 

— Oi, Brukį visi pažįsta, - tariau, skubėdama pasitaisyti, — jis — 
vienas iš kaimo veikėjų. Bent jau buvo. 

— O twjį pažinojai? 

— Esu jį mačiusi aplink. "Tai šen, tai ten, žinote. Kaime. Maž- 


daug taip. 

Siuvau nematomą siūlę tarp tiesos ir netiesos, šiuo savo suge- 
bėjimu itin didžiavausi. Viena iš profesinių gudrybių — taip darant, 
pačiam pasakyti naujos informacijos, kol klausiantysis dar nespėjo 
užduoti kitą klausimą. "Fad tęsiau: 

— Grįžau į Statinius, matote, nes buvo neramu dėl Grajaus. 
Grajus — tai čigonės arklio vardas. Norėjau patikrinti, ar jis turi 
maisto. 

Tai buvo ne visai tiesa: Grajus galėjo ištisas savaites išgyven- 
ti, kramsnodamas žolę laukymėje, bet kilniais motyvais neabejo- 
jama. 

— Labai pagirtina, — tarė inspektorius Hjuitas, — aš buvau prašęs 
konsteblio Lineto, kad padėtų šieno. 

Staiga įsivaizdavau, kaip policijos konsteblis Linetas padeda 
kiaušinį šiauduose, bet išgrūdau tą mintį iš galvos, kad nepradėčiau 
šypsotis. 

— Taip, pastebėjau, kai ten atsiradau, ir, žinoma, sutikau Porce- 
lianą. Ji man pasakė, kad susekėte ją Londone. 

Man kalbant, inspektorius išsitraukė užrašų knygelę, atvertė ją 
ir ėmė rašyti. Verčiau žiūrėti, ką kalbu. 

— Nemaniau, kad jai būtų saugu vežime. Tik ne dabar, kai tas, 
kas užpuolė jos senelę, vis dar valkiojasi aplink. Primygtinai pasiū- 
liau jai eiti su manimi į Bukų giraitę, ir pakeliui į čia mes aptikome 
kūną. 

Nesakiau „Brukio kūną“, nenorėjau pasirodyti pernelyg drau- 
giška su juo, nes nuo to tik kiltų daugiau klausimų dėl mūsų anks- 
tesnės pažinties. 

— Kelintą valandą tai įvyko? 

— Oi, tuoj pagalvosiu — jūs buvote čia, kai atsikėliau, kaip tik 


per pusryčius — tai buvo apie devynias trisdešimt, sakyčiau. 

Inspektorius atvertė kelis lapus savo užrašų knygelėje ir linkte- 
lėjo. Einu teisinga linkme. 

— Po to seržantas Greivsas iškart atėjo paimti mano pirštų at- 
spaudų - dešimt trisdešimt, gal vienuoliktą? 

— Bet kuriuo atveju, — tęsiau, — konsteblis Linetas turbūt galės 
jums pasakyti, kelintą valandą aš paskambinau ir pranešiau, o tai 
galėjo būti ne daugiau kaip dešimt ar penkiolika minučių po to, kai 
mes radome kūną fontane. 

Delsiau — tempiau gumą, atidėliodama laiką, kada jis neišven- 
giamai paklaus apie tai, kaip aš atseit užpuoliau Fenelą. Nuspren- 
džiau šokti tiesiai į tą griovį. 

— Porceliana mano, kad aš užpuoliau jos senelę, — tiesiai ta- 
riau. 

Inspektorius Hjuitas linktelėjo. 

— Ponia Faa labai sutrikusi. Taip dažnai būna po galvos sužeidi- 
mų. Maniau, kad pakankamai išaiškinau jos anūkei, bet gal geriau 
būtų dar kartą pasikalbėti... 

— Ne! - sušukau, - nereikia. Tai nesvarbu. 

Inspektorius griežtai pažvelgė į mane, tada vėl pakeverzojo savo 
užrašų knygelėje. J 

— Ar rašote dar vieną „P“ prie mano vardo? 

Tai buvo įžūlus klausimas, ir pasigailėjau, vos tik paklaususi. 
Kartą ankstesnio tyrimo metu mačiau, kaip jis savo užrašų knyge- 
lėje šalia mano vardo parašė didžiąją „P“. Iš proto varė tai, kad jis 
atsisakė man pasakyti, ką tai reiškia. 

— Nemandagu klausti, — tarė jis, nežymiai šypsodamasis, — nie- 
kadą negalima klausti policininko paslapčių. 


— Kodėl ne? 


— Dėl tos pačios priežasties, kodėl aš neklausiu tavųjų. 

Kaip aš dievinau šį žmogų! Štai kaip mes dviese įsitraukėme 
į protinį šachmatų žaidimą, kuriame abu žinojome, kad vienas iš 
mūsų sukčiauja. 


Rizikuoju pasikartoti, bet kaip aš dievinau šį žmogų! 


Ir tuo viskas baigėsi. Jis uždavė man dar kelis klausimus: ar aš ma- 
čiau aplinkui dar ką nors, ar girdėjau motorinės transporto priemo- 
nės garsų ir taip toliau. O tada dingo. 

Vienu metu jau norėjau pasakyti jam daugiau, vien kad pra- 
tęsčiau bendravimo su juo malonumą. Pavyzdžiui, jis būtų susijau- 
dinęs, jei būtų išgirdęs, kaip pagavau Brukį šmižinėjant po mūsų 
svetainę, jau nekalbant apie mano vizitus pas panelę Mauntdžoi ir į 
Brukio irštvą. Būčiau galėjusi netgi išpasakoti jam, ką radau Vane- 
tos Heirvud name Malden Fenvike. 

Bet nepapasakojau. 

Kol stovėjau mąstydama fojė, mano dėmesį patraukė lengvas 
bato cyptelėjimas ant plytelės, ir pakėlusi akis pamačiau, kad Filė 
spokso žemyn į mane iš antrojo aukšto laiptų aikštelės. Ji ten buvo 
visą tą laiką! 

— Panelė Paslauguolė, - nusišaipė ji, - manai, kad tu tokia pro- 
tinga. 

Iš jos nusiteikimo buvo matyti, kad dar nepasižiūrėjo į savo 
miegamojo veidrodį. 

— Stengiuosi būti naudinga, — tariau, nerūpestingai nusibrauk- 
dama kelias atsitiktines prancūziškos kreidos dėmeles nuo sukne- 
lės. 

— Manai, kad jam patinki, ar ne? Manai, kad daug kam patin- 
ki — bet taip nėra. Niekam tu nepatinki. Gal yra keletas, kurie apsi- 


meta, bet ne — iš tikrųjų nepatinki. Kaip gaila, kad tu to nesupranti. 

Sustiprintas fojė apmušalų, jos balsas ataidėjo į apačią nuo pat 
angeliukais išpaišytų lubų plokščių. Pasijutau, tarsi būčiau teisiamo- 
ji kalinė, o ji - mano kaltintoja. 

Kaip visada, kai kuri nors mano sesuo užsipuldavo mane, pajutau 
krūtinėje keistą antplūdį, tarsi iš mano vidaus mėgintų išsiropšti koks 
pirmykštis pelkių padaras. Šio jausmo niekad negalėjau suprasti, jis buvo 
už proto ribų. Ką aš tokio padariau, kad jos manęs taip neapkenčia? 

— Gal tu eik, Bachą pakankink? — pašaipiai atšoviau, bet be 


entuziazmo. 


Po šeimos rietenų man visad pasirodo netikėta, kad lauke pasaulis 
nepasikeitė. Nors aistros ir jausmai, kurie kaupiasi name kaip nuo- 
dingos dujos, regis, kondensuojasi ir limpa prie sienų ir lubų tarsi 
seni dūmai, lauke viskas kitaip. Kraštovaizdyje žmonių radiacija ne- 
sikaupia. Galbūt pyktį nupučia vėjas. 

Galvojau apie tai, vilkdamasi link Trafalgaro pievos. Jei Porce- 
liana nusprendė toliau tikėti, kad aš — ta pabaisa, kuri sumušė jos 
senelei kaukolę kažkuo... kuo? 

Kai radau Fenelą, gulinčią vežime ant grindų, vežimo vidus, 
išskyrus kraują, buvo švarutėlis: jokių užpuoliko nusviestų kruvinų 
ginklų — nei lazdos, nei akmens, nei žarsteklio. Tai atrodė keista. 

Nebent tas ginklas būtų vertingas, kam dar kaltininkas nu- 
spręstų jį pasiimti? 

O gal jisai jo atsikratė? Nemačiau nieko, iš ko būtų galima taip 
Spręsti. , 

Be abejo, policija iššukavo Statinius mikroskopu, ieškodama 
ginklo. Bet ar jį rado? 

Akimirką stabrtelėjusi pažvelgiau aukštyn į Poseidono fonta- 


ną. Senasis Neptūnas, kaip jį vadino romėnai, visas raumeningas ir 

pliku pilvu, abejingai žvelgė į tolį, tarsi būtų pagadinęs orą bankete 
ir bandytų apsimesti, kad tai ne jis. 

Tridantį tebelaikė kaip skeptrą (juk vis dėlto jis buvo Jūrų kara- 
lius), o jo žuvų tinklai gulėjo susiraizgę jam prie kojų. Brukio Heirvudo 
nebuvo nė pėdsako. Sunku patikėti, kad prieš-kažkiek valandų Brukis 
čia kabėjo negyvas - jo kūnas buvo siaubingas skulptūros priedas. 

Bet kodėl? Kam jo žudikui prireikė vargintis užkelti lavoną į to- 
kią sudėtingą padėtį? Gal tai buvo pranešimas — kokia nors įmantri 
signalinės jūrų vėliavėlės forma, pavyzdžiui? 

Mano menkos žinios apie Poseidoną buvo iš Bulfinčo mitolo- 
gijos, knygos iš Bukų giraitės bibliotekos. Tai buvo viena iš Dafi 
mėgstamiausių knygų, bet kadangi joje nebuvo nieko apie chemiją 
ar nuodus, manęs ji visai nedomino. 

Poseidonas, sako, valdė vandenis, tad buvo nesunku suprasti, 
kodėl pasirinkta juo papuošti fontaną. Visi kiti vandenys, pasiekia- 
mi šiam konkrečiam Poseidonui, tebuvo tik Efono upė Statiniuose 
ir Bukų giraitės dekoratyvinis ežeras. 

Brukis buvo pakabintas ant tridančio labai panašiai, kaip plėš- 
rioji medšarkė, dar vadinama paukščiu sandėlininku, ateičiai pa- 
mautų ant dyglio kokį giesmininką, nors pamaniau, kad mažai ti- 
kėtina, kad Brukio žudikas būtų ketinęs vėliau jį suėsti. 

Tada galbūt tai perspėjimas? O jei taip, tai kam? 

Man reikėjo kelias valandas pasėdėti vienai prie savo užrašų 
knygelės, bet ne dabar. Dar reikėjo užsiimti Porceliana. 

Mano bendravimas su Porceliana dar nebaigtas. Kad parody- 
čiau geros valios ženklą, nepyksiu dėl jos vaikiško elgesio — ir neįsi- 
žeisiu. Atleisiu jai, nori ji to ar ne. 

Negalėčiau pasakyti, kad Grajus apsidžiaugė, pamatęs mane 


Statiniuose, nors besiganydamas akimirką pakėlė akis. Iš šalia iš- 

sklaidyto šviežio šieno gniužulo supratau, kad konsteblis Linetas 
tebesidarbuoja, bet Grajui, atrodė, labiau patiko žalios salotos iš 
piktžolių, augusių prie upės kranto. 

— Alio! - sušukau link vežimo, bet niekas neatsakė. Jautriuoju 
instrumentu, kuris yra mano sprandas, nustačiau, kad laukymė ne- 
gyvenama. 

Neatsiminiau, ar Porceliana užrakino vežimą, kai iš jo išėjome 
kartu, bet dabar jis buvo užrakintas. Arba ji grįžo ir rado raktą, arba 
tai padarė kas nors kitas. 

Ber čia kažkas lankėsi ir — jei galiu tikėti savo nosimi — visai 
neseniai. 

Saulės sušildytos medinės durys skleidė kvapą, kuriam čia buvo 
ne vieta. Kaip elgčiausi su chemikalu laboratorijoje, suglaudžiau 
pirštus ir mostelėjau jais oro link savo šnervių. 

Jokių abejonių: prie vežimo durų buvo likę aiškaus kvapo — 
kvapo, kurio anksčiau lauke šalia vežimo tikrų tikriausiai nebuvo: 
žuvies kvapo. 


Jūros kvapo. 


ŠEŠIOLIKTAS 


- 


Žstoji man šviesą, - tarė Dafi. 
= U Aš tyčia buvau atsistojusi tarp jos knygos ir lango. 

Nebus lengva paprašyti savo sesers pagalbos. Giliai įkvėpiau. 

— Man reikia pagalbos. 

— Vargšė Flavija! 

— Prašau, Daf, — tariau, nekęsdama savęs už tai, kad maldau- 
ju. — Tai dėl to vyriškio, kurio kūną radau prie fontano. 

Daf susierzinusi numetė knygą. 

— Kam trauki mane į savo niekšiškus žaidimėlius? Kuo pui- 
kiausiai žinai, kaip jie mane kankina. 

Kankina ją? Dafi? Žaidimėliai? 

— Maniau, tau patinka nusikaltimai! — tariau, rodydama į jos 
knygą. Tai buvo G. K. Čestertono Tėvo Brauno detektyvų rinki- 
nys. 

— Patinka, — tarė ji, — bet ne tikram gyvenime. Nuo tavo dar- 
kymųsi man suka pilvą. 

Tai man buvo naujiena. Įsidėmėsiu ateičiai. 

— O Tėvas — ne ką geresnis, — pridūrė ji. - Žinai, ką jis vakar 
pasakė per pusryčius, prieš tau nusileidžiant? „Flavija rado dar vieną 
kūną.“ Beveik taip, tarsi didžiuotųsi tavimi. 


Tėvas taip pasakė? Sunku tuo patikėti. 

Apreiškimai pilte pasipylė! Reikėjo anksčiau sugalvoti pasikal- 
bėti su Daf. 

— Tai tiesa, radau. Bet pasaugosiu tave nuo smulkmenų. 

— Ačiū, - tyliai pasakė Dafi, ir man pasirodė, kad galbūt iš tiesų 
tai pasakė nuoširdžiai. 

— Poseidonas, — tariau, pasinaudodama šiuo daliniu atšilimu. — 
Ką žinai apie Poseidoną? 

Taip mečiau pirštinę. Dafi žinojo viską apie viską, o aš žinojau, 
kad ji negalės susilaikyti nepademonstravusi savo nepaprasto suge- 
bėjimo viską atsiminti. 

— Poseidonas? Jis buvo niekšas, — išrėžė ji. — Skriaudikas ir niek- 
šas. Be to, mergišius. 

— Kaip gali Dievas būti niekšas? 

Dafi nekreipė dėmesio į mano klausimą. 

— Jis buvo tas, kurį šiais laikais pavadintume jūreivių šventuoju 
globėju, ir dėl ypač teisingos priežasties. 

— Kaip suprasti? 

— Kad jis buvo pasileidėlis. Dabar bėk sau. 

Paprastai gal būčiau užsigavusi, kad mane taip valdingai pa- 
siuntė (man patinka tas žodis „užsigauti“ — jis iš Deivido Koperfildo, 
kuriame Deivido teta Betsi Trorvud užsigauna dėl to, kad jis gimė), 
bet aš, užuot užsigavusi, pajutau keistoką dėkingumą savo seseriai. 

— Ačiū, Daf. Žinojau, kad galiu tavim pasikliauti. 

Čia jau persūdžiau, bet buvau nuoširdžiai patenkinta. Kaip ir, 
manau, Dafi. Kai ji pasiėmė knygą, pamačiau, kad jos lūpų kampu- 
čiai pakilę per maždaug vieno knygos lapo storį. 

Pusiau tikėjausi savo kambaryje rasti Porcelianą, bet ji, žinoma, 
buvo dingusi. Buvau beveik pamiršusi, kad ji mane apkaltino pasi- 


kėsinimu nužudyti. 

Pradėsiu nuo jos. 


PORCELIANA (parašiau užrašų knygutėje) — niekaip negali būti 
savo senelės užpuolikė, nes tuo metu buvo Londone. Bet ar tikrai? 
Tą žinau tik iš jos pačios. Bet kodėl jai būtinai prireikė išsiskalbti 
drabužius? 

BRUKIS HEIRVUDAS - tikėtina, kad jį nužudė tas pats asmuo, 
kuris užpuolė Fenelą. Ber ar tikrai? Gal Brukis užpuolė Fenelą? Jis 
buvo netoliese tuo metu. 

VANETA HEIRVUD - kam jai žudyti savo pačios sūnų? Jinai jam 
mokėjo, kad jis laikytųsi kuo toliau. 

URSULA ? - nežinau jos pavardės. Ji terliojasi su balikliais ir gluos- 
nių šakomis, o Vaneta Heirvud sakė, kad ji yra pašėlusi gynėja. Mo- 
tyvas? 

KOLINAS PRAUTAS - Brukis jį skriaudė, bet ką galėtų Kolinas 
turėti prieš Fenelą? 

PONIA BUL - grasino Fenelai kirviu — teigė, kad matė ją netoliese, 
kai prieš daug metų dingo Bulių kūdikis. 

HILDA MUIR - kad ir kas ji tokia. Fenela dukart minėjo jos vardą: 
kartą, kai pamatė Bulių vaiką, tupintį medyje Dauboje, ir dar kartą, 
kai nupjoviau šeivamedžio šakų Statiniuose. „Dabar mums visiems 


«“ 
! 


galas!“ — tuomet šaukė Fenela. Ar ją užpuolė Hilda Muir? 


PANELĖ MAUNTDŽOI - buvo Brukio šeimininkė. Bet kodėl ji 
galėtų norėti jį nužudyti? Antikvarinės lėkštės vagystė kažin ar atro- 


dytų pakankama priežastis. 

Nubrėžiau liniją, o po ja parašiau: 


ŠEIMA 

TĖVAS - labai mažai tikėtina (nors jis kartą išvarė Fenelą ir Džonį 
Faa iš Bukų giraitės žemių). 

FILĖ, DAFI, DOGERIS ir PONIA MALET - jokių motyvų nė 


vienam iš nusikaltimų. 


Bet palauk! O kaip ta paslaptinga būtybė, kurios ateitį Fenela spėjo 
per bažnyčios iškylą? Ką ten jinai pasakė apie ją? 

„Ji buvo kaip tikras audros debesis. — Beveik išgirdau jos balsą. — 
Pasakiau, kad jos praeityje yra kažkas palaidota... pasakiau, kad jis 
nori, kad jį iškastų... kad būtų kaip priklauso“ 

Gal Fenela kažką pamatė krištolo rutulyje, ir tai nulėmė jos 
likimą? Nors atsimenu, kaip Dafi šaipėsi iš ateities spėjikų („šarla- 
tanų , kaip ji juos pavadino), su jos nuomone sutinka ne visi. Argi, 
pavyzdžiui, Porceliana, netvirtino, kad jos pačios motina Lunita 
turėjo tokį didžiulį įžvalgos talentą, kad Karo Tarnyba nusamdė ją 
žiūrėti į krištolą? 

Jeigu Lunita iš tiesų turėjo tokių didžių galių, nereikia nė labai 
įtempti vaizduotės, kad atspėtum, jog jinai jas paveldėjo iš Fenelos, 
savo motinos. 

Ber palauk! 

Jeigu Fenela ir Lunita abidvi turėjo įžvalgos galių, argi būtų 
labai neracionalu manyti, kad Porceliana irgi galbūt mato už da- 
barties ribų? 

Galbūt tai tikroji priežastis, dėl ko ji manęs bijo? Ji prisipažino, 
kad bijo. 

Gal galėtų būti, kad Porceliana mano praeityje pamatė dalykų, 


kurių aš pati nematau? 

O gal ji gali matyti mano ateitį? 
Per daug klausimų ir per mažai faktų. 
Mano pečius apėmė drebulys, bet aš jį nusipurčiau ir tęsiau 


savo užrašus. 


STATINIAI 

Ši vieta kelia jausmą, kurį nėra lengva paaiškinti. Mano protėviui 
Liucijui de Liukai tai tikriausiai pasirodė kaip Didysis Tvanas, kai 
upė buvo nukreipta, kad suformuotų dekoratyvinį ežerą. Iki to laiko 
jie buvo ne daugiau nei tylus atkampus miškelis, į kurį Nikodemas 
Eličas ir Šlubiai eidavo krikštytis ir švęsti. Vėliau keliaujantys čigonai 
pavertė juos savo sustojimo vieta. Harieta tai skatino, bet po jos mir- 


ties Tėvas uždraudė. Kodėl? 
Dar viena stora linija, po kuria aš parašiau: 


ŽUVYS 

(1) Kai užklupau Brukį Bukų giraitės svetainėje, be alkoholio, jis (ar 
jo bučius) dvokė žuvimi. 

(2) Taip pat žuvimi dvelkė vežime, kai radau ant grindų sumuštą 
Fenelą. Iki tada, kai kitą rytą radau ten miegančią Porcelianą, šis 
kvapas buvo dingęs — bet jis vėl ten buvo šiandien, šį kartą vežimo 
išorėje. (K:) Ar gali kvapai patys atsirasti ir išnykti? Kaip aktoriai 
pjesėje? 

(3) Panelė Mauntdžoi irgi kvepėjo žuvimi — žuvų taukais, spren- 
džiant iš didžiulio jų kiekio, kurį ji laiko Gluosnių viloje. 

(4) Brukis buvo nužudytas (mano manymu) omarų krapštikliu, 
įsmeigtu jam į smegenis pro nosies šnervę. Omarų krapštikliu iš Bukų 
giraitės. (Pastaba: omaras — ne žuvis, o vėžiagyvis, bet vis tiek...) Jo 


kūnas buvo paliktas kaboti ant Poseidono, jūros dievo, statulos. 

(5) Kai radome jį kabantį, Brukio veidas buvo baltas kaip žuvies pil- 
vas — nors tai nereiškia nieko kito, tik tai, kad jis ant fontano kabėjo 
ganėtinai ilgai. Galbūt visą naktį. Juk tikrai tas, kas šitą dalyką pada- 


rė, veikė tamsią valandą, kai buvo maža tikimybė, kad jį pamatys. 


Turbūt pasaulyje kaip tik dabar esama žmonių, kuriems kiltų pa- 
gunda pajuokauti: „Kažkas čia dvokia žuvimi?“ 

Bet aš nesu viena iš jų. 

Kaip žino kiekviena chemikė, verta nors kalcio chlorido, žuvi- 
mi kvepia ne tik žuvys. Ekspromtu galėčiau prisiminti keletą me- 
džiagų, skleidžiančių pastipusios skumbrės kvapą, propilaminas — 
viena iš jų. 

Propilaminas (kurį atrado didysis prancūzų chemikas Žanas 
Baptistas Diuma) yra trečiasis iš alkoholio radikalų serijos — o tai 
gali nuskambėti kaip tikra nuobodybė, kol neatsižvelgi į štai ką: 
kai paimi vieną iš alkoholių ir pakaitini su amoniaku, įvyksta ste- 
bėtina transformacija. Tai tarsi atominių muzikos kėdžių žaidimas, 
kuriame iš vandenilio, kuris padeda susidaryti amoniakui, vieną ar 
daugiau jo kėdžių (tiesą sakant, atomų) atima alkoholio radikalai. 
Nelygu kada ir kur nustoja groti muzika, gali susidaryti keletas nau- 
jų produktų, vadinamų aminais. = 

Jei turi šiek tiek kantrybės ir Bunzeno degiklį, laboratorijoje 
gali sukurti tam tikrų itin šlykščių kvapų. 1889-aisiais, pavyzdžiui, 
teko evakuoti visą Freiburgo miestą Vokietijoje, kai chemikams nu- 
tekėjo truputis tioacetono. Buvo kalbama, kad net už ištisų mylių 
žmonėms darėsi bloga nuo to kvapo, o arkliai alpo gatvėse. 

Kaip gaila, kad ten nebuvau ir nepamačiau! 

Nors ir kitomis medžiagomis, tokiomis kaip žemesnės alifati- 


nės rūgštys, galima lengvai manipuliuoti ir-išgauti bet kokį kvapą 


180 ALAN BRADLEY 


nuo apkartusio sviesto iki prakaituoto arklio ar nuo sutrešusios ka- 
nalizacijos iki ožkos odos batų, bet žemesnieji aminai — tie nuskurę 
amoniako vaikai — turi labiausiai neprilygstamą ir įdomiausią savy- 
bę: kaip jau sakiau, jie dvokia supuvusia žuvimi. 

Tiesą sakant, propilaminą ir trimetilaminą būtų galima neper- 
dedant tituluoti „Smarvės princais“, ir aš žinau, kad tai tikra tiesa. 

Kadangi Motina Gamta mums suteikė tiek daug būdų kurti 
šiuos dvokiančius stebuklus, žinau, kad ji mėgsta gerą smarvę kaip 
ir aš. Meiliai prisiminiau tą kartą, kai išskyriau trimetilaminą (dėl 
kitos nekaltos skautiškos išdaigos), distiliuodama jį su soda iš pilno 
iškylų krepšio balandų smirduolių (Chenopodium olidum), bjauriai 
smirdančių piktžolių, kurių gausybė auga Trafalgaro pievoje. 

Taip aš grįžau prie Brukio Heirvudo. 

Vienas dalykas, kuriuo buvau pakankamai tikra, buvo toks: 
kad Brukio mirties mįslė bus įminta ne kameromis, užrašų knyge- 
lėmis ir matavimo juostomis prie Poseidono fontano, bet greičiau 
jau chemijos laboratorijoje. 

O aš- kaip tik ta, kuri tai padarys. 

Tebegalvojau apie mįsles, kai nučiuožiau turėklais žemyn ir 
nutūpiau fojė. Vaikiškų mįslių-eilėraštukų mano vaikystės metais 


girdėjau tiek pat daug, kiek ir bet kas kitas. 


Trisdešimt baltų arklių ant kalvų raudoną. 
Tai jie trepsi, tai jie čepsi, 


Tai apsiramina. 


— Dantys! - sušukau, nes Dafi sukčiavo ir pašnabždėjo atsakymą 
man į ausį. 
Tai, žinoma, buvo tais laikais, kada sesės dar nebuvo pradėju- 


sios manęs nekęsti. 


RŪKYTA SILKĖ BE GARSTYČIŲ 191 


Vėliau atsirado niūresnių posmelių: 


Viena - tai džiaugsmas, dvi - gedulas, 


Trys — vestuvės, keturios - mirtis. 


Atsakymas buvo „šarkos“. Pamatėme ketvertą šių paukščių nutu- 
piant ant stogo, kai iškylavome ant pievelės, ir seserys privertė mane 
įsiminti šias eilutes, prieš leisdamos pulti prie mano braškių lėkštės. 

Dar nežinojau, kas yra mirtis, bet buvau įsitikinusi, kad nuo tų 
eilių mane kamuodavo košmarai. Manau, kad dėl šių eilėraštukų, 
kuriuos išmokau vaikystėje, išmokau puikiai spręsti galvosūkius. 
Neseniai nusprendžiau, kad vaikiška mįslė-eilėraštukas yra pati 
elementariausia detektyvinio pasakojimo forma. Tai detektyvas, iš 


kurio išmesta viskas, išskyrus esminius faktus. Pavyzdžiui, šitas: 


Kai ėjau į šventą Aivsą, 

Sutikau septynių žmonų vyrą. 

Kiekviena žmona turėjo po septynis maišus, 
Kiekvienam maiše — po septynias kates, 
Kiekviena katė turėjo septynis kačiukus. 
Kačiukai, katės, maišai, žmonos: 


Kiek ėjo į šventą Aivsą? "oo 


Įprastas atsakymas, žinoma, yra „vienas“. Bet jeigu stabtelėtum ir 
pagalvotum, tai čia toli gražu ne viskas. Jeigu, pavyzdžiui, atsitiktų, 
kad eilėraščio pasakotojas aplenktų tą vyrą kartu su keliaujančiu 
žvėrynu, tai tikrasis skaičius — įskaitant maišus — būtų beveik trys 
tūkstančiai! 


Viskas priklauso nuo to, kaip pažiūrėsi. 

„Ponia Malet prie lango gėrė arbatą. Pasivaišinau trupininiu pyra- 
gaičiu. 

— Šlubiai, — tariau, šokdama tiesiai prie reikalo. — Sakėte, kad jie 
iš mano kraujo darytų dešreles. Kodėl? 

— Tu tik nesiartink prie tos šutvės, panele, kaip tau sakiau. 

— Aš maniau, kad jie išnykę? 

— Jie kvepia lygiai taip pat kaip visi. Todėl neatpažinsi jų, kol 
kas nors neparodys. 

— Bet kaip man prie jų nesiartinti, jeigu nežinau, kas jie tokie? 

Ponia M. nuleido balsą ir apsidairė už abiejų pečių. 

— Pavyzdžiui, ta Mauntdžoi moteris. Dievas žino, kas darosi jos 
virtuvėje. 

— Tilda Mauntdžoi? Iš Gluosnių vilos? 

Sunku patikėti, kaip man smarkiai pasisekė! 

— Kaip tik ta pati. Ką tu, dar tik šį rytą mačiau ją Dauboje — 
traukė sau į Statinius, įžūliau nebūna. Jie vis dar ten eina daryti 
kažką su vandeniu - gal nuodija jį, nežinau. 

— Ber palaukite. Panelė Mauntdžoi negali būti Šlubė - ji vaikš- 
to į Šv. Tankredą. 

— Šnipinėti tikriausiai! — prunkštelėjo ponia Malet. — Ji sakė 
mano draugei poniai Voler, kad dėl vargonų. Šlubiai vargonų ne- 
turi — nepritaria jiems. „Labai mėgstu gerų vargonų garsą, kai gerai 
groja“, - jinai pasakė poniai Voler, kuri pasakė man. Tilda Maunt- 
džoi yra gimusi ir užaugusi Šlubė, kaip ir jos tėvai anksčiau jos. Tai 
kraujyje. Nesvarbu, į kieno aukų lėkštę ji deda šešiapensius, ji Šlubė 
nuo snukio iki batų, patikėk manim. 

— Matėte ją Dauboje? - paklausiau, kaip pašėlusi dėdamasi vis- 


ką galvon. 

— Savo pačios akimis. Nuo tada, kai ta ponia Inglbi pakliuvo į 
bėdą, man tenka pramankštinti kojas dėl kiaušinių. Iki pačių Rou- 
lingų dabar einu, nors turiu pasakyti, kad jų tryniai geresni negu 
Inglbių. Viskas priklauso nuo žvyro, žinai — nors gal nuo lukštų? Ži- 
noma, kai jau nueinu ten tokį kelią, tai jokios prasmės man vilktis 
aplinkui visą kelią atgal, ar ne? Tai einu į Daubą su visais kiaušiniais 
ir nukertu kampą prie Statinių. Tada aš ją ir pamačiau, ji buvo vi- 
sai prie pat Bulių laužų — ne toliau į priekį nuo manęs nei akmenį 
nusviestum. 

— Ar ji kalbėjo su jumis? 

— O! Kur tau ji kalbės, mergaite mano. Kai tik pamačiau, kas 
ten tokia, atsilikau, atsisėdau ant pylimo ir nusiėmiau batą. Apsime- 
čiau, kad akmenukas įkrito. 

Akivaizdu, kad ponia M. ėjo ta pačia kryptimi kaip panelė 
Mauntdžoi ir jau tuoj būtų ją aplenkusi — visai kaip tas žmogus, 
kuris ėjo į šventą Aivsą. 

— Šaunu! - tariau, suplodama rankomis iš jaudulio ir pasigėrė- 
jusi purtydama galvą. - Kokia super idėja. 

— Nesakyk „super“, brangute. Žinai, kad pulkininkui nepa- 
tinka. 

Parodžiau gestą, tarsi užtrauktuku užsisegčiau lūpas. 

— Af avr? 

— Atleisk, brangute. Nesuprantu, ką sakai. 

Atsegiau užtrauktuką. 

— Kas dar? Tai yra kiti Šlubiai. 

— Na, tikrai neturėčiau sakyti, bet tas Regis Petibounas, pa- 
vyzdžiui. Jo žmona irgi. Ji įsivaizdina, kad galva už kitų didesnė, 
Moterų institute vis ten apie Lujį Devynioliktąjį ir panašiai. 


— Jos vyrui priklauso senienų krautuvė? 

Ponia Malet rūškanai linktelėjo galva, ir aš supratau, kad vėl 
išgyvena dėl savo „Armijos ir laivyno“ stalo netekties. | 

— Ačiū, ponia M. Aš ketinu parašyti darbą apie Bukų giraitės 
istoriją. Paminėsiu jus išnašose. 

Ponia Malet smilium pasidailino plaukus, kai pasukau prie vir- 
tuvės durų. | 


— Žiūrėk, laikykis atokiai nuo tos šutvės. 


SEPTYNIOLIKTAS 


aip ir keletas kitų Bišop Leisyje, Petibouno parduotuvės fasa- 
das buvo Jurgių epochos — mažos dažytos durelės įspraustos 
tarp dviejų erkerių, padalytų į daug langelių. 

Lėtai pravažiavau pro ten dviračiu, tada nulipau ir nerūpestingai 
nužingsniavau link parduotuvės, tarsi būčiau ką tik ją pamačiusi. 

Pridėjau nosį prie stiklo, bet viduje buvo taip blausu, kad pama- 
čiau tik rietuvę senų lėkščių ant dulkėto stalo. 

Be įspėjimo iš niekur išniro ranka ir pakabino kažką tiesiai 
man priešais veidą — ranka rašytą kartoninį ženklą. 

UŽDARYTA, skelbė jis, ir kortelei dar nenustojus siūbuoti ant 
virvelės, aš puoliau prie durų. Griebiau rankeną, bet tą pačią aki- 
mirką tos dvi bekūnės rankos pačiupo ją iš vidaus, desperatiškai 
mėgindamos neleisti jai pasisukti — mėgindamos įsprausti skląstį į 
vietą, kol aš dar nepatekau į vidų. 

Bet sėkmė buvo mano pusėje. Energingai stumtelėjusi pasiro- 
džiau stipresnė už tas rankas, kurios laikė uždarytas duris, ir įpuo- 
liau į parduotuvės vidų kiek staigiau, nei būčiau norėjusi. 

— Oi, ačiū, maniau, kad čia gal uždaryta. Reikia dovanos, ma- 
tote, ir... 

— Ir yra uždaryta, — tarė gergždžiantis silpnas balsas, ir aš apsi- 


sukus susidūriau nosim į nosį su savotišku žmogeliu. 

Jis atrodė tarsi skėčio rankena, išskaptuota papūgos forma: iš- 
sikišusi nosis, standūs ir garbanoti tarsi pudruotas perukas plaukai, 
o ant skruostų po raudoną skritulį, tarsi ką tik būtų juos parausvi- 
nęs. Jo veidas buvo pudros baltumo, o lūpos neapsakomai raudo- 
nos. 

Atrodė, kad jis netvirtai stovi ant savo mažyčių kojelių, taip 
bauginamai siūbuodamas pirmyn atgal, kad mane apėmė jausmas, 
kad jis tuoj nugrius nuo savo laktos. 

— Čia uždaryta, — pakartojo jis, — būtinai ateikite kitąkart. 

— Pone Petibounai? — paklausiau, atkišdama ranką. — Aš - Fla- 
vija de Liuka iš Bukų giraitės. 

Jis nelabai turėjo iš ko rinktis. 

— Malonu susipažinti, be abejo, — tarė jis, suimdamas du mano 
pirštus miniatiūriniu kumšteliu ir silpnai juos spusteldamas, — bet 
čia uždaryta. 

— Tai mano tėvas, matote, — uždususi tęsiau, — šiandien jo gim- 
tadienis, ir mes norėjome — tai yra mano seserys ir aš —- nustebinti 
jį. Jis sakė labai susidomėjęs kai kuo, ką turite savo krautuvėje, ir 
mes tikėjomės... atsiprašau, kad taip vėluoju, pone Petibounai, bet 
lanksčiau tvarsčius Šv. Džono greitojoje... 

Truputėlį suvirpinau apatinę lūpą. 

— Ir kas yra tas... ehm... objektas? 

— Stalas, — išpoškinau. Tai buvo pirmas dalykas, atėjęs galvon, 
ir baisiai gerai, kad taip sugalvojau. Tokioje vietoje kaip ši turbūt 
yra tuzinai stalų, ir galėsiu kaip reikiant pašniukštinėti, kol ieškosiu 
tinkamo. 

— Gal galėtum... ehm... jį apibūdinti? 

— Taip, žinoma. Jis su keturiom kojom - ir su viršum. 


Mačiau, kad jo neįtikinau. 

— Matote, jis pašto ženklams. Tėvas — filatelistas, ir jam reikia 
ko nors, kur galėtų paskleisti savo darbus... po lempa. Jo akys nebe 
tokios kaip anksčiau, ir mes su sesėmis.... 

Jis lėtai spaudė mane link durų. 

— Oi — minutėlę. Man atrodo, kad tai tas, - pasakiau, rodydama 
į gerokai nevykusį baldą, kuris gūžėsi tamsoje po bronzuotu laikro- 
džiu su storapilviais keraminiais arkliais. Nuėjusi jo paliesti, atsidū- 
riau šešiomis ar aštuoniomis pėdomis arčiau parduotuvės vidurio. 

— Oi ne, šitas per tamsus. Maniau, kad tai raudonmedis. Ne — 
palaukit! Va šitas, čionai. 

Jau buvau gerokai įlindusi į parduotuvės galą ir į šešėlius. Peti- 
bounas puolė prie manęs kaip vilkas prie bandos, ir aš supratau, kad 
esu atkirsta nuo durų ir nuo laisvės. 

— Ką čia žaidi? —- paklausė jis, staiga mėgindamas pačiupti mane 
už rankos. Atšokau, kad nepasiektų. 

Staiga situacija tapo pavojinga. Bet kodėl? Gal parduotuvėje yra 
kažkas, ko Petibounas nenori, kad pamatyčiau? Ar jis įtaria, kad aš 
žinau apie jo abejotinus senienų sandėrius? 

Kad ir kokia jo agresyvumo priežastis, turiu veikti greitai. 

Man iš dešinės, apie pėdą atitraukta nuo sienos, stovėjo masyvi 
spinta. Įlindau už jos. 

Bent jau kol kas buvau saugi. Jis per didelis, kad įsispraustų už 
jos. Gal ir negaliu išeiti lauk, bet turėsiu akimirką laiko suplanuoti 
tolesnius veiksmus. 

Bet tada Petibounas grįžo su šluota. Jis įrėmė šerius man į šon- 
kaulius — ir pastūmė. Aš laikiausi savo. 

Tada jis apsuko šluotą ir ėmė pasiutusiai baksnoti mane kotu, 
tarsi būtų už virtuvės indaujos užspeitęs žiurkę. 

— Au! — sušukau. — Baikit! Baikit! Man skauda! 

Tiesą sakant, neskaudėjo, bet nenorėjau, kad jis tai suprastų. 
Man pavyko pakankamai toli nuslinkti palei sieną, kad būčiau ne- 
bepasiekiama jo šluota. 

Kai jis apėjo aplink spintą pamėginti iš kitos pusės, nuslinkau 
atgal į tolimąjį galą. 

Bet žinojau, kad pakliuvau. Šitas katės ir pelės žaidimas galėjo 
tęstis visą dieną. 

Tuomet spinta ėmė judėti, o jos keraminiai ratukai — cypti. Pe- 
tibounas, įsirėmęs petimi į kampą, stūmė ją tolyn nuo sienos. 

— Oi! — suklikau. — Sutraiškysit mane! 

Medžio siena nustojo judėti ir jo puolimas trumpam sustojo, 
tuo metu išgirdau, kaip jis sunkiai kvėpuoja. 

— Redžinaldai! 

Balsas - moters — perrėžė parduotuvę tarsi krentantis varveklis. 
Išgirdau, kaip jis kažką sumurmėjo. 

— Redžinaldai, tuojau pat ateik čionai! Girdi mane? 

- Alio, viršuje! — sušukau. — Čia Flavija de Liuka! 

Stojo tyla, tada balsas tarė: 

— Ateik viršun, Flavija. Redžinaldai, atvesk čia mergaitę. 

Tarsi būtų pasakiusi „atnešk“. 

Išlindau iš už spintos, trindamasi alkūnes ir nužvelgiau jį kal- 
tinamu žvilgsniu. 

Jo akys nuklydo link siaurų laiptų parduotuvės šone, ir jam 
nespėjus apsigalvoti, aš pajudėjau link jų. 

Būčiau galėjusi pamėginti prasiveržti link durų, bet nepaban- 
džiau. Gal tai mano vienintelis šansas išžvalgyti šią vietą. „Pastatei, 
pensą, statyk ir svarą, kaip mėgo sakyti ponia Malet. 

Padėjau koją ant pirmojo laiptelio ir ėmiau lėtai kopti aukštyn, 


kad ir koks likimas ten manęs laukia. 

Kambarys viršuje visiškai nustebino. Užuot buvęs kaip triušio 
labirintas iš mažų kamarėlių, kaip aš įsivaizdavau, jis buvo netikė- 
tai didelis. Akivaizdu, kad visos vidinės sienos buvo išgriautos, kad 
susiformuotų erdvi mansarda, tokio pat dydžio kaip parduotuvė 
apačioje. 

Ir koks kontrastas palygiti su parduotuve! Čia nebuvo užgrioz- 
dinta: tiesą sakant, išskyrus vieną išimtį, kambarys buvo beveik tuš- 
čias. 

Grindų viduryje stovėjo didelė kvadratinė lova, aptraukta bal- 
ta drobe, o joje, atsirėmusi į pagalvių sieną, sėdėjo moteris, kurios 
veido bruožai atrodė išskaptuoti iš ledo. Jos veidas ir rankos buvo 
švelnaus melsvo — ar ciano - atspalvio, dėl kurio iš pirmo žvilgsnio 
atrodė, kad ji galbūt yra apsinuodijusi arba anglies monoksidu, arba 
sidabru, bet bespoksodama ėmiau įžiūrėti, kad jos veidas nudažytas 
ne nuodais, o techninėmis priemonėmis. 

Jos oda buvo nugriebto pieno spalvos. Jos lūpos, kaip ir jos vyro 
(dariau prielaidą, kad žmogus-papūga - jos vyras), buvo nudažytos 
stulbinamai raudonai, o jos plaukai, tarsi ji būtų atgyvenusi begar- 
sio kino žvaigždė, buvo sidabrinių garbanėlių masė, nukarusi aplink 
veidą. J 

Tik aprėpusi visas kambario ir jo gyventojos smulkmenas, lei- 
dau sau nukreipti dėmesį į pačią lovą: juodmedžio, su baldakimu, o 
jos stulpai išpjaustyti juodų angelų formomis, kiekvienas sustingęs 
vietoje tarsi sargas savo namelyje prie Bakingamo rūmų. 

Kad lova būtų tokia aukšta, tikriausiai vienas ant kito buvo su- 
krauti keli čiužiniai, o šalia lovos buvo sukonstruoti mediniai laiptai 
tarsi kopėčios prie šieno kupetos. 

Ledinė šmėkla lovoje lėtai pakėlė lornetą prie akių ir šaltai pa- 


žvelgė į mane pro jo lęšius. 

— Flavija de Liuka, sakai? Viena iš pulkininko de Liukos duk- 
terų — iš Bukų giraitės? 

Linktelėjau. 

— Tavo sesuo Ofelija mums surengė pasirodymą Moterų insti-. 
tute. Nepaprastai talentinga muzikė. 

Turėjau numanyti! Šis sausumos ledynas - Filės draugė! 

Bet kuriomis kitomis aplinkybėmis būčiau pasakiusi ką nors 
nešvankaus ir išdidžiai išėjusi iš kambario, bet apsigalvojau. Tiriant 
nužudymą, kaip jau ėmiau suvokti, kartais prireikia didžiulio asme- 
ninio pasiaukojimo. 

Tiesą sakant, moters žodžiai buvo teisingi. Filė yra aukščiausios 
rūšies pianistė, bet nėra prasmės apie tai kalbėti ir kalbėti. 

— Taip, -— tariau, — ji gan talentinga. 

Iki tol buvau nepastebėjusi, kad Redžinaldas už manęs neto- 
liese, jis stovėjo ant laiptų, ant pirmojo ar antrojo laiptelio nuo vir- 
šaus. 

—.Gali eiti, Redžinaldai, — pasakė moteris, ir aš atsisukau pasi- 
žiūrėti, kaip jis neperprantamai tylėdamas lipa žemyn į parduotuvę. 

— Na, tai kalbėk. 

— Deja, privalau jūsų ir pono Petibouno atsiprašyti. Aš jam pa- 
melavau. 

— Apie ką? 

— Kad atėjau pirkti stalo Tėvui. Iš tikrųjų norėjau rasti progą 
paklausti jūsų apie Šlubius. 

— Šlubius? — paklausė ji, nejaukiai nusijuokdama, — kažin kodėl 
tu manai, kad aš žinau ką nors apie Šlubius? Jie neegzistuoja nuo pat 
pudruotų perukų laikų. 

Nepaisant jos neigimo, pastebėjau, kad mano klausimas išmušė 


ją iš vėžių. Galbūt pavyktų pasinaudoti jos sumišimu. 

— Žinau, kad septyniolikrajame amžiuje juos įkūrė Nikodemas 
Fličas ir kad Statiniai prie Bukų giraitės suvaidino svarbų vaidmenį 
jų istorijoje, ten visokie krikštijimai ir panašiai. 

Stabtelėjusi pažiūrėjau, kaip ji į tai reaguos. 

— Ir ką tai turi bendra su manimi? — paklausė ji, padėdama 
lornetą ir vėl jį paimdama. 

— Oi, kažkas minėjo, kad jūs priklausote tam... tikėjimui. Kal- 
bėjau su panele Mauntdžoi, ir ji... 

Tas tiesa — juk 4a/bėjau su panele Mauntdžoi. Jeigu tik nepa- 
sakysiu, kad man pasakė jinai, nebūsiu kalta dėl jokių rimtų nuo- 
dėmių. Išskyrus nuodėmę dėl nutylėjimo. Filė amžinai kalbėdavo 
ir kalbėdavo apie nuodėmes pagal pavedimą ir dėl nutylėjimo, kol 
man akys imdavo vartytis kaip blizgės. 

— Tilda Mauntdžoi, — tarė ji, ilgai patylėjusi, - aišku... papa- 
sakok dar. 

— Na, aš tiesiog rinkau užrašus apie Bukų giraitės istoriją, Ži- 
note, ir kai peržiūrinėjau senus popierius Tėvo bibliotekoje, radau 
ganėtinai ankstyvų dokumentų. 

— Dokumentų? - paklausė ji. - Kokių dokumentų? 

Ją suviliojo jaukas! Jos mintys buvo matyti jos veide taip aiškiai, 
tarsi būtų ištatuiruotos ant skruostų. 

Seni dokumentai, susiję su Nikodemu Fliču ir Šlubiais? — galvojo 
jinai. Štai kur proga man išversti iš sosto mieląją senę Tildą, tą neap- 
sakomą nuobodybę, ir jos ištęstus straipsnius Šlubių istorinės bendrijos 
žurnale. Velniop buvusią bibliotekininkę! Parodysiu jai, ką galima iš- 
aiškinti tikrais moksliniais tyrimais. Ir taip toliau. 

— Oi, tiesiog atsitiktinių smulkmenų, - tariau. — Laiškų vienam 
iš mano protėvių — Liucijui de Liukai — apie tą ir apie aną... Tiesiog 


krūva vardų ir datų, — pridūriau. — Deja, nieko baisiai įdomaus. 


202 ALAN BRADLEY 


Tai buvo pats skaniausias kąsnelis, bet apsimesiu, kad nurašiau 
jį kaip bevertį. 

Ji spoksojo į mane pro savo lęšius tarsi paukščių stebėtojas, ne- 
tikėtai aptikęs retąją švygždą. 

Dabar reikėjo visiškai nejudėti. Jei mano žodžiai nesužadino 
jos smalsumo, tai niekas nesužadins. 

Beveik jutau jos žvilgsnio karštį. 

— Tai ne viskas, — tarė ji, — kas dar? Tu man sakai ne visą 
tiesą. 

— Tai, — išpoškinau, — tiesą sakant, galvojau paklausti, ar būtų 
galima man leisti atsiversti į Šlubius. Mes, de Liukos, iš tikro nesam 
anglikonai, matote — mes ištisus amžius buvome Romos katalikai, 
bet - Filė man sakė, kad Šlubiai yra non... non... 

— Nonkonformistai? 

— Taip, būtent — nonkonformistai, ir aš pagalvojau, kadangi 
pati esu nonkonformistė... tai kodėl neįstojus? 

Čia buvo grūdas tiesos: prisiminiau, kad vienas iš mano didvy- 
rių Džozefas Pristlis, deguonies atradėjas, kadaise buvo atskilusios 
sektos pastorius Lydse, ir jeigu gerbiamajam Džozefui tai buvo.pa- 
kankamai gerai... 

— Buvo labai daug diskusijų, — tarė ji susimąsčiusi, — apie tai, ar 
mes esame nonkonformistai, ar sektantai, nes mūsų atkūrimas 17... 

— Tai jūs esate Šlubė! 

Ji ilgai ir įdėmiai spoksojo į mane, tarsi galvodama. 

— Yra tokių, — pagaliau ištarė, — kurie stengiasi išsaugoti pama- 
tus, kuriuos pastatė jų protėviai. Šiais laikais tai ne visada lengva... 
— Man tai nesvarbu. Viską atiduočiau, kad tapčiau Šlube. 

Tam tikra prasme tai buvo tiesa. Įsivaizdavau, kaip linksmai 


šlubčioju kaimo gartvele, ištiesusi rankas dėl pusiausvyros, siūbuo- 

dama tarsi lyno akrobatė, sukdama lyg pakvaišusi nuo gyvatvorės 
prie gyvatvorės. 

„Aš Šlubė“, - šaukčiau visiems, klupčiodama pro šalį. 

Kai šlubčiojau į Šventą Aivsą... 

— Nepaprastai įdomu, — kalbėjo moteris, kai grįžau į realybę, — 
o tavo tėvas žino apie tavo siekius? 

— Ne! - pasibaisėjau, — prašau jam nesakyti! Tėvas labai griežtų 
pažiūrų ir... 

— Suprantu. Tuomet tai bus mūsų mažytė paslaptis. Niekas, 
išskyrus tave ir mane, nieko nežinos. 

Štai ir pavyko! 

Kol ji tauškė apie Tolerancijos aktą, Penkių mylių aktą, Han- 
tingdono grafienę ir Ryšį su kalvinistais, pasinaudojau proga apsi- 
dairyti po kambarį. 

Beveik nebuvo į ką žiūrėti: lova, žinoma, kuri, kai jau turėjau 
laiko apie tai pagalvoti, man priminė Didžiąją Vero lovą Viktorijos 
ir Alberto muziejuje. Tolimajame kampe prie lango buvo staliukas 
su elektrine viryklėle ir mažu katiliuku, Rudosios Beti arbatinukas, 
sausainių skardinė ir vienas puodelis su lėkštele. Matyt, Redžinal- 
das Petibounas neturėjo įpročio pusryčiauti su žmona. 

— Gal norėtum sausainio? —- paklausė ji. 

— Ne, ačiū, nevartoju cukraus. 

Tai buvo melas - bet meistriškas. 

— Koks tu neįprastas vaikas, — tarė ji ir, modama ranka į skar- 
dinę, pridūrė: — Na tai gal galėtum vieną paduoti man. Aš tokių 
skrupulų neturiu. 

Nuėjau prie lango ir ištiesiau ranką prie sausainių skardinės. 
Kai pasisukau, atsitiktinai žvilgtelėjau laukan — žemyn į aptvertą 


plotą už parduotuvės galinių durų. 

Aprūdijęs žalias furgonas stovėjo atviromis dvigubomis duri- 
mis, ir aš iškart supratau, kad tai tas pats, kurį mačiau stovintį prie 
Gluosnių vilos. 

Man bežiūrint, kažkur iš apačios pasirodė galingas vienmarė-. 
kinis vyriškis. Tai buvo žmogus buldogas — tas, kuris vos manęs 
nepagavo karietinėje! 

Nebent baisiai klystu, tai bus Edvardas Sampsonas iš Rugių 
kelio Rytų Finčinge - kurio vardą aš radau dokumentuose pirštinių 
skyrelyje. 

| Kol stovėjau įaugusi vietoje, jis ištiesė rankas į furgono galą 
ir ištraukė porą sunkių daiktų. Jis atsisuko ir, galbūt pajutęs ma- 
no žvilgsnį, pasižiūrėjo aukštyn tiesiai į tą langą, prie kurio aš sto- 
vėjau. 

Mano pirmoji mintis buvo atsitraukti — žengti tolyn nuo lan- 
go — bet pajutau, kad negaliu. Kažkokia tolima mano proto dalis 
jau pastebėjo smulkmeną, kuri tik dabar ėmė lėtai sunktis į mano 
sąmonę, ir aš net aiktelėjau. 

Daiktai, kuriuos žmogus buldogas laikė suspaudęs rankose, 


buvo Harietos malkų atramos - Salė Lapė ir Šopo! 


AŠTUONIOLIKTAS 


as ten? — paklausė moteris. Atrodė, kad jos balsas atskli- 
—- K. iš labai toli. 

— Tai... tai... 

— Taip, brangute... Kas tai? 

Ta „brangutė“ mane staigiai grąžino į realybę. „Brangioji“ ar 
„brangutė“ man patinka ne daugiau nei kulka į smegenis. Esu re- 
zervavusi puspensio sėdynes pragare tiems žmonėms, kurie mane 
taip vadina. 

Bet prikandau liežuvį. 

— Tiesiog — pro jūsų langą matyti toks nuostabus vaizdas. Upė... 
Malplakė ferma... iki pat Rytų Finčingo ir kalvų už jo. Niekad nejį- 
tartum, eidamas pagrindine gatve, kad toks... 

Apačioje pasigirdo toks trenksmas, kad grindys sudrebėjo, nu- 
kritus kažkokiam sunkiam daiktui. Pro grindlentes atsklido pora 
prislopintų keiksmažodžių. 

— Redžinaldai! - sušuko moteris, ir gilumoje stojo nejauki tyla. 

— Vyrai! — tarė ji taip garsiai, kad išgirstų ir apačioje. — Vaikš- 
tantys vėjo malūnai. 

— Manau, geriau jau eisiu. Namie manęs lauks. 

— Puiku, brangute, bėk sau tada. Ir nepamiršk apie tuos laiškus. 


Gali juos atnešti, kada tik galėsi. 

Nepasakiau jai, ką pagalvojau, bet verčiau vos vos apsimestinai 
tūptelėjau, tada apsisukau ir nusileidau siauraisiais laiptais. 

Apačioje žvilgtelėjau į parduotuvės galą. Redžinaldas Petibou- 
nas ir furgono savininkas stovėjo šešėliuose, spoksodami į mane. Nė, 
vienas iš jų nesujudėjo ir neprabilo, bet žinojau, kaip mes, moterys, 
paprastai žinome, kad jie kalbėjosi apie mane. 

Atsukau jiems nugarą ir nuėjau prie durų, stabtelėjau tik at- 
sainiai parašyti savo inicialus dulkėse, kurios dengė juodmedžio 
indaują. Nepasakyčiau, kad bijojau, bet supratau, kaip tikriausiai 
jaučiasi žvėrių dresuotojas plieniniame narve, kai pirmąkart atsuka 
nugarą dviem naujiems nuožmiai žvelgiantiems tigrams. 

Nors ji to ir nesakė, Gledis, atrodė, apsidžiaugė mane pama- 
čiusi. Buvau ją atrėmusi į medį kitoje gatvės pusėje nuo Petibouno 
krautuvės. 

— Kryžkelėje vyksta nešvarūs darbeliai, - pasakiau jai. — Savo 
kaulais jaučiu. 


Turėjau tuoj pat grįžti namo apžiūrėti svetainės židinio. 


Nuo medžių krito vėlyvos popietės šešėliai, kai įvažiavau dviračiu 
pro Multordo vartus į kaštainių alėja. Netrukus manęs lauks pasi- 
rodant prie vakarienės stalo, o aš to visai netroškau. 

Kai atidariau virtuvės duris, iki mano ausų atplaukė Šuberto 
sonatos garsai. 

Pavyko! Iškart supratau, kad mano spąstai suveikė. 

Filė visada grodavo Šubertą, kai būdavo prislėgta, o pianino 
Sonatos B-dur pradžią — kai visai pamesdavo galvą. 

Beveik galėjau sekti jos mintis, pianino gaidoms skriejant man 
pro ausis tarsi paukščiai nuo miško gaisro. Iš pradžių pyktis buvo 


tvirtai kontroliuojamas, gresiantis atidundančiu griaustiniu (kaip 

man patinka tas griaustinis!), bet kai audra pratrūkdavo visu smar- 
kumu, nuo nirtaus Filės talento man norėjosi aikčioti iš susižavė- 
jimo. 

Prislinkau arčiau svetainės, kad geriau girdėčiau įspūdingai be- 
siliejančias emocijas. Buvo beveik taip pat smagu kaip skaityti jos 
dienoraštį. 

Tačiau reikia pasisaugoti, kad nepakliūčiau jai į akis iki vaka- 
rienės, kai Tėvas galės apginti mano kailį. Jei Filė bent įtars, kad 
dvasių žinia veidrodyje — mano darbas, ant kilimo bus kibirai krau- 
jo, o nuo sietynų karos žarnos. 

Svetainė turės palaukti. 

Nesuvokiau, kaip staiga pasijutau pavargusi, kol pradėjau vilk- 
tis laiptais aukštyn. Diena buvo ilga, ir ji dar toli gražu nesibaigė. 

Galbūt, pamaniau, man reiktų pasnausti. 

Kai prisiartinau prie savo laboratorijos, staiga sustojau. Jos du- 
rys buvo atdaros! 

Žvilgrelėjau iš už kampo ir pamačiau Porcelianą, tebevilkinčią 
juodąją Fenelos suknelę, skrudinančią duonos riekę virš Bunzeno 
degiklio. Vos patikėjau savo akimis! 

— Sveikute, — tarė ji, pakeldama akis, — gal nori skrebučio? 

Tarsi ji nebūtų manęs neseniai apkaltinusi, kad sumušiau jos 
senelei smegenis. 

— Kaip čia patekai? 

— Panaudojau tavo raktą, — atsakė ji, rodydama pirštu. Jis tebe- 
buvo spynoje. — Mačiau, kaip jį paslėpei lovos kojos tuštumoje. 

Tas tiesa. Buvau seniai atradusi dėdės Taro slaptavietę, skirtą 
slėpti raktus ir kitus daiktus, kuriuos norėjo pasilaikyti sau. Mano 
miegamasis kadaise priklausė jam, ir bėgant laikui atskleidžiau vi- 


sas, ar bent daugumą, jo paslapčių. 

— Nieko sau, koks suknistas įžūlumas. — Nuo minties, kad kaž- 
kas įsibrovė į mano laboratoriją, man šiurpo oda, tarsi raudonų- 
jų skruzdėlių armija ropotų man rankomis, pasklistų ant pečių ir 
sprandu aukštyn. B | 

— Atsiprašau, Flavija. Žinau, kad ne tu užpuolei Fenelą. Tik- 
riausiai mąstymas man buvo susisukęs. Buvau pasimetusi. Buvau 
pavargusi. Grįžau atsiprašyti. 

— Tai verčiau jau gali pradėti, - pasakiau. 

Neketinau suminkštėti — argi ne šį terminą pavartojo Daf, kai 
tą patį pasakė man: „suminkštėti'? — nuo poros simboliškų žodžių. 
Kartais taip būna, kad „atsiprašau“ paprasčiausiai nepakanka. 

— Atsiprašau, — tarė ji. — Tikrai. Visa tai šitaip liūdna. Tiesiog 
visko per daug. 

Staiga ji apsiašarojo. 

— Pirmiausia Fenela — žinai, man jie nebeleidžia su ja matytis. 
Jie pasodino konsteblį kėdėje, kad stebėtų jos kambarį. Paskui buvo 
tas klaikus įvykis, kai radome tą vyrą, kabantį nuo fontano... 

— Brukį Heirvudą, - patikslinau. Buvau beveik pamiršusi jį. 

— O dabar dar tas paskutinis kūnas, kurį jie iškasė ten - kaip tai 
vadinasi? — Statiniuose. 

— Ką? 

Dar vienas kūnas? Statiniuose? 

— Tiesiog per daug visko, — pasiskundė ji, dilbiu šluostydamasi 
nosį, — keliauju atgal į Londoną. 

Man nespėjus ištarti nė žodžio, ji pasirausė kišenėje ir išsitraukė 
penkių svarų banknotą. 

— Štai, — tarė ji, atgniauždama man pirštus ir suspausdama jais 
banknorą. - Čia kad maitintum Grajų, kol Fenelą paleis iš ligoni- 


nės. Ir... 

Ji pažvelgė man tiesiai į akis, tebespausdama ranką. Jos lūpos 
virpėjo. 

— Jeigu ji nepasveiks, jis tavo. Vežimas irgi. Atėjau čia pasakyti, 
kad atsiprašau, ir pasakiau. O dabar aš išeinu. 

— Palauk! Ką sakei apie dar vieną kūną? 

— Paklausk savo draugo inspektoriaus, — pasiūlė ji ir pasuko 
prie durų. 

Aš šokau prie rakto ir užtrenkiau duris. 

Mes susigrūmėme dėl durų rankenos, bet man pavyko pagrieb- 
ti raktą, įgrūsti į vidinę spyną ir paskubomis pasukti. 

— Duok jį čia. Išleisk mane. 

— Ne. Kol nepasakysi man, ką matei Statiniuose. 

— Liaukis, Flavija. Nesiruošiu žaisti žaidimų. 

— Aš irgi ne, — pasakiau jai, sukryžiuodama rankas. 

Kaip ir numačiau, ji staiga griebė raktą. Tai buvo sena gudrybė, 
kurią naudodavo Daf ir Filė, ir spėju, kad turėčiau jaustis dėkinga, 
kad mane jos išmokė. Kadangi buvau pasiruošusi jos kitam ėjimui, 
man pavyko patraukti raktą per rankos ilgį nuo jos. 

O tada ji pasidavė. Tiesiog šitaip. Iš jos akių mačiau. 

Ji nusibraukė plaukus nuo veido ir nuėjo atgal prie vieno iš la- 
boratorijos stalų, kur įsirėmė išskėstais pirštais į jo paviršių, tarsi 
mėgindama nenugriūti. 

— Grįžau į vežimą pasiimti daiktų, — tarė ji lėtai ir apgalvotai, — 
0 policija vėl ten buvo. Jie man neleido prisiartinti. Jie iškėlė kažką 
iš duobės žemėje. 

— Ką iškėlė? 

Ji spoksojo į mane su tokia išraiška, kuri galėjo reikšti iššūkį. 

— Patikėk, ne auksą. 

— Pasakyk! 

— Dėl Dievo meilės, Flavija! 

Pamojavau jai raktu. 

— Pasakyk. 

— Tai buvo kūnas. Suvyniotas į kilimą ar kažką — nelabai dide- 
lis. Vaikas, manau. Mačiau tik vieną koją... ar kas iš jos liko. Senų 
žalių kaulų ryšulys. | 

Ji priplojo delną prie burnos ir kilstelėjo pečius. 

Kantriai palaukiau dar, bet jeigu ir buvo daugiau įdomių smul- 
kmenų, Porceliana jas pasiliko sau. 

Mes spoksojome viena į kitą, rodėsi, labai ilgai. 

— Fenela buvo teisi, — galiausiai tarė ji. — Čia tvyro tamsa. 

Ištiesiau raktą, ir ji pakėlė jį nuo mano delno dviem pirštais, 
tarsi jis — ar aš — būtų apkrėstas. 

Netarusi nė žodžio, ji atrakino duris iš išėjo. 

Kažin kaip turėčiau jaustis? - pamaniau. 

Jei visiškai atvirai, manau, tikėjausi, kad Porceliana sekios mane 
kiekviename žingsnyje, kai aš tirsiu Fenelos užpuolimą ir Brukio 
Heirvudo nužudymą. Aš netgi buvau sugalvojusi, kaip nuo jos iš- 
sisukinėsiu, jei prireiks, kai bastysiuosi po kaimą, knaisiodamasi 
informacijos. Ir galbūt pernelyg netvėriau pasisodinti ją ir kantriai 
aiškinti apie įkalčių šleifą ir kaip jie nurodo kaltininką — ar kalti- 
ninkus. 

Ber dabar, išeidama lauk, ji atėmė visa tai iš manęs. 

Vėl likau viena. 

Kaip buvo pradžioje, dabar ir bus per amžius, kol baigsis pasaulis. 
Amen. 

Nėra su kuo kalbėtis, tik su savimi. 


Išskyrus Dogerį, žinoma. 

Dogeris sėdėjo darže, paskutiniame saulės šviesos spindulyje. Jis 
buvo atsinešęs seną medinę kėdę iš šiltnamio ir, sėdėdamas ant jos 
sėdynės krašto, kalė vinis į skardos juostą, kuria buvo užsandarinta 
medinė skrynia nuo arbatos, gulinti priešais jį ant žolės. 

Atsisėdau į karutį, stovintį šalia. 

— Rado dar vieną kūną, — tariau. — Statiniuose. 

Dogeris linktelėjo. 

— Manau, kad taip, panele Flavija. 

— Ten Bulių kūdikis, ar ne? 

Dogeris vėl linktelėjo ir padėjo plaktuką. 

— Nustebčiau, jeigu būtų kitaip. 

— Ar tau pasakė ponia Malet? 

Nors žinojau, kad nedera klausti vieno tarno apie kitą, neturė- 
jau kitos išeities. Negalėjau tiesiog paskambinti inspektoriui Hjuitui 
ir kamantinėti jį smulkmenų. 

— Ne, — tarė jis, pasiruošdamas įkalti dar vieną vinį, — man 
pasakė panelė Porceliana. | 

— Porceliana? — paklausiau, rodydama aukštyn į rytinį priestatą 
— link savo miegamojo lango. — Tu žinojai.ąpie Porcelianą? Kad ji 
čia nakvojo? 

— Taip, - tepasakė Dogeris. 

Po kelių sekundžių atsipalaidavau ir tarp mūsų įsivyravo tokia 
nuostabi tyla, kuri būna beveik visų pokalbių su Dogeriu metu: tyla 
tokia ilga ir gili, ir auksinė, kad atrodo nepagarbu ją nutraukti. 

Dogeris pasuko arbatos skrynią ir ėmė kalti juostą prie kito 
krašto. 

— Tavo rankos labai subtilios. Atrodo taip, tarsi būtų koncertų 


pianisto. 


212 ALAN BRADLEY 


Dogeris padėjo plaktuką ir apžiūrėjo kiekvieną ranką iš abiejų 
„pusių, tarsi niekad nebūtų jų matęs. 

— Galiu užtikrinti, kad jos mano paties, - patikino jis. 

Šį kartą neliko abejonių. Dogeris iš žikro pajuokavo. Bet užuot 
globėjiškai nusijuokusi, aš pasielgiau teisingai ir išmintingai linkte- 
lėjau, tarsi visad būčiau tą žinojusi. Išmokau, kad tarp draugų šyp- 
sena gali būti geriau nei juokas visu pilvu. 

— Dogeri, man reikia kai ką išsiaiškinti. Apie kraują iš nosies. 

Man pasirodė, kad jis griežtai į mane pažvelgė — nors visai taip 
nepadarė. 

- Ar jums kraujuoja iš nosies, panele Flavija? 

— Ne, visai ne. Tai ne iš Bukų giraitės. Tiesą sakant, tai panelė 
Mauntdžoi iš Gluosnių vilos. 

Ir apibūdinau jam, ką mačiau toje drėgnoje virtuvėje. 

— Ak, - tarė Dogeris ir nutilo. Po kiek laiko jis vėl prabilo — 
lėtai — tarsi trauktų žodžius, vieną paskui kitą, iš kažkokio gilaus 
šulinio. 

— Besikartojantis nosies kraujavimas — epitaksė — gali turėti 
daug priežasčių. 

— Pavyzdžiui? — paraginau. 

— Genetinis polinkis. Hipertenzija — ar aukštas kraujospūdis... 
nėštumas... dengė - ar kaulus laužanti — karštligė... nazofaringinis 
vėžys... antinksčių auglys... skorbutas... tam tikros senatvės ligos, 
tokios kaip arterijų sukietėjimas. Taip pat gali būti apsinuodijimo 
arsenu simptomas. 

Žinoma! Aš žinojau! Kaip galėjau pamiršti? 

— Tačiau, — tęsė Dogeris, - sprendžiant iš to, ką man sakėte, tai 
visai kas kita. Panelė Mauntdžoi iš nosies kraujuoja tikriausiai dėl 


to, kad be saiko vartoja žuvų taukus. 

— Žuvų taukus? — turbūt išrariau garsiai. 

— Manau, jinai juos geria dėl artrito, — tarė Dogeris ir vėl ėmėsi 
kalti. 

— Gaaak! — nusiviepiau, — nekenčiu jų kvapo. 

Ber Dogeris nesidavė išjudinamas. 

— Argi ne keista, — skyniausi kelią toliau, - kad gamta žuvies 
kepenims suteikė tokią pačią smarvę kaip piktžolei, tokiai kaip ba- 
landa smirduolė, ir gluosniui, augančiam prie vandens? 

— Balanda smirduolė? — Dogeris nustebęs pakėlė akis. — Ak, 
taip, žinoma. Metilaminai. Buvau pamiršęs apie metilaminus. O 
tada... 

— Taip? — tariau per greitai ir pernelyg nekantriai. 

Kartais būna, kad Dogerio atmintis, paleista į darbą, trumpą 
laiką veikia nuostabiai tarsi vikaro sulamdytas senasis „Oksfordas“, 
kuris gerai važiuoja tik per lietų. 

Sukryžiavau pirštus ir kulkšnis ir laukiau, prikandusi liežuvį. 

Dogeris nusiėmė skrybėlę ir įsispoksojo į ją, tarsi prisiminimai 
slėptųsi jos pamušale. Jis susiraukė, nusišluostė kaktą dilbiu ir ne- 
ryžtingai tęsė: 

— Man atrodo, paskutiniame amžiuje Lancete buvo aprašyti keli 
atvejai, kada buvo užfiksuota, jog pacientas skleidžia žuvies kvapą. 

— Gal jis buvo žvejys? - pasiūliau. Dogeris papurtė galvą. 

— Nė vienu atveju pacientas nebuvo žvejys, ir nebuvo žinoma 
apie nė vieno iš jų kontaktą su žuvimi. Netgi išsimaudžius, žuvies 
kvapas grįždavo, dažniausiai pavalgius. 

— Žuvies? 

Dogeris nekreipė į mane dėmesio. 

— Žinoma, Bhagavad Gitoje buvo pasakojimas apie princesę, 


kuri skleidė žuvies kvapą... 


214 ALAN BRADLEY 


— Tikrai? — tariau įsitaisydama, tarsi klausyčiausi pasakos. Kaž- 
kur tolumoje tyliai tarškėjo dirbanti derliaus nuėmimo mašina, ir iš 
viršaus švietė saulė. Kokia puiki diena, pamaniau. 

— Bet palauk! O kas; jeigu jo kūnas gamino trimetilaminą? 

Ši mintis taip sujaudino, kad pašokau nuo karučio. 

— Tai nebūtų negirdėtas dalykas, - mąsliai tarė Dogeris. - Gal- 
būt Šekspyras galvojo apie kaip tik tokį skundą: 


Ką mes čia turim? Žmogų ar žuvį? Miręs ar gyvas? Žuvis: jis dvokia 


žuvimi: labai senas žuvies kvapas. 


Man stuburu nubėgo šiurpuliai. Dogeris kalbėjo garsiu ir užtikrin- 
tu aktoriaus, deklamavusio šias eiles daugybę kartų, balsu. 

— Audra, — sukuždėjo jis, — antrasis veiksmas, antroji scena, 
jeigu neklystu. Trinkulas, atsimeni, kalba apie Kalibaną. 

— Iš kur tu tokius dalykus trauki? — susižavėjusi paklausiau. 

— Iš belaidžio radijo. Klausėmės jo prieš kelias savaites. 

Tai tiesa. Bukų giraitėje ketvirtadienio vakarai būdavo privalo- 
mai skirti belaidžiam radijui, ir neseniai mus privertė nesimuistant 
sėdėti ir klausytis Audros adaptacijos. 

Išskyrus nuostabius audros garsų efektus, aš beveik nieko neat- 
siminiau apie pjesę, bet akivaizdu, kad Dogeris atsiminė. 

— Ar ši žuviška būklė turi pavadinimą? — paklausiau. 

— Kiek aš žinau, ne. Ji nepaprastai reta. Man atrodo... 

— Tęsk, — nekantriai paraginau. 

Ber kai pažvelgiau į Dogerį, šviesa jo akyse buvo užgesusi. Jis 
spoksojo į savo skrybėlę, kurią laikė suspaudęs drebančiomis ranko- 
mis, tarsi niekad nebūtų jos matęs. 


— Man atrodo, einu į savo kambarį, — tarė jis, lėtai stodamasis. 

— Viskas gerai. Manau, aš irgi eisiu. Mums abiem ne pro šalį 
šiek tiek pasnausti prieš vakarienę. 

Bet nesu tikra, ar Dogeris mane išgirdo. Jis jau vilkosi link vir- 
tuvės durų. 

Kai jis išėjo, nukreipiau dėmesį į medinę arbatos dėžę, kurią 
jis užkalinėjo. Viename kampe buvo priklijuota etiketė, ant kurios 


rašalu buvo parašyta: 


ŠIA PUSE AUKŠTYN - Sudėtis - Sidabriniai stalo įrankiai - de Liu- 
ka - Bukų giraitė 


Stalo įrankiai? Ar Dogeris į šią dėžę supakavo Mampeterius? Mamą 
ir tėvą Mampeterius? Mažąją Grindlstikę ir jos sidabrines seseris? 

Ar dėl to jis juos blizgino? 

Kodėl, po galais, jis taip elgrųsi? Mampereriai buvo mano vai- 
kystės žaislai, ir vien mintis, kad kažkas... 

Bet argi Brukis Heirvudas buvo nužudytas įrankiu iš šio rinki- 
nio? Kas, jeigu policija?.. 

Apėjau aplink prie tolimojo dėžės galo: to galo, kurį Dogeris 
nusuko nuo manęs, kai prisiartinau. 

Kai perskaičiau žodžius, parašytus ant lentų trafaretu bjau- 
riomis juodomis raidėmis, man gerklėje pakilo kažkas šlykštaus ir 
rūgštaus. 

Sotbis, Nju Bond Strytas, Londonas, W.C., skelbė užrašas. 


Tėvas siunčia šeimos sidabrą į aukcioną. 


DEVYNIOLIKTAS 


- 


akarienė buvo niūri. 

Blogiausia buvo, kad Tėvas atėjo prie stalo be Londono 
flatelisto. Užuot skaitęs, jis užsispyręs rūpestingai padavinėjo 
man žirnelius ir klausinėjo: „Ar maloniai praleidai šią dieną, Fla- 
vija?“ 

Man vos neplyšo širdis. 

Nors Tėvas buvo kelis kartus pasakęs apie savo finansines bė- 
das, jos niekad neatrodė grėsmingos: ne daugiau nei tolimas šešėlis, 
tikrai, tarsi karas — ar mirtis. Žinai, kad tai vyksta, bet nesinervini 
dėl to visą dieną. 

Bet dabar, kai Mampeteriai atsidūrė užkalti dėžėje, paruošti 
traukiniu išvežti į Londoną, kur juos aukcionų kambariuose graba- 
lios nepažįstamieji, keblios Tėvo padėties realumas pribloškė mane 
kaip taifūnas. 

O Tėvas — tas brangusis žmogus —- mėgino mus apsaugoti nuo 
realybės, linksmai plepėdamas prie stalo. 

Jutau, kaip akyse trykšta ašaros, bet nedrįsau joms pasiduoti. 
Pasisekė, kad Dafi, kuri sėdėjo priešais mane, nė vieno karto net 
nepakėlė akių nuo savo knygos. 

Man iš kairės, tolimajame stalo gale, Filė sėdėjo, nuleidusi 


žvilgsnį sau ant kelių, išblyškusiu veidu, suspaudusi bespalves lūpas į 

kietą, siaurą liniją. Tamsūs ratilai apie jos akis atrodė tarsi mėlynės, 
o plaukai buvo nutįsę ir negyvi. 

Vienintelis žodis, kuris jai tiko, buvo „sužlugdyta“. 

Mano cheminiai burtai suveikė! 

Tai įrodė faktas, kad Filė buvo su akiniais, o iš to aš supratau, 
kad, be jokios abejonės, ji visą dieną su siaubu spoksojo į dvasių 
žinią, kuri materializavosi jos veidrodyje. 

Nepaisant retkarčiais pasitaikančio jos žiaurumo — o gal kaip 
tik dėl jo, - Filė buvo dievobaiminga ir leisdavo laiką, sudarinė- 
dama sandorius tai su vienu, tai su kitu šventuoju dėl savo veido 
spalvos tyrumo ar dėl to, kaip atsitiktinis saulės šviesos spindulys 
nušvis jos auksiniuose plaukuose, kai ji priklaups komunijos prie 
altoriaus. 

Jei aš apskritai tikėjau chemija ir linksmu atomo šokiu, Filė 
tikėjo antgamtinėmis jėgomis, ir šiuo tikėjimu aš pasinaudojau. 

Bet ką aš padariau? Nesitikėjau, kad taip visiškai priblokšiu. 

Dalis mano smegenų man liepė pašokti ir nubėgti pas ją — ap- 
kabinti rankomis kaklą ir pasakyti jai, kad jos kančias sukėlė tik 
prancūziška kreida, o ne Dievas. O tada mes kartu pasijuoktume, 
kaip juokdavomės senais laikais. 

Bet negalėjau; jei taip padaryčiau, turėčiau apie savo išdaigą 
prisipažinti Tėvo akivaizdoje, o aš nenorėjau sukelti jam daugiau 
sielvarto. 

Be to, labai tikėtina, kad Filė mirtinai mane nusmeigtų bet 
kuo, kas pasitaikytų po ranka, nekreipdama dėmesio į sniego bal- 
tumo staltiesę. 

Tai man priminė Brukį Heirvudą. Kaip keista! Prie vakarienės 
stalo nebuvo ištarta nė žodžio apie nužudymą. Ar dabar reiktų sa- 


kyti nužudymus, daugiskaita? 

Manau, kaip tik tada pastebėjau stalo įrankius. Vietoj mūsų 
įprastų sidabrinių įrankių pamačiau, kad kiekvieno iš mūsų vieta 
serviruota peiliais ir šakutėmis geltonomis rankenomis, kurie būda- 
vo laikomi virtuvėje, kad galėtų naudotis tarnai. 

Nebegalėjau susilaikyti. Atstūmiau kėdę nuo stalo, sumurmė- 
jau kažką apie atsiprašymą ir pabėgau. Kol pasiekiau fojė, mano 
ašaros tiško aplink mane tarsi lietus ant juodų ir baltų šachmatinių 


plytelių. 


Kritau ant lovos ir panardinau veidą į pagalvę. 

Kaip gali kerštas taip veriamai skaudinti? Nieko nesuprantu. 
Tiesiog nesuprantu. Kerštas turėtų būti saldus - kaip ir pergalė! 

Kai gulėjau, sutriuškinta kančios, išgirdau pažįstamą Tėvo batų 
odiniais padais garsą už durų koridoriuje. 

Vos galėjau patikėti savo ausimis. Tėvas rytiniame priestate? Pir- 
mąkart nuo tada, kai persikrausčiau čia, jis įkėlė koją į šią namo dalį. 

Tėvas lėtai įėjo į kambarį, truputį vilkdamas kojas, ir išgirdau, 
kaip stabtelėjo. Po akimirkos pajutau, kaip lova truputį įdubo, kai 
jis atsisėdo greta manęs. 

Laikiau veidą tvirtai įspaudusi į pagalvę. 

Po, rodėsi, labai ilgo laiko pajutau, kaip jo ranka švelniai palie- 
tė man galvą — bet tik akimirką. 

Jis nepaglostė man plaukų ir nieko nepasakė, ir aš tuo džiau- 
giausi. Kadangi jis tylėjo, mus abu apsaugojo nuo sumišimo, kai 
nežinai ką pasakyti. 

O tada jis dingo taip pat tyliai, kaip buvo atėjęs. 


O aš užmigau. 

Ryte pasaulis atrodė visai kitoks. 

Maudydamasi švilpavau. Netgi prisiminiau nusišveisti alkūnes. 

Naktį man atėjo mintis, tarsi sapne, kad privalau atsiprašyti 
Filės. Tiesiog šitaip. 

Pirmiausia, tai ją nuginkluos. Antra, tai padarys įspūdį Tėvui, 
jeigu Filė pasakys jam, ką padariau. Galiausiai, pati pasijusiu šiltai 
ir teisuoliškai, nes pasielgiau padoriai. 

Be to, jeigu teisingai dėliosiu kortas, taip pat galėsiu išspausti iš 
Filės informaciją apie Vanetą Heirvud. Žinoma, nesakysiu jai apie 
dingusį Harietos portretą. 


Tai buvo tobulas sprendimas. 


Nėra nieko gražiau už pianino garsus gretimame kambaryje. Šiek 
tiek atstumo suteikia instrumentui jausmų — bent jau man taip at- 
rodo dėl mano jautrios klausos. 

Kai stovėjau prie svetainės durų, Filė repetavo kažkokį Ramo 
kūrinį: man rodos, jis vadinosi „Les Sauvages“. Jis man kartais pri- 
mindavo mėnulio apšviestą laukymę — gal Statinius - su velnių kom- 
panija, lyg maniakai šokančia ratu: žymiai maloniau, mano many- 
mu, nei tas mieguistas senas Bethoveno kūrinys ta pačia tema. 

Ištiesiau nugarą ir atlošiau pečius. Filė visad man liepdavo at- 
lošti pečius, ir aš pamaniau, kad ji apsidžiaugs, matydama, kad pri- 
siminiau. 

Kai tik atidariau duris, muzika nutilo ir Filė pakėlė akis nuo 
klavišų. Ji mokėsi groti be akinių, ir dabar buvo be jų. 

Negalėjau nepastebėti, kaip gražiai ji atrodė. 

Jos akys, kurias aš tikėjausi atrodysiant tarsi porą atvirų anglies 
šachtų, ryto šviesoje švietė šaltu mėlynu spindesiu. Tarsi į mane 


spoksotų Tėvas. 

— Taip? — tarė ji. 

— Aš — aš atėjau pasakyti, kad atsiprašau. 

— Tai pasakyk. 

— Aš ką tik pasakiau, File! 

— Ne, nepasakei. Tu konstatavai faktą. Pareiškei, kad atėjai pa- 
sakyti, kad atsiprašai. Gali pradėti. 

Tai bus didesnis pažeminimas, nei maniau. 

— Atsiprašau, kad parašiau tau ant veidrodžio. 

— Taip? 

Nurijau ir tęsiau: 

— Tai buvo nedoras ir neapgalvotas pokštas. 

— Tai jau tikrai, tu šlykšti maža kirmėle. 

Ji atsistojo nuo pianino suolelio ir atėjo prie manęs - kaip man 
pasirodė, grasinamai. Aš šiek tiek atsitraukiau. 

- Aišku, iškart supratau, kad tai tu. Pakartotas įstatymas? Egipto 
šunvotės? Emerodai? Skorbutas ir niežai? Ten tiesiog parašyta: Flavija 
de Liuka. Galėjai lygiai taip pat visa tai pasirašyti — tarsi paveikslą. 

— Tai netiesa, File. Tu buvai priblokšta. Mačiau ratilus tau apie 
akis per vakarienę! 

Filė atmetė galvą ir nusijuokė. 

— Makiažas! — sukrykštė ji. - Prancūziška kreida! Šitą žaidimą 
galima žaisti dviese, tu kvaila asile. Šiek tiek prancūziškos kreidos ir 
žiupsnis pelenų iš židinio. Užtrukau visą popietę, kol pavyko kaip 
tik tas atspalvis. Gaila, nematei savo veido! Dafi sakė, kad jos vos 
nelaimė neištiko, besistengiant nesijuokti! 

Mano veidas ėmė degti. 

— Ar ne, Daft? 

Už manęs pasigirdo drėgnas prunkštimas, ir aš atsisukus pa- 


mačiau, kad pro duris įėjo Dafi - užstodama man kelią pabėgti. 

— Tai buvo nedoras ir neapgalvotas pokštas, — tarė ji, imituodama 
mane džeržgiančiu, papūgišku falcetu. 

Ji slapčia klausėsi mano atsiprašymo už durų koridoriuje! 

Bet dabar, užuot įsiutusi puldama ant jos, kaip gal būčiau pa- 
sielgusi vakar, aš sukaupiau paskutinius vidinių jėgų likučius ir už- 
puoliau ją nauju, neišmėgintu įrankiu: šviesia, šalta ramybe. 

— Kas ta Hilda Muir? - paklausiau, ir Dafi iškart nustojo judė- 
jusi, tarsi būtų sustingusi momentinėje nuotraukoje. 

Kreipimasis į pranašesnį žinojimą. Ir suveikė! 

Kai nusižeminusi atėjau pas vieną seserį ir susitvardžiau ben- 
draudama su kita, vos per kelias minutes įgijau ne vieną, bet du 
naujus ginklus. 

— Ką? 

— Hilda Muir. Ji kažkaip susijusi su Statiniais. 

„Hilda Muir“, pasakė Fenela, kai pirmąkart Dauboje pamatė- 
me ponią Bul. „Hilda Muir.“ Ji vėl tai pasakė, kai atnešiau į vežimą 
šeivamedžio šakų. „Dabar mums visiems galas!“ 

— Hilda Muir? Statiniuose? Turbūt kalbi apie Hildemoer. Ji — 
ne žmogus, idiote. Ji yra šeivamedžio šakų dvasia. Ji ateina nubaus- 
ti žmonių, kurie pjauna jos šakas, prieš tai neatsiklausę leidimo. 
Juk nepjovei šeivamedžio šakų, ar ne? — (Vėl drėgnai prunkšte- 
lėjo.) 

Dafi turbūt pamatė, kaip mane paveikė jos žodžiai. 

— Tikrai tikiuosi, kad nepjovei. Kartais jų pasodina ant kapo, 
kad matytų, ar miręs žmogus laimingas kitame pasaulyje. Jei šeiva- 
medis auga, viskas gerai. Jei ne... 

Kitame pasaulyje? - pagalvojau. Argi Porceliana nematė, kaip 
policija ištraukė kūdikio kūną iš kaip tik tos vietos — ar visai šalia 


jos, — kur aš pjausčiau šeivamedį malkoms? 

— Hildemoer yra laumė, - tęsė Dafi. - Negi neatsimeni, ką tau 
sakėme apie laumes? Dievaži, Flavija - sakėme vos prieš porą dienų. 
Laumės yra iš Senųjų padarų - tie klaikūs padarai, kurie pavogė 
brangųjį Harietos kūdikį tr paliko vietoj jo tave. 

Mano mintyse virė pragaras. Jaučiau, kaip pyktis veržiasi atgal 
tarsi Raudonoji jūra, perėjus izraelitams. 

— Tikiuosi, nepjovei šeivamedžio nuo kieno nors kapo, — tęsė 
ji, — nes jeigu pjovei... 

— Ačiū, Dafi, - pasakiau. — Tu labai informatyvi. 

Netarusi daugiau nė žodžio, prasmukau pro ją ir išdidžiai išėjau 
iš svetainės. 

Man ausyse tebeskambant mano mielųjų sesių pašaipiam juo- 


kui, sprukau aidinčiu koridoriumi. 


DvVIDEŠIMTAS 


aboratorijoje užsirakinau duris ir palaukiau, kad pamatyčiau, 
ką darys mano rankos. 

Taip visada būdavo. Jei tik atsipalaiduosiu ir stengsiuosi per 
daug negalvoti, didysis Chemijos dievas parodys man kelią. 

Po kiek laiko, nors nesu tikra kodėl, paėmiau tris butelius ir 
padėjau juos ant darbastalio. 

Su pipete atmatavau pusę uncijos skaidraus skysčio iš pirmo- 
jo butelio į graduotą mėgintuvėlį. Iš antrojo butelio atmatavau tris 
uncijas kito skysčio į Aakonėlį. Pakerėta stebėjau, maišydama du 
skaidrius skysčius su keliomis uncijomis distiliuoto vandens, kaip 
prieš akis atsirado rausva spalva. 

Abrakadabra! Agua regia... karališkasis vanduo! 

Senovės alchemikai suteikė jam tą vardą, nes jame galima iš- 
tirpdyti auksą, kurį jie laikė metalų karaliumi. 

"Turiu pripažinti, kad kai pati gaminu šį skystį, visada susijaudinu. 

Tiesą sakant, 2gwa regia yra labiau oranžinė nei raudona: jei 
gerai atsimenu, tai tiksli granatų spalva. Taip, granatų — būtent. 

Kartą buvau mačiusi šių egzotiškų vaisių parduotuvės vitrinoje 
pagrindinėje gatvėje. Ponias Hjuesas, daržovių ir vaisių pardavėjas, 
importavo jų pabandyti, bet jie taip ir liko jo krautuvės vitrinoje, kol 


pajuodo ir įdubo tarsi supuvę pumpotaukšliai. 

— Bišop Leisis dar nepasirengęs granatams, — pasakė jis poniai 
Malet, - mes jų nenusipelnėme. 

Visada žavėjausi, kaip trys skaidrūs skysčiai — azoto rūgštis, 
druskos rūgštis ir vanduo — sumaišyti gali tapti spalvoti, tarsi magiš- 
ki, — ir ne bet kokios spalvos, bet liepsnojančio saulėlydžio spalvos. 

Sūkuriuojantys oranžiniai atspalviai stiklinėje, rodėsi, puikiai 
iliustravo mano mintis, kurios sukosi ir sukosi ratu, maišydamosi 
mano galvoje. 

Viskas buvo taip prakeiktai komplikuota: Fenelos užpuolimas, 
siaubinga Brukio Heirvudo mirtis, netikėtas Porcelianos atsiradi- 
mas ir lygiai taip pat netikėtas dingimas, Harietos malkų atramos, 
kurios pasirodė ne vienoje, bet trijose skirtingose vietose, keistoji 
šlykščiųjų Petibounų senienų krautuvė, panelė Mauntdžoi ir Šlu- 
biai, Vanetos Heirvud seniai dingęs Harietos portretas, o po visu 
tuo, tarsi įstrigusio vargonų vamzdžio gaudimas, nuolatinis žemas 
gresiančio Tėvo bankroto ūžesys. 

Nuo šito net arkangelas imtų spjaudytis. 

Savo talpoje 2gwa regia sparčiai tamsėjo, tarsi irgi nekantriai 
lauktų atsakymų. 

Ir staiga pamačiau kelią. 

Uždegusi Bunzeno degiklį, pastačiau jį po Aakonu. Švelniai pa- 
kaitinsiu rūgštį, prieš imdamasi kito žingsnio. 

Iš spintelės pasiėmiau mažą medinę dėžutę, ant kurios galo 
dėdė Taras buvo pieštuku parašęs žodį „platina“, ir nustūmiau jos 
dangtelį. Viduje buvo gal tuzinas plokščių pilkšvai sidabrinio mi- 
neralo kvadratėlių, kiekvienas ne didesnis už suaugusio žmogaus 
nagą. Išsirinkau gabalėlį, kuris svėrė gal ketvirtį uncijos. 

Kai 2gua regia pasiekė reikiamą temperatūrą, paėmiau plati- 


nos gabalėlį pincetu ir pakėliau jį virš Alakono kaklelio. Išskyrus 

dujų šnypštimą, laboratorijoje buvo taip tylu, kad net išgirdau tylų 
pliumptelėjimą, kai įmečiau platiną į skystį. 

Akimirką nieko neįvyko. Bet dabar raudonas skystis Hakone 
ėmė tamsėti. O platina ėmė rangytis. 

Ši dalis man labiausiai patiko! 

Tarsi apimtas agonijos, metalo gabalėlis nuslinko link stiklinės 
fAlakono sienos, mėgindamas pabėgti nuo jį naikinančių rūgščių. 

Ir staiga pf! Platina dingo. 

Beveik išgirdau, kaip aga regia laižosi lūpas. „Prašau dar!“ 

Nepasakytum, kad platina nepakankamai tauriai kovėsi, nes 
kovėsi ji tauriai. Svarbu, kaip priminiau sau, buvo štai kas: Platinos 
negali ištirpdyti jokia viena rūgštis! 

Ne, platinos megal; ištirpdyti vien tik azoto rūgštis, o iš druskos 
rūgšties ji tiesiog linksmai pasijuoktų: „cha cha!“ Tik jas dvi sumai- 
šius galima palaužti platiną. 

Čia tai pamoka — tiesą sakant, dvi pamokos. 

Pirma tokia: aš esu platina. Vieno oponento neužteks, kad 
įveiktų Flaviją Sabiną de Liuką. 

Tai, kas liko flakone, buvo platinos dichloridas, kuris pravers 
nustatant (gal kokiame eksperimente ateityje), ar yra nikotino arba 
kalio. Tačiau arčiau esmės buvo faktas, kad nors platinos nuolauža 
išnyko, susiformavo kažkas naujo: kažkas, kam būdingos visiškai 
naujos savybės. 

O tada gan netikėtai pastebėjau savo veidą, atsispindintį stiklo 
inde, plačiomis akimis stebintį, kaip drumstokas skystis Aakone, 
neramiai judėdamas, įgijo galbūt tik atspalvį liguistos geltonos, tarsi 
dreifuojantis čigonės krištolinio rutulio rūkas. 


Tada supratau, ką turiu daryti. 

— Aha! Flavija! — tarė vikaras. - Pasigedome tavęs bažnyčioje sekma- 
dienį. 

— Atsiprašau, vikare, - pasakiau jam, — deja, gerokai persisten- 
giau šeštadienį, per tą iškylą ir taip toliau. 

Kadangi apie gerus darbus paprastai nereikia trimituoti, aš ne- 
maniau, kad būtina užsiminti apie pagalbą, kurią pasiūliau Fenelai. 
Kaip paaiškėjo, teisingai pasielgiau, prilaikydama liežuvį, nes vika- 
ras iškart ėmė pats kalbėti ta tema. 

— Taip, — tarė jis, — tavo tėvas man sakė, kad tau leido visai praš- 
matniai šventadienį pagulėti. Iš tikrųjų, Flavija, tu labai gera, kad 
pabuvai Geroji Samarietė, kaip sakoma. Nepaprastai gera. 

— Nieko tokio, — pasakiau prideramai kukliai, — džiaugiuosi, 
kad padėjau. 

Vikaras atsistojo ir pasirąžė. Jis prieš tai virtuvinėmis žirklėmis 
karpė žolės kuokštus, augančius aplink medines Šv. Tankredo skel- 
bimų lentos kojas. 

— Dievo darbai būna keistų formų, — tarė jis, kai pamatė, kaip 
išsišiepiau nuo jo rankų darbo. - Aplankiau tą vargšę būtybę ligoni- 
nėje. Iškart po rytmečio pamaldų. 

— Kalbėjotės su ja? —- paklausiau apstulbinta. 

— O varge, ne. Nieko panašaus. Aš įsitikinęs, kad ji nė neži- 
nojo, kad aš ten. Sesuo Dugan man sakė, kad ji nebuvo atgavusi 
sąmonės — čigonė, žinoma, ne sesuo Dugan — ir kad ji — tai yra či- 
gonė — visą naktį praleido nenurimdama, vis šūkaudama apie kažką 
paslėptą. Vargšelė kliedėjo, žinoma. 

Kažkas paslėpta? Apie ką galėjo kalbėti Fenela? 

Tiesa, ji man minėjo moterį, kurios ateitį ji spėjo prieš pat ma- 
nąją: kažkas apie kažką, palaidotą praeityje, bet ar tai skaitosi kaip 


paslėpta? Verta pamėginti. 

— Kaip gaila, ar ne? — tariau, purtydama galvą. — Jos kioskas 
buvo populiariausias iškyloje — tai yra kol palapinė neužsidegė. Ji 
man pasakojo, kaip kažkas išsigando (man atrodo, ta, kuri ten įėjo 
prieš pat mane), kai ji atsitiktinai teisingai atspėjo kažką apie jos 
praeitį. 

Ar vikaro veidu nuslinko debesėlis? 

— Jos praeitį? Oi, kažin ar su tuo sutikčiau. Ta, kurios ateitį ji 
spėjo prieš pat tavąją, buvo ponia Bul. 

Ponia Bul? Ką gi, kad mane kur! Būčiau galėjusi prisiekti, kad 
pirmasis ponios Bul susidūrimas su Fenela per daugelį metų įvyko 
man dalyvaujant šeštadienį Dauboje — po iškylos. 

— Jūs tuo įsitikinęs? 

— Visiškai, — tarė vikaras. — Stovėjau prie kokosų kiosko, kal- 
bėdamas su Tedu Sampsonu, kai ponia Bul manęs paprašė kelias 
minutes pažiūrėti jos mažylius. „Ilgai netruksiu, vikare, — pasakė ji. 
Bet man būtinai reikia išsiburti ateitį — įsitikinti, kad mano ateityje 
nėra daugiau šitų mažų bjaurybių.“ 

— Žinoma, ji juokavo, bet vis tiek, atrodė labai keista taip kal- 
bėti, kai tokios aplinkybės. 

Vikaras nuraudo. 

— O varge, bijau, kad netaktiškai pasakiau. Privalai tuoj pat 
Pamiršti mano žodžius. 

— Nesijaudinkit, vikare, - pasakiau jam. — Nė žodžio neištarsiu. 

Gestais parodžiau, kad užsisiuvu lūpas adata ir labai ilgu siūlu. 
Vikaras susiraukė nuo mano grimasų. 

— Be to, — pridūriau, - juk nepasakytumėt, kad Buliai būtų 
jūsų parapijiečiai. 

— Tas pars, - tarė jis, - taktas yra taktas — jam nėra religinių ribų. 


— Ar ponia Bul - Šlubė? — staiga paklausiau. 

Jo kakta susiraukšlėjo. 

— Šlubė? Kažin kodėl taip manai? Varge mano, tas keistokas 
tikėjimas buvo, jeigu neklystu, užgniaužtas aštuonioliktojo amžiaus 
pabaigoje. Būta gandų, žinoma, bet negalima... 

— Tikrai buvo? — pertraukiau. — Užgniaužtas, turiu galvoj? 

Ar įmanoma, kad Šlubiai taip gerai pasislėpė pogrindyje, kad 
net Šv. Tankredo vikaras abejojo jų buvimu Bišop Leisyje? 

— Kad ir kam ji ištikima, — tęsė vikaras, — mes negalime teisti 
kitų dėl įsitikinimų, ar ne? 

— Tikriausiai ne. — Ir tuo pat metu suvokiau, ką reiškė ankstes- 
ni jo žodžiai. 

— Ar sakėte, kad kalbėjotės su ponu Sampsonu? Ponu Sampso- 
nu iš Rytų Finčingo? 

Vikaras linktelėjo. 

— Su Tedu Sampsonu. Jis vis dar grįžta padėti statyti palapines 
ir kioskus. Jis tuo užsiiminėja nuo mažens jau dvidešimt penkerius 
metus. Jis sako, kad taip jaučiasi artimas savo tėvams - jie abudu pa- 
laidoti čia, šventoriuje, supranti. Žinoma, jis gyvena Rytų Finčinge 
nuo tada, kai vedė... 

— Tikrai? - Jei turėčiau ūselius, jie būtų ėmę virpėti. 

— Oi varge, — tarė vikaras, — deja, pasakiau per daug. Labai 
atsiprašau. 

Jis puolė ant kelių ir ėmė toliau karpyti žolę, o aš supratau, kad 


mūsų pokalbis baigtas. 


**x 


Gledis padangos murkė gudronuotu plentu, mums skubant į šiaurę 


link Rytų Finčingo. Iš pradžių važiuoti buvo lengva, bet paskui, kai 

kelias ėmė kilti, slėnis po slėnio, į supančias kalvas, man teko kaip 
reikiant paspausti jos pedalus. 

Kai pasiekiau Ubago šulinį Denhemo aukštumos viršuje, leka- 
vau kaip šuo. Nulipau nuo Gledis, atrėmiau ją į akmeninį šulinio 
rentinį ir atsiklaupiau atsigerti. 

Ubago šulinys — ne tiek šulinys, kiek natūralus šaltinis: vieta, 
kur vanduo gurguliuoja iš požeminės versmės nuo senų laikų, dar 
prieš romėnams ateinant pasimėgauti lediniais, gaivinančiais gurkš- 
niais. 

Šaltinio vanduo, kaip man žinoma, yra įstabi cheminė sriuba: 
kalcis, magnis, kalis, geležis ir įvairios druskos ir sulfatai. Čiupau 
apdaužytą seną skardinį puodelį, kabantį ant grandinės, pasėmiau 
jį pilną burbuliuojančio vandens ir gėriau tol, kol man pasirodė, kad 
jaučiu stiprėjant kaulus. 

Vandeniui tebevarvant per smakrą, atsistojau ir apžvelgiau 
kraštovaizdį. Už manęs, išskleistas tarsi nosinaitė per lėlių iškylą, 
buvo Bišop Leisis. Per jį, šiapus pagrindinės gatvės, Efono upė tin- 
giai sukosi aplink kaimą, prieš pasukdama į pietvakarius link Bukų 
giraitės. 

Dabar, beveik dvi savaitės nuo derliaus nuėmimo pradžios, di- 
džioji dalis kraštovaizdžio iš ryškios vasariškos žalios tapo blyškes- 
nio pilkšvo atspalvio, tarsi Motina Gamta šiek tiek užsnūdo ir leido 
išbėgti spalvoms. 

Tolumoje tarsi juodas vabalas, ropojantis įkalne, traktorius 
tempė akėčias per ūkininko lauką, ir mano ausis pasiekė aiškus jo 
variklio dūzgimas. 

Iš čia pietuose mačiau Statinius, žalią oazę upės vingyje. O štai 
ir Bukų giraitė šiltai švytinčiais prieš saulę akmenimis, tarsi jie būtų 


ISPjauti iš brangaus citrino akmens ir nupoliruoti meistriška ranka. 

Hlarietos namas, pagalvojau, nors kaip gyva nežinau kodėl. Kaž- 
kas ėmė tvenktis gerklėje. Turbūt dėl šulinio vandens. Pakėliau Gle- 
dis iš jos poilsio vietos ir pasispyriau link Rytų Finčingo. 

Toliau nuo tos vietos'kelias vedė nuo kalvos žemyn. Porą kartų. 
smarkiai paspaudusi pedalus, kad padidinčiau greitį, užsikėliau ko- 
jas ant vairo, ir mudvi su Gledis išsišiepusios prieš vėją tarsi skalikai 
nuskuodėme dulkėtu keliu į pagrindinę Rytų Finčingo gatvę. 

Priešingai nei jo kaimynai, Malden Fenvikas ir Bišop Leisis, 
Rytų Finčingas nėra daili senovinės Anglijos dalis. Čia nėra pusiau 
rąstinių namų ir gėlių margumyno trobelių darželiuose. Vietoj to į 
galvą šauna žodis „nešvara“. 

Bent pusė parduotuvių pagrindinėje gatvėje buvo lentomis už- 
kaltais langais, o tos, kurios, atrodo, dar veikė, atrodė gerokai liūd- 
nos ir sužlugdytos. 

Kampinės tabako parduotuvės lange kreivas ženklas skelbė: 
Šiandienos laikraščiai. 

Varpelis virš durų šaižiai sužvangėjo, kai užėjau vidun, ir žila- 
plaukis vyriškis ssnamadiškais stačiakampiais akiniais pakėlė akis 
nuo laikraščio. 

— Na? - tarė jis, tarsi būčiau užklupusi jį vonioje. 

— Atsiprašau, kažin ar galėtumėte man padėti? Ieškau pono 
Sampsono — Edvardo Sampsono. Gal galėtumėte man pasakyti, 
kur jis gyvena? 

— O ko tau iš jo reikia? Pardavinėji sausainius, ar ką? 

Jo burna šiurpiai išsišiepė, parodydama tris klaikius dantis, ku- 
rie atrodė esą išdrožti iš supuvusio medžio. 

Tai buvo maždaug tas pats, ką man pasakė bjaurioji Ursula prie 
Vanetos Heirvud durų: nevykęs pokštas, keliaujantis po kaimus, 


kaip keliauja nevykę pokštai. 

Prikandau liežuvį. 

— Pardavinėji sausainius, ką? — pakartojo jis tarsi miuzikholo 
komikas, mėginantis išspausti iš pokšto paskutinę gyvybę. 

— Tiesą sakant, ne. Pono Sampsono tėvai palaidoti Šv. Tankre- 
do šventoriuje, Bišop Leisyje, o mes organizuojame Kapų priežiūros 
fondą. Dėl karo, matote. Pagalvojome, kad galbūt jis norėtų... 

Vyriškis skeptiškai spoksojo į mane per savo akinių viršų. Teks 
pasistengti labiau. 

— Ak taip — vos nepamiršau. Taip pat perduosiu padėką nuo 
vikaro ir Moterų instituto damų — ir nuo altoriaus patarnautojų — 
už tai, kad ponas Sampsonas padėjo per šeštadienio iškylą. Pavyko 
triuškinamai. 

Manau, kad jį pribaigė Moterų institutas ir altoriaus patarnau- 
tojai. Tabako pardavėjas pasibjaurėjęs suraukė nosį, stumtelėjo aki- 
nius aukščiau ir nykščiu bakstelėjo link gatvės. 

— Geltona tvora, — tarė jis. —- Antrinės žaliavos, — ir ėmė skaityti 
toliau. 

— Ačiū, jūs labai malonus. 


Kalbėjau beveik nuoširdžiai. 


xXx 


Tos vietos buvo sunku nepastebėti. Aukšta medinė tvora, geltono ats- 
palvio, išduodančio, kad buvo naudojami per karą atlikę aviaciniai 
dažai, įdubusi į vidų ir į išorę, juosianti didelį sklypą iš trijų pusių. 
Buvo akivaizdu, kad tvora suręsta, mėginant nuo gatvės pa- 
slėpti antrinių žaliavų verslo bjaurumą, bet tai nelabai padėjo. Už 
jos lentų ore stūksojo surūdijusio metalo laužo krūvos tarsi gausybė 


milžiniškų šiaudinių iškamšų. 

Ant tvoros aukštomis raudonomis raidėmis, nupieštomis aki- 
vaizdžiai mėgėjo ranka, buvo parašyta: SAMPSONAS - ANTRI- 
NĖS ŽALIAVOS - SUPERKAMAS METALO LAUŽAS - GE- 
RIAUSIOS KAINOS - MAŠINŲ DALYS. 

Dvigubi vartai buvo uždaryti metaliniu strypu, atremtu į juos. 
Pridėjau akį prie tarpo ir įsižiūrėjau vidun. 

Susierzinau, nes matėsi mažai — vaizdą dėl žiūrėjimo kampo 
užstojo sudaužytas sunkvežimis, apverstas ir nuimtais ratais. 

Skubiai apsižvalgiusi į abu gatvės galus, pastūmiau strypą, tru- 
putį truktelėjusi pravėriau vartus, giliai įkvėpiau ir įsispraudžiau pro 
juos. | 

Tiesiai priešais mane ženklas, parašytas kraujo raudonumo rai- 
dėmis ant griozdiško baldų pervežimo furgono, skelbė: SAUGOKIS 
ŠUN — tarsi gyvūnas, apie kurį rašoma, būtų griebęs autorių už 
gerklės, šiam nespėjus pabaigti rašyti raidės „S“. 

Sustojau vietoje ir įsiklausiau, bet žvėries nebuvo nė ženklo. 
Galbūt įspėjimas buvo tiesiog skirtas pašaliniams išbaidyti. 

Vienoje kiemo pusėje buvo erdvus „Niseno“ angaras, kuris, 
sprendžiant iš padangų žymių, vedančių prie jo dvigubų durų, 
buvo reguliariai naudojamas. Man iš dešinės stūksančios meta- 
lo laužo krūvos, kurias mačiau iš už vartų, tarsi geležinių apynių 
džiovyklų eilė vedė tolyn link sklypo galo. Iš artimiausios krūvos 
kyšojo tai, kas tikrų tikriausiai buvo galinė „Pikčiurnos“ lėktuvo 
pusė, tarsi jis būtų ką tik sudužęs ir ten įsmigęs, o raudoni, balti 
ir mėlyni RAF ženklai buvo tokie švieži ir ryškūs, tarsi nudažyti 
vos vakar. 

Tvora buvo užmaskavusi šio sklypo dydį — jis tikriausiai užė- 
mė porą akrų. Už laužo kalnų tai šen, tai ten į žolę liūdnai smego 


daugybė sudaužytų automobilių, ir netgi sklypo gale, kur laužas 

palaipsniui užleido vietą vaismedžiams, spalvoto metalo lopinėliai, 
blizgantys tarp medžių, rodė, kad ir ten esama kėbulų. 

Man atsargiai judant žvyruotu taku tarp sulaužytų įrengimų 
krūvų, nematomi objektai retkarčiais dzingsėjo nuo rūdžių, tar- 
si mėgintų pakankamai sušilti prieš saulę, kad galėtų atgyti — tik 
jiems nelabai sekėsi. 

— Alio? —- pašaukiau, desperatiškai tikėdamasi, kad niekas neat- 
sakys — ir niekas neatsakė. 

Žvyruoto tako „L“ formos posūkio gale buvo mūrinė struk- 
tūra: tarytum prausykla, kaip man pasirodė, o gal skalbykla, virš 
kurios plokščio stogo buvo iškilęs apie trisdešimt pėdų apskritas 
kaminas. 

Langai buvo taip apaugę purvu, kad net patrynusi kumščiu 
nieko viduje neįžiūrėjau. Rankenos vietoje duryse buvo įtaisyta kaž- 
kas panašaus į savadarbę sklendę: kažkas sumeistrauta iš geležinės 
tvoros nuolaužų. 

Padėjau nykštį ant to daikto liežuvėlio ir paspaudžiau žemyn. 
Sklendė atšoko, durys prasivėrė, ir aš įžengiau vidun į prietemą. 

Ten buvo netikėtai tuščia. Vienoje pusėje buvo didelė kūrimo 
ertmė, už kurios pravirų durų buvo matyti dugnas, padengtas šal- 
tais pelenais ir išdagomis. Jos šone buvo įtaisyta kažkas, kas atrodė 
kaip varikliu varomas pūstuvas. 

Šie dalykai nesikeitė jau keturis ar penkis šimtus metų, pama- 
niau. Išskyrus elektrinį ventiliatorių, beveik nebuvo skirtumo tarp 
šio įtaiso ir tarp tiglių, priklausiusių alchemikams, kurie prirašė ke- 
letą veleninio popieriaus manuskriptų dėdės Taro bibliotekoje. 

Iš esmės šis žaizdras buvo toks pat kaip stiklinis tiglis, kurį dėdė 
Taras buvo įrengęs Bukų giraitės laboratorijoje, tik žymiai didesnio 
Masto, be abejo. 

Ant mūrinio židinio priešais žaizdrą, šalia ilgo plieninio samčio, 
gulėjo keletas sulaužytų formų: medinės dėžės, pripildytos smėlio, 
į kurį buvo įspausti daiktai, kad susidarytų įspaudas — į kurį buvo 
pilama ištirpdyta geležis. “ 

Šunys, sprendžiant iš išvaizdos, pamaniau. Spanieliai, įspausti į 
smėlį, kad pasidarytų pora durų atramų. 

Arba malkų atramų. 

Ir tada supratau, nors dar neturėjau progos patikrinti jų autentiš- 
kumo, kad kaip tik čia, Edvardo Sampsono skalbyklos kalvėje, buvo 
išlietos Salės Lapės ir Šopo kopijos: kopijos, kurios tikriausiai kaip tik 
šią akimirką stovėjo vietoje originalų Bukų giraitės svetainės židinyje. 

Bet kur Harietos originalai? Ar tai tos malkų atramos, kurias 
mačiau panelės Mauntdžoi karietinėje — senienų sandėlyje, kuriame 
Brukis Heirvudas laikė savo lobius? Ar tai buvo tos, kurias mačiau 
Sampsono, žmogaus buldogo, rankose prie galinių Petibouno senie- 
nų krautuvės durų? Sudrebėjau vien nuo tos minties. 

Vis dėlto jau įvykdžiau beveik viską, ko čia atėjau. Viskas, kas 
liko, tai paieškoti „Niseno“ angare dokumentų. Jei nors kiek pasi- 
seks, gal pasirodys koks pažįstamas vardas. 

Tą akimirką išgirdau variklio garsą lauke. 

Skubiai apsižvalgiau po patalpą. Nebent nerčiau į šaltą žaizdrą, 
nebuvo kur slėptis. Vienintelė alternatyva — pulti laukan ir mėginti 
pasprukti. 

Pasirinkau žaizdrą. 

Į galvą lindo mintys apie Jonuką ir Grytutę, kai paskui save 
traukdama uždariau sunkias duris ir susigūžiau, bandydama susi- 
traukti kiek įmanoma labiau. 

Dar viena suknelė sugadinta, pagalvojau — dar vienas Tėvo pa- 


mokslas liūdnomis akimis. 

Kaip tik tada išgirdau žingsnius ant akmeninių grindų. 

Vos drįsau įkvėpti — tokį garsą groteskiškai sustiprintų akmeni- 
nis avilys, kuriame tūnojau. 

Žingsniai stabtelėjo, tarsi žmogus išorėje klausytųsi. 

Pajudėjo toliau... tada vėl sustojo. 

Pasigirdo metalinis ŽVANGT, kai kažkas palietė duris vos už 
kelių colių man nuo veido. O tada lėtai... taip lėtai, kad vos nesukly- 
kiau nuo įtampos... durys prasivėrė. Pirmiausia pamačiau jo batus: 
didelius, dulkėtus, subraižytus nuo darbo. 

Tada jo kombinezono koją. 

Pakėliau akis ir pažiūrėjau jam į veidą. 

— Dyteri! 

Tai buvo Dyteris Štrancas, darbininkas iš Karvelidės fermos — 
paskutinis Bišop Leisyje likęs karo belaisvis, pasirinkęs likti Angli- 
joje, kai baigėsi karo veiksmai. 

— Čia tikrai tu? 

Ėmiau valytis nuo savęs dulkes, ropšdamasi iš žaizdro. Net kai 
nustojau gūžtis ir atsistojau tiesiai, Dyteris tebebuvo žymiai aukš- 
tesnis už mane ir dėl savo mėlynų akių ir šviesių plaukų atrodė labai 
panašus į smarkiai peraugusį mokyklinuką. 

— Ką tu čia veiki? — paklausiau, kvailai išsišiepdama. 

— Galima paklausti to paties? — tarė Dyteris, rankos mostu ro- 
dydamas visą patalpą. — Jeigu ši vieta dar nėra Bukų giraitės dalis, 
sakyčiau, atsidūrei toli nuo namų. 

Mandagiai nusišypsojau iš jo juokelio. Dyteris buvo lyg ir įsi- 
mylėjęs mano seserį Filę, bet išskyrus tai, buvo pakankamai pado- 
rus vaikinas. 

— Žaidžiau „Zuikį ir skalikus“ vienam, — pasakiau, pašėlusiai 


išsigalvodama taisykles ir kalbėdama per greitai. - Rytų Finčingas — 

dvigubi taškai dėl sudėtinio pavadinimo, o už Sampsoną - trigubi 
taškai, nes Sampsonas, žaliavos ir laužas, aišku? Gaučiau dar tašką, 
jei būtų kas nors su bibliniu vardu, bet šiandien ne sekmadienis, tai 
nesiskaito. " 

Dyteris rimtai linktelėjo. 

— Labai sudėtingos tos angliškos taisyklės, — tarė jis. — Pats jų 
niekad iki galo nesupratau. 

Jis pajudėjo link durų, bet atsisuko pažiūrėti, ar seku iš pas- 
kos. 

— Eime, važiuoju į tavo pusę. Pavėžėsiu. 

Buvau dar nepasirengusi išvažiuoti, bet supratau, kad teks baig- 
ti šniukštinėjus. Pagaliau, kaip galima šnipinėti visu pajėgumu, kai 
šešių su viršum pėdų ūgio buvęs karo belaisvis sekioja kiekvienam 
žingsnyje? 

Truputį sumirksėjau, kai išėjome saulės švieson. Tolimojo- 
je tako pusėje stovėjo senas pilkas Dyterio traktorius „Fergiuson“, 
caksėdamas pats sau, tarsi dramblys, netyčia užklydęs į dramblių 
kapines: gal truputį šokiruotas, staiga atsidūręs tarp savo protėvių 
kaulų. 

Kai uždarėme vartus, užlipau ant pakylos tarp dviejų galinių 
ratų ir užtempiau Gledis paskui save. Dyteris atleido sankabą ir mes 
pajudėjome, o aukštos „Fergio“ padangos išmetė į orą puokštes pe- 
lenų, kurie leidosi už mūsų tarsi tamsūs fejerverkai. 

Mes skriejome kaip vėjas, šildydamiesi rugsėjo saulės šviesoje ir 
gerdami šviežią rudeninį orą, tad jau buvome nuvažiavę pusę kelio 
žemyn pietiniu Denhemo kalvos šlaitu, kai man staiga paaiškėjo. 

Buvau tvirtai įrėmusi užpakalį į vieną „Fergio“ sparną, o ko- 
jas - į tarškančią pakylą. Mums lekiant, žemė apačioje atrodė kaip 


skriejanti žalsvai juoda dėmė. 

Bet kodėl, staiga pagalvojau, fermeris galėtų būti taip toli nuo 
namų, kai paskui jį nedunda priekaba; nei plūgas, nei akėčios nesiū- 
buoja iš paskos? Tai buvo tiesiog nesuprantama. 

Pajutau, kaip šiaušiasi plaukai ant sprando. 

— Kas tave atsiuntė? — sušukau, perrėkdama švilpiantį vėją ir 
„Fergio“ variklio riaumojimą. 

— Ką? 

Iš savo patirties žinojau, kad jis stengiasi laimėti laiko. 

— Ką? — pakartojo jis, tarsi būčiau jo neišgirdusi, ir aš staiga 
nepaaiškinamai įsiutau. 

— Tėvas atsiuntė, ar ne? 

Bet žodžiams tebesklindant man iš burnos, supratau, kad ne- 
pataikiau. Kad Tėvas paskambintų Dyteriui, šansų yra ne daugiau, 
nei kad Mėnulio žmogus paskambintų žiurkiagaudžiui. 

— Inspektorius Hjuitas! 

Griebiausi šiaudo. Inspektorius yra aprūpintas nuosavu oficia- 
liu transportu, ir niekad nesiųstų civilio vykdyti savo paliepimo. 

Dyteris stumtelėjo droselio rankeną kvadrante, ir traktorius 
sulėtėjo. Jis įvažiavo į nedidelę aikštelę, kur ant medinės platformos 
buvo prikrauta pieno bidonų. 

Jis atsisuko į mane, nesišypsodamas. 

— Tai buvo Ofelija, — tarė jis. 

— Filė? — suspigau. Tai mano sesuo pasiuntė Dyterį manęs sek- 
ti? Visą dieną? 

Kaip ji drįsta! Kaip, po dvigubais galais, ji drįsta! Tai pasity- 
Čiojimas. 

Tai, kad man sutrukdė — atplėšė — pagrobė, galima sakyti, nuo 
svarbaus tyrimo, mano pačios sesuo, nuo šito man paraudonavo akyse. 


Ryškiai paraudonavo. 

Netarusi nė žodžio, nušokau nuo traktoriaus pakylos, nukėliau 
Gledis ant kelio ir pasileidau žingsniuoti žemyn nuo kalvos, aukštai 
iškėlusi galvą, mojuodama kasytėmis. 

Kai nusigavau pakankamai toli, kad prisiminčiau, uždėjau koją 
ant pedalo ir sėdau ant dviračio, netvirtai atsispyrusi, bet spėjau 
pasitaisyti, kad galėčiau riedėti įsižeidusi, bet oriai. 

Po kelių akimirkų išgirdau, kaip traktoriaus variklis pagreitėjo, 
bet neatsisukau. 

Dyrteris privažiavo greta, vairuodamas tiksliai tokiu pačiu greičiu. 

— Ji nerimavo dėl tavęs, - tarė jis. - Norėjo, kad pažiūrėčiau, ar 
viskas gerai. 

Filė nerimavo dėl manęs? Sunku tuo patikėti. Galėčiau ant vie- 
no piršto suskaičiuoti tuos atvejus, kai per pastaruosius porą metų ji 
elgėsi su manimi padoriai. 

— Kad šnipinėtum mane, nori pasakyti, — atšoviau. 

Negražu taip sakyti, bet pasakiau. Man visai patiko Dyteris, 
bet buvau įniršusi nuo minties, kad sesuo jį laiko po padu. 

— Nagi, šok čia, - pasiūlė Dyteris, sustabdydamas traktorių, — 
kartu su dviračiu. 

— Ne, labai ačiū. Mums patinka būti vienoms. 

Pradėjau minti pedalus, kad aplenkčiau traktorių. Manau, kad 
galėjau sustoti ir palaukti, o tada įlipti ir maloniai sutikti pavežama 
iki kaimo. 

Bet kol apie tai sugalvojau, buvau jau nuvažiavusi pusę pagrin- 


dinės gatvės. 


Nusivyliau, neradusi Dogerio dirbant šiltnamyje. Visad būdavo taip 
malonu įslinkti, tyliai atsisėsti greta jo ir imti lengvai šnekučiuotis 


lyg pora senukų ant suolelio prie ančių tvenkinio. 

Kai norėjau informacijos, antrąją rinkdavausi ponią Malet, bet 
užėjusi virtuvę pamačiau, kad ji jau išėjusi visai dienai namo. 

Bet ką atiduočiau, kad galėčiau išklausinėti Dafi apie Šlubius, 
bet kažkodėl susilaikiau daugiau jos nieko nepaklaususi. Dar nebu- 
vau jai atkeršijusi už tai, kad dalyvavo inkvizicijoje rūsiuose, nors 
jau du kartus buvau pažeidusi savo nusistatymą įsižeidus tylėti, kai 
paklausiau jos apie Poseidoną ir apie Hildą Muir — arba tiksliau apie 
Hildemoer — ir apie laumes. 

Man atrodo, kad neįmanoma laimėti karo, jeigu amžinai eini 
į kitą pusę ir klausinėji patarimų. Be to, broliavimasis (ar kaip tai 
pavadintum, kada tai daro seserys) su priešu susilpnina nusistatymą 
žiebti jam į dantis. 

Man galvoje tiesiog zvimbė nuo informacijos, ir neužteko laiko 
ją visą surūšiuoti. 

Kai kurie įdomesni dalykai jau ėmė dėliotis mano mintyse, 
būriuodamiesi ir krešėdami panašiai, kaip sidabro chloridas (senas 
geras AgCl) sudaro tokį tarsi cheminį sūrį, kai į sidabro nitratą įdedi 
tirpaus chlorido. 

Tirpus! Štai tas žodis. Ar man kada nors pavyks ištirpdyti šį 
komplikuotą galvosūkių raizginį? 

Vienas dalykas buvo aiškus iškart: man reikia sužinoti dau- 
giau — kur kas daugiau - apie Šlubius, ir akivaizdu, kad joks mano 


jau pažįstamas Šlubis nepalengvins man gyvenimo ir neišsiplepės. 


DvVIDEŠIMT PIRMAS 


- 


tsibudusi išgirdau ant stogo čerpių ir liervamzdžiuose riau- 
mojant vandenį - taip skamba Bukų giraitėje, kai lyja. 

Net prieš atmerkdama akis, girdėjau, kaip visas namas atgyja — 
giliai, drėgnai įkvepia ir iškvepia — taip, kaip niekad neatgyja sausu 
oru, tarsi po to, kai pašėlęs atlėkė per šimtmečius, nuvargęs senasis 
pastatas būtų tiesiog krisdamas kirtęs finišo liniją. 

Žinojau, kad koridoriuose bus menkų vėjo gūsių, o nuošaliuose 
kampuose kils staigių šaltų skersvėjų. Nepaisant jos dydžio, Bukų 
giraitė buvo tokia pat jauki kaip povandeninis laivas. 

Susisukau į antklodę ir nuklibikščiavau prie lango. Lauke vanduo 
krito tiesiai žemyn, tarsi linijos būtų nubrėžtos liniuote ir pieštuku. 
Tai ne toks lietus, kuris greitai praeis — teks kentėti jį ištisas valandas. 

Tėvas trumpai linkteldamas pripažino, kad pastebėjo mane 
pasirodžius prie pusryčių stalo. Bent jau nemėgina palaikyti gyvo 
pokalbio, pamaniau, ir už tai sukalbėjau trumpą padėkos maldelę. 

Filė ir Dafi, kaip visada, uoliai apsimetinėjo, kad aš neegzis- 
tuoju. 

Lietingomis dienomis mes rytais valgydavome dar niūriau nei 
visada, ir šiandiena — ne išimtis. 

Mūsų sekmadienio pusryčių meniu jau galiojo beveik dvi savai- 


tes, ir mano liežuvio šaknis truputį susitraukė, kai ponia Malet prič 

stalo atnešė tai, ką aš mintyse laikiau mūsų kasdieniu S. A. O. D. 


daviniu. 


Skrebutis 
Avižų košė 
Obuolių sultys 


Datulės 


Datulės, ištroškintos ir patiektos su šalta tiršta grietine, buvo dar 
viena ponios Malet kulinarinė niekšybė. Išvaizda ir skoniu jos pri- 
minė kažką, šventoriuje vidurnaktį pavogtą iš karsto. 

— Paduok numirėlio, - sakydavo Dafi, nepakeldama akių nuo 
knygos, ir Tėvas trumpam įsmeigdavo į ją žvilgsnį, kol paskutinis 
filatelijos žurnalo numeris patraukdavo jo dėmesį atgal į savo pus- 
lapius — tai paprastai trukdavo ne ilgiau nei maždaug dvi su trim 
ketvirčiais sekundės. 

Bet šiandien Dafi nieko nesakė, kaip robotas ištiesė ranką ir 
įsivertė kelis šaukštus to šlykštaus marmalo į dubenėlį. 

Filė dar buvo nenusileidusi, todėl man palyginti lengvai pavyko 
pasprukti. 

— Gal galėčiau eiti? - paklausiau ir Tėvas suniurnėjo. 

Po kelių sekundžių jau buvau koridoriaus spintoje ir traukiau 
lauk savo ryškiai geltoną neperšlampamą lietpalrį. 

— Kai važinėji dviračiu per lietų, — kartą man sakė Dogeris, — 
svarbiau, kad būtum matoma, o ne kad liktum sausa. 

— Nori pasakyti, kad išdžiūti visada galėsiu, bet jei mane 
Pamaus ant „Daimlerio“ ragų, atgaivinti nebepavyks, — pajuoka- 
vau. 

— Būtent, - tuomet tarė Dogeris, tobulai vos vos nusišypsoda- 


Mas, ir ėmė toliau vaškuoti Tėvo batus. 

Tebepliaupė lyg ietimis, kai nulėkiau į šilrnamį, kur buvau pa- 
likusi Gledis. Gledis nelabai mėgo lietų, nes nuo jo išsipurvindavo 
padurkus, bet niekad nesiskundė. 

Buvau itin rūpestingai suplanavusi savo maršrutą į Kovo galą, 
išvengdama ir Daubos, ir baisiosios ponios Bul namo. 

Mindama pedalus keliu link Bišop Leisio, dėvėdama savo gel- 
tonąjį lietpaltį, prisiminiau, ką Dogeris buvo sakęs apie matomu- 
mą. Nepaisant rūko, kuris kabėjo virš permirkusių laukų tarsi pilkų 
skalbinių draiskanos, tikriausiai buvau matoma iš už mylių. Ir vis 
dėlto, kitokia prasme, kadangi buvau tik vienuolikos metų, buvau 
apsisiautusi geriausią nematomumo apsiaustą pasaulyje. 

Prisiminiau tą kartą, kai ponia Malet nusivedė mane pasižiūrėti 
„Nematomo žmogaus“. Nuvažiavome autobusu į Hinlį pirkti naujos 
suknelės Velykoms vietoje tos, kurią sugadinau itin įdomaus - bet 
nepavykusio — eksperimento metu, kai naudojau ir sieros, ir druskos 
rūgštis. 

Šleikščiai praleidus valandą „Eleanoros madose“, pagrindinės 
gatvės parduotuvėje, kurios langai buvo užbintuoti popieriniais pla- 
katais šleikščiais rausvais ir žydrais atspalviais - „Paskutinės Velykų 
suknelės jaunoms panelėms!“, „Naujiena iš Londono!“, „Pačiu laiku 
Velykoms!“ — ponia Malet manęs pasigailėjo ir pasiūlė apsilankyti 
„A.B.C.“ arbatinėje šalimais. 

Ten mes sėdėjome tris ketvirčius valandos prie stalo priešais 
langą, stebėdamos, kaip žmonės lauke žingsniuoja šaligatviu pro 
šalį. Ponia M. visai įsiplepėjo ir, turbūt pamiršusi, kad aš nesu jos 
draugė ponia Voler, išpliurpė keletą dalykų, kurie, nors tuo metu 
neatrodė svarbūs, tikriausiai pavers, kai būsiu vyresnė. 

Po arbatos ir tešlainių, kadangi mūsų priešaky dar laukė visa 


popietė („Dėl suknelės buvai tikra šaunuolė, brangute — nepaisant 

tų dviejų raganų su savo metrais ir smeigtukais! '), ponia M. nu- 
sprendė nudžiuginti mane, nuvedusi į kino teatrą, kurį pastebėjo 
siauroje gatvėje šalia arbatinės. 

Kadangi ponia Malet buvo mačiusi „Nematomą žmogų“ prieš 
keletą metų, ji visą laiką kalbėjo, baksnodama į šonkaulius ir aiškin- 
dama viską iki smulkmenų. 

— Jis juos neva mato, bet jie jo — ne. 

Nors mane prajuokino pakvaišusio mokslininko idėja susileisti 
stipraus baliklio, kad taptų nematomas, ypač šokiravo tai, kaip jis 
elgėsi su savo laboratorijos įranga. 

— Čia tik filmas, brangute, — tarė ponia Malet, kai įsikibau jos 
rankos, kai jis daužė stiklinius indus. 

Bet apskritai, pamaniau viską prisiminusi, pramoga buvo nevy- 
kusi. Nematomumas man — nieko nauja. Šito meno buvau priversta 
išmokti nuo tos dienos, kai žengiau pirmąjį žingsnį. 

Matoma ir nematoma: gudrybė, kaip būti čia ir nebūti tuo pat 
metu. 

— Jarū! - sušukau, nesikreipdama į nieką konkrečiai, taškyda- 
ma balas, sukdama pro Šv. Tankredą į pagrindinę gatvę. 

Tolimajame kaimo gale pasukau į pietus. Pro lietų tolumoje 
vos galėjau įžiūrėti Džeko šviestuvą, kaukolės formos uolų darinį, 
išsikišusį virš mano kelionės tikslo — Sukčiaus galo. 

Dabar važiavau lygiagrečiai Daubos, per pusę mylios į rytus 
nuo jos, ir praėjo vos keletas minučių, kai aš jau riedėjau pakraščiu 
vienos iš didžiųjų pievų, pasklidusių į tris puses. 

Anksčiau buvau vieną kartą buvusi Sukčiaus gale — aplanky- 
ti senojo Tėvo mokyklos direktoriaus, daktaro Kisingo. Tą kartą 
radau jį sudūlėjusioje slaugos namų oranžerijoje, o šiandien visai 


nenorėjau vėl kelti kojos į tą patį mauzoliejų. 

Bet kai nušokau nuo Gledis prie paradinių durų, mano nuste- 
bimui šis senasis džentelmenas sėdėjo vežimėlyje po dideliu ryškias- 
palviu skėčiu, įtaisytu ant pievelės. 

Jis pamojavo, kol bridau link jo per šlapią žolę. 

— Cha! Flavija! - sušuko jis. - „Negali būti bloga diena, jeigu prie 
mano vartų atveda jauną lankytoją.“ Horacijus, žinoma, o gal Katulas? 

Išsišiepiau, tarsi žinočiau, bet būčiau užmiršusi. 

— Sveiki, daktare Kisingai, — pasisveikinau, paduodama „Play- 
ers“ pakelį, kurį nukniaukiau iš Filės apatinių stalčiaus. Filė jų nu- 
sipirko, kad padarytų įspūdį Dyteriui. Ber Dyteris juokais išsisuko 
nuo jų. „Ne, ačiū, — tarė jis, kai ji pasiūlė jam pakelį. - Jos kenkia 
krūtinei“. Ir ji neatidariusi padėjo cigaretes į šalį. Filė nepaprastai 
didžiavosi savo krūtine. 

— Ak, - tarė daktaras Kisingas, tarytum iš niekur išsitraukda- 
mas degtukų dėžutę ir meistriškai vieną įžiebdamas tuo pat metu, 
kol atidarinėjo cigarečių pakelį. - Kaip nepaprastai malonu iš tavo 
pusės pagalvoti apie mano didžiąją silpnybę. 

Jis giliai įkvėpė, sulaikydamas dūmus plaučiuose, rodėsi, visą 
amžinybę. Tada ėmė juos išleidinėti kalbėdamas ir žvelgdamas į 


tolį, tarsi kreiptųsi į kažką kitą. 


Sau griauna sveikatą, savo esmę naikina, 
Tuščiai kaprizingų džiaugsmų besivaiko, 
Kol turbūt išdykaudamas galą sau gauna, 


Pasismeigęs ant ginklo, kuriuo pasipjauna. 


Pasismeigęs ant ginklo, kuriuo pasipjauna? 
Man kraujas sustingo, kai jis ištarė paskutiniąją eilutę. Ar jis 
kalba apie tai, kad pats rūko cigaretes, — ar apie keistą Brukio Heir- 


vudo mirtį? 

Pokalbis su daktaru Kisingu bus, žinojau, šachmatų žaidimas. 
Nepavyks eiti trumpiausiu keliu. 

— Šlubiai, — tariau, darydama pirmąjį ėjimą. 

— Ak taip. - Jis nusišypsojo. — Šlubiai. Žinojau, kad paklausi 
manęs apie Šlubius. Būčiau nusivylęs, jei nebūtum paklaususi. 

Galbūt ponas arba ponia Petiboun jam pasakė apie tai, kuo 
domiuosi? Kažkodėl tai atrodė mažai tikėtina. 

— Nejaugi tu įtari, kad aš — vienas iš jų? 

— Ne, - tariau, stengdamasi neatsilikti, — bet žinojau, kad jūsų 
dukterėčia... 

Iki pat tos akimirkos buvau beveik pamiršusi, kad daktaras Ki- 
singas yra panelės Mauntdžoi dėdė. 

— Mano dukterėčia? Manei, kad Tilda man raportuoja apie 
tavo?.. Gerasis Viešpatie, ne! Ji man nieko nesako - kaip ir niekam 
kitam. Net pats Dievas nežino, ką pastaruoju metu veikia Tildos 
kairioji ranka. 

Jis pamatė, kad suglumau. 

— Nereikia žiūrėti toliau nei į savo pačių židinį, - pasakė jis. 

— Ponia Malet? 

Daktaras Kisingas dusulingai atsikosėjo — o tai man nejaukiai 
priminė Fenelą — ir nusiramino, prisidegdamas dar vieną cigaretę. 

— Visiems žinoma, kad tavo buvimo vieta, kaip sakoma, yra la- 
bai netoli nuo gerbiamosios ponios Malet. Visa kita — tik spėlionės. 

— Žinoma, man neteko, — tęsė jis, — asmeniškai susižinoti su ta 
gerąja moteriške. Bet man atrodo, kad ji garsėja visur dėl to, kad, 
ak... 

— Kad nešioja paskalas, — pasiūliau. 

Jis truputį linktelėjo nuo liemens. 


— Tavo aprašomieji gebėjimai toli lenkia manuosius. 

Lengvai galėčiau pamilti šį žmogų. 

— Žinau apie Nikodemą Fličą, — pasakiau jam, — ir kaip jis atne- 
šė savo tikėjimą į Bišop Leisį. Žinau, kad apylinkėse tebėra keletas 
praktikuojančių Šlubių, ir kad jie kartais tebesirenka Statiniuose. 

— Krikštyti. 

— Taip. Krikštyti. 

— Prieš daug metų jie tuo užsiiminėdavo kur kas dažniau. Šiais 
laikais likę nedaug Šlubių, pakankamai jaunų gimdyti vaikus. 

Bandžiau sugalvoti, kas tai galėtų būti. Tikrai ne Tilda Maunt- 
džoi ir ne ponia Petiboun. 

— Manau, vargšė ponia Bul buvo paskutinė, — tarė jis, ir aš pa- 
stebėjau, kaip stebi mane akies krašteliu. 

— Ponia Bul? 

Ar ponia Bul - Šlubė? 

— Ponia Bul, gyvenanti Dauboje? — paklausiau. — Ta, kurios 
kūdikį pavogė čigonai? 

Negalėjau susilaikyti. Nors tuo ir netikėjau, baisieji žodžiai iš- 
sprūdo man nespėjus pagalvoti. 

Daktaras Kisingas linktelėjo. 

— Taip kalbama. 

— Ber jūs tuo netikite. 

Buvau puikiai pasirengusi ir gaudžiau kiekvieną senio žodžių 
reikšmės atspalvį. 

— Turiu prisipažinti, kad netikiu. Ir manau, kad norėtum suži- 
noti kodėl. 

Sugebėjau tik kvailai išsišiepti. 

Nors lietus tebepliekė skėtį, monotoniškai būgnydamas, po sau- 
gia jo priedanga buvo stebėtinai tylu ir šilta. Kitapus pievelės klaiku- 


sis namas, vadinamas Sukčiaus galu, tupėjo tarsi didžiulė akmeninė 

rupūžė. Viename iš jo aukštų langų — kur anksčiau tikriausiai buvo 
pokylių salė — dvi senos ponios, apsirengusios keistais ir pasenusiais 
kostiumais, iškilmingai šoko menuetą. Šią porą mačiau, kai pasku- 
tinį kartą aplankiau daktarą Kisingą, kai jos šoko savo amžinuosius 
žingsnius po medžiais, ir dabar jos akivaizdžiai mane pastebėjo. 

Man stebint, mažesnioji iš jų stabtelėjo pamojuoti pirštinėta 
ranka, o kita, pamačiusi, kaip jos partnerė pasisveikino, atėjo beveik 
iki pat stiklo ir padarė gilų, įmantrų reveransą. 

Kol atkreipiau dėmesį atgal į daktarą Kisingą, jis jau degėsi kitą 
cigaretę. 

— Iki praeitų metų, — prabilo jis, stebėdamas, kaip dūmai sklai- 
dosi lietuje, — aš vis dar sugebėdavau nusigauti iki Džeko šviestuvo 
viršūnės. Puikios fizinės būklės jaunam žmogui tai tėra malonus 
pasivaikščiojimas, bet senienai vežimėlyje — tikra kančia. 

— Bet, kita vertus, ssnam žmogui net kančia gali maloniai iš- 
sklaidyti nuobodulį, todėl dažnai ten kopdavau vien iš piktumo. 

— Nuo viršūnės galima apžvelgti vietovę tarsi iš oro baliono 
krepšio. Šiaurės rytuose tolumoje yra Greiminsterio mokykla, mano 
didžiausių pergalių ir didžiausių nesėkmių vieta. Vakaruose aiškiai 
matyti Statiniai, o už jų — Bukų giraitė, tavo protėvių namai. 

— Beje, kaip tik Statiniuose aš kartą paprašiau žaviosios Leti- 
cijos Hamfri rankos šventoje santuokoje — ir kaip tik Statiniuose 
Leticijai pakako sveiko proto pasakyti ne. 

— Lažinuosi, kad ji vėliau gyvenime pasigailėjo, — galantiškai tariau. 

— Ji gyveno - bet nesigailėjo. Leticija vėliau ištekėjo už vyriškio, 
kuris susikrovė turtus, kviečių miltus skiesdamas kaulų dulkėmis. 
Kiek supratau, jie buvo labai laimingi kartu. 


Dėl tabako dūmų debesies drėgname ore staiga pasirodė jo ato- 
dūsis, 

— O jūs pasigailėjote? - paklausiau. Tai buvo nemandagus klau- 
simas, bet aš norėjau sužinoti. 

— Nors ir nebekopiu į Džeko šviestuvą, tai ne vien dėl savo 
negalių, bet greičiau dėl vis stiprėjančio sielvarto, kurį galima pa-. 
matyti nuo viršukalnės: sielvarto, kuris kur kas mažiau pastebimas 
žemesnėse aukštumose. 

- Statiniai? 

— Buvo laikai, kada mėgau žvelgti į tą seną upės vingį tarsi nuo 
savo metų viršukalnės. Tiesą sakant, tai dariau tą balandžio dieną, 
prieš dvejus su puse metų, kai dingo Bulių kūdikis. 

Mano burna tikriausiai pati išsižiojo. 

— Iš savo stebėjimo pozicijos mačiau, kaip čigonė išvyko iš savo stovyk- 
los. O vėliau mačiau ponią Bul, stumiančią kūdikio vežimėlį Dauba. 

— Palaukite, tikriausiai viskas buvo atvirkščiai? 

— Buvo taip, kaip pasakiau. Čigonė pasikinkė arklį ir išvažiavo 
savo vežimu Dauba į šiaurę. Po kiek laiko pasirodė Bulių moteris, 
kuri vežė savo kūdikį į pietus link Statinių. 

— Galbūt vežimėlis buvo tuščias, — spėjau aš. 

— Puiki mintis, — tarė daktaras Kisingas, — išskyrus faktą, kad 
aš mačiau, kaip ji iškėlė vaikelį, kol ieškojo tarp antklodžių pamesto 
buteliuko. 

— Bet tuomet Fenela mega/ėjo pagrobti kūdikio. 

— Labai gerai, Flavija. Kaip tu gal jau pastebėjai, aš seniai esu 
padaręs tokią išvadą. 

— Bet... 

— Kodėl aš nepranešiau policijai? 

Aš tylomis linktelėjau. 

— Aš to klausinėjau savęs daug kartų. Ir kiekvieną kartą atsa- 


kiau, kad taip buvo iš dalies todėl, kad policija niekada manęs nepa- 

klausė. Bet to kažin ar užtenka, ar ne? Taip pat yra nepaneigiamas 
faktas, kad kai pasieki tam tikrą amžių, tai imi abejoti, ar verta 
užsikrauti naujų bėdų. Čia kaip tarsi, ištvėręs gyvenime tam tikrą 
kiekį sielvarto, gautum lapelį su leidimu, kurį pateiksi didžiajam 
Direktoriui danguje. Supranti? 

— Manau, kad taip. 

— Štai kodėl pasilaikiau viską sau. Bet, kad ir kaip būtų keista, 
dėl to paties dabar pasakoju tau. 

Tylą tarp mūsų trikdė tik krentančio lietaus garsas. 

Tuomet staiga iš kitos pusės pievelės pasigirdo šūksnis: 

— Daktare Kisingai! Ką jūs sau galvojate? 

Tai buvo Baltoji šmėkla, ta pati seselė, kurią mačiau, kai praeitą 
kartą lankiausi Sukčiaus gale. Dabar ji atrodė absurdiškai, plum- 
pindama link mūsų per žolę ir krentantį lietų savo balta uniforma ir 
didžiuliais juodais kaliošais. 

— Kažin ką jūs sau ga/vojate? — vėl paklausė ji, žengdama po 
skėčiu. Esu pastebėjusi, kad tokie despotiški žmonės kaip Baltoji 
šmėkla dažnai viską kartoja dukart, tarsi pagal kvotų sistemą. 

— Aš galvoju, sesele Hamond, - tarė daktaras Kisingas, — kaip 
apgailėtinai nusmuko anglų manieros po pastarojo karo. 

Ji tylėdama šnarpštelėjo, atsakydama į jo žodžius, čiupo jo ve- 
žimėlio rankenas ir skubiai nustūmė jį per pievą. 

Kai ji stabtelėjo atidaryti konservatorijos durų, mano ausis pa- 
siekė daktaro Kisingo žodžiai: 

— Tali-ho, Flavija! 

Tai buvo kvietimas medžioklėn. 

It pakvaišusi pamojavau jam, rodydama, kad supratau, bet 


buvo per vėlu. Jis jau buvo nuvežtas vidun ir dingęs iš akių. 


DvVIDEŠIMT ANTRAS 


- 


M an atrodo, kad tikriausiai yra tokia drąsos rūšis, kuri atsi- 


randa, kai negali apsispręsti. 

Nesu tikra, ar dėl to, ar dėl Gledis savivaliavimo mudvi ėmėme 
ir staiga pasukome iš pagrindinio kelio į Daubą. 

Prieš tai važinėjausi šen ir ten po kaimą, vengdama nemalonio- 
sios ponios Bul lygiai taip pat, kaip naminė musė vengia susukto 
laikraščio. Bet Dauba buvo trumpesnis kelias namo į Bukų giraitę, 
ir nebebuvo prasmės atidėlioti. 

Nors Gledis juodi dažai buvo aptaškyti purvu, ji atrodė tokia 
žvitri, tarsi būtų ką tik nuvalyta šeriuotu šepečiu ir idealiai nušluos- 
tyta. Bent jau jos nikeliuotas vairas blizgėjo prieš saulę. 

— Tau tai smagu, ar ne, senute? — tariau aš, ir ji iš džiaugsmo 
cyptelėjo. 

Ar ponia Bul stovės prie savo vartų sargyboje? Ar man vėl teks 
apsimesti, kad esu Margareta Vol, tos išgalvotos - bet mylimos - se- 
nos charakterinės aktorės Džildos Dikinson dukterėčia? 

Nevertėjo jaudintis. Ponios Bul niekur nesimatė, nors didžiumą 
sklypo buvo sunku įžiūrėti dėl tvyrančių dūmų nuo šiukšlių krūvų. 

Jos raudonplaukis sūnus (tas, kuris tupėjo ant šakų, kai važia- 
vau per Daubą su Fenela) dabar sėdėjo griovyje prie kelio krašto, 


mėgindamas stalo įrankiu išsikasti kelią į Kiniją. 

Čiuoždama sustabdžiau Gledis ir pastačiau kojas ant žemės. 

— Labas, — kvailokai tariau, - kuo +4 vardu? 

Tai buvo ne pati gudriausia pokalbio pradžia, bet nesu pratusi 
kalbėtis su vaikais, ir neturėjau nė menkiausio supratimo, kaip pra- 
dėti. Tai vis tiek neturėjo reikšmės, nes mažasis niekšelis nekreipė į 
mane dėmesio ir kasinėjo toliau. 

Buvo sunku spręsti apie jo amžių, kuris galėjo būti maždaug 
tarp ketverių ir septynerių. Jo didelė galva neramiai svyravo virš 
išstypusio kūno, ir atrodė, kad žiūri į didoką kūdikį arba į mažą 
suaugusįjį. 

— Timofis, - atsakė jis, kvarkdamas kaip varlė, kai jau ruošiausi 
važiuoti sau. 

— Timotis? 

Stojo dar viena nejauki pauzė, kurios metu aš neramiai mindži- 
kavau nuo kojos ant kojos. 

— Timofis. 

— Ar tavo mama namie, Timofi? - paklausiau. 

— Nežinau — taip — ne, — tarė jis, nepatikliai šnairuodamas į 
mane, ir vėl ėmė kasti, nirtulingai badydamas žemę savo stalo įran- 
kiu. 

— Kasinėji lobius, ar ne? — paklausiau, stengdamasi pasirodyt 
draugiška. Atrėmiau Gledis į pylimą ir nulipau į griovį. - Duok, 
padėsiu. 

Nerūpestingai įsibrukau ranką į kišenę ant šono ir suspaudžiau 
pirštais šantros lazdelę. 

Kaip strėlė greitu judesiu kyštelėjau ranką į jo iškastą duobę ir 
apsimečiau, kad ištraukiu saldumyną. 

— Oi, Timofi! - sušukau, plodama rankomis, - žiūrėk, ką radai! 


Geras vaikas! Timofis rado saldainį! 

Nors tai rėžė ausį, negalėjau prisiversti vadinti jį kokiu nors kitu 
vardu, nei tas, kuriuo jis pats save pavadino. 

Kai ištiesiau šantrą, jis čiupo ją iš manęs žaibišku judesiu ir 
susikišo į burną. - 

— Robis! — tarė jis, šlykščiai grauždamas. 

— Taip, lobis, - suulbėjau. - Timofis rado pakastą lobį. 

Iškišęs šantros lazdelę pro burnos kampą tarsi ligonio termo- 
metrą, Timofis pasidėjo savo kasimo įrankį ir ėmėsi duobės pliko- 
mis rankomis. 

Mano širdis pašoko, kai protas užfiksavo, kas dabar jau buvo 
matomas purve: sidabras... dantukai... omaro pavidalas, įspaustas į 
rankeną... de Liukų monograma... 

Vaikas kasinėjo vienu iš de Liukų omarų krapštiklių! Bet kaip 
tai gali būti? Dogeris jau išsiuntė sidabrą į Sotbį aukcionui, ir vie- 
nintelis įrankis, kuris galbūt liko nepastebėtas, tai tas, kuriuo buvo 
pribaigtas Brukis Heirvudas. O jis, nebent aš skaudžiai klystu, iki 
visai neseniai buvo įsmeigtas Brukiui Heirvudui į nosies šnervę ir į 
smegenis. Kaip tai įmanoma, kad jis galėjo atkeliauti iš ten į rankas 
berniūkščio, besiknisančio Dauboje? O gal tai kopija? 

— Duok, padėsiu tau. Aš didesnė. Galiu kasti greičiau. Rasiu 
daugiau saldainių. 

Gestais parodžiau, kaip kasu rankomis, ssmdama lyg barsukas. 

Bet Timofis griebė omarų krapštiklį ir ištiesė jį toliau nuo manęs. 

— Mamo! - tarė jis pro šantrą. - Mamo! Timofis jį ramo! 

— Geras vaikas! Parodyk. 

— Ne! 

— Na gerai. Aš ir nenoriu žiūrėti. 

Jei yra nors vienas žmogus pasaulyje, žinantis, kaip galvoja vaikai, pa- 


maniau, tai aš— Flavija de Liuka — nes ne taip seniai pati tokia buvau. 

Kalbėdama įsikišau ranką į kišenę ir išsitraukiau dar vieną šan- 
tros lazdelę - šią turėjau paskutinę. Švelniai pažvelgiau į ją, pakėliau 
prieš saulę pasigrožėti, kaip ji švyti auksu, sučepsėjau lūpomis... 

— Duok man! - tarė vaikas. — Aš noriu! 

— Žinai ką? Mainom į tą bjaurų kastuvėlį. Kam tau tas senas 
šlamštas. Jis purvinas. 

Nutaisiau baisų veidą ir suvaidinau, kad žiaukčioju, nepamirš- 
dama ir garso efektų. 

Jis išsišiepė ir įsikišo omaro krapštiklio dantis į vieną nosies 
šnervę. 

— Ne, Timof! — tariau kuo įsakmesniu balsu, kokį tik galėjau 
nutaisyti. — Jis aštrus — susižeisi. Duok čia. 

— Tuoj pat! — griežtai pridūriau, nutaisydama autoriteto balsą, 
kaip daro Tėvas, kada nori, kad jam tuoj pat paklustų. Ištiesiau 
ranką ir Timotis nuolankiai padėjo sidabrinį omarų krapštiklį man 
ant gyvenimo linijos — tos pačios rankos dalies, kurią čigonė — Fe- 
nela — nejaugi tai buvo tik prieš tris dienas? — laikė savojoje rankoje 
ir pasakojo man, ką pamatė tamsoje. 

— Geras vaikas, — tariau, ir man ėmė svaigti galva, kai pirštais 
suspaudžiau nužudymo įrankį. — Kur tu jį gavai? 

Padaviau jam šantros lazdelę ir jis godžiai čiupo ją. Įsikišau ran- 
ką į tuščią kišenę, tarytum rausčiausi bedugniame saldainių maiše. 

Įrėmiau žvilgsnį jam į akis, pirmąkart pastebėdama, kaip keis- 
tai skaidrios jo akių rainelės. Nenusuksiu žvilgsnio, pamaniau, kol 
ne... 

— Bėdžio mišenėj, — staiga tarė jis, košdamas žodžius pro lipnią 
šantrą. 

— Bėdžio mišenėj? Bėdžio Ąišenėj, be abejo! Ėmiau didžiuotis 


savimi. 

Bet kas tas Bėdis? Tai negalėjo būti kūdikis - kūdikis buvo per 
mažas, kad turėtų kišenių. Ar ponia Bul turi vyresnį sūnų? 

Mano galvai bedūzgiant nuo galimybių, įsikišau omarų šakutę 
į kišenę. Tai buvo klaida. - 

— Mama! —- sukliko vaikas, - Mama! Mama! Mama! Mama! 
Mama! - Vis garsiau ir vis aukštesniu tonu. 

Išsiropščiau iš griovio ir puoliau prie Gledis. 

— Mama! Mama! Mama! Mama! Mama! 

Mažasis pašlemėkas kaukė lyg prakeiktas aliarmo signalas. 

— Tu! - pasigirdo balsas iš dūmų ir staiga prie manęs ėmė artin- 
tis ponia Bul, kuri drimblino pro rusenančias krūvas tarsi padaras 
iš košmarų. 

— Tu! - sušuko ji, jau ištiesusi savo plikas plaštakas, pasirengusi 
mane sugriebti. Kai pakliūsiu jai į rankas, žinojau, man galas. Ta 
moteris buvo tokia didelė, kad perplėštų mane pusiau kaip supuvu- 
sių skudurų ryšulį. 

Čiupau Gledis ir atsispyriau, o mano kojos pašėlusiai slydo nuo 
pedalų, kai pasilenkiau į priekį, mėgindama įsibėgėti. 

Kad ir kaip būtų keista, mąsčiau ganėtinai aiškiai. Gal pamė- 
ginti nukreipti jos dėmesį, šaukiant „Gaisras!“ ir rodant į jos namą? 
Kadangi jį supo rusenančios šiukšlių krūvos, tai atrodė ir gera min- 
tis, ir bloga. 

Bet nebuvo laiko taktikai — ponia Bul vijosi mane gąsdinančiu 
greičiu. 

— Mama! Mama! Mama! Mama! Mama! - įkyriai tęsė Timofis 
iš griovio. 

Mūsų keliams susikirtus, moteris pamėgino mane sugriebti 
savo didžiulėmis rankomis. Turėjau prasmukti pro ją, kad būčiau 


saugi. Jeigu jai pavyks pagriebti bent mano rankovę, aš žuvusi. 

— Jarū! — šūksnis man išsprūdo gan netikėtai, bet iškart jį pa- 
žinau. Tai buvo laukinio kovos šūksnis - nuožmus, bebaimis riau- 
mojimas, kuris išsiveržė iš mano paveldėtų plaučių, tarsi būtų ten 
laukęs ištisus šimtmečius. 

— Jarū! - paleidau dar vieną tiesiog savo malonumui. Tai buvo 
smagu. 

Ponia Bul nesustojo — bet susvyravo, žingsniai susipynė — ir aš 
nėriau pro ją. 

Pažvelgiau atgal per petį ir pamačiau ją stovinčią ant kelio, 
grūmojančią kumščiais, iš įsiūčio perkreiptu raudonu veidu, ir ji su- 
klykė: 


— Tomai, nešdinkis čionai... ir atsinešk kirvį! 


Sėdėjau ant upės kranto, vėsindama vandeniu kojas. Statiniuose 
tvyrojo nežemiška tyla, ir aš truputį sudrebėjau, pagalvojusi apie 
tai, kas įvyko per pastarąsias kelias dienas. Pirmiausia buvo Fenelos 
užpuolimas, o po jos beveik iškart —- Brukio Heirvudo mirtis. Po 
to dar Porceliana man pasakė, prieš pat pasprukdama, kad policija 
rado kūdikio kūną — tikriausiai Bulių kūdikio — kaip tik čia, miš- 
kelyje. Man atrodo, turėčiau gailėtis motinos. Galbūt ji pakvaišo iš 
sielvarto, ką aš žinau. Galbūt man reikėjo surizikuoti savo gyvybe 
ir pareikšti užuojautą. 

Bet gyvenimas nebūna lengvas, ar ne? Jeigu tik galėtum privers- 
ti laiką bėgti atgal, kaip būna tuose trumpuose epizoduose kine, kai 
dinamitu susprogdinti fabrikų kaminai krenta aukštyn ir pasistato 
patys, o sudužę stiklo gabalai sulekia į krūva ir susiformuoja vaza... 

Tokiame pasaulyje aš galėčiau, jei panorėčiau, nuvažiuoti dvi- 
račių Dauba atbulomis, nulipti nuo Gledis ir apkabinti tą moterį. 


Galėčiau jai pasakyti, kad man labai gaila, kad jos kūdikio kūną 

rado čia, Statiniuose, ir kad jeigu kaip nors galėčiau padėti, tai jai 
tereikia paprašyti. 

Atsidusau. 

Kitapus upės, už medžių, netoli nuo tos vietos, kur stovėjo Fe- 
nelos vežimas, mačiau krūvą šviežių žemių. Tai tikriausiai ta vieta, 
kur rado kūną. 

Išskyrus faktą, kad ji matė kūdikio koją — „suvyniotas į kilimą 
ar kažką, kaip ji sakė, „senų žalių kaulų ryšulys“, - Porceliana man 
nepasakė daugiau jokių detalių. O dabar per vėlu — Porceliana din- 
gusi. 

Kažin ar galėjau paklausti inspektoriaus Hjuito apie kūno radi- 
mą, ir kol nepasitaikys proga sužinoti iš ponios Malet, kas kalbama 
kaime, dirbsiu viena. Perbrisiu upę ir pasižiūrėsiu. 

Upė čia buvo nelabai gili. Šlubiai juk čia ištisus amžius ateidavo 
krikštyti savo kūdikių. Vanduo buvo vos pakankamo gylio gerai 
panardinti, ir aš buvau už ne daugiau nei šimto pėdų nuo išrausto 
ploto, kur policija, matyt, rado savo baisųjį radinį. 

Pasikėliau suknelės kraštą porą colių ir ėmiau bristi. 

Net už kelių pėdų nuo kranto vanduo tapo pastebimai šaltesnis 
prie dugno, kai lėtai bridau link centro, plačiai išskėtusi rankas lai- 
kydama pusiausvyrą, labai stengdamasi nepaslysti vis stiprėjančioje 
srovėje. 

Netrukus buvau pusiaukelėje — ir ją praėjau. Vandens lygis nu- 
sileido man žemiau kelių, kai užmyniau kažką kieta, suklupau, pa- 
slydau ir mojuodama griuvau aukštyn kojomis į vandenį. Visiškai 
panirau. 

— Oi, žiurkių spirai! — tariau. Įsiutau ant savęs. Kodėl nepasič- 
miau Gledis ir nenusivedžiau jos per tiltelį? 


— Dukart žiurkių spirai! 

Atsistojau ir pasižiūrėjau į save. Mano suknelė buvo kiaurai 
permirkusi. 

Tėvas įsius. 

— Prakeikimas — pasiutimas, Flavija, - pasakys jisai, kaip visada 
sakydavo, ir tada tarp mūsų stos tokia tyla, kuri truks kelias dienas, 
kol vienas iš mūsų pamirš apie mano nusižengimą. „Surėmė galvas 
kaip medkirčiai“ vadindavo tai Dafi, ir dabar, stovėdama iki kelių 
vandenyje, bandžiau įsivaizduoti, kad staiga persikėliau į šaltą, srau- 
nią upę kažkur Kanados šiaurės miškuose, ir pro mane pasroviui 
plaukia nupjautos medkirčių galvos tarsi išpampę, pražilę obuoliai. 

Ber praktiniai klausimai grąžino mane į Bišop Leisį. Žinojau, 
kad kai grįšiu namo į Bukų giraitę, turėsiu įsėlinti į namą, nusigauti 
laiptais aukštyn ir išskalauti suknelę savo laboratorijos kriauklėje. 

Mano kojų po vandeniu sukeltas dumblo debesėlis greitai sklai- 
dėsi. 

Buvo keista — nors aiškiai mačiau savo kojas ant upės dugno, 
nesimatė jokių akmenų. Bet vis dėlto aš tikrai užkliuvau už kažko 
kieto. Vos nenusilaužiau kojos piršto į tą kvailą daiktą. Kaip yra 
buvę anksčiau! 

Pastovėjau akimirką, jausdama vėsą rugsėjo ore. 

Vandenyje kažkas pasislinko: burbuliukas... vandens raibulia- 
vimas... šviesa. 

Lėtai pasilenkiau per juosmenį ir atsargiai įmerkiau ranką į 
upės gelmes. 

Truputį giliau... truputį toliau kairėn. Nors jo nemačiau, mano 
pirštai sugniaužė kažką kieta. Tvirtai įsikibau ir pakėliau jį į pavir- 
Šių. 

Artėdamas prie manęs per vandenį, jis tapo matomas. Tai buvo 


klaikų. 

Kietas... permatomas... po vandeniu nematomas... tapo mato- 
mas, kai pateko į orą. 

Staigus silpnumo jausmas man pasakė, kad mano širdis jau su- 
prato, koks tai daiktas, anksčiau nei mano galva, ir jose abiejose ėmė 
dunksėti, kai supratau, kad objektas, kurį laikiau šlapiose rankose, buvo 
Fenelos krištolo rutulys — rutulys, kuriuo kažkoks nežinomas žmo- 
gus sumušė jai kaukolę: rutulys, kuriuo kažkas mėgino ją nužudyti. 

Tas daiktas gulėjo upės dugne ištisas dienas, dėl savo skaidru- 
mo nematomas vandenyje, nors buvo akivaizdžiai prieš akis. Nieko 
keista, kad policija jį pražiopsojo! 

Tik jeigu jie būtų pabraidę seklumose - ir tik jeigu būtų netyčia 
jį užmynę kaip aš — būtų radę objektą, kurio ieškojo. 

Aš, žinoma, iškart nunešiu jį inspektoriui Hjuitui. 

Kai išlipau ant kranto, pastebėjau, kad Statiniuose įsivyravo 
tyla, tarsi paukščiai bijotų net cyptelti. 

Krištolo rutulys mano rankose buvo šaltas, jame atsispindėjo 
iškreipti žemės, medžių ir dangaus vaizdai, spalvos sūkuriavo tarsi 
dažai, įlašinti į vandenį. 

Jeigu ne stiklas, gal būčiau pražiopsojusi mėlyną blyksnį tarp 
medžių — spalvą, kurios ten neturėjo būti. 

Sustojau vietoje, tarsi susimąsčiusi. Nežiūrėk tiesiai į tai, pama- 
niau. 

Beprasmiškai susukau savo suknelės kraštą, tarsi mėginčiau 
sausai ją išgręžti, tada pasidariau iš medžiagos hamaką, į kurį įsidė- 
jau krištolo rutulį. 

Ar nuo mano šlapių rankų liks pirštų atspaudų? Kas žino? Nie- 
ko geriau negalėjau padaryti. 

— Velniop viską! — garsiai tariau, daugiausia dėl efekto, rodyda- 


ma, kad manausi esanti viena. 

Periferine rega mačiau, kad krūmuose yra spalvingas lopinėlis. 
Truputį pakreipusi žvilgsnį, įžiūrėjau, kad tai panašu į šaliką — gė- 
lėtą šaliką. 

Galbūt tai viena iš laumių, apie kurias man sakė Daf ir Filė — 
viena iš tų piktavalių vandens fėjų, vagiančių kūdikius? Galbūt čia 
ta pati, kuri pavogė ponios Bul vaiką! Bet ne... laumių nebūna. Ar 
būna? 

Lėtai nukreipiau akis dešinėn. 

Staiga tarsi magiškai vaizdas stojo į vietą. Tai buvo kaip viena 
iš tų optinių iliuzijų iš Mergaitės žinyno, kurioje dviejų veidų profilių 
siluetas staiga pasirodo esąs kiaušinio taurelė. 

Žili plaukai... pilkos akys, spoksančios tiesiai į mane... šalikas 
prie gerklės... jojiko kelnės — netgi monoklis, kabantis ant juodos 
virvelės ant kaklo. 

Tai buvo Vanetos Heirvud kompanionė Ursula, kuri stovėjo 
nejudėdama tarp krūmų, tikėdamasi, kad ramybės kamufliažas ne- 
leis man jos pastebėti, — Ursula, kuri rinko gluosnių vyteles nuo 
upės kranto ir pynė iš jų savo klaikius krepšius. 

Leidau savo akims pažvelgti į jos, tada nuslinkti toliau, tarsi jos 
nepamačiusi. Pažiūrėjau jai iš dešinės — iš kairės — ir galiausiai virš 
jos, atpalaiduodama burną, kad prasižiotų. 

Pasikasiau galvą, o tada, deja, užpakalį. 

— Ateinu, Gledis! - sušukau. — Ten tik voverė. 

Tai pasakius, nuėjau per tiltą, murmėdama pati sau tarsi išpro- 
tėjusi ekscentriško dvarininko dukra. 

Prakeikimas! pagalvojau. Praleidau progą apžiūrėti policijos iš- 
kastą vietą. 

Vis dėlto ši diena man buvo nepaprastai produktyvi. Kišenėje 


turėjau sidabrinį de Liukų omarų krapštiklį, kuriuo, buvau beveik 

tikra, buvo pribaigtas Brukis Heirvudas, o į sijoną buvau susukusi 
krištolinį rutulį, kuriuo, beveik be abejonių, buvo pridaužta Fenela. 
Pagaliau, jeigu ne juo, tai kodėl jį tada įmetė į upę? 

Ėmė dėliotis idėja. - 

Žinoma, iškart šiuos ginklus perduosiu inspektoriui Hjuitui — 
planavau taip pasielgti nuo pradžių dėl įvairių priežasčių. 

Bet pirmiausia, pamaniau, ar įmanoma paimti pirštų atspau- 


dus nuo objekto, kuris ištisas dienas mirko tekančiame vandenyje? 


DvVIDEŠIMT TREČIAS 


žkopiau ne daugiau nei tuziną laiptų, kai Tėvo balsas, kaž- 
kur iš fojė po manimi, tarė: 

— Flavija... 

Sutrukdė man! 

Sustojau, atsisukau ir iš pagarbos nusileidau vieną laiptelį. Jis 
stovėjo prie įėjimo į vakarinį priestatą. 

— Mano studijon, prašau. 

Jis nusisuko ir dingo. 

Nusivilkau laiptais žemyn ir nuslinkau jam iš paskos, tyčia ge- 
rokai atsilikdama. 

— Uždaryk duris, — tarė jis ir atsisėdo už savo stalo. 

Tai rimta. Tėvas paprastai skaitydavo savo pamoksliukus, sto- 
vėdamas prie lango, žvelgdamas į teritoriją. 

Pritūpiau ant kėdės krašto ir nutaisiau dėmesingą išraišką. 

— Man paskambino seselė Hamond šituo... — Jis parodė maž- 
daug į telefono pusę, bet negalėjo prisiversti ištarti to žodžio, — 
„instrumentu. Ji man sakė, kad tu išvežei daktarą Kisingą laukan 
per lietų. 

Ta ragana! Nieko panašaus nepadariau. 

— Jis nebuvo po lietum, — užprotestavau, - jis sėdėjo po skėčiu 


ant pievos, ir jis jau buvo lauke, kai ten pasirodžiau. 

— Jokio skirtumo, — tarė Tėvas, pakeldamas ranką tarsi polici- 
ninkas, reguliuojantis eismą. 

— Bet... 

— Jis - senas žmogus, Flavija. Jo negalima trukdyti, dėl nesąmo- 
nių trikdant jo privatumą. 

— Bet... 

— Turi baigti bastytis po apylinkes. Daraisi kaip kokia sumauta 
įkyruolė. 

Įkyruolė! Nieko sau! 

Užsinorėjau spjauti jam ant kilimo. 

= Pastaruoju metu apie tai labai daug galvojau, — tarė jis, — ir 
nusprendžiau, kad tu turi gerokai per daug laisvo laiko. 

— Bet... 

— Iš dalies tai mano paties kaltė, pripažįstu. Tau nebuvo suteik- 
ta pakankamai priežiūros, ir dėl to tavo pomėgiai pasidarė kiek... 
nesveiki. 

— Nesveiki? 

— Dėl tos priežasties, —- užsispyręs tęsė Tėvas, — aš nuspren- 
džiau, kad tau reikia daugiau būti tarp žmonių - savo bendraamžių 
kompanijoje. 

Apie ką jis kalba? Viena vertus, aš pernelyg daug bastausi po 
kaimą, o dabar, kita vertus, man trūksta žmonių kompanijos. 
Skamba taip, tarsi kalbėtų apie atsiskyrėlį aviganį šunį. 

Bet man nespėjus užprotestuoti, Tėvas nusiėmė akinius, labai lė- 
tai sulankstė jų juodas tarsi voro kojeles prie lęšių ir pasidėjo juos į kie- 
to kiauto dėklą. Tai buvo ženklas, kad pokalbis artėja prie pabaigos. 

— Vikaras man sako, kad chorui reikia kelių papildomų balsų, 
ir aš jį užtikrinau, kad tu mielai prisidėsi. Jie rengia papildomą repe- 


ticiją šį vakarą, lygiai šešios trisdešimt. 

Buvau taip priblokšta, kad nesugalvojau ištarti nė žodžio. 


Vėliau vieną sugalvojau. 


— Nedykinėk, - tarė Filė, kai mes žygiavome laukais link bažnyčios. 
Ji buvo iškviesta padirbėti, kaip kartais nutikdavo, vietoj pono Ko- 
likuto. 

— Tai kur tas senis Kokis, — paklausiau ir laukiau neišvengiamo 
sprogimo. Filė, man rodos, yra pusiau įsimylėjusi tą gražų jaunuolį, 
kurį neseniai paskyrė Šv. Tankredo vargonininku. Jinai netgi įsigud- 
rino įstoti į chorą, nes nuo sėdynės presbiterijoje geriau matyti jo 
šokčiojančios šviesios garbanos. 

Bet Filė jauko negriebė — tiesą sakant, buvo keistai rami. 

— Jis teisėjauja Hinlio muzikos festivalyje, — tarė ji beveik taip, 
tarsi būčiau uždavusi mandagų klausimą. 

— Do, re, mi, fa, tai kas? — garsiai uždainavau, ir tyčia ne į 
toną. 

— Pataupyk nusidėjėliams, - maloniai pasakė Filė ir toliau ėjo 
tylėdama. 

Pustuzinis berniukų skautų uniformomis, visi - Šv. Tankredo 
choro nariai, stumdė vieni kitus po šventorių, šiurkščiai žaisdami 
futbolą kažkieno skrybėle. Vienas iš jų buvo Kolinas Prautas. 

Filė įsikišo burnon smilių ir bevardį pirštus ir stulbinamai šai- 
žiai, nemoteriškai sušvilpė. Žaidimas iškart pasibaigė. 

— Į vidų, - įsakė Filė. - Pirma giesmės, paskui paišdykausit. 

Kadangi skautų būrio vadas ir keletas jo berniukų priklausė ir 
chorui, skautų būrio susirinkimas bus tik po choro repeticijos. 

Pasigirdo pora anoniminių atodūsių ir kuždesių, bet berniukai 
jai pakluso. Kolinas bandė prasmukti pro šalį, tvirtai įsmeigęs akis 


į žemę. 

— Ei, Kolinai, — tariau, žengdama priešais jį ir užstodama ke- 
lią, - nežinojau, kad tu skautas. 

Jis nuleido galvą, susigrūdo rankas į džinsų kišenes ir apėjo 
aplink mane. Nusekiau paskui jį į bažnyčią. 

Vyresnieji choro nariai jau buvo savo vietose, plepėdami tarpu- 
savyje, kol laukė ateinant vargonininkės, vyrai viename presbiterijos 
šone, O moterys priešais juos kitame. Panelė Kūl, kuri buvo ir Bišop 
Leisio pašto viršininkė, ir konditerė, blykstelėjo man akinama šyp- 
sena, o panelės Padok, Lavinija ir Aurelija, kurioms priklausė Šv. 
Nikolajaus arbatinė, identiškai pamojavo man pirštais. 

— Labas vakaras, choro nariai, — tarė Filė. Tai buvo tradicija, 
pradėta krikščionybės istorijos miglose. 

— Labas vakaras, panele de Liuka, - automatiškai atsakė jie. 

Filė atsisėdo ant vargonų suoliuko ir vos amtelėjusi per petį: 
„Giesmė numeris trys šimtai aštuoniasdešimt trys“, pasileido groti 
pirmuosius „Ariame laukus ir renkame“ taktus, o man teko skubiai 


ieškotis puslapio giesmyne. 


Ariame laukus ir sėjam, užgiedojome mes, 
Gerąsias sėklas į žemes, 

Bet jas Vaisto ir maitina 

Dievo Visagalė ranka, 

Jisai siunčia sniegą žiemą, 

Šilumą, kad grūdai išbrinktų, 

Vėjelius ir saulės šviesą, 


Ir gaivinantį švelnų lietų. 


Giedodama galvojau apie Brukio kūną, tabaluojantį ant Poseidono 
tridančio liūtyje. Ta konkreti audra nebuvo nei švelni, nei gaivinan- 


ti — tiesą sakant, prapliupo kaip iš pragaro. 


RŪKYTA SILKĖ BE GARSTYČIŲ 265 


Pasižiūrėjau į Koliną kitame presbiterijos šone. Jis giedojo smar- 
kiai susikaupęs, užmerkęs akis, pakėlęs veidą į besibaigiančią dienos 
šviesą, kuri skverbėsi pro temstančius vitražinius langus. Užsiimsiu 


juo vėliau. 


Jis vienintelis Kūrėjas 

Visko, kas arti ar toli; 

Jis nudažo gėles prie kelio, 
Jis įžiebia vakaro žvaigždes; 


Jam paklūsta bangos ir vėjai... 


Vargonai žviegdami sustojo viduryje natos, tarsi kažkas juos pa- 
smaugė. 

— De Liuka, - gaižiai tarė balsas, ir aš supratau, kad jis — Filės. 

Ji kreipėsi į mane! 

— Balsas negali sklisti iš užčiauptos burnos. 

Galvos atsisuko į mane, pora nusišypsojo ir sukikeno. 

— Na tai dar kartą - „Jam paklūsta bangos ir vėjai...“ 

Ji sugrojo vedančią natą klavišais, o tada vargonai vėl gausdami 
atgijo ir mes vėl pragydome. 

Kaip ji drįsta šitaip mane išskirti? Ta ragana! Tu tik palauk, 
Ofelija Gertrūda de Liuka... tu tik palauk, po galais! 

Man rodėsi, kad choro repeticija tęsėsi amžinai, gal todėl, kad 
nieko smagaus tiesiog žiopčioti žodžius — tiesą sakant, tai stebėtinai 
sunkus darbas. 

Bet pagaliau viskas buvo baigta. Filė rinkosi gaidas ir smagiai 
malė liežuviu su Sintija Ričardson, vikaro žmona, kurios gerbėjų 
klubui aš nepriklausiau. Pasinaudosiu proga nepastebėta išsmuk- 
ti ir prispausti Koliną šventoriuje pora įdomių klausimų, atėjusių 


galvon. 

— Flavija... 

Po šimts! 

Filė pertraukė savo pokalbį ir metėsi prie manęs. Per vėlu apsi- 
mesti, kad jos neišgirdau. - 

Ji čiupo mane už alkūnės ir slapta ją papurtė. 

— Nebandyk išsėlinti, — pusbalsiu tarė ji, kita ranka linksmai 
modama Sintijai atsisveikindama. — Tėvas bus čia už kelių minučių, 
ir jis ypač prašė, kad tu palauktum. 

— Tėvas čia? Kažin ko? 

— Oi, baik, Flavija — žinai ne blogiau už mane. Šiandien kino 
vakaras, ir Tėvas visai neklydo — jis sakė, kad tu bandysi išsisukti. 

Ji buvo teisi abiem klausimais. Nors buvau išmetusi tai iš gal- 
vos, Tėvas is tikro prieš keletą savaičių staiga paskelbė, kad mes, kaip 
šeima, nepakankamai būname kartu: šią situaciją jis ketino taisyti, 
užsirašydamas į vikaro pasiūlytą kino seansų seriją parapijos salėje. 

Ir žinoma - štai ir Tėvas su Dafi pasirodė prie bažnyčios durų, 
spausdamas ranką vikarui. Per vėlu sprukti. 

— A, Flavija, — tarė vikaras, — ačiū, kad prisidėjai balsu prie 
mūsų mažojo angelų choro, kaip sakoma. Kaip tik sakiau tavo tė- 
vui, kaip malonu man buvo matyti Ofeliją ant vargonų suolelio. 
Ji taip puikiai groja, ar ne? Vienas smagumas žiūrėti, kaip ji šitaip 
pakiliai veda chorą. „Ir mažas vaikas juos ganys'“, kaip mums sakė 
pranašas Izaijas... žinoma, Ofelija nėra mažas vaikas, tikrai ne! Toli 
gražu. Bet eime, Mažasis kinas laukia! 

Mums žingsniuojant šventoriumi link parapijos salės, paste- 
bėjau, kaip Kolinas šmėsčioja nuo antkapio prie antkapio, panašu, 
žaisdamas kažkokį sudėtingą paties susikurtą žaidimą. 

— Man neramu dėl to berniuko. - Išgirdau, kaip vikaras pasa- 


kojasi Tėvui. — Jis neturi tėvų, o dabar, kai Brukis Heirvudas, kaip 

sakoma, nebegali juo pasirūpinti... bet aš užsiplepėjau... ach, štai ir 
atėjom... eime vidun? 

Parapijos salės viduje buvo nemaloniai šilta. Ruošiantis žiūrėti 
fhilmus, buvo užtrauktos užuolaidos nuo vakaro šviesos, ir patalpoje 
jau kaupėsi toks drėgnas troškus oras, kuris atsiranda, kai uždaroje 
erdvėje būna pernelyg daug perkaitusių kūnų. 

Gan aiškiai galėjau atskirti daugelį Bišop Leisio kvapų, įskai- 
tant įvairius kvepalus ir skutimosi losjonus: talko miltelių (vikaras), 
bergamotės kvepalų (panelės Padok), trinamojo alkoholio (mūsų 
kaimynas Maksimilianas Brokas), virtų kopūstų (ponia Deleini), 
stipraus „Gineso“ (ponas Danbis) ir olandiško pypkės tabako (Džor- 
džas Karju, kaimo stalius). 

Kadangi panelės Mauntdžoi ir jos įkyraus žuvų taukų aromato 
niekur nebuvo matyti, aš lėtai sukiojausi po salę, nepastebimai uos- 
tinėdama bent menkiausio žuvies kvapelio. 

„O, sveiki, pone Spirlingai. Malonu jus matyti. (Šniukšt) Kaip 
sekasi poniai Spirling nerti vąšeliu? Dievuliau, kaip daug darbo, ar ne? 
Nežinau, kur ji randa laiko. 

Kambario viduryje ponas Mičelas, fotografijos reikmenų par- 
duotuvės pagrindinėje gatvėje savininkas, grūmėsi su besirangan- 
čiomis juodos kino juostos gyvatėmis, mėgindamas sukišti jas į pro- 
jektoriaus nasrus. 

Negalėjau nesusimąstyti, kad kai paskutinį kartą buvau para- 
pijos salėje, tai buvo tą kartą, kai Rupertas Porsonas paskutinįsyk 
surengė lėlių teatro spektaklį — šitoje pačioje scenoje — apie „Džeką 
ir pupos stiebą. Vargšas Rupertas, pamaniau, ir mano pečiai truputį 
suvirpėjo iš pasitenkinimo. 

Bet ne laikas mėgautis — turėjau, kaip sakoma, darbuotis be 


atvą ngos. 

Grįžau prie Tėvo, Dafi ir Filės kaip tik tada, kai buvo išjungta 
priešakinė palubės lempų eilė. 

Nesivarginsiu cituoti įžanginių vikaro žodžių apie „augančią 
filmų svarbą mūsų jaunųjų Žmonių švietime“ ir taip toliau. Jis nepa- 
minėjo nei Brukio mirties, nei Fenelos užpuolimo, nors galbūt ten 
ir nebuvo tam tinkama vieta ir laikas. 

Tada mes trumpam panirome į tamsą, ir po kelių akimirkų 
ekrane sumirgėjo pirmasis filmas — juodai baltas animuotas filmu- 
kas, kuriame klaikiai išsišiepusių kačių su katiliukais choras sutarti- 
nai linksėjo aukštyn žemyn, kaukdamos: „Argi mums nelinksma?“, 
grojant mažyčiam džiazo orkestrui. 

Pasisekė, kad tai ilgai netruko. 

Trumpos pauzės metu, per kurią užsidegė šviesos ir buvo pa- 
keistas filmas, pastebėjau, kad atvyko ponia Bul su Timofiu ir ma- 
žyliu. Jeigu ji pamatė mane tarp žiūrovų, neišsidavė. 

Kitas filmas, „Saskačevanas: pasaulio aruodas“, buvo dokumen- 
tinis, kuriame rodė dideles derlių renkančias mašinas, ropojančias 
plokščiu Kanados prerijų paviršiumi, o tada grūdų upes, pilamas į 
automatinius geležinkelio hoperius ir į pravirus laukiančių krovini- 
nių laivų liukus. 

Jo pabaigoje ištempusi kaklą žvilgtelėjau, ieškodama Kolino 
Prauto — taip, štai jis, pačiame salės gale, vėl tvirtai žvelgė į mane. 
Truputį jam pamojavau, bet jis nesureagavo. 

Trečiasis hlmas, „Aviacinių variklių priežiūra: III dalis,“ tik- 
riausiai buvo likęs nuo karo — filmas, kurį rodė tiesiog todėl, kad jis 
pasitaikė toje pačioje dėžėje kartu su kitais. Šviesoje, kuri atsispin- 
dėjo nuo ekrano, pastebėjau, kaip Tėvas ir Filė suglumę susižvalgė, 
prieš įsitaisydami žiūrėti taip, tarsi jis jiems atrodytų nepaprastai 


pamokomas. 

Paskutinė programos dalis buvo dokumentinis filmas „Lanks- 
čioji citrina“, kuris, išskyrus tai, kad pasakotojas paminėjo, jog cit- 
rinos kadaise buvo naudojamos kaip daugelio nuodų priešnuodis, 
buvo baisi nuobodybė. 


Žiūrėjau jį užsimerkusi. 


Jaunas mėnulis tebuvo sidabro skiedra danguje, kai mes laukais pa- 
traukėme į namus. Tėvas, Dafi ir Filė truputį aplenkė mane, o aš 
vilkausi paskui juos, pasinėrusi savo mintyse. 

— Negaišuok, Elavija, — tarė Filė kantriu, pusiau linksmu balsu, 
kuris varė mane iš proto. Ji apsimetinėjo prieš Tėvą. 


— Aštuonkojė! — atrėžiau nusičiaudėdama. 


DVIDEŠIMT KETVIRTAS 


ano sapnuose siautėjo sidabriniai vaizdiniai. Sidabrinis ar- 


i klys sidabrinėje laukymėje sidabriniais dantimis kramtė si- 
dabrinę žolę. 

Sidabrinis Mėnulio žmogus švietė danguje virš sidabrinio veži- 
mo. Sidabrinės monetos išsidėstė kryžiumi lavono rankoje. Slinko 
sidabrinė upė. 

Kai prabudau, mano mintys iškart nuskriejo atgal pas Fenelą. 
Ar ji dar gyva? Ar atgavo sąmonę? Porceliana tvirtino, kad atgavo, 
o vikaras sakė, kad ne. 


Ką gi, yra tik vienas būdas sužinoti. 


— Atleisk, senute, — tariau Gledis pilkoje lyg pamazgos ankstyvo 
ryto šviesoje, — bet teks palikti tave namie. 

Mačiau, kad ji nusivylė, nors ir sugebėjo nutaisyti narsų veidą. 

— Man reikia, kad liktum čia kaip jaukas, - sukuždėjau. — Kai 
jie pamatys tave, atremtą į šiltnamį, manys, kad aš dar lovoje. 

Gledis bematant nušvito, pagalvojusi apie konspiraciją. 

— Jeigu nežiopsosiu, pavyks nudumti per laukus ir pagauti pir- 
mąjį Hinlio autobusą šiapus Oukšoto kalvos. 

Prie daržo kampo atsisukau ir be garso ištariau žodžius: „Neda- 


ryk nieko, ko aš nedaryčiau“, ir Gledis parodė, kad nedarys. 

Nuskuodžiau kaip kulka. 


Laukuose tvyrojo migla, o aš skriejau per suartas vagas, grakščiai 
šokinėdama nuo grumsto ant grumsto. Kai pagausiu autobusą kai- 
mo kelyje, manęs nepamatys niekas, išskyrus keleivius, kurie jau 
bus viduje, ir nebus daug grėsmės, kad kuris nors iš jų praneš apie 
mane Tėvui, nes jie visi važiuoja tolyn nuo Bišop Leisio. 

Kai tik perlipau paskutinę tvorą, linguodamas pasirodė Ko- 
tesmoro autobusas, barškėdamas ir mojuodamas sparnais tarsi 
didelis susitaršęs paukštis, ir atvažiavo šokčiodamas keliuku link 
manęs. 

Sustojo, gergždžiamai atsidusęs, ir nuo jo nikeliuoto radiato- 
riaus dangčio pakilo garų srovelė. 

— Lipk! — tarė Ernis, vairuotojas. — Lipk čia. Lipk čia. Žiūrėk 
kojų. 

Padaviau jam užmokestį ir įslinkau į sėdynę trečioje eilėje nuo 
priekio. Kaip ir įtariau, tokiu dienos metu buvo mažai kitų keliau- 
jančių: pora pagyvenusių moterų, susiglaudusių gale, pernelyg susi- 
domėjusių savo paskalomis, kad atkreiptų į mane nors trupučiuką 
dėmesio, ir fermos darbininkas su kombinezonu ir kauptuku, liūd- 
nai spoksantis pro langą į tamsius ūkanotus laukus. Saulėtekio ne- 


bus dar ketvirtį valandos. 


Ligoninė Hinlyje buvo gale stačios gatvės, pavojingai kylančios iš už 
turgaus aikštės, o jos langai niūriai spoksojo žemyn į juodus grindi- 
nio akmenis, vis dar šlapius po naktinio lietaus. Už aukštų kaltinės 
geležies vartų ant šveicoriaus būdelės buvo skelbimas, parašytas da- 
lykiškomis raidėmis: Visų lankytojų prašome prisistatyti. 


4 Nedykinėk, kažkas pasakė man, ir aš jo patarimo paklausiau. 

Kairėje buvo arkinis įėjimas iš dažytų akmenų, vedantis į siaurą 
koridorių, kuriame blankia šviesa mirgėjo pora stačiakampių duji- 
nių lempų. 

Tik katafalkams, buvo parašyta ant diskretiškos lentelės, ir aš. 
supratau, kad einu teisingu keliu. 

Nors stengiausi eiti tyliai, mano žingsniai aidėjo nuo šlapio 
grindinio ir varvančių mūrinių sienų. Pamačiau, kad tolimajame 
gale koridorius atsiveria į nedidelį vidinį kiemelį. Stabtelėjau pasi- 
klausyti. 

Nieko, išskyrus mano pačios kvėpavimą. Atsargiai pažvelgiau 
už kampo... 

— Bekai! — garsiai tarė balsas vos ne man į ausį. Atsitraukiau ir 
prisiplojau prie sienos. 

— Bekai, eikš čionai. Kvenčo žmogus tuoj bus čia, ir mes turim 
būti pasiruošę ją perduoti. Žinai ne blogiau nei aš, kas būna, kai 
verčiame juos laukti. 

Elis ir Kvenčas, kaip žinojau, buvo didžiausia ir seniausia Hin- 
lio laidojimo firma, plačiai garsėjanti savo „Rols-Roisų“ karafalkų 
blizgesiu ir automobilių „Daimler“ gedėtojams švytėjimu. 

— Jeigu laidoja Elis ir Kvenčas, tai palaidota, —- kartą man pa- 
sakė ponia Malet. Lengva patikėti, kad jiems nepatiktų, jeigu juos 
verstų laukti. 

— Senė vyresnioji pasiunta, — tęsė balsas, — jei krovinių plat- 
formoje trūksta tvarkos ir Bristolio manierų. O kai senė vyresnioji 
nepatenkinta, ir aš - nepatenkintas, o kai aš nepatenkintas, tai ir tu 
nepatenkintas. Bekai? Eikš čionai, ką? 

Pasigirdo batų, šliurinančių platformos rąstais, garsas. 

Tada balsas (nelauktai jaunas balsas; galbūt berniuko balsas) 


tarė: 

— Atsiprašau, pone Martinai. Pamiršau pasakyti. Jie skambino 
prieš kokias dvidešimt minučių. Sakė, atvažiuos vėliau. Juos iškvietė 
į Senąją ligoninę, va. 

— Ak juos iškvietė, ką? Šunsnukiai! Nė negalvoja apie tokius 
kaip mes, paliktus mataruoti pavėjui, kol jie zylioja po kaimus savo 
sumautais „Bentliais“. Ką gi, einu į katilinę puodelio arbatos, su 
Kvenču ar be jo. Vyresnioji - Ansono palatoje su paskutine sese- 
lių slaugių laida. Vargšės mažulės — tikiuosi, jos nepamiršo asbesto 
uniformų! 

Palaukiau, kol išgirsiu užsidarant sunkiąsias duris, tada greitai, 
kol nespėjau apsigalvoti, užsiropščiau ant krovimo platformos. 

„Po galais“, - sumurmėjau po nosimi, kai kelį pervėrė medžio 
atplaiša. Ištraukiau ją ir įsigrūdau kišenėn, kad nepalikčiau po savęs 
įrodymų. Brūkštelėjau besisunkiantį kraują nosinaite, bet nebuvo 
laiko kompresams. Bus gerai ir taip. 

Atsikvėpiau, patraukusi pravėriau sunkiąsias duris ir įžengiau į 
blausiai apšviestą koridorių. 

Grindys buvo marmurinės, o sienos dažytos — rudai pirmąsias 
keturias pėdas, o tada žaliai nuo ten iki pat lubų, kurios atrodė bal- 
tintos praeitame amžiuje. 

Man iš dešinės buvo trys maži kambariukai, iš kurių viename 
stovėjo vežimėlis su ratais, ant kurio gulėjo marška uždengtas pavi- 
dalas. Neprireikė baisiai įrempti vaizduotės, kad atspėčiau, kas po 
ja. Šitas dalykas buvo tikras: autentiškas egzempliorius! 

Mirtinai nesitvėriau atsegti diržų sagtis ir žvilgtelti po marška, 
bet nebuvo laiko. 

Dar ne. Ne taip. 

Iš ten, kur stovėjau, mačiau visą ilgį koridoriaus, besitęsiančio 


tolyn nuo manęs. Jis atrodė begalinis. 

Ėmiau lėtai judėti, statydama vieną koją priešais kitą: dešinė 
koja... kairė koja. Viename koridoriaus šone buvo dvigubos durys, 
pažymėtos „Skalbykla“. Iš už jų sklido prislopintas mašinų gaudesys 
ir moters juokas. - 

Kitos durys buvo į virtuvę: barškėjo indai, tarškėjo balsai, skli- 
do stiprus, kibus riebios kopūstų sriubos kvapas. 

Sriuba pusryčiams? Susivokiau nevalgiusi nuo vakar, ir mano 
skrandis trūktelėjo. 

Kiti tuzinas žingsnių sienos buvo nepaaiškinamo samanų žalu- 
mo, o tada, lygiai taip pat staiga, garstyčių geltonumo. Kad ir kas 
išrinko dažus, nusprendžiau, norėjo užtikrinti, kad bet kas nesirgęs, 
kai užėjo į ligoninę, tikrai susirgtų prieš išeidamas. 

Kitos durys kairėje, sprendžiant iš gaivinančio formalino 
dvelksmo, priklausė morgui. Truputį suvirpėjau praeidama: ne iš 
baimės, o veikiau iš džiaugsmo. 

Kitas kambarys buvo pažymėtas „Rentgenas', o toliau po jo — abie- 
jose koridoriaus pusėse daug pravirų durų, ir ant kiekvienų po kambario 
numerį. Kiekviename kambaryje kažkas miegojo arba vartėsi. Kažkas 
knarkė, kažkas dejavo, ir man pasirodė, kad girdžiu verkiant moterį. 

Čia palatos, pamaniau, ir jų dar turi būti antrajame ir trečiaja- 
me aukšte. 

Ber kaip galėčiau rasti Fenelą? Iki tol nebuvau apie tai susimąs- 
čiusi nė akimirkos. Kaip galima greitai rasti adatą šieno kupetoje? 

Tik ne tikrinant kiekvieną šiaudą po vieną! 

Dabar priėjau duris, atsiveriančias į didžiulę fojė, kurios vidury- 
je moteris, susisupusi į juodą vilnonį megztinį, įtemptai žiūrėjo į žai- 
dimo kortas, paskleistas ant stalo. Ji negirdėjo, kaip priėjau už jos. 

— Atsiprašau, — tariau, — bet jūs galite padėti būgnų penkiukę 


ant juodo šešeto. 

Moteris vos iš kėdės neiškrito. Ji pašoko ant kojų ir atsisuko į 
mane. 

— Niekada... — Jos veidas pasidarė burokėlių spalvos. — ...nieka- 
da nedrįsk... 

Jos kumščiai mėšlungiškai susigniaužė ir atsigniaužė. 

— Atsiprašau, kad jus išgąsdinau. Nenorėjau, tikrai... 

— Ką tu Čia veiki? — paklausė ji. —- Šiandien jokių lankytojų iki 
pusės dviejų popiet, o dabar dar tik po... 

Ji žvilgtelėjo į savo laikrodį, neįmanomai mažytį gumbelį, už- 
segtą ant riešo. 

— Laukiu savo pusseserės, — paaiškinau. — Ji tik užšoko atnešti 
mūsų senelei truputį... 

Giliai įkvėpiau ir ėmiau laužyti galvą įkvėpimo, bet vieninte- 
lis dalykas, pasipainiojęs mintyse — tiesą sakant, šnervėse, —- buvo 
šleikštus kvapas, tebesisunkiantis koridoriumi iš virtuvės. 

— Sriubos! — tariau. — Mes atnešėm savo senelei sriubos. 

— Sriubos? — Moters balsas - ir jos antakiai - pakilo tarsi apvers- 
ta „V“. — Atnešėt sriubos? Čia? Į ligoninę? 

Aš romiai linktelėjau. 

— Kas tavo senelė? — paklausė ji. — Koks jos vardas? Ar ji čia 
gydosi? 

— Fenela Faa, - atsakiau nedvejodama. 

— Faa? Ta čigonė? — paklausė ji, įtraukdama oro. 

Aš bukai linktelėjau. 

— O tavo pusseserė, sakai, atnešė jai sriubos? 

— Taip, — tariau, rodydama bet kur. — Ji nuėjo ten. 

— Kuo tu vardu? — paklausė moteris, čiupdama mašinėle rašytą 
sąrašą nuo savo stalo. 


— Flavija. Flavija Faa. 

Tai buvo pakankamai neįtikėtina, kad atrodytų tiesa. Prunkš- 
telėjusi tarsi lenktyninis arklys, moteris pasileido plačiu koridoriumi 
tolimojoje fojė pusėje. 

Nusekiau jai iš paskos, bet nemanau, kad ji pastebėjo. Vis 
dėlto laikiausi atokiau, tikėdamasi, kad ji neatsisuks. Man pasi- 
sekė. 

Nė nežvilgtelėjusi atgal, ji dingo antrajame kambaryje iš kai- 
rės ir aš išgirdau atitraukiamas užuolaidas. Nesustojau, bet nuėjau 
toliau pro praviras duris. Vieną kartą žvilgtelėjusi, pamačiau Fenelą 
tolimiausioje lovoje bintu aptvarstyta galva. 

Pritūpusi pasislėpiau už užtiesto vežimėlio, pastatyto prie sie- 
nos. 

— Na gerai, išeik iš ten, — išgirdau moterį sakant, o tada pasigir- 
do atidaromų durų trakštelėjimas — tikriausiai tos palatos tualeto. 

Patylėjo — tada tyliai, murmėdama pasišnekėjo. Ar ji kalba su 
Fenela - ar su savimi? 

Vienintelis žodis, aiškiai pasiekęs mano ausis, buvo „sriuba“. 

Dar trumpai patylėjo, o tada pasigirdo, kaip jos batai tolsta 
aidinčiu koridoriumi. 

Suskaičiavau iki trijų, tada nuskriejau lyg šikšnosparnis į Fene- 
los kambarį, uždarydama paskui save duris. Eterio gūsis man išda- 
vė, kad tai tikriausiai chirurginė palata. 

Fenela gulėjo ant nugaros nejudėdama, užmerktomis akimis. 
Tokia trapi atrodė — tarsi paklodės būtų sugėrusios jos syvus iki 
paskutinės uncijos. 

— Labas, — sušnabždėjau. — Čia aš, Elavija. 

Nieko neatsakė. Pasiekiau ir paėmiau ją už rankos. 

Jos akys kuo lėčiausiai atsimerkė, mėgindamos susifokusuoti. 


— Tai aš, Flavija, — pakartojau. — Atsimenate? 

Jos susiraukšlėjusios lūpos susiraukė ir pasirodė liežuvio galiu- 
kas. Atrodė tarsi vėžlio galva, išnirusi iš kiauto po ilgos žiemos tven- 
kinio dugne. 

— Ta... melagė, — sukuždėjo ji, ir aš išsišiepiau taip kvailai, tarsi 
ką tik būčiau gavusi pirmąjį prizą pavasario gėlių parodoje. 

Silpnai laižydamasi lūpas Fenela pasuko galvą link manęs, o 
jos juodos akys įdubusiose akiduobėse staiga tapo nuožmios ir mal- 
daujamos. 

— Cretę, — ganėtinai aiškiai tarė ji, spusteldama man ranką. 

— Atsiprašau, nesuprantu. 

— Cretę, - pakartojo ji. - Rūk. 

Man už smegenų užsižiebė lemputė. 

— Cigaretę? — paklausiau. — Ar tą sakote? 

Ji linktelėjo. 

— Cretę. Rūk. 

— Atsiprašau, aš nerūkau. 

Jos akys maldaujamai smigo į manąsias. 

— Štai ką pasakysiu. Eisiu jums jos surasti, bet pirmiausia man 
reikia paklausti jūsų poros svarbių klausimų. 

Nedaviau jai laiko pagalvoti. 

— Pirmas yra toks: ar tikrai tikite, kad aš jums taip padariau? 
Mirčiau, jeigu taip. 

Jos antakiai susiraukė. 

— Taip padarei? 

— Kad jus čia paguldžiau - į ligoninę. Prašau, Fenela, man rei- 
kia sužinoti. 

Neketinau pavadinti ją tikruoju jos vardu — tiesiog išsprūdo. 
Tokia akimirka tuo metu buvo. Dafi kartą man sakė, kad jeigu ži- 


nai ir naudoji kieno nors vardą, tai gauni galios prieš juos. 

Nebuvo jokios abejonės, kad bent jau kol kas aš turėjau galios 
prieš šią vargšę sužeistą būtybę, net jeigu tai tebuvo galia neduoti 
cigaretės. 

— Prašau, Fenela! - maldavau. 

Jeigu tai galia, nenoriu su ja turėti nieko bendro. Jausmas klai- 
kus. 

Neatitraukdama akių nuo manųjų, ji lėtai pajudino galvą į šo- 
nus. 

— Ne, - galiausiai sukuždėjo ji, atsakydama į mano klausimą. 

Ne? Aš ne tokio atsakymo tikėjausi. Jeigu Fenela negalvojo, kad 
aš ją užpuoliau, tai Porceliana sumelavo! 

— Tai kas taip padarė? — pareikalavau pasakyti tokiu šiurkščiu 
balsu, kad net pati nustebau. Nejaugi tas laukinis urzgimas ištrūko 
iš mano gerklės? 

— Kas taip padarė? Pasakykit, kas jums taip padarė! 

Dėl nepaaiškinamos priežasties užsinorėjau ją pagriebti ir iš- 
purtyti atsakymą iš jos. Su tokia pykčio rūšimi dar niekad nebuvau 
susidūrusi. 

Fenela išsigando. Tai buvo matyti apsvaigusiose jos akyse. 

— Raudonasis Bulius, — tarė ji, pabrėždama kiekvieną iš tų dvie- 
jų žodžių. — Tai buvo... Raudonasis Bulius. 

Raudonasis Bulius? Visiška nesąmonė. 

— Kas čia dedasi? 

Balsas pasigirdo iš tarpdurio. Apsisukau ir akis į akį susidūriau 
su sesele slaugytoja. Ji atrodė baugi ne tik dėl baltos uniformos ir ko- 
jinių: dėl mėlyno apsiausto raudonu pamušalu ir apvadais ji atrodė 
tarsi gyva Jungtinės Karalystės vėliava. 

— Flavija? 


Pažįstamas balsas užklupo mane netikėtai. 

Tai buvo Flosė Foster, Filės draugės Šeilos sesuo! 

— Flose? Čia tikrai tu? 

Buvau pamiršusi, kad Flosė įstojo mokytis slaugos. Tai buvo 
vienas iš tų menkniekių, kuriuos prie vakarienės stalo paminėjo 
Filė, maždaug tarp salotų ir susuktų dešrelių, išmestas iš galvos dar 
prieš nukraustant lėkštes. 

— Tai aišku, kad aš, tu žąsele. Ką po galais tu čia veiki? 

— Aš... am... atėjau aplankyti draugės, — tariau, plačiai pamo- 
dama link Fenelos. 

— Ber lankymo valandos - tik šiandien po pietų. Jei vyresnioji 
tave pagaus, suės tave su skrebučiais. 

— Klausyk, Flose, man reikia paslaugos. Man reikia cigaretės, 
ir kuo greičiau. 

— Cha! — tarė Elosė, - kaip aš nežinojau! Mažoji Filės sesutė — 
tabako vergė! 

— Nieko panašaus. Prašau, Flose — ką nori pažadėsiu. 

Flosė įsikišo ranką kišenėn ir išsitraukė pakelį „Du Mauriers“ ir 
emale dekoruotą metalinį žiebtuvėlį su monograma. 

— Dabar uždek, — pasakiau jai. 

Stebėtina, bet ji padarė kaip paliepta, nors ir truputį nedrąsiai. 

— Mes rūkome tik slaugančių seselių arbatos kambaryje, — tarė 
ji, paduodama man cigaretę. — Ir tik tada, kai nėra vyresniosios. 

— Čia ne man, — pasakiau, rodydama į Fenelą. — Duok jai. 

Flosė įsispoksojo į mane. 

— Turbūt išprotėjai. 

— Greitai tik, duok jai... arba pasakysiu vyresniajai, ką turėjai 
plokščiame butelyje prie šlaunies per vikaro vakarėlį sode. 

Tik erzinau, bet nespėjau jai net šyptelti, o Flosė jau įkišo ciga- 


retę Fenelai tarp sudžiūvusių lūpų. 


280 ALAN BRADLEY 


— Tu bjaurybė, — burbtelėjo ji. — Visiškai klaiki maža bjaurybė! 

Mačiau, kad jai norisi trenkti man antausį, kai triumfuodama 
jai nusišypsojau. 

Bet tada mes abi liovėmės ir sužiurome į Fenelą. Ji buvo užsi- 
merkusi, o dūmai kilo jai iš burnos debesėliais, tarsi dūmų signalai 
iš apačių stovyklos laužo. Galbūt juose buvo užkoduotas žodis „p- 
aa io ma“. 

Kaip tik tą akimirką vyresnioji įsibrovė į patalpą. 

Dėl savo įmantrios pakreiptos kepuraitės ir krakmolytos baltos 
prijuostės ji atrodė kaip Napoleonas - tik daug didesnė. 

Ji žvilgsniu įvertino situaciją. 

— Sesele Foster, susitiksime mano kabinete. 

— Ne, palaukit, — išgirdau save sakant, - aš galiu paaiškinti. 

— Tai paaiškink. 

— Seselė ką tik užėjo mums pasakyti, kad rūkyti draudžiama. 
Ji čia niekuo dėta. 

— Tikrai! 

— Išgirdau jus ateinant, — pasakiau, — ir įkišau savo cigaretę tai 
vargšei moteriai į burną. Kvailai pasielgiau. Atsiprašau. 

Čiupau tai, kas buvo likę iš cigaretės, Fenelai iš lūpų ir įsikišau 
tarp savųjų. Giliai patraukiau ir iškvėpiau, laikydama ją tarp antro- 
jo iš trečiojo pirštų kontinento stiliumi, kaip mačiau Čarlį Bojerį 
darant kine, ir visą tą laiką maldydama norą užsikosėti. 

— Kaip tada paaiškinsi šitą? — paklausė vyresnioji, pakeldama 
Flosės žiebtuvėlį nuo Fenelos apkloto ir kaltinamai atkišdama jį į 
mane. 

— Jis mano. „F“ reiškia Flavija. Flavija de Liuka. Tai aš. 

Man pasirodė, kad įžiūrėjau ją beveik nepastebimai prisimer- 


kiant — o gal tai panašiau į krūptelėjimą? 


RŪKYTA SILKĖ BE GARSTYČIŲ 281 


— Iš Bukų giraitės de Liukų? 

— Taip. Tai Tėvo dovana. Jis įsitikinęs, kad viena kita cigaretė 
sustiprina plaučius prieš garus iš kanalizacijos. 

Nepasakyčiau, kad vyresnioji išsižiojo, bet ji įsispoksojo į mane 
taip, tarsi man staiga būtų išdygęs snapas ir uodegos plunksnos. 

Tuomet staiga neperspėjusi ji įgrūdo žiebtuvėlį man į rankas ir 
nusišluostė pirštus į sijoną. 

Koridoriuje pasigirdo profesionalių odinių batų garsas ir į pa- 
talpą ramiai užėjo daktaras Darbis. 

— Ak, Flavija, — tarė jis. - Kaip malonu tave matyti. Čia, vyres- 
nioji, yra ta jaunoji panelė, kurios skubūs veiksmai išgelbėjo ponios 
Faa gyvybę. 

Atkišau ranką taip skubiai, kad senė drakonė buvo priversta ją 
paspausti. 


— Malonu susipažinti, vyresnioji. Tiek daug esu girdėjus apie jus. 


DVIDEŠIMT PENKTAS 


- 


et kaip ji jaučiasi? — paklausiau. — Aš apie Fenelą — iš 
7 B tikrųjų? 

— Bus gerai, — tarė daktaras Darbis. 

Mes važiavome mašina į Bišop Leisį, ir daktaro „Morisas“ lai- 
mingas dūzgė tarp gyvatvorių tarsi atostogaujanti siuvimo mašina. 

— Lūžusi kaukolė, — tęsė jis, kai aš nieko nepasakiau. — įdubęs 
pakaušinis kaukolės lūžis, kaip tai vadinam mes, daktarai. Neblo- 
gai skamba, ar ne? Ačiū tau, mums pavyko laiku nugabenti ją į 
operacinę ir iškelti lūžusią dalį be didelių bėdų. Manau, kad ji tik- 
riausiai visiškai pasveiks, bet turėsim palaukti ir pažiūrėti. Kaip tu 
jautiesi? 

Jis nepražiopsojo to fakto, kad aš siurbiau ryto orą dideliais gi- 
liais gurkšniais, mėgindama išsivalyti iš organizmo cigaretės dūmus 
ir šlykščius ligoninės kvapus. Morgo formalinas buvo dar ne taip 
blogai — tiesą sakant, visai malonus, — bet kopūstų sriubos smarvė iš 
virtuvės būtų pravimdžiusi ir hieną. 

— Gerai, ačiū, — tariau, deja, blausokai nusišypsodama. 

— Tavo tėvas tavimi labai didžiuosis... — tęsė jis. 

— Oi, prašau jam nesakyti! Pažadėkit, kad nesakysite! 

Daktaras klausiamai žvilgtelėjo į mane. 


— Tiesiog jam ir taip jau daugybė rūpesčių... 

Kaip jau sakiau, Tėvo finansinės bėdos Bišop Leisyje nebuvo 
paslaptis, ypač jo draugams, o daktaras Darbis buvo vienas iš jų. 
(Vikaras —- kitas.) 

— Suprantu, — tarė daktaras. — Tada jis apie tai iš manęs neiš- 
girs. 

— Vis dėlto, - pridūrė kikendamas, - naujienos, žinok, tikriau- 
siai pasklis. 

Nieko kito nesugalvojau, tik pakeisti temą. 

— Kai kas mane gerokai glumina, — tariau. — Policija nuvežė 
Fenelos anūkę Porcelianą pasimatyti su ja ligoninėje. Ji tvirtina, kad 
Fenela jai pasakė, kad tai aš jai trenkiau per galvą. 

— O tu trenkei? - gudriai paklausė daktaras. 

— Vėliau, — tariau, nekreipdama dėmesio, kad erzina, — vikaras 
man pasakė, kad jis irgi ją aplankė, bet Fenela dar buvo neatgavusi 
sąmonės. Kuris iš jų sakė tiesą? 

— Vikaras — brangus žmogus, — paaiškino daktaras Darbis. — 
Labai brangus žmogus. Kartais jis man atneša gėlių iš savo sodo, 
kad priimamajame būtų jaukiau. Bet įspaustas į kampą turėčiau 
prisipažinti, kad kartais palatose mes priversti jam sumeluoti. Tru- 
pučiukas balto melo baltu švarkeliu. Paciento labui, žinoma. Ma- 
nau, kad supranti. | 

Pasaulyje yra vienas dalykas, kurį suprantu geriau nei bet ką 
kita: tam tikrus tiesos fragmentus reikia pasilaikyti sau. Neperdė- 
čiau sakydama, kad esu šio amato aukščiausio laipsnio meistrė. 

Kukliai linktelėjau galva. 

— Jis /2bai atsidavęs savo darbui, — tariau. 

— Taip jau nutiko, kad dalyvavau ir tada, kai anūkė atvažiavo į 
ligoninę, ir kai vikaras. Nors vikaras net nenusigavo iki jos palatos, 


ponia Faa jo apsilankymo metu buvo visiškai sąmoninga. 


284 ALAN BRADLEY 


— O Porceliana? 

— Kai apsilankė Porceliana, buvo be sąmonės. Matai, kaukolės 
lūžių aukos gali atgauti ir prarasti sąmonę taip lengvai, kaip tu arba 
aš judu iš vieno kambario į kitą — įdomus fenomenas, kai apie tai 
pagalvoji. | 

Bet aš vos klausiausi. Porceliana man sumelavo. 

Ta ragana! 

Melagiai labiau už viską nekenčia sužinoti, kad jiems pamelavo 
kitas melagis. 

— Bet kam jai kaltinti mane? 

Tie žodžiai tikriausiai išsprūdo. Visai neketinau pagalvoti gar- 
siai. 

— Ak, - atsiduso daktaras Darbis. - „Danguje ir žemėje, Hora- 
cijau, yra dalykų, apie kuriuos tavo filosofija tik svajoja.“ Tai reiškia, 
kad didelio streso metu žmonės kartais elgiasi keistai. Ji - kompli- 
kuota jauna moteris, ta tavo draugė Porceliana. 

— Ji man ne draugė! - šiurkštokai tariau. 

— Tu ją priėmei ir maitinai, — paprieštaravo daktaras Darbis, 
pašaipiai žvilgtelėjęs. - O gal aš neteisingai supratau. 

— Man buvo jos gaila. 

— Akx. Tik gaila, nieko daugiau? 

— Norėjau, kad ji man patiktų. 

— Aha! Kodėl? 

Atsakymas, žinoma, tas, kad tikėjausi susidraugauti, bet kažin 
ar galėjau prisipažinti. 

— Visad norisi pamilti tuos, kam teikiame labdarą, — tarė dak- 
taras, įveikdamas staigų kelio posūkį ir stebėtinai pademonstruo- 
damas sugebėjimą vairuoti, - bet tai nebūtina. Iš tikrųjų tai kartais 


neįmanoma. 

Staiga pajutau norą išsipasakoti tam mielam žmogui —- papasa- 
koti jam viską. Bet negalėjau. 

Kai pajunti, kad visiškai be priežasties tvenkiasi ašaros, geriau- 
siai yra pakeisti temą. 

— Kada nors girdėjote apie Raudonąjį Bulių? 

— Raudonąjį Bulių? — paklausė jis, mesdamasis į šoną, kad iš- 
vengtų terjero, kuris lodamas iššoko ant kelio. — Kurį Raudonąjį 
Bulių turi omenyje? 

— Ar jų yra daugiau nei vienas? 

— Jų yra daug. Pirmas į galvą ateina Raudonasis Bulius iš Šv. 
Elfridos. 

Jo veidu nuslinko šypsena, tarsi būtų prisiminęs jaukų smiginio 
vakarą ir porą malonių pintų pusiau maišyto alaus. 

— Ir? 

— Na, duok pagalvoti... buvo Raudonasis Bulius žaliame lauke 
iš „Kim“, kuris buvo devynių šimtų velnių dievas. Bordžijų Raudo- 
nasis Bulius, kuris buvo vėliava, kurios fonas buvo auksinis, o ne 
žalias... liūdnai pagarsėjęs Raudonojo Buliaus žaidimų namelis, ku- 
ris sudegė per Didįjį Londono gaisrą 1666-aisiais... dar buvo mitinis 
Anglijos Raudonasis Bulius, kuris kovėsi su Škotijos Juoduoju Bu- 
liumi iki mirties... ir, žinoma, tais laikais, kada kunigai užsiiminėjo 
medicina, jie dalindavo raudono buliaus plaukus kaip vaistus nuo 
epilepsijos. Ar ką nors praleidau? 

Neatrodė tikėtina, kad nors vienas iš jų būtų tas Raudonasis 
Bulius, kuris užpuolė Fenelą. 

— Kodėl klausi? — susidomėjo jis, matydamas, kad akivaizdžiai 
suglumau. 

— Oi, šiaip sau. Tiesiog kažkur apie tai išgirdau... gal per belaidį 


radiją. 

Mačiau, kad jis manimi netiki, bet jis buvo toks džentelmenas, 
kad nemėgino spausti. 

— Štai ir Šv. Tankredas. Galite išleisti mane prie šventoriaus. 

— Ak, — tarė daktaras Darbis, spausdamas „Moriso“ stabdžius. — 
Laikas truputį pasimelsti? 


— Kažkas panašaus. 


Tiesą sakant, man reikėjo pagalvoti. 

Šiaip ar taip, galvoti ar melstis - beveik tas pats, jeigu gerai apie 
tai pagalvotum, jeigu suprantamai pasakiau. Maldos kyla aukštyn, 
o Mintys leidžiasi žemyn — ar bent taip atrodo. Kiek galiu spręsti, 
tai vienintelis skirtumas. 

Apie tai galvojau, eidama laukais į Bukų giraitę. Galvoti apie 
Brukį Heirvudą - ir kas jį nužudė ir kodėl, — tai tik dar vienas bū- 
das melstis už jo sielą, ar ne? 

Jeigu tai tiesa, tai ką tik nustačiau tiesioginį ryšį tarp krikščio- 
niško gerumo ir kriminalinio tyrimo. Nesitvėriau pasakyti vikarui! 

Už ketvirčio mylios į priekį ir šiek tiek į šoną buvo siauroji gat- 
velė ir gyvatvorė, kur Porceliana slėpėsi krūmuose. 

Beveik to nesuvokdama pastebėjau, kad mano kojos neša mane 
ta kryptimi. 

Jeigu ji melavo, teigdama apie Fenelą, tai tikrai negalėjo manęs 
bijoti, kaip apsimetė. Vadinasi, turėjo būti kokia nors kita priežastis, 
kodėl ji nėrė į gyvatvorę, — tokia, apie kurią tuo metu nepagalvojau. 

Jeigu taip, tai ji sėkmingai mane pergudravo. 

Perlipau vartelius į gatvelę. Maždaug kaip tik šioje vietoje ji 
įlindo į krūmus. Akimirką pastovėjau tylėdama, klausydama. 


— Porceliana? — pratariau, ir man ant sprando pasišiaušė plau- 


kai. 

Kažin kodėl pamaniau, kad ji vis dar čia? 

— Porceliana? 

Niekas neatsakė. 

Giliai įkvėpiau, suprasdama, kad tai laisvai gali būti paskutinis 
kartas. Bendraujant su Porceliana, galima labai greitai atsidurti su 
peiliu prie gerklės. 

Dar kartą giliai įkvėpiau — šį kartą kad apsidrausčiau — ir žen- 
giau į gyvatvorę. 

Iškart pamačiau, kad ten niekas nesislepia. Truputį lygesnis 
plotas ir pora sutryptų piktžolių aiškiai rodė, kur aną dieną tupėjo 
Porceliana. 

Pasilenkiau tarp šakų ir įsirangiau į tą pačią poziciją, kurią tik- 
riausiai užėmė ji, kad atsidurčiau jos vietoje ir žvelgčiau į pasaulį 
tarsi jos akimis. Kai taip padariau, mano ranka palietė kažką tvir- 
tą... kažką kietą. 

Jis buvo įkištas į mažą palapinę iš žolių. Suėmiau objektą pirš- 
tais ir ištraukiau į matomą vietą. 

Jis buvo juodas ir apskritas, gal truputį daugiau nei trijų colių 
skersmens ir pagamintas iš kažkokios tamsios egzotiškos medie- 
nos — galbūt juodmedžio. Jo pakraštyje buvo išpjaustyti zodiako 
ženklai. Lėtai perbraukiau pirštu išdrožinėtą dviejų žuvų, susiglau- 
dusių galva prie uodegos, paveikslėlį: Žuvys. 

Paskutinį kartą šį medinį žiedą mačiau per iškylą. Jis buvo ant 
stalo Fenelos palapinėje ir laikė krištolinį rutulį. 

Beveik neabejotina, kad Porceliana nukniaukė rutulio pagrin- 
dą iš vežimo ir spruko juo nešina, kai užklupau ją gatvelėje. 

Bet kodėl? Ar čia suvenyras? Ar jis turi sentimentalią reikšmę? 

Porceliana tiesiog siutino. Tai, ką ji darė, buvo nesupran- 


tama. 

Radusi pagrindą, prisiminiau, kad pats rutulys, saugiai paslėp- 
tas atviroje vietoje tarp mano laboratorinių indų, tebelaukia, kada jį 
rūpestingai ištyrinėsiu. 

Ketinau ištirti, ar yra pirštų atspaudų, nors dauguma pėdsa- 
kų tikriausiai nusiplovė, panardinus į upę. Prisiminiau, kaip Filipas 
Odelas, belaidžio radijo detektyvas, kartą paaiškino inspektoriui 
Hanliui, kad delnų ir pirštų liaukų išskyras daugiausia sudaro van- 
duo ir vandenyje tirpstančios medžiagos. 

Tad matote, insbektoriau, — pasakė jis. - Lemiama Garvino klai- 
da buvo persibraukti pirštais plaukus. Kirpėjas juos buvo iškvėpinęs 
briliantinu, kuriame yra lauro aliejaus, kuris, be abejo, tirpsta alko- 
bolyje, bet ne vandenyje. Net po nakties malūno upelio dugne pirštų 
atspaudai ant peilio rankenos tebebuvo pakankamai aiškūs, kad jo 
niekšingas kaklas patektų kilpon. 

Nekalbant apie Filipą Odelą, turėjau ir savo idėjų apie pirš- 
tų atspaudus po vandeniu. Pavyzdžiui, yra visai lengvai prieinama 
namų ūkio medžiaga, kuria galima fiksuoti ir sukietinti bet kokius 
likusius nešvarumų pėdsakus, kuriuos galėjo palikti žudiko ran- 
kos. Jei turėčiau laiko, atlikčiau darbus laboratorijoje, surašyčiau ir 
patiekčiau inspektoriui Hjuitui ant sidabrinės lėkštės. Jis, žinoma, 
iškart nusineštų mano rašinius namo ir parodytų savo žmonai An- 
tigonei. 

Tačiau laiko neturėjau. Privalomas kino vakaras ir choro re- 
peticija Šv. Tankrede, o paskui — mano apsilankymas pas Fenelą 
ligoninėje atėmė iš manęs progą atlikti būtinus tyrimus. 

Nuskubėsiu namo ir iškart pradėsiu. 

Buvau iškišusi iš tankmės ne daugiau nei vieną koją, kai iš- 
girdau artėjančio variklio garsą. Nėriau atgal į slėptuvę ir prisi- 


miniau nusukti veidą, jam pralekiant pro šalį. Kai jau nuspren- 

džiau, kad saugu vėl išlįsti, mašina buvo dingusi Bukų giraitės 


kryptimi. 


Nepastebėjau inspektoriaus mėlynojo „Voksholo,“ kol neįkėliau ko- 
jos tarp Mulfordo vartų grifų. Jis stovėjo šone po kaštainiais, o jis 
pats kantriai laukdamas rėmėsi į jį. 

Per vėlu apsisukti ir sprukti. Teks su tuo susitaikyti. 

— Oi, inspektoriau, — tariau, — kaip tik ruošiausi jums paskam- 
binti ir pasakyti, ką radau! 

Jaučiau, kad per daug kalbu, bet tarsi negalėjau susilaikyti. Iš- 
tiesiau jam medinį pagrindą per rankos ilgį. 

— Šitas buvo brūzgynuose prie gatvelės. Man atrodo, kad tai — 
Fenelos krištolinio rutulio dalis. 

Jis išsitraukė šilkinę nosinaitę iš vidinės kišenės ir paėmė medi- 
nę „O“ man iš rankų. 

— Reikėjo neliesti jo. Reikėjo palikti ten, kur buvo. 

— Aš suprantu, — pasakiau jam. — Bet buvo per vėlu. Paliečiau 
jį prieš pamatydama — nenorėdama. Jis buvo paslėptas po žolėmis. 
Tiesiog trumpam įlindau į krūmus... 

Iš jo veido supratau, kad žaidžiu su ugnimi: jau kartą pasiteisi- 
nau „gamtos šaukimu“, tad neverta būtų kartotis. k 

— Jūs, žinoma, mane pamatėte, ar ne? Todėl sustojote ir čia 
palaukėte manęs. 

Inspektorius nekreipė dėmesio į šią grakščią išvadą. 

— Prašau į vidų, - pakvietė jis, praverdamas galines „Voksholo“ 
dureles. — Laikas pasikalbėti. 

Seržantas Greivsas atsisuko ir skubiai klausiamai žvilgtelėjo į 
mane iš vairuotojo sėdynės, bet nenusišypsojo. Tik tada supratau, į 


kokią bėdą pakliuvau. 

Prie paradinių Bukų giraitės durų nuvažiavome tylėdami. 


Tai buvo antroji mano išpažintis per tiek pat dienų. 

Mes sėdėjome svetainėje — tai yra mes visi, išskyrus Tėvą, kuris 
stovėjo prie lango, taip spoksodamas laukan už dekoratyvinio ežero, 
tarsi nuo to priklausytų jo gyvybė. 

Jis pareikalavo, kad mes visos dalyvautume, ir pakvietė Filę ir 
Daf, kurios atėjo erzinamai skubiai ir dabar santūriai kartu sėdėjo 
ant gėlėtos sofos tarsi pora rupūžių, atėjusių arbatos. 

— Apgailestautina, — kalbėjo inspektorius Hjuitas, - kad mūsų 
tyrimas buvo taip smarkiai sukompromituotas. Nusikaltimo vietos 
sujudintos... įrodymai sugadinti... esminė informacija nuslėpra... 
Net nežinau, nuo ko pradėti. 

Jis, žinoma, kalbėjo apie mane. 

— Mėginau duoti suprasti Flavijai, kokie rimti šitie reikalai, bet 
nelabai pavyko. Todėl, deja, turiu pareikalauti, pulkininke de Liu- 
ka, kad iki tol, kol mūsų darbas neužbaigtas, laikytumėte ją užda- 
rytą Bukų giraitėje. 

Negalėjau patikėti savo ausimis! Uždaryta Bukų giraitėje? Tai 
kodėl iškart neišplukdžius manęs į Australiją? 

Ką gi, galas choro prievolėms ir kino vakarams ateityje. Galas 
Tėvo įsakymui, kad mums, kaip šeimai, reikia dažniau kur nors 
išeiti. 

Tėvas kažką sumurmėjo ir nukreipė žvilgsnį nuo dekoratyvinio 
ežero į tolimas kalvas. 

— Tiek pasakius, — tęsė inspektorius, — pereikime prie tikrosios 
priežasties, kodėl esame čia. 

Tikrosios priežasties? Man taip nudiegė širdį, tarsi ji jau žinotų 


kažką, ko aš nežinau. 

Inspektorius išsitraukė užrašų knygelę. 

— Buvo paimti parodymai iš panelės Ursulos Vipond, kuri teigia, 
kad matė, kaip iš upės buvo ištraukta tai, ką ji apibūdino kaip... - Jis 
atvertė knygelę ir pervertė porą puslapių. — ...stiklinį rutulį... 

Man išsiplėtė akys. 

— Tai padarė vaikas, kurio vardas, kaip ji turi priežasčių many- 
ti, yra Flavija de Liuka. 

Kad ją galai, tą moterį! Iškart supratau, kad šita landūnė bus ne 
kas kita kaip ta trolė Ursula, įsitaisiusi Vanetos Heirvud trobelėje 
Malden Fenvike. Buvau užsirašiusi apie tą šlykščią būtybę savo už- 
rašų knygelėje, bet nežinojau jos pavardės. 

Ji stovėjo pasislėpusi tarp krūmų Sratiniuose ir žiūrėjo, kaip iš 
upės ištraukiau Fenelos krištolinį rutulį. 

— Tai ką? 

Iš jo tono supratau, kad inspektorius ima nekantrauti. 

— Ketinau iškart jį atiduoti jums, — tariau. 

— Kur jis? 

— Mano laboratorijoje. Einu, paimsiu ir... 

— Ne! Būk, kur esi. Seržantas Greivsas tuo pasirūpins. 

Nustebintas seržantas nustojo žvelgęs į Filę ir pašoko. 

— Minutėlę, seržante, — sušuko ji. — Parodysiu jums kelią. 

Išdavikė! Įžūlėlė! Ner kai užpulta jos mažoji sesutė, Ofelija ne- 
galėjo galvoti apie nieką, tik apie meilikavimus. 

— Palaukite, — tariau. — Laboratorija užrakinta. Turėsiu nueiti 
atnešti raktą. 

Niekam dar nespėjus sugalvoti manęs sulaikyti, pralėkiau pro 
Filę ir seržantą, pro duris ir nuskuodžiau pusę kelio koridoriumi. 

Tiesa ta, kad raktas buvo mano kišenėje, bet neapvertę manęs 


žemyn galva ir nepapurtę jie to negalėjo sužinoti. 

Užlėkiau aukštyn laiptais, šokdama po du iškart, tarsi man ant 
kulnų mintų visi Hado demonai. Nubėgau į rytinį priestatą ir tolyn 
ilguoju koridoriumi. 

Sugraibiau laboratorijos spyną, bet kažkas mechanizmo viduje 
buvo tarsi sugadinta, tarsi... 

Niršiai pastūmiau ir durys atsilapojo, o aš vos neįlėkiau... Por- 


celianai į glėbį! 

ą tu čia darai? — sušnypščiau, o širdis tebesidaužė tarsi 
mechaninis kūjis. - Maniau, tu Londone. 

— Gal ir buvau, — tarė Porceliana, - bet kažkas mane privertė 
grįžti ir atsiprašyti. 

— Tai jau kartą padarei ir viską sugadinai. Kaip nors išgyvensiu 
be dar vieno tavo vadinamojo atsiprašymo. 

— Žinau. Ir atsiprašau. Nepasakiau tau tiesos apie Fenelą. Ji 
buvo be sąmonės, kai nuvažiavau į ligoninę. Ir ji man nesakė, kad 
tu ją užpuolei. Aš viską išsigalvojau, nes norėjau tave įskaudinti. 

— Ber kodėl? 

— Nežinau. Norėčiau žinoti, bet nežinau. 

Staiga ji apsipylė ašaromis, taip kūkčiodama, tarsi plyštų šir- 
dis. Negalvodama priėjau, apkabinau ją rankomis ir priglaudžiau 
jos galvą sau ant peties. 

— Viskas gerai, - pasakiau, nors taip ir nebuvo. 

Bet kažkas mano viduje staiga persimainė, tarsi manyje netikė- 
tai būtų perstatyti baldai, ir supratau, apimta keistos naujos ramy- 
bės, kad viską išsiaiškinsime vėliau. 

— Palauk čia, kol grįšiu. Tėvas laukia manęs apačioje, o aš ne- 
galiu versti jo laukti. 


O tai buvo tiesa, tiek kiek jos pasakiau. 

Kai grįžau į svetainę, seržantas Greivsas stovėjo visai šalia Filės, o jo 
veide buvo matyti nusivylimas. 

— Įdėjau jį į šitą, - paaiškinau, paduodama inspektoriui Hjuitui 
stačiakampę kartoninę dėžę, - kad būtų pats mažiausias skaičius 
taškų, besiliečiančių su stiklo paviršiumi. 

Nepaaiškinau, kad, kadangi jos dydis buvo tiksliai toks, kokio 
reikia, nukniaukiau tą dėžę iš Filės miegamojo, ir taip pat nepami- 
nėjau, kad į tualetą nuleidau svarą „Jardlio“ levandų vonios druskos, 
nes neturėjau daugiau kur ją taip skubiai padėti. 

Inspektorius atsargiai pakėlė viršutinį skydelį ir žvilgtelėjo vidun. 

— Ant stiklo rasite žiedą iš blankių dėmelių, - pasakiau. — Tik- 
riausiai tai, kas liko iš pirštų atspaudų... 

— Ačiū, Elavija, — tarė jis bejausmiu balsu, paduodamas dėžę 
seržantui Greivsui. 

— ...ir gal keletas maniškių, - pridūriau. 

— Nuvežk juos tiesiai seržantui Vulmeriui į Hinlį, — paliepė 
inspektorius, nekreipdamas dėmesio į mano juokelį. - Paskui grįžk 
pasiimti manęs. 

— Taip, sere, - išpyškino seržantas Greivsas. — Tiesiai į Hinlį. 

— Palūkėk minutėlę, — tariau. - Dar ne viskas. 

Atsargiai iš kišenės išsitraukiau vieną iš Filės siuvinėtųjų nosi- 
naičių. 

— Šitas visai gali būti sidabrinio omarų krapštiklio, kuriuo buvo 
nužudytas Brukis Heirvudas, kopija. O galbūt ir originalas. Ant 
jo yra de Liukų monograma. Vienas iš Bulių vaikų kapstėsi juo 
Dauboje. Jeigu ant jo yra kokių nors pirštų atspaudų, išskyrus jo ir 
mano, tai visai tikėtina, kad paaiškės, kad jie sutampa su tais, kurie 


ant krištolinio rutulio. 

Apsižvalgiau po kambarį, stebėdama reakcijas visų veiduose, 
kai padaviau tą daiktą inspektoriui Hjuitui. 

Kaip kartą pasakė ponia Malet, būtum išgirdęs krentančią 
adatą. 

— Gerasis Viešpatie! — sušuko Tėvas, žengdamas į priekį ir siek- 
damas to daikto tuo pat metu, kai inspektorius jį tebevyniojo. 

Vos neišpoškinau, kad likę šeimos sidabro įrankiai keliauja į 
„Sotbį“, bet kažkas privertė mane prikąsti liežuvį. Koks būtų žiau- 
rus smūgis Tėvui, jeigu :2i būčiau išplepėjusi. 

— Prašau, pulkininke, nelieskite jo, —- paprašė inspektorius. — 
Deja, jį dabar reikia laikyti įrodymu. 

Tėvas stovėjo ir spoksojo į sidabrinį omarų krapšrtiklį, tarsi būtų 
gyvatė, netikėtai susidūrusi akis į akį su mangusta. 

Dafi sėdėjo lyg mietą prarijusi ant sofos, spoksodama į mane 
su, kaip man pasirodė, neapykanta akyse — tarsi laikytų mane kalta 
dėl visų Tėvo nesėkmių. 

Filės ranka buvo prie burnos. 

Visos šios smulkmenos akimirką sustingo, tarsi būtų švyste- 
lėjusi fotografo blykstė ir amžiams išsaugojusi ploną ir nemalonų 
laiko gabalėlį. Galėjai išgirsti tylą kambaryje. 

— Nužudytas Brukis Heirvudas? — galiausiai tarė inspektorius 
Hjuitas, atsisukdamas į mane. — Širuo omarų krapštikliu? Prašau 
paaiškinti, ką nori tuo pasakyti. 

— Jis buvo jo nosyje, kai radau jo kūną kabantį ant Poseidono 
fontano. Tikriausiai jį matėte? 

Dabar buvo inspektoriaus eilė nepatikliai spoksoti į objektą 
savo rankoje. 

— Tu tikrai įsitikinusi? — paklausė jis. 


— Visiškai, — atsakiau truputį suirzusi, kad jis manimi abejoja. 

Mačiau, kaip atsargiai inspektorius rinkosi žodžius prieš pra- 
bildamas. 

— Nusikaltimo vietoje mes neradome jokio omarų krapštiklio — 
ir vėliau tokio neatsirado. - 

Nusikaltimo vietoje nebuvo omarų krapštiklio? Koks absurdiš- 
kas teiginys! Tai tarsi neigtum saulę danguje! Tas daiktas ten buvo, 
aiškus kaip dieną, įsmeigtas Brukiui į šnervę tarsi strėliukė į kamš- 
tinę lentą. 

Jeigu krapštiklis būtų iškritęs, pavyzdžiui, dėl gravitacijos jė- 
gos, policija būtų jį radusi fontane. Faktas, kad nerado, galėjo reikšti 
tik vieną dalyką: kad kažkas jį pašalino. Ir tas kažkas, labiausiai 
tikėtina, buvo Brukio žudikas. 

Nuo to laiko, kai mes su Porceliana nuėjome nuo fontano, iki 
tada, kai atvažiavo policija — ne daugiau nei, tarkim, dvidešimt mi- 
nučių — žudikas atsėlino atgal, užlipo ant fontano ir išėmė ginklą 
Brukiui iš nosies. 

Bet kodėl? 

Inspektorius įdėmiai tebespoksojo į mane. Mačiau, kaip sukasi 
jo sraigteliai. 

— Tikrai nemanote, kad aš nužudžiau Brukį Heirvudą? — aik- 
telėjau. 

— Tiesą sakant, ne, - paneigė inspektorius Hjuitas, - bet kažkas 
man sako, kad tu žinai, kas tai padarė. 

Nepajudinau nė raumens, bet viduje tiesiog pasipūčiau! 

Žiūrėk tu man! - pamaniau. Pagaliau pripažino! 

Būčiau galėjusi jį apkabinti, bet susilaikiau. Jis būtų pasijutęs 
nepatogiai, kaip ir aš — tik vėliau, žinoma. 

— Turiu įtarimų, — prabilau, stengdamasi išlaikyti balsą, kad 


nepereitų į aukštesnį registrą. 

— Ak, - tarė inspektorius, — tada būtinai kada nors turėsi jais 
su mumis pasidalinti. Ką gi, ačiū jums visiems. Viskas pasidarė kur 
kas aiškiau. 

Jis antakiais pakvietė seržantą Greivsą ir nuėjo link durų. 

— Ai, ir pulkininke, — tarė jis, atsisukdamas, — juk sulaikysite 
Flaviją namie? 

Tėvas neatsakė ir dėl to, kaip nusprendžiau tiesiog vietoje, jo 
vardas bus amžiams įrašytas mano asmeninėje šventųjų ir kankinių 
knygoje. 

O tada, biurokratiškai šlamėdami, policininkai pasišalino. 

— Manai, aš jam patinku? — paklausė Filė, pasukdama tiesiai 
prie veidrodžio ant židinio atbrailos. 

— Manyčiau, kad taip, - atsakė Dafi. - Jo akys buvo visiškai 
žalios parsi pabaisos sepijos iš Dvidešimt tūkstančių mylių po vande- 
niu. 

Tėvas tik pažvelgė apstulbęs ir išėjo iš kambario. 

Žinojau, kad po kelių minučių jis jau pasiners į savo pašto žen- 
klų kolekciją, vienišas tarp kažin kokių kalmarų ir sepijų, gyvenan- 
čių jo minčių gelmėse. 


Tą akimirką prisiminiau Porcelianą. 


Man buvo nelengva prisiversti pasibelsti į savo laboratorijos duris, 
bet pasibeldžiau. Nėra prasmės išgąsdinti Porcelianą, kad perpjautų 
gerklę nuo ausies iki ausies. 
Bet kai įžengiau vidun, laboratorijoje buvo tuščia, ir pajutau 
kylant pyktį. Kad ją kur! Argi nesakiau jai likti vietoje, kol grįšiu? 
Ber kai pravėriau miegamojo duris, radau ją sėdinčią ant mano 
lovos, sukryžiavusią kojas tarsi išbadėjęs Buda, skaitančią mano už- 


rašų knygelę. 

To jau per daug. 

— Ką tu čia sau 427ai? - sušukau, perbėgdama per kambarį ir 
griebdama knygelę jai iš rankos. 

— Skaitau apie save. - 

Pripažinsiu: akyse pasidarė raudona. 

Ne, ne visai tiesa: pirmiausia akyse tapo balta — toks tylus, ryš- 
kus baltumas, kuriame viskas dingsta — tarsi nuo atominių bombų, 
kurios buvo numestos ant Hirošimos ir Nagasakio. Tik po to, kai 
šis mirtinas gėlių žiedlapių pliūpsnis ėmė vėsti ir blankti, pirmiausia 
tapdamas geltonas ir oranžinis, galiausiai jis atvėso iki raudonumo. 

Anksčiau yra tekę supykti, bet šį kartą tai buvo tarsi kažkas 
išplėštas iš Apokalipsės knygos puslapių. Galbūt tai koks slaptas de 
Liukų markės defektas, kuris pirmą kartą išryškėjo manyje? 

Iki šiol mano įtūžis visad būdavo kaip tie linksmi Karibų kar- 
navalai, kurių teko matyti kelionių filmuose kine, - triukšmingas 
spalvų ir karščio sprogimas, kuris dienai bėgant vis silpnėdavo. Bet 
dabar jis staiga tapo lediniu šalčiu: frigidiška dykyne, kurioje aš bu- 
vau nepasiekiama. Ir kaip tik tą akimirką, manau, pradėjau suprasti 
savo tėvą. 

Tik tiek buvo aišku: turėjau pasišalinti — pabūti viena — kol 
potvynio banga praeis. 

— Atsiprašau, — šiurkščiai tariau, nustebindama net save, ir išė- 


jau iš kambario. 


Kurį laiką pasėdėjau ant laiptų — nėjau nei aukštyn, nei žemyn. 
Tiesa, kad Porceliana pažeidė mano privatumą, bet mano reak- 
cija mane išgąsdino. Tiesą sakant, vis dar truputį drebėjau. 
Tuščiai pavarčiau savo užrašų knygelės lapus, nesusitelkdama į 


tai, kas joje parašyta. 

Ką skaitė Porceliana, kai aš jai sutrukdžiau? Ji skaitė apie save, 
ar bent taip sakė. 


Vos beprisiminiau, ką buvau parašiusi. Greitai susiradau tą vietą. 


PORCELIANA (parašiau užrašų knygutėje) — niekaip negali būti 
savo senelės užpuolikė, nes tuo metu buvo Londone. Bet ar tikrai? 
Tą žinau tik iš jos pačios. Bet kodėl jai būtinai prireikė išsiskalbti 


drabužius? 


Atsakymas į tai tebebuvo mįslė, bet tikriausiai, jei Porceliana būtų 
grįžusi pribaigti manęs, būtų jau tai padariusi. 

Kai užverčiau knygelę, prisiminiau, kad tuo metu, kai rašiau 
paskutiniuosius užrašus, dar nebuvau susipažinusi su Petibounais. 
Pažadėjau bitei motinėlei, kad parnešiu jai iš Bukų giraitės doku- 
mentų apie Nikodemą Fličą ir Šlubius. 

Faktas, kad tuos pikantiškus dokumentus išsigalvojau vietoje, 
neturėjo jokios reikšmės: tokioje bibliotekoje, kaip Bukų giraitės, 
visai galėtų slypėti dokumentų, kurie patenkintų akivaizdų tos mo- 
ters godulį. 

Jeigu bibliotekoje nieko nėra, galėčiau pradėti paieškas iškart. 


Jau pasijutau geriau. 


Klausiausi, neatplėšdama ausies nuo durų. Jei Dafi skaito viduje, 
kaip ji paprastai daro, galėčiau nuryti arbatinį šaukštelį išdidumo 
ir paklausti jos nuomonės, galbūt prisidengdama įžeidimu, nes tokį 
jauką ji beveik visada griebdavo. 

Jeigu tai nepadės, visada galima griebtis Iškilmingų Paliaubų. 
Pagal jų taisykles, aš, vos tik įėjusi į kambarį, priklaupdavau ant 
vieno kelio ant kilimo ir pareikšdavau: Pax vobiscum, ir jeigu Dafi 


atsakydavo Er cum spiritu tuo, penkių minučių laikotarpį pagal 

židinio atbrailos laikrodį įsigaliodavo ugnies nutraukimo sutartis, ir 
per tą laiką nė vienai iš mūsų nebuvo galima kaip nors nemandagiai 
pasielgti su kita. 

Jeigu, kita vertus, jinai sviestų į mane rašalinę, tuomet taikos 
pypkė būtų atmesta ir viskas atšaukiama. 

Bet kitoje įsprūdos pusėje nebuvo nė garso. Atidariau duris ir 
žvilgtelėjau iš už jų. 

Bibliotekoje buvo tuščia. 

Užėjau vidun ir uždariau paskui save duris. Dėl saugumo pasu- 
kau raktą spynoje ir, nors jis tikriausiai nebuvo naudojamas pasku- 
tiniuosius šimtą metų, skląstis įslydo į vietą idealiai tyliai. 

Senas geras Dogeris, pamaniau. Jis sugeba užtikrinti, kad būtų 
pasirūpinta būtiniausiais dalykais. 

Jei kas nors manęs paklaustų, tvirtinčiau, kad pasijutau šiek 
tiek išsekusi ir tikėjausi pasnausti niekam netrukdant. 

Atsisukau ir gerai apsidairiau po biblioteką. Tiesiog amžius ne- 
buvau šiame kambaryje viena. 

Knygų lentynos kilo iki lubų sluoksniais, tarsi būtų susiforma- 
vusios geologiškai, rietuvėmis, žemei judant aukštyn. 

Prie grindų ir arčiausiai po ranka buvo knygos, kurios priklausė 
dabartinei de Liukų kartai. Virš jų, nepasiekiamos, buvo tos, kurias 
kaupė namo gyventojai Viktorijos laikais, o virš šių, sukrautas iki 
lubų, buvo šlamštas, paliktas nuo Jurgių laikų: šimtų šimtai oda ir 
veršenomis įrištų tomų plonais, sukirmijusiais lapais ir tokiu smul- 
kiu šriftu, kad akys išvarvėtų. 

Kartą anksčiau buvo tekę pažvairuoti į kai kurias iš tų atgyve- 
nų, bet pasirodė, kad jos daugiausia apie gyvenimus ir pamokslus 
krūvos senų sausų žmogėnų, kurie gyveno ir mirė tuo metu, kai 


Mocartas dar šliaužiojo vystykluose. 

Jeigu egzistuoja religinių biografijų kapinės, tai jos čia. 

Dirbsiu metodiškai, nutariau, po vieną sieną, pirmiausia imsiuo- 
si šiaurinės sienos viršaus, tada rytinės sienos viršaus, ir taip toliau. 

Nepasakytum, kad Bukų giraitėje knygos apie dvasininkus sek- 
tantus būtų laikomos tiesiai po ranka. Be to, nebuvau visiškai tikra, 
ko ieškau, bet žinojau, kad tikriausiai rasiu tai arčiau palubės. 

Atsitempiau riedančiąsias bibliotekos kopėčias į vietą ir ėmiau 
kopti: aukštyn, aukštyn, aukštyn — su kiekvienu žingsniu vis netvir- 
čiau statydama kojas. 

Taip suprojektuotose bibliotekose, pamaniau, turėtų būti parūpin- 
ta deguonies balionų ties tam tikru aukščiu, jeigu ištiktų aukščio liga. 

Tai man priminė Harietą, ir staiga apėmė liūdesys. Harieta 
kadaise karstėsi šitomis pačiomis knygų lentynomis. Tiesą sakant, 
mano gyvenimas pasikeitė tada, kai užkliuvau už vieno iš jos che- 
mijos rašinių kaip tik šiame kambaryje. 

— Judinkis, Flave, — tarė griežtas balsas manyje, - Harieta mi- 
rusi, o tavęs laukia darbai. 

Lipau aukštyn, vis dar pakreipusi galvą nepatogiu kampu, skai- 
tydama pavadinimus ant knygų nugarėlių žemesniuose lygiuose. 
Laimė, šiame aukštesniame lygyje senesniųjų tomų nugarėlėse buvo 
giliai horizontaliai įspausti praktiški, dalykiški pavadinimai paauk- 
suotomis raidėmis, ir dėl to jie atrodė trimačiai ir santykinai lengvai 
įskaitomi nuolatinėje palubės prieblandoje: 

Simeono Hoksio gyvenimas; Užrašai apie septyniasdešimtmetį; 
Malda ir atgaila; Pju mintys apie dievotumą; Gamtiški ir atrasti as- 
tronominiai religijos principai; Tristamo Šandžio, džentelmeno, gyve- 
nimas ir nuomonės; Polikarpas iš Smirnos ir taip toliau. 

Tiesiai virš jų buvo Hidraulika ir bidrostatika, be abejonės, Liu- 


cijaus „Siusijaus“ de Liukos palikimas. Ištraukiau knygą iš lentynos 

ir atverčiau. Kaip ir tikėjausi, štai ir Liucijaus ekslibrisas: de Liukų 
šeimos herbas, o po juo parašytas jo vardas nelauktai vaikišku brai- 
žu. Gal jam ta knyga priklausė, kai jis buvo berniukas? 

Titulinis puslapis buvo beveik visas prirašytas tankių, rašaluotų 
skaičiavimų: sumų, kampų, algebros lygčių, viskas parašyta labiau 
skubotai, nei tvarkingai, sunkiai įskaitoma, sugrūsta, ištęsta per visą 
lapą. Visa knyga buvo šiek tiek banguota, tartum kadaise buvusi 
sušlapinta. 

Tarp puslapių buvo įkištas perlenktas popieriaus lapas, kuris, 
kai atverčiau jį, pasirodė esąs ranka pieštas žemėlapis — bet toks 
žemėlapis, kokio niekada nebuvau mačiusi anksčiau. 

Ant lapo buvo primėtyta įvairaus dydžio apskritimų, kiekvie- 
nas sujungtas su kitais linijomis, iš kurių kai kurios tęsėsi tiesiai į 
savo taikinius, o kitos ėjo stačiakampiais ir aplinkiniais keliais. Kai 
kurios linijos buvo storos, kai kurios plonos. Kai kurios pavienės, 
kitos dvigubos, o kelios buvo nuspalvintos įvairiais brūkšniavimo 
būdais. 

Linijos buvo tokios tankios, kad iš pradžių pamaniau, kad tai 
geležinkelio žemėlapis — galbūt ambicingas netoliese esančios Bukų 
giraitės stotelės plėtros planas, kur anksčiau traukiniai sustodavo 
išlaipinti svečius ir iškrauti prekes, skirtas didžiajam namui. 

Tik kai pamačiau, kad siluetas žemėlapio apačioje yra dekora- 
tyvinio ežero, ir kai pažinau su niekuo nesupainiojamą pačios Bukų 
giraitės kontūrą, tik tada supratau, kad šis dokumentas, tiesą sa- 
kant, visai ne žemėlapis, o diagrama: Liucijaus „Siusijaus“ de Liukos 
požeminių hidraulinių darbų planas. 

Įdomu, pamaniau, bet tik šiek tiek. Įsikišau popierių kišenėn, 
kad galėčiau peržiūrėti vėliau, ir ėmiau toliau ieškoti knygų, kuriose 


galėtų būti paminėti Šlubiai. 

Pamokslai jūreiviams; Dievo planas Indijai; Aleksandro Nokso, 
eskvairo, palikimas. 

Ir staiga — štai ji: Anglijos sektantai. 

Turiu pripažinti — ji atvėrė akis! 

Manau, tikėjausi sauso lyg dulkės aprašymo apie pragaro ugnies 
pamokslautojus ir snaudžiančius parapijiečius. Ber tai, ką netikėtai 
aptikau, buvo pavydo, apkalbų, tuštybės, pagrobimų, šiurpių pabė- 
gimų vidurnaktį, korimų, suluošinimų, išdavysčių ir raganavimo 
lobynas. 

Kada tik septynioliktojo ir aštuonioliktojo amžių Anglijos isto- 
rijoje buvo žiauriai pralietas kraujas, viso to centre būtinai būdavo 
sektantas. Priminiau sau pasiimti keletą šių tomų į savo miegamąjį 
šiek tiek paskaityti siaubo prieš miegą. Jie tikrai bus įspūdingesni 
nei Vėjas gluosniuose, kuris džiūvo ant mano naktinio stalelio nuo 
tada, kai teta Felicitė man jį atsiuntė per Kalėdas, apsimesdama įsi- 
tikinusi, kad tai fizinių bausmių istorija. 

Laikydama Anglijos sektantus rankoje, nulipau kopėčiomis že- 
myn, išsidrėbiau apmuštame fotelyje, kuriame paprastai tūnodavo 
Daf,, ir pradėjau vartyti jos lapus, ieškodama Šlubių. 

Kadangi nebuvo rodyklės, buvau priversta neskubėti, ieškoti 
žodžio „Šlubiai“ ir nesileisti išblaškoma smurto Šiame religiniame 
tekste. 

Tiktai link knygos pabaigos radau tai, ko ieškojau. Bet tuomet 
staiga — štai jis, lapo apačioje, išnašoje, pažymėtoje žvaigždute tarsi 
sutraiškytas voras, užrašytas neįprastu senamadišku šriftu. 

Kūdikių krikšto piktadarybė, — rašė ten, - „yra primityvios baž- 
nyčios praktikos inovacija: vienas iš sugedimų iš antrojo ar trečiojo 
amžiaus. Dar daugiau, tai dažnai tampa nuodėmingu įvykiu arba 


pavirsta farsu, kaip, pavyzdžiui, paprotys tos sektos, žinomos kaip 

Šlubiai, kurių laikomo už kulno vaiko panardinimas į tekantį vandenį 
turi būti suvokiamas kaip ne daugiau nei keistuoliška, jeigu ne barba- 
riška, graikų mito apie Achilą atgyvena. 

Užtrukau keletą akimirkų, kol ėmiau suprasti šiuos žodžius. 


Ponia Malet buvo teisi! 


DVIDEŠIMT SEPTINTAS 


žlėkiau laiptais aukštyn, rankoje įsitvėrusi Anglijos sektan- 
U tus. 

Negalėjau susitvardyti. 

— Pasiklausyk, — sušukau, įsiverždama į savo miegamąjį. Por- 
celiana sėdėjo lygiai taip pat, kaip buvau ją palikusi, ir spoksojo į 
mane taip, tarsi būčiau beprotė. 

Garsiai perskaičiau jai išnašą apie kūdikių krikštą, o žodžiai 
virste virto man iš burnos. | 

— Tai kas? — nesujaudinta tarė ji. 

— Ponia Bul, — išpoškinau. — Ji melavo! Jos kūdikis nuskendo! 
Fenela čia niekuo dėta! 

— Nesuprantu, apie ką tu kalbi, — atkirto Porceliana. 

Aišku kad nesupranta! Aš jai nepasakojau apie susidūrimą Dau- 
boje su įniršusia ponia Bul. 

Iki šiol mintyse girdėjau jos gąsdinamus, pilnus neapykantos 
žodžius: 

— Čigonė! Čigonė! Dink iš čia! - klykė ji ant Fenelos. — Tai tu 
pagrobei mano mažylę! Tomai, ateik čia! Ta čigonė prie vartų! 

Stengdamasi neužgauti Porcelianos jausmų, aš skubiai prabėgo- 
mis papasakojau, kaip dingo Bulių mažylė, ir apie įsiūčio protrūkį, 


kurį jos motina nukreipė į Fenelą Dauboje. 

Ponios Malet draugė jai buvo sakiusi, kad Šlubiai nardina savo 
kūdikius už kulno, tarsi Achilą į Stikso upę. Ji papasakojo ne visai 
taip, bet būtent tą turėjo omenyje. 

— Matai, — triumfuodama užbaigiau, — Fenela buvo niekuo dėta. 

— Tai aišku, niekuo dėta, - prunkšrelėjo Porceliana. — Ji yra ne- 
kalta senutė, o ne grobikė. Tik nesakyk, kad tiki bobučių pasakomis 
apie čigonus, kurie vagia vaikus? 

— Aišku, kad netikiu, — tariau, bet sakiau netiesą. Giliai širdyje 
aš iki pat šios minutės tikėjau tuo, kuo buvo įtikinėjamas kiekvienas 
Anglijos vaikas. 

Porceliana jau vėl ėmė susierzinti, ir aš nenorėjau rizikuoti dar 
vienu protrūkiu, tiek iš jos pusės, tiek dar blogiau — iš manosios. 

— Tai ji — ta raudonplaukė? — staiga paklausė ji, grįždama prie 
ponios Bul. — Ta, kuri gyvena toje gatvelėje? 

— Ta pati! Iš kur žinai? 

— Mačiau kažkokią panašią... besitrinant aplink, — išsisukinė- 
dama tarė Porceliana. 

— Kur? 

— Aplink, — tarė ji, atremdama mano žingsnį, mesdama iššūkį 
pasigalynėti akimis. 

Teisybė man tvojo tarsi delnu per veidą. 

— Tavo sapne! Tai buvo ji! Savo sapne tu matei, kaip ji stovi virš 
tavęs vežime, ar ne? | 

Viskas buvo aišku. Jeigu Fenela tikrai galėjo matyti praeitį ir 
ateitį, o jos dukra Lunita savo galiomis padarė įspūdį Oro ministeri- 
jai, nebuvo jokios priežasties, kodėl Porceliana negalėtų miegodama 
iškviesti tokią nemalonią moterį. 

— Tai buvo nepanašu į jokį kitą mano sapną, — tarė Porcelia- 


na. — Oi, bet, Dieve... kaip gaila, kad apskritai jį susapnavau! 

— Ką tu nori pasakyti? 

— Tai neatrodė kaip sapnas. Užmigau ant Fenelos lovos — net 
nesivarginau nusirengti rūbų. Tikriausiai mane prižadino kažkoks 
triukšmas — kažkur šalia — vežimo viduje. 

— Susapnavai, kad užmigai? 

Porceliana linktelėjo. 

— Dėl to ir buvo taip siaubinga. Nepajudinau nė raumens. Tie- 
siog toliau kvėpavau giliai ir tyliai, tarsi miegočiau, nes, žinoma, ir 
miegojau. Oi, prakeikimas! Kaip sunku paaiškinti. 

— Tęsk. Suprantu, apie ką tu. Buvai mano lovoje ir sapnavai, 
kad esi Fenelos lovoje. 

Ji dėkinga pažvelgė į mane. 

— Nebuvo nė garso. Ilgai klausiausi, kol pamaniau, kad nieko 
nebėra, o tada atsimerkiau — ne daugiau nei plyšelį, ir... 

— Ir? 

— Ten buvo veidas! Didelis veidas — prie pat — vos už kelių colių! 
Beveik lietė mane! 

— Gerasis Viešpatie! 

— Taip arti, kad negalėjau sufokusuoti žvilgsnio, — tęsė Porce- 
liana. - Man pavyko truputį sudejuoti, tarsi sapnuočiau — truputį 
pravėriau burną... 

Turiu pripažinti, kad mane užplūdo susižavėjimas. 

Tikėjausi, kad net ir sapne man užtektų proto pasielgti lygiai 
taip pat. 

— Lempa vos švietė. Švietė pro plaukus. Įžiūrėjau tik plaukus. 

— O jie buvo raudoni, - tariau aš. 

— Jie buvo raudoni. Ilgi ir garbanoti. Jie buvo susitaršę. O tada 
aš atsimerkiau! 


— Taip, taip! Tęsk! 

— Ir turėjo paaiškėti, kad žiūriu į tavo veidą, ar ne? Bet taip 
nebuvo! Tai buvo veidas to vyro raudonais plaukais. Tai todėl aš 
puoliau tave ir vos mirtinai nepasmaugiau! 

— Palauk! Vyro raudonais plaukais? 

— Jis buvo žvėriškas... visas suodinas. Atrodė tarsi būtų miegojęs 
šieno kupetoje. 

Papurčiau galvą. Atrodė keistai logiška, mano manymu, kad 
sapne Porceliana pavertė ponią Bul, kurią galbūt pastebėjo Dau- 
boje, į sulaukėjusį raudonplaukį vyriškį. Dafi ne taip seniai skaitė 
profesoriaus Jungo knygą ir mums staiga pareiškė, kad sapnai yra 
simboliai, slypintys pasąmoningoje atmintyje. 

Įprastai būčiau nurašiusi sapno turinį kaip šlamštą, bet atrodė, 
kad pastaruoju metu mano gyvenimą užplūdo nepaaiškinami prie- 
šingi atvejai. 

Visų pirma buvo ta Fenelos vizija — jos krištoliniame rutulyje — 
apie Harietą, norinčią, kad padėčiau jai grįžti iš šalčio namo, ir nors 
Fenela tvirtino, kad ją sukurstė Filė ir Dafi, visa tai mane sukrėtė; 
tiesą sakant, spėliojau, ar pats jos prisipažinimas nebuvo melas. 

Paskui dar buvo Brukio pasakojimas apie nerimstančią Pilkąją 
damą iš Bukų giraitės. Vis dar nebuvau nusprendusi, ar jis mane 
mulkino apie vadinamąją legendą, bet paprasčiausiai neužteko laiko 
pačiai jos patikrinti. 

Tačiau turiu piipažinti, kad visi tie antgamtiniai reiškiniai, 
graužiantys mano smegenų pagrindą, buvo kaip reikiant baugi- 
nami. 

— Kodėl anksčiau man šito nepasakojai? 

— Oi, nežinau, viskas taip painu. Dalis manęs nepakankamai 
tavimi pasitikėjo. Ir žinojau, kad tu nė kiek ne daugiau pasitiki ma- 


nimi. 

— Nebuvau tikra dėl tavo drabužių. Buvo įdomu, kodėl tau teko 
juos išskalbti upėje. 

— Taip, užsirašei apie tai užrašų knygelėje, ar ne? Tu manei, gal 
galbūt aš buvau permirkusi Fenelos krauju. 

— Na, aš... 

— Nagi, Flavija, prisipažink. Tu manei, kad aš suskaldžiau Fe- 
nelai kaukolę, kad... kad... paveldėčiau vežimą, ar ką. 

— Na, tai galimas daiktas, — tariau išsišiepusi, tikėdamasi, kad 
tai persiduos jai. 

— Esmė tokia, - prabilo ji, atmesdama plaukus, o tada vynioda- 
ma ir išvyniodama ilgą jų sruogą apie smilių, - kad moterys, būda- 
mos toli nuo namų, kartais jaučia poreikį šį tą išskalauti. 

— Oi. 

— Jei būtum pasivarginusi manęs paklausti, aš būčiau tau pa- 
sakiusi. 

Nors ji to ir nenorėjo pasakyti, priėmiau tai kaip kvietimą klau- 
sinėti tiesmukai. 

— Na gerai. Tada leisk paklausti štai ko: kai sapne tas vyras veži- 
me pasilenkė prie tavęs, ar pastebėjai dar ką nors, išskyrus plaukus? 
Maniau, kad žinau atsakymą, bet nenorėjau jai pasakinėti. 

Porceliana suraukė antakius ir papūtė lūpas. 

— Nemanau - aš... palauk! Pastebėjau dar kai ką. Buvo taip 
šlykštu, kad tikriausiai pamiršau, kai tu mane taip staiga prižadi- 
nai. 

Entuziastingai palinkau į priekį. 

— Taip? — paklausiau. Mano pulsas jau ėmė greitėti. 

— Žuvis! Kuo klaikiausiai dvokė negyva žuvimi. Ak! 

Užsinorėjau ją apkabinti. Užsinorėjau apkabinti ją ranka apie 


juosmenį ir — jei ne tas keistas oficialumas de Liukų kraujyje, 

kuris laiko mane tarsi nematoma grandinė, - ir šokti su ja aplink 
kambarį. 

— Žuvis, — tariau. - Taip ir maniau. 

Mano protas jau virė tarsi mėgintuvėlis, o didžiausi burbulai 
buvo: Brukis Heirvudas ir jo dvokiantis bučius, Ursula Vipond ir 
jos pūvančios gluosnių vytelės, panelė Mauntdžoi ir jos žuvų taukų 
atsargos iki gyvos galvos. 

Bėda tokia: nė vienas iš jų nebuvo raudonais plaukais. 

Kol kas vieninteliai raudonplaukiai mano tyrime buvo Buliai: 
ponia Bul ir du mažieji Buliukai. Apie mažuosius nebuvo ko gal- 
voti - jie buvo tikrai per maži, kad būtų užpuolę Fenelą ar nužudę 
Brukį. 

Tad liko tik bjaurioji ponia B., kuri, nepaisant kitų jos trūku- 
mų, kiek man žinoma, nedvokė žuvimi. Jei būtų dvokusi, ponia 
Malet nebūtų susilaikiusi to nepaminėjusi. 

Tačiau su žuvim ar be žuvies ponia Bul akivaizdžiai laikė nuos- 
kaudą prieš Fenelą, kuri, jos įsitikinimu, pagrobė jos mažylę. 

Bet tas, kas paliko žuvies kvapą tvyroti vežime, nebūtinai buvo 
tas pats asmuo, kuris sulaužė Fenelai kaukolę krištoliniu rutuliu. 

O tas, kas padarė tai, nebūtinai nužudė Brukį. 

— Kaip gerai, kad aš negalvoju taip smarkiai kaip tu, - tarė Por- 
celiana. - Tavo akys nukrypsta visai tolyn ir tu atrodai kaip kažkas 
kitas - kažkas vyresnis. Tai iš tikro visai baisoka. 

— Taip, - sutikau, nors man tai buvo naujiena. 

— Aš bandžiau, bet atrodo, kad tai paprasčiausiai neveikia. Ne- 
galiu galvoti apie tai, kas norėtų pakenkti Fenelai. O tas vyras — 
kurį mes radome kabantį nuo fontano — kažin kas galėtų norėti jį 
nužudyti? 


Tai ir yra klausimas. Porceliana kaip pirštu pataikė. 

Visko esmė buvo tai, ką inspektorius Hjuitas vadintų „moty- 
vu“. Brukis darė gėdą savo motinai ir vogė iš panelės Mauntdžoi. 
Kiek aš žinau, jis nebuvo susijęs su Petibounais, išskyrus faktą, kad 
tiekė jiems vogtus daiktus. Būtų tikrai keista, jeigu jį būtų nužudę 
tie du seni keistuoliai. Be savo vyro pagalbos ponia Petiboun niekad 
nebūtų užtempusi Brukio kūno į vietą, kurioje mes su Porceliana jį 
radome. Net ir padedant jos vyrui — senasis Petibounas toks trapus — 
jiems būtų prireikę motorizuoto krano. 

Arba jų draugo Edvardo Sampsono pagalbos, kuriam priklausė 
ištisi akrai surūdijusių mechanizmų Rytų Finčinge. 

— Sugalvoju tik vieną galimą žmogų, - tariau. 

— Ir kas tai galėtų būti? 

— Deja, negaliu tau pasakyti. 

— Tiek to pasitikėjimo, - sumurmėjo ji bejausmiu balsu. 

— Tiek to pasitikėjimo. 

Buvo skaudu šitaip ją atstumti, bet turėjau tam priežasčių, iš ku- 
rių viena — kad galbūt ją privers viską išpasakoti inspektoriui Hjui- 
tui. Negalėjau leisti niekam kištis, būdama taip arti sprendimo. 

Kita priežastis — kad Brukio žudikas ir Fenelos užpuolikas 
tebebuvo laisvėje, ir niekaip negalėjau leisti, kad Porcelianai kiltų 
grėsmė. 

Jai pakankamai saugu čia, Bukų giraitėje, bet kaip ilgai man 
pavyks nuslėpti jos buvimą čia? 

Apie tai aš galvojau, kai į duris lengvai pasibeldė. 

— Taip? — šūktelėjau. 

Po akimirkos į kambarį įėjo Tėvas. 

— Flavija... — pradėjo jis, tada sustingo vietoje. 

Porceliana pašoko nuo lovos ir atsitraukė atbula į kambario 


kampą. 

Tėvas akimirką spoksojo į ją, tada į mane, tada vėl į Porcelianą. 

— Atsiprašau, — tarė jis, — aš nežinojau... 

— Tėve, norėčiau pristatyti Porcelianą Ly. 

— Sveika! — šūktelėjo Tėvas po beveik nepastebimos pauzės, 
tada iškart atkišo ranką, nelaukdamas, kol ji tai padarys pirma. 
Akivaizdu, kad buvo sutrikęs. 

Porceliana žengė porą netvirtų žingsnių į priekį ir vieną kart 
papurtė jo ranką: aukštyn ir žemyn. 

— Koks puikus oras pastaruoju metu, — tęsė Tėvas, — tik kai 
nelyja, žinoma. 

Pamačiau progą ir pasinaudojau ja. 

— Tai Porcelianos senelę, ponią Faa, užpuolė Dauboje, - tariau. 

Tėvo veidu prabėgo ištisa begalybė šešėlių. 

— Man buvo labai gaila, kai apie tai išgirdau, — galiausiai pasakė 
jis. - Bet man leido suprasti, kad ji kuo puikiausiai pasveiks. 

Nė vienas iš jų nežinojo, ką sakyti toliau, tad jiedu stovėjo ir 
įdėmiai spoksojo vienas į kitą, o tada Tėvas pasakė: 

— Jūs, žinoma, pavakarieniausite su mumis? 

Galėtum nuversti mane kandžių suėsta plunksna! 

Senas geras Tėvas! Kaip aš juo susižavėjau. Ištisų kartų auklėji- 
mas ir jo natūralus galantiškumas pavertė tai, kas būtų galėję tapti 
nemalonia situacija, į visišką triumfą, ir mano miegamasis, užuot 
tapęs, kaip tikėtasi, mūšio lauku, staiga tapo priimamąja sale. 

Porceliana nuleido akių vokus, rodydama, kad sutinka. 

— Gerai! - šūktelėjo Tėvas. — Tai tada sutarta. 

Jis atsisuko į mane. 

— Ponia Malet grįžo vos prieš dešimt minučių pasiimti rankinu- 
ko. Paliko podėlyje. Jeigu ji dar čia, paklausiu jos, ar ji nieko prieš — 


manau, kad ji gal dar bus virtuvėje. 

Tai pasakęs, jis dingo. 

— Vaje! — tarė Porceliana. 

— Greitai. Negalim švaistyt nė minutės! Tau tikriausiai norėsis 
apsiprausti ir persirengti kažką... šviežesnio. 

Ji ištisas dienas nešiojo prastą juodą Fenelos aprangą ir atrodė, 
jei visiškai nuoširdžiai, tarsi gėlių pardavėja Kovent Gardene. 

— Mano daiktai tau netiks, bet Dafi arba Filės — tiks. 

Pamojau jai sekti, tada nuvedžiau ją girgždančiais viršutiniojo 
aukšto koridoriais. 

— Ten Dafi kambarys, - tariau, rodydama, kai pasiekėme vaka- 
rinį namo priestatą. — O ten - Filės. Imk, ką nori — esu tikra, kad jos 
neprieštaraus. Susitiksim per vakarienę. Nusileisk, kai suskambės 
gongas. 

Nežinau, kas verčia mane šitaip elgtis, bet paslapčia nekantravau 
pamatyti, kaip mano seserys sureaguos, kai Porceliana nusileis vaka- 
rienės apsirengus vieną iš jų mėgstamiausių suknelių. Iš tikrųjų dar 
nebuvo progos joms kaip reikiant atsilyginti už pažeminimą rūsiuose. 
Mano suktybė su veidrodžiu man klaikiai atsirūgo, bet dabar staiga, 
iš giedro dangaus, senas geras Likimas suteikė man antrą šansą. 

Negana to, ponia M. netikėtai pasirodė virtuvėje, o tai reiškė 
idealią progą užduoti jai klausimą, po kurio ant šios bylos galbūt jau 
galima bus dėti antspaudą „Išspręsta“. 

Nuskriejau laiptais žemyn ir nustraksėjau į virtuvę. 

Aleliuja! Ponia Malet buvo viena. 

— Kaip gaila girdėti, kad pamiršote rankinuką, - tariau. — Jei bū- 
čiau sužinojusi anksčiau, būčiau jums jį atnešusi. Būtų visai nesunku. 

Tai vadinasi „kaupti reputaciją, ir tai veikia tuo pačiu principu 
kaip ir Romos Katalikų bažnyčios indulgencijos arba tai, kas Lon- 


dono parduotuvėse vadinama „Taupymo planu“. 

— Ačiū, brangute, — padėkojo ponia M., - bet ir gerai, kad grį- 
žau. Pulkininkas manęs paprašė padėti keletą dalykų ant stalo, o aš 
tikrai nieko prieš, kadangi šiandien Alfui klubo vakaras, ir vis tiek 
nebūčiau turėjusi ką veikti, tik megzti ir dresuoti papūgėlę. Mes 
mokome ją pasakyti: „Eeei, kaip skaudėjo, Aivi!“ Turėtum pasi- 
klausyti, brangute. Alfas sako, kad tai baisiai juokinga. 

Kalbėdama ji bruzdėjo po virtuvę, ruošdamasi patiekti vaka- 
rienę. 

Aš giliai įkvėpiau ir šokau. 

"— Ar Brukis Heirvudas buvo Šlubis? — paklausiau. 

— Brukis? Tikrai negalėčiau pasakyti, brangute. Žinau tik tiek, 
kad, kai paskutinį kartą mačiau jį slankiojantį bažnyčioje, pasakiau 
vikarui, kad verčiau užrakintų komunijos lėkštę. Taip ir pasakiau: 
„Verčiau užrakink komunijos lėkštę, kol ji nedingo kaip žebenkštis.“ 

— O kaip Edvardas Sampsonas? Ką nors apie jį žinote? 

— Tedas Sampsonas? Tai tikrai žinau! Jis yra Regio pusiau brolis, 
tikras nenaudėlis. Turi tą antrinių žaliavų aikštelę Rytų Finčinge, ir 
Alfas sako, kad pro tuos vartus išvažiuoja ne vien senos skardos. 
Neturėčiau tau to sakyti, brangute. Gležnos ausys ir visa kita. 

Man viskas gražiai dėliojosi į vietas. Petibounas ir kompanija, 
naudodamiesi kaip priedanga tykia parduotuve, nuošalia žaliavų 
aikštele ir ekscentriška religija, valdė gaują, vagiančią ir padirbinė- 
jančią antikvarinius daiktus. Nors aš įtariau tai jau kurį laiką, iki 
šiol negalėjau įžvelgti, kaip visa tai sutampa. 

Iš tikrųjų, Brukis vogė, Edvardas kopijavo, o Redžinaldas par- 
davinėjo brangenybes, pavogtas iš didingų namų. Tačiau išmonin- 
gas posūkis buvo šis: po to, kai originalius daiktus nukopijuodavo, 
juos grąžindavo jų savininkams, todėl jeigu jų kada ir pasigesdavo, 


tai retai. 

O gal originalus pakeisdavo kopijomis? Dar neturėjau laiko tą 
sužinoti, bet kai turėsiu, pradėsiu nuo cheminės Salės Lapės ir Šopo 
metalų sudėties analizės. Iš pradžių ketinau pradėti nuo de Liukų 
omarų krapštiklio, kurį radau Timočio — o gal tikrai „Timofio“ — 
Buliaus rankose. Tačiau dėl laiko trūkumo tai buvo neįmanoma. 

Pilna burna saldumynų Timofį buvo labai sunku suprasti. 

Nusišypsojau, prisiminusi, kaip tas vaikas kapstėsi gatvelėje. 

„Bėdžio kišenėj“, — atsakė jis, kai paklausau jo, kur gavo savo 
gražųjį kastuvėlį. Dabar pagalvojus, jis atrodė beveik mielas. 

— Ir, žinoma, ponia Bul. Ar ji irgi Šlubė? 

— Negalėčiau pasakyti, — tarė ponia Malet. — Man yra sakę, 
kad Tilda Mauntdžoi - viena iš jų, bet niekad negirdėjau, kad būtų 
ir Margareta Bul, nors jos abi tiesiog neatskiriamos! Tie Šlubiai 
valkiojasi vieni pas kitus į namus sekmadieniais, ten dainuoja savo 
giesmes ir rėkauja, ir voliojasi ant grindų, tarsi bandytų užgesinti 
degančius apatinius rūbus, ir Dievas žino, ką dar ten. 

Bandžiau įsivaizduoti panelę Mauntdžoi besivoliojančią ant 
grindų, apimtą religinės ekstazės, bet mano vaizduotė, kad ir kokia 
ji gyva, nebuvo nusiteikusi. 

— Jie - įtartina kompanija, — tęsė ponia M., — bet nė vienas iš jų 
neįsileistų Margaretos Bul pas save pro vartus. Kad ir kiek sekma- 
dienių praeitų! Daugiau ne. 

— Kodėl ne? 

— Kažkas atsitiko, kai pagrobė tą jos kūdikį. Jinai po to nebebu- 
vo tokia kaip anksčiau — nors ir anksčiau ji buvo ne stebuklas... 

— O kaip jos vyras? 

— Tomas Bulius? Jam buvo baisiai sunku. Sako, tai jo vos ne- 
užmušė. Netrukus po to jis išėjo, ir mano draugė ponia Voler sakė, 


kad jo žmona jai sakė, kaip paslaptį, turėk galvoj, kad jis nebegrįš. 

— Galbūt jis išėjo ieškoti darbo. Dogeris sako, kąd daug vyrų 
taip pasielgė po to, kai baigėsi karas. 

— Jis turėjo užtektinai darbo. Dirbo Petibouno svainiui. 

— Tedui Sampsonui? . 

— Tam pačiam, apie kurį kalbėjom. Liejikas buvo Tomas Bu- 
lius, ir geras, kalbama, nors ir turėjo bėdų su policija. Bet kai tą jo 
mažylę dukrelę pagrobė, kažkas pasidarė, atseit, viduje, ir jis išsi- 
kraustė iš galvos. Neilgai trukus po to jis ėmė ir išėjo. 

Kaip aš troškau išpoškinti, kad Tomo Buliaus mažylės dukrelės 
kūną rado Statiniuose, bet nedrįsau nė žodžio prasitarti. Ši naujiena 
dar buvo nepasiekusi kaimo, ir aš nenorėjau, kad mane apkaltintų 
atskleidus informaciją, kurią policija norėjo pasilaikyti sau — bent 
jau kol kas. 

— Tu verčiau bėk nusiprausk prieš vakarienę, brangute, — staiga 
pasakė ponia Malet, nutraukdama mano minčių tėkmę. — Pulki- 
ninkas sako, kad turėsite vakarienei svečių, todėl nenoriu prie stalo 
matyti purvinų rankų. 

Prikandau liežuvį. Įprastomis aplinkybėmis būčiau atkirtusi į 
tokią akiplėšišką pastabą, bet šiandien turėjau kitą ginklą. 

— Visiškai teisingai, ponia M., — išgirdau save tariant, kai iškart 
paklusniai nurisnojau prie durų. 

Ten stabtelėjau, dramatiškai atsisukau ir tada pačiu nekalčiau- 
siu lyg ėriukas balsu tariau: 

— Ak, beje, ponia Malet, Vaneta Heirvud man parodė savo Ha- 
rietos portretą. 

Indų barškesys nutilo ir kelias akimirkas virtuvėje tvyrojo nu- 
stėrusi tyla. 

= Žinojau, kad ateis ši diena, — ponia Malet staiga tarė keistu 


balsu — nepažįstamojo balsu. — Aš to beveik tikėjausi. 

Ji staiga susmuko kėdėje prie stalo, užsidengė veidą prijuoste ir 
prapliupo gailiai kūkčioti. 

Aš bejėgiškai stovėjau, nelabai žinodama ką daryti. 

Galiausiai prisitraukiau kėdę priešais, atsisėdau prie stalo ir žiū- 
rėjau, kaip ji rauda. | 

Mane ypač domina ašaros. Chemiškai analizuodama savo pa- 
čios ir kitų ašaras sužinojau, kad ašaros yra tiršta ir nuostabi sriuba, 
kurios pagrindinės sudedamosios yra vanduo, kalis, proteinai, man- 
ganas, įvairūs rūgimo enzimai, riebalai, aliejai ir vaškai, ir dar įmes- 
tas geras šlakelis natrio chlorido, galbūt dėl skonio. Pakankamais 
kiekiais jos būtų stiprus valiklis. 

Ne taip ir skiriasi, pagalvojau, nuo ponios Malet vištienos sriubos, 
kurios ji griebdavosi prieš menkiausią slogą. 

Dabar ponia Malet ėmė rimti ir tarė, neatitraukdama prijuostės 
nuo veido: 

— Tai buvo dovana. Ji norėjo padovanoti pulkininkui. 

Pasiekiau per stalą ir padėjau ranką jai ant peties. Netariau nė 
žodžio. 

Prijuostė lėtai nusileido, atidengdama kupiną kančios jos veidą. 
Ji drebėdama įkvėpė. "| 

— Jinai norėjo jį nustebinti. Oi, kiek privargo jinai! Buvo tokia 
laiminga. Jus visas angeliukes šiltai aprengdavo ir veždavo į Mal- 
den Fenviką pozuoti - kviesdavo tą Heirvud moterį čionai, į Bukų 
giraitę, kai tik pulkininkas išvažiuodavo. Buvo geliamai šalta. Ge- 
liamai. 

Ji nusišluostė akis, o man staiga pasidarė bloga. 

Kam aš apskritai paminėjau tą paveikslą? Ar padariau tai be 
jokios priežasties, tik norėdama šokiruoti ponią Malet? Pamaryti, 


kaip ji reaguos? Tikiuosi, kad ne. 

— Kaip aš norėjau pasakyti apie jį pulkininkui, — tyliai tęsė 
ponia Malet, — bet negalėjau. Man tai nedera. Pagalvojus, kad jis 
visus tuos metus gulėjo ten, jos studijoje, man širdis plyšta. Tai jau 
tikrai — man širdis plyšra.- 

— Man irgi plyšta, ponia M., - sutikau, ir tai buvo tiesa. 

Kai ji atsistojo, jos veidas tebebuvo šlapias ir raudonas, ir kažkas 
sujudėjo man atmintyje. 

Raudona. 

Raudoni plaukai... Timofis Bulius... Jo burna pilna saldumynų, 
sidabrinis omarų krapštiklis rankoje. 

— Bėdžio kišenėje, — pasakė jis, kai paklausiau, kur jį gavo. — 
Bėdžio kišenėje. 

Ir aš neteisingai išgirdau. 

Tėčio kišenėj! 

Raudona ir sidabrinė. Šai ką man bandė pasakyti mano sapnai 
ir mano sveikas protas! 

Staiga pasijutau taip, tarsi mano stuburu aukštyn lėtai ropotų 
sraigė. 

Ar galėtų būti, kad Tomas Bulius vis dar Bišop Leisyje? Galbūt 
jis paslapčia tebegyvena dūmuose, kurie dengia jo namą Dauboje? 

Jei taip, tai galbūt jis rūkė lauke, kai aš su Grajumi sėlinau 
pro jo namą tamsoje. Galbūt jis stebėjo iš miško, kai inspektorius 
Hijuitas ir jo vyrai nukėlė Brukio kūną nuo Poseidono fontano - jis 
išėmė krapštiklį Brukiui iš nosies, kai mes su Porceliana... 

Gerasis Viešpatie! 

O Timofis rado omarų krapštiklį savo tėvo kišenėje, ir tai ga- 
lėjo reikšti tik... 

Kaip tik tą akimirką suskambėjo gongas fojė, skelbdamas va- 


karienę. 

— Verčiau jau eik, brangute, — tarė ponia Malet, baksnodama 
savo plaukus pirštu ir paskutinį kartą persibraukdama veidą prijuos- 
te. - Žinai, kaip tavo tėvas tikisi punktualumo. Negalime versti jo 
laukti. 


— Taip, ponia Malet, - pritariau. 


DvVIDEŠIMT AŠTUNTAS 


uvo sukviesti namiškiai, ir mes visi laukdami stovėjome fojė. 
Iškart supratau, kad Tėvas nusprendė Porcelianos pasirody- 
mą name paversti įvykiu, galbūt, kaip man atrodė, todėl, kad jautė 
kaltę dėl to, kaip pasielgė su jos seneliais. Jis iki šiol, žinoma, neži- 
nojo, apie tragiškąją Džonio Faa mirtį. 
Stovėjau laiptų apačioje, truputį atsitraukusi nuo kitų, tarsi pir- 
mąkart apžiūrinėdama liūdnąją de Liukų protėvių namų didybę. 
Buvo laikai, kada Bukų giraitė skambėjo nuo juoko, ar bent 
man taip sakė, bet jei visai atvirai, net negalėjau to įsivaizduoti. At- 
rodė, kad pats namas laikytųsi nepritariamai sustingęs ir atspindėtų 
tiktai kuždesių garsą — taip nustatydamas blausias, bet nepajudi- 
namas gyvenimo ribas mums visiems, kas gyvename tarp jo sienų. 
Išskyrus Tėvo Gorgonę seserį, tetą Felicitę, kuri kasmet atvykdavo į 
ekspediciją jo išplūsti, Bukų giraitėje nebuvo svečių taip ilgai, kaip 
tik galėjau prisiminti. Dafi ir Filė stovėjo, nutaisiusios erzinamai 
idealią laikyseną, iš abiejų Tėvo pusių, abi bjauriai idealiai nusiprau- 
susios, tarsi puikiai išauklėtos bet kvailokos vietinio dvarininko 
dukterys saloninėje dramoje. Palauk, kol jos pamatys Porcelianą! 
Viename šone lūkuriavo Dogeris, beveik nematomas tamsių 
apmušalų fone, išskyrus jo baltą veidą ir baltus plaukus — tarsi be- 


kūnė galva sklandytų patamsyje. 

Žvilgrelėjęs į savo karišką rankinį laikrodį, Tėvas trupučiuką 
nevalingai susiraukė, bet puikiai tai pridengė, išsitrraukdamas nosi- 
naitę ir neįtikinamai išpūsdamas nosį. 

Jis nerimavo! 

Mes stovėjome tylėdami, kiekvienas žvelgdamas į skirtingas 
puses. 

Tiksliai po penkiolikos minučių nuo tada, kai suskambėjo gongas, 
kažkur viršuje užsidarė durys ir mes sutelkėme dėmesį į laiptų viršų. 

Kai Porceliana pasirodė, mes kartu aiktelėjo, o ponia Malet, 
kuri ką tik atėjo iš virtuvės, sukliko tarsi mažas naktinis žvėrelis. 
Akimirką pamaniau, kad ji pabėgs. 

Porceliana pasirinko ne iš Dafi ir ne iš Filės drabužinių. Ji dėvė- 
jo turbūt labiausiai įsimenamą mano motinos aprangą: ugniaspalvę 
suknelę iki kelių iš oranžinio šilko šifono, kurią Harieta dėvėjo per 
Karališkosios Oro Bendrijos balių, likus metams iki jos paskutinės 
kelionės. Times tą vakarą nufotografavo, kaip Harieta atvyko į „Sa- 
voją — ta nuotrauka sukėlė sąmyšį, kuris nepasimiršo net iki šios 
dienos. 

Bet kalta ne tik suknelė: Porceliana susisegė plaukus lygiai taip 
pat, kaip Harieta, kai medžiojo su šunimis. Tikriausiai nukopijavo 
šukuoseną nuo juodai baltos nuotraukos ant Harietos stalo. 

Kadangi pati esu kuitusis po savo motinos papuošalų skrynelę, 
iškart atpažinau antikvarinį gintarinį vėrinį, gulintį ant Porcelianos 
stebėtinai gerai išsivysčiusios krūtinės, ir akmenis, žėrinčius ant jos 
pirštų. 

Harietos — jie visi Harietos! 

Porceliana stabtelėjo ant viršutinio laiptelio ir pažvelgė į mus 
tokia išraiška, kurią tuo metu palaikiau drovumu, bet vėliau nuta- 


riau, kad galėjo būti ir panieka. 

Turiu pripažinti, kad Tėvas elgėsi nuostabiai, nors iš pradžių 
buvau tikra, kad jis nualps. Kai Porceliana ėmė ilgai, lėtai leistis, jo 
žandikaulių raumenys pradėjo refleksiškai susitraukinėti ir vėl atsi- 
palaiduoti. Kaip ir daugelio vyrų kariškių atveju, tai yra vienintelis 
leistinas būdas parodyti emocijas, ir todėl tai tuo pat metu atrodė ir 
kankinama, ir labai miela. 

Ji artinosi prie mūsų vis žemyn ir žemyn, plevendama ore tarsi 
nemirtinga fėja - galbūt laumė, beprotiškai pagalvojau. Galbūt pati 
Karalienė Mabė! 

Kai priartėjo prie apačios, Porceliana nušvito labiausiai širdį 
draskančia šypsena, kokią tik kada nors esu mačiusi žmogaus veide: 
šypsena, kuri apėmė mus visus, tačiau tuo pat metu sugebėjo ypa- 
tingai apakinti kiekvieną iš mūsų atskirai. 

Jokia karalienė — net pati Kleopatra — niekada taip nebuvo pa- 
sirodžiusi, ir aš pajutau, kad spoksau susižavėjusi ir išsižiojusi nuo 
šitokio įžūlumo. 

Kai ji lengvai praplaukė pro mane laiptų apačioje, pasilenkė 
artyn prie mano kaklo, beveik liesdama lūpomis ausį. 

— Kaip aš atrodau? - sukuždėjo ji. 

Jai trūko tiktai rožės dantyse, bet aš nedrįsau to pasakyti. 

Tėvas žengė vieną žingsnį pirmyn ir pasiūlė jai savo ranką. 


— Eime vakarieniauti? — paklausė jis. 


— Migdoliniai sausainiai! — tarė Porceliana. - Kaip aš juos mėgstu! 
Ponia Malet nušvito. 
— Duosiu tau receptą, brangute, — pasiūlė ji. — Jie dar sotesni 
pasidaro nuo konservuoto pieno. 
Aš vos neužspringau, bet keliskart mikliai mostelėjusi savo sta- 


lo servetėle, puikiai nukreipiau dėmesį. 

Daf ir Filė, garbė joms, atrodo — išskyrus pradžioje išverstas 
akis — nė nemirktelėjo dėl Porcelianos pasiskolinto kostiumo, nors 
ir negalėjo atitraukti nuo jos akių. 

Prie stalo jos uždavinėjo įdomius klausimus — daugiausia apie 
jos gyvenimą Londone per karą. Apskritai, nepaisant visko, mano 
seserys buvo neįtikėtinai žavingos. 

O Tėvas... šaunuolis Tėvas. Nors Porceliana, netikėtai pasiro- 
džiusi Harietos suknele, tikriausiai jį giliai šokiravo, jis kažkaip su- 
gebėjo stebuklingai tvirtai susivaldyti. Tiesą sakant, keletą valandų 
atrodė, kad Harieta būtų grįžusi pas jį iš mirusiųjų. 

Jis šypsojosi, jis dėmesingai klausėsi, ir vieną kartą net papa- 
sakojo jai gan linksmą istoriją apie senutės pirmąjį susidūrimą su 
bitininku. 

Tarytum keletą valandų Porceliana būtų mus visus užkerėjusi. 

Pasitaikė tik viena nejauki akimirka, ir tai buvo į vakaro pa- 
baigą. 

Filė ką tik baigė groti puikią Antonino Dvoržako „Čigonų dai- 
nų“ kūrinio 55: „Dainos, kurių mane išmokė prosenelis“ pianino 
aranžuotę, vieną iš savo mėgstamiausių. 

— Na, — paklausė ji, stodamasi nuo pianino ir atsisukdama į 
Porcelianą, — ką tu manai? Aš visad norėjau išgirsti tikros Čigonės 
nuomonę. 

Stojusią tylą galėtum pjauti peiliu. 

— Ofelija... — tarė Tėvas. 

Aš sulaikiau kvapą, išsigandusi, kad Porceliana įsižeis, bet ne- 
vertėjo nerimauti. 

— Vietomis visai gražu, — pagyrė ji, akinamai nusišypsodama 
Filei. — Žinoma, aš ne daugiau nei pusiau čigonė, tad man patiko 


tik kas antra dalis. 


324 ALAN BRADLEy 


— Maniau, kad ji peršoks pianino kėdutę ir iškabins man akis! 

Mes vėl buvome viršuje, mano miegamajame, po to, kas mums 
abiem buvo šioks toks išmėginimas. 

— Filė taip nepasielgtų, — tariau. — Bent jau kol Tėvas kamba- 
ryje. 

Niekas nepaminėjo Brukio Heirvudo ir, išskyrus mandagų 
Tėvo klausimą („Tikiuosi, tavo senelė jaučiasi gerai?“), visiškai nie- 
ko nebuvo pasakyta apie Fenelą. 

Tai ir gerai, nes aš nedegiau noru atsakinėti į nepatogius, ir 
galbūt netgi nesmagius, klausimus apie tai, kuo užsiiminėjau pas- 
taruoju metu. 

— Bet jos atrodo tikrai malonios, tos tavo seserys, - pagyrė Por- 
celiana. 

— Cha! Matai, kaip tu nieko nežinai! Aš jų nekenčiu! 

— Nekenti jų? Man pasirodė, kad turėtum jas mylėti. 

— Aišku, kad aš jas myliu, — tariau, išsidrėbdama ant lovos visu 
ūgiu. — Todėl ir moku taip puikiai jų nekęsti. 

— Man atrodo, tu iš manęs šaipaisi. Ką jos tau tokio padarė? 

— Jos mane kankina. Bet prašau, neklausinėk kaip. 

Kai supratau, kad patraukiau visą jos dėmesį, apsiverčiau ant 
pilvo, kad galėčiau ją matyti. 

Ir taip jau buvo keista kalbėtis su kažkuo, kas apsirengė mano 
motinos drabužiais, o čia dar - pasakoti jai apie kančias, kurias man 
sukėlė seserys. 

— Kankina tave? — paklausė ji. - Kokiu būdu? Papasakok man. 

Ilgą laiką buvo girdėti tik mano varinis žadintuvas, tiksintis ant 
stalelio šalia lovos, kuris kapojo ilgas minutes į lengviau valdomus 


segmentus. 

—————————————————— 


"Tuomet viskas staiga pasipylė. Pajutau, kad pasakoju jai apie 
savo išbandymą rūsiuose: kaip jos nuvilko mane žemyn laiptais, 
numetė ant akmeninių grindų ir gąsdino klaikiais balsais; kaip jos 
man pasakė, kad esu pakeistukė, kurią paliko laumės, kai pagrobė 
tikrąją Flaviją de Liuką. 

Kol neišgirdau savęs pasakojant to Porcelianai, nė nežinojau, 
kaip smarkiai mane sukrėtė tas išbandymas. 

— Ar tiki manimi? — paklausiau, kažkodėl desperatiškai tikėda- 
masi išgirsti „taip“. 

— Norėčiau, bet sunku įsivaizduoti, kad tokios jaunos gerų ma- 
nierų moterys galėtų turėti savo privatų požeminį kalėjimą. 

Jaunos gerų manierų moterys? Deja, vos neištariau tokio žo- 
džio, kuris šokiruotų ir jūreivį. 

— Eime, - tariau, pašokdama ir tempdama ją už rankos. — Paro- 
dysiu tau, kuo užsiiminėja jaunos gerų manierų moterys, kai niekas 


nemato. 


— Dievuliau! — sušuko Porceliana. — Čia sumauta kripta! 

Nepaisant vienos kitos elektrinės lemputės, pakabintos šen bei 
ten ant nušiurusių laidų, rūsiuose tvyrojo tamsos jūra. Iš podėlio 
buvau atsinešusi alavinę žvakidę, laikomą tiems retiems atvejams, 
kai Bukų giraitėje dingdavo elektra, ir laikiau ją virš galvos, judin- 
dama mirksinčią šviesą į šonus. 

— Matai? Ten maišas, kurį jos man užmovė ant galvos. 

— Ir žiūrėk, — parodžiau, laikydama žvakę žemai, prie akme- 
nų. — Štai jų pėdsakai dulkėse. 

— Atrodo lyg ir daugoka jų porai jaunų gerų manierų moterų, — 
skeptiškai tarė Porceliana. - Ir dar didoki jie. 


Ji buvo teisi. Iškart tai pamačiau. 

Tolyn į tamsą vedė aiškūs pėdsakai, per dideli, kad būtų Dafi 
ar mano, ar Eilės, kurie buvo susimaišę ties laiptų apačia. Jie nebuvo 
ir Tėvo: jis nenusileido laiptais iki pat apačios, ir net jei būtų nusilei- 
dęs, jo batai odiniais padais palikdavo savitus pėdsakus, kuriuos aš. 
ganėtinai gerai pažinojau. 

Dogerio pėdsakai irgi buvo nesupainiojami: ilgi ir siauri, deda- 
mi tiksliai vienas priešais kitą tarsi raudonodžio indėno. 

Ne, tai buvo ne Tėvo pėdsakai ir ne Dogerio. Jei mano įtarimai 
teisingi, juos paliko kažkas, apsiavęs guminius botus. 

— Pažiūrėkim, kur jie veda, — tariau. 

Porcelianos dalyvavimas be galo pakėlė man drąsą, ir aš buvau 
pasirengusi sekti pėdsakus, kad ir kur tik jie mus nuvestų. 

— Manai, tai išmintinga? — paklausė ji, o jos akių baltymai su- 
blyksėjo žvakės šviesoje. - Niekas nežino, kad mes čia. Jei įkristume 
į duobę ar ką, mirtume, niekam nespėjus mūsų rasti. 

— Čia nėra jokių duobių. Tik daugybė senų rūsių. 

— Tu tikra? 

— Tai aišku, kad tikra. Esu čia buvusi šimtus kartų. 

Tai buvo melas: prieš mano tardymą buvau rūsiuose tik vieną 
kartą su Dogeriu, kai buvau penkerių, ir mes ieškojome poros aš- 
tuonioliktojo amžiaus alebastro urnų, kurios buvo paslėptos karo 
pradžioje, kad būtų apsaugotos nuo galimų oro antpuolių. 

Aukštai iškėlusi žvakę, nuėjau vienu juodu koridoriumi. Por- 
celiana galėjo tiek sekti, tiek likti kur yra, tamsiuose šešėliuose tarp 
toli išdėstytų elektros lempučių. 

Neverta ir sakyti, kad ji nusekė paskui. 

Jau buvau suformulavusi teoriją, kad pėdsakus paliko Brukis Heir- 
vudas — velionis Brukis Heirvudas — bet neverta to minėti Porcelianai, 


kuri turbūt išsigąstų vien minties apie sekimą mirusiojo pėdsakais. 

Bet ką, po galais, galėjo Brukis veikti Bukų giraitės rūsiuose? 

„Brakonieriai žino visus trumpiausius kelius“, — kartą pasakė 
Tėvas, ir vėlgi, jis tikriausiai buvo teisus. 

Kai praėjome po žema mūrine arka, paleidau savo protą skrieti 
atgal į tą naktį, kai vidurnaktį pagavau Brukį šmižinėjant svetainė- 
je. Buvo sunku patikėti, kad tai įvyko tik prieš penkias dienas. 

Vis dar puikiai prisiminiau mūsų keistąjį pokalbį, kurio pa- 
baigoje Brukis perspėjo mane apie įsilaužėlius, kurie galėtų būti 
įsižiūrėję Tėvo sidabrą. „Šiais laikais dažnai taip būna, nuo karo 
laikų“, - pasakė jis. 

O tada aš atidariau prancūziškąsias duris ir ganėtinai aiškiai 
leidau suprasti, kad noriu, kad jis išeitų. 

Ne - palauk! - aš pirmiausia atrakinau duris! 

Durys buvo užrakintos, kai užėjau į svetainę. Ir nebuvo nė men- 
kiausios priežasties manyti, kad Brukis jas užrakino po savęs, jeigu 
į namą įsilaužė iš terasos. Būtų norėjęs, kad pro jas būtų galima 
greitai sprukti, jeigu grėstų, kad jį pagaus. 

Tad buvo logiška manyti, kad Brukis į namą pateko kažkokiu 
kitu keliu: pavyzdžiui, pro rūsius. 

O dabar pėdsakai priešais mus, dingstantys tamsoje — ganėti- 
nai aiškūs guminių žvejo botų atspaudai, kai jau stabtelėjus apie tai 
pagalvojau — rodė, kad mano prielaida buvo teisinga. 

— Nagi, - tariau, jausdama, kad Porceliana atsilieka, — laikykis 
prie manęs. 

Man pasirodė, kad išgirdau truputį inkščiant, bet gal suklydau. 

Mes praėjome elektrinių lempučių grandinės pabaigą ir dabar 
buvome arkiniame koridoriuje, abiejose pusėse apstatytame dūlan- 
čiais baldais. Čia pėdsakai — daugiau nei viena jų eilė, bet visi pa- 


likti tos pačios batų poros — rodė, kad kažkas daugiau nei vieną 

kartą rizikavo patekti į Bukų giraitę ir vėl išeiti. Paskutinieji pėd- 
sakai buvo ryškūs lyg skustuvu išpjauti, o senesni atspaudai buvo 
truputį suminkštinti nesiliaujamo dulkių judėjimo. 

— Kas ten? — sušuko Porceliana, skaudžiai griebdama ir įsikib- 
dama man į petį. 

Priešais mus koridorių pusiau užstojo uždengtas objektas. 

— Nežinau. 

— Maniau, kad tu čia buvai šimtus kartų, - sukuždėjo ji. 

— Buvau, bet ne šiame konkrečiame koridoriuje. 

Jai nespėjus pradėti klausinėti, ištiesiau ranką, pačiupau marš- 
kos kampą ir nutraukiau ją šalin. 

Pakilo besipučiantis dulkių debesis ir mus abi apakino — mes 
ėmėme kosėti, tarsi būtume staiga patekusios į smėlio audrą. 

— Oooi! - suklykė Porceliana. 

— Tai tik dulkės, — tariau, nors pati dusau. 

O tada žvakė sumirksėjo — ir užgeso. 

Tylomis nusikeikiau ir paieškojau kišenėje. 

— Palaikyk, — paprašiau, susirasdama jos rankas tamsoje ir ap- 
vyniodama jos pirštus apie žvakidę. - Uždegsiu ją akimirksniu. 

Pasikuičiau giliau kišenėje. Po šimts! 

— Nepasisekė. Atrodo, palikau degtukus podėlyje. 

Pajutau, kaip žvakidę įgrūdo man atgal į rankas. Po minutėlės 
pasigirdo brūkštelėjimas ir ryškiai įsižiebė degtukas. 

— Kaip gerai, kad aš pagalvojau juos paimti, — tarė Porceliana, 
pridėdama degtuką prie žvakės. Kai liepsna paūgėjo ir išsilygino, 
pamačiau tą objektą, kuris prieš tai buvo uždengtas marška. 

— Žiūrėk! Čia palankinas. 

Tas daiktas atrodė kaip ankstyvo modelio uždaras automobilis 


pavogtais ratais. Mediniai apmušalai buvo nudažyti šviesiai žaliai, o 

kampuose buvo rankomis pieštų gėlių kekės. Auksiniame medalio- 
ne ant durelių buvo de Liukų herbas. 

Palankino viduje heraldinių lelijų tapetai buvo nusilupę ir tarsi 
liežuviai karojo ant žalio velveto sėdynės apmušalų. 

Nuo palankino dvelkė keistas priplėkęs kvapas, ir ne vien nuo 
pelių. 

Tik pagalvok, kad kai kurie mano protėviai sėdėjo kaip tik šioje 
kabinoje ir buvo kitų žmonių nešiojami gatvėmis kokiame nors aš- 
tuonioliktojo amžiaus mieste! 

Nieko taip nenorėjau, kaip įlipti vidun ir tapti savo šeimos isto- 
rijos dalimi. Tik pasėdėti ir nieko daugiau. 

— Jis priklausė moteriai, — tarė Porceliana žemu keistu balsu, 
kuris skambėjo panašiausiai į užkalbėjimą. — Šilkinė suknelė... pu- 
druotas perukas... baltas veidas ir juodas taškas — lyg žvaigždė — ant 
jos žando. Ji nori... 

— Liaukis! — sušukau, atsisukdama tiesiai į ją. - Nenoriu žaisti 
tavo kvailų žaidimų. 

Porceliana stovėjo visiškai nejudėdama, beprotiškai švytinčio- 
mis juodomis akimis baltame veide. Ji buvo visiškai padengta dul- 
kėmis, o Harietos ugniaspalvė suknelė išblukusi iki pelenų oranži- 
nės spalvos, mirgančios žvakės šviesoje. 

— Pažiūrėk į save, — tarė ji tokiu balsu, kuris man pasirodė kal- 
tinamas. — Tik pažiūrėk į save! 

Negalėjau susilaikyti nepagalvojusi, kad esu savo motinos šmėk- 
los akivaizdoje. 

Tą akimirką iš koridoriaus priešais atsklido metalinis barkšt, ir 
mes abi pašokome. 

Garsas buvo kaip geležies į geležį: tarsi grandines vilktų narvo 


grotomis. 

— Nagi, - paragino Porceliana, — dingstam iš čia. 

— Ne, palauk. Noriu sužinoti, kas ten yra. 

Ji pagriebė žvakidę man iš rankos ir skubiai nuėjo atgal link 
laiptų. į 

— Arba eime atgal su manimi, arba lik čia viena tamsoje. 


Neturėjau pasirinkimo, tik sekti paskui. 


DvVIDEŠIMT DEVINTAS 


gnies spalva ėmė ryškėti, kai tik sukišau medžiagą į men- 
zūrą. 

— Matai? Veikia. 

— Kas čia per daiktas? — paklausė Porceliana. 

— Sauso valymo skystis, — atsakiau, bakstelddama Harietos suk- 
nelę stikline lazdele ir atsargiai pamaišydama. — Tiesą sakant, an- 
glies tetrachloridas. 

Negalėjau ištarti šio vardo, su pasimėgavimu neprisiminusi, kad 
šią medžiagą 1839-aisiais pirmąkart susintetino prancūzas, vardu 
Henris Viktoras Regnault, buvęs baldų apmušėjas, kuris pagamino 
anglies tetrachloridą, sukeldamas reakciją tarp chloro ir chloroformo. 
Vienas iš ankstyvųjų šio išradimo naudojimo būdų buvo dezintfekuo- 
ti maisto statines, kuriose apsigyveno visokių nemalonių vabzdžių; 
pastaruoju metu jis buvo naudojamas pripildyti ugnies gesintuvus. 

— Tėvas jį naudoja, kai apžiūrinėja vandens ženklus ant pašto 
ženklų. 

Nepaminėjau; kad neseniai išvadavau tą butelį iš vienos jo san- 
dėliavimo spintos eksperimentui, susijusiam su kambarinėmis mu- 
sėmis. 

— Pažiūrėk į suknelę. Matai, kokia ji jau švari? Dar kelios mi- 


nutės ir bus kaip nauja. 

Porceliana, kuri buvo susivyniojusi į vieną mano seną chalatą, 
pažvelgė su pagarba. 

Aš buvau persirengusi apyšvare suknele, o dulkėtąją palikusi 
mirkti vienoje laboratorijos kriauklėje. Vėliau pakabinsiu ją ant vie- 
no dujinio kandeliabro džiūti. 

- Jūs, de Liukos, esat keistuoliai, — tarė Porceliana. 

— Cha! Prieš mažiau nei valandą tu manei, kad bent dvi iš mūsų 
yra jaunos gerų manierų moterys. 

— Taip buvo prieš tai, kai parodei man rūsius. 

| Pastebėjau, kad po mūsų išvykėlės į siaubo kambarius jinai per- 
sigalvojo. 

— Kalbant apie rūsius, - pasakiau jai, - mane nelengva išgąs- 
dinti, bet man nelabai patiko tas šlamštas apie ponią, kuriai pri- 
klausė palankinas. 

— Ten ne šlamštas. Aš tau sakiau, ką mačiau. 

— Matei? Tu nori, kad aš patikėčiau, kad matei moterį pudruotu 
peruku ir šilkine suknele? 

Mokslinio mąstymo žmogui, tokiam kaip aš, sunku tuo pati- 
kėti. Dar nebuvau nusprendusi, ką galvoti apie Brukio Heirvudo 
Pilkąją damą iš Bukų giraitės ir apie Fenelos šaltąją moterį, kuri 
norėjo grįžti namo nuo kalno. Jau nekalbant apie laumes. Argi visi 
mane laiko patiklia kvaiša, o gal tikrai yra kitų pasaulių tiesiog už 
mūsų matymo ribų? 

— Tam tikra prasme taip, — tarė Porceliana. — Mačiau ją savo 
mintimis. 

Tą aš galėjau suprasti — bent iš dalies. Aš pati mintimis daug ką 
matydavau: pavyzdžiui, kokiu būdu galima būtų pagaminti trime- 
tilamino, leidus Baci//us prodigiosus išaugti ant ponios Malet bulvių 


košės mėginio karštą vasaros popietę. Gaunami kraujo raudonumo 

taškeliai (kuriuos viduramžiais vadino „W'underblut“, arba „keis- 
tu krauju“, ir kurių I819-aisiais visą savaitę atsirasdavo ant visokių 
maisto produktų Padujoje) skleisdavo ne tik amoniako kvapą, bet ir 
nesupainiojamą trimetilamino aromatą. 

Kai pakankamai įsigilini, man atrodo, nėra didelio skirtumo 
tarp šmėklų ir nematomojo chemijos pasaulių. 

Gerai, kad prisiminiau seną gerą trimetilaminą: savo cheminį 
draugą žuvies kvapu. Prieš kelias dienas jį aptariau su Dogeriu ir 
susidariau tam tikrų nuomonių, bet pagal jas veikti man buvo su- 
trukdyta. 

Dabar jau laikas susirinkti galus ir jais sekti, kad ir kur jie nu- 
vestų. 

— Pavargau, — pasakiau Porcelianai, plačiai nusižiovaudama. 

Po penkių minučių mes gulėjome apsikamšiusios lovoje, ir vie- 


na iš mūsų sparčiai grimzdo užmarštin. 


Palaukiau, kol ji užmigs, o paskui tyliai išlindau iš lovos. 

Buvo ką tik po vidurnakčio, kai švelniai uždariau miegamojo 
duris ir tyliai nusėlinau lenktaisiais laiptais žemyn. 

Prisiminiau, kad Dogeris laiko galingą prožektorių liokajaus 
podėlyje, skirtą, kaip jis vadina, „netikėtiems atvejams vidurnaktį", 
ir vos akimirką užtrukusi jį susiradau. 

Šįkart jokių nepatvarių žvakių, pagalvojau: po ranka turėjau 
pakankamai galios apšviesti Rūmų prieplauką Braitone. Tikėjausi, 
kad šito pakaks. 

Rūsiai atrodė šaltesni nei prisiminiau. Reikėjo apsirengti megz- 
tinį, bet dabar jau per vėlu. 

Netrukus buvau toje vietoje, kur baigėsi elektros lemputės: už 


jų požeminė tamsa vedė - kas žino kur? 

Įjungiau prožektorių ir nukreipiau jį į koridorių. Toli priekyje 
įžiūrėjau palankino kontūrą. Nebeviliojo mintis įlipti į jį ir prisi- 
minti praėjusius laikus; tiesą sakant, man palengvės, kai praeisiu 
pro jį. 

— Nėra jokios damos, — garsiai tariau. Mano laimei, jų ir ne- 
buvo. | 

Priešais koridorius truputį pakrypo į dešinę. Kadangi iš esmės 
aš pasukau į dešinę tiesiai nuo virtuvės laiptų apačios, judėjau rytų 
kryptimi: dabar truputį į pietryčius, link Perspektyvos ir Poseidono 
fontano. 

Dabar buvo lengva sekti guminių botų pėdsakais, nes jų ne- 
bedengė mano ir Porcelianos pėdsakai. Pastebėjau keletą eilių pėd- 
sakų: tris įeinančias, dvi išeinančias. Jeigu, kaip aš įtariau, jie buvo 
Brukio, jis pirmąkart atėjo pavogti vieną malkų atramą, antrąjį — 
grąžinti ją ir išsinešti kitą. Po paskutinio apsilankymo jis išėjo pro 
prancūziškąsias duris. 

Staiga pro mane praskriejo šaltas skersvėjis. Gerai, kad atsine- 
šiau prožektorių — žvakė tikrai būtų užgesusi. 

Skersvėjis atnešė tamsų ir šaltą kvapą: kvapą, kurio aš negalėjau 
iškart atpažinti, bet kuris priminė apleistų vandens klozetų rezervu- 
arus: žaliąsias rūdis ir stiproką cinko kvapelį. 

Ką zi, pagalvojau, cinko aš nebijau, o žaliosios rūdys — tai, kas 
visad mane domino. 

Broviausi pirmyn. 

Kai anksčiau čia buvau su Porceliana, išgirdau aiškų metalinį 
barkšt, bet dabar koridoriuje — kuris ėmė siaurėti — buvo tylu kaip 
kape. 

Priešais mane buvo arkinis įėjimas atviromis durimis, už kurio, 


kaip atrodė, buvo kambarys. 

Atsargiai žengiau du žingsnius į kambarį ir pamačiau esanti iš 
visų pusių apsupta metalinių vamzdžių: cinko vamzdžių, geležinių 
vamzdžių, bronzinių vamzdžių, varinių vamzdžių; vamzdžių, be- 
sidriekiančių aukštyn, žemyn ir į šonus, sujungtų stačiomis alkū- 
nėmis ir didžiuliais metaliniais varžtais, o šen bei ten — milžiniški 
vožtuvai sulig automobilio vairu. 

Buvau pačioje Liucijaus de Liukos požeminio vandentiekio sis- 
temos šerdyje! 

O tada išgirdau tai - metalinį barškėjimą, aidintį po visą kam- 
barį. 

Prisipažinsiu — sustingau. 

Dar vienas barkšt. 

— Alio, - sušukau drebančiu balsu. — Čia kas nors yra? 

Ir kažkur atsklido kitas garsas: tikrai gyvūno garsas, bet nega- 
lėjau suprasti, ar žmogaus. 

O kas, jeigu į tunelį pateko lapė? Arba barsukas? 

Jeigu taip, tai jis tikriausiai pabėgs nuo žmogaus su prožekto- 
riumi — bet kas, jeigu nepabėgs? 

— Alio? — sušukau vėl. - Ar yra ten kas nors? 

Vėl prislopintas garsas, silpniau. Gal jis nutolo, o gal aš tik įsi- 
vaizduoju? Vienu dalyku neabejojau: jis galėjo sklisti tik iš kažkur 
už didžiulio vamzdžio, kuris kilo aukštyn iš akmenų, pasiekęs tam 
tikrą aukštį sukosi devyniasdešimt laipsnių ir vedė tolyn į tolimąjį 
patalpos galą. 

Užsiropščiau ant jo, akimirką apsižergiau — tada nušokau į kitą 
pusę. 

Koridorius, į kurį vedė tas vamzdis, buvo žemesnis, siauresnis 
ir drėgnas. Drėgmės lašai kaupėsi ant sienų, o grindyse tarp plytų 


buvo šlapia žemė. 

Tiesiai priešakyje tunelį kirto geležiniai vartai: geležiniai vartai, 
sukaustyti grandine ir užrakinti iš kitos pusės didele ssnamadiška 
spyna. 

Pabarškinau juos, bet jie buvo visiškai tvirti. Be rakto nebuvo 
vilčių prasibrauti. 

— Prakeikimas! Prakeikimas, dvigubas prakeikimas! 

— Flavija? — sukvarkė kažkas. 

Turiu pripažinti, kad nedaug trūko, kad apsigėdinčiau. 

Pašviečiau spindulį tarp grotų ir įžiūrėjau figūrą, susigūžusią 
ant žemės. 

Kiek gyva būsiu, nepamiršiu jo balto veido, spoksančio į mane 
iš apačios, apakinto prožektoriaus spindulio. Jis kažkaip sugebėjo 
pamesti akinius, ir jo blyškios akys, apakintos ir mirksinčios, atrodė 
kaip kurmio jauniklio, ištraukto iš urvo ir staiga ištempto į dienos 
šviesą. 

— Kolinai? — tariau. - Kolinai Prautai? 

— Išjunk jį! — paprašė jis išvargusiu balsu, nusigręždamas nuo 
šviesos. 

Nusukau prožektorių šalin, tad koridoriuje už grotų vėl tapo 
beveik tamsu. 

— Padėk man, - tarė Kolinas graudžiu balsu. 

— Negaliu. Vartai užrakinti. 

Papurčiau tą masyvų daiktą viena ranka, tikėdamasi, kad at- 
sivers — galbūt dėl kokios nors dar neatrastos magijos — bet taip 
nenutiko. 

— Pamėgink iš savo pusės, - pasakiau jam. — Gal ten bus vel- 
kė... 

Suvokiau, dar tebetardama tuos žodžius, kad jos ten nebus, bet 


verta bet ką išmėginti. 

— Negaliu, — tarė Kolinas, ir netgi tamsoje aš pajutau, kad jis 
tuoj apsiverks. — Aš surištas. 

— Surištas? 

Tai atrodė neįmanoma, nors aš pati esu vieną kitą kartą buvusi 
tokioje padėtyje. 

— Bet aš turiu raktą. Jis mano kišenėj. 

Pagarbintas! - pagalvojau. Pagaliau bent truputį pasisekė. 

— Prisirangyk prie vartų. Pabandysiu pasiekti raktą. 

Stojo skausminga tyla, o tada jis tarė: 

— Aš... aš prie kažko pririštas. 

Ir jis ėmė verkšlenti. 

Nuo to net šventasis imtų spjaudytis! 

Bet palauk: spyna - Kolino vartų pusėje, ar ne? Pastebėjau tai, 
bet neatkreipiau prideramo dėmesio. 

— Ar tu pats ten užsirakinai? 

— Ne, - sušnarpštė Kolinas. 

— Taip kaip ten patekai? 

— Mes įėjome pro fontano duris. 

Fontano durys? Mes? 

Nusprendžiau pirmiausia užduoti svarbiausią klausimą. 

— Kas tie „mes“, Kolinai? Kas tau taip padarė? 

Girdėjau jį sunkiai kvėpuojant tamsoje, bet jis neatsakė. 

Iškart supratau, kad visa tai - beprasmiška. Nesiruošiu praleisti 
likusio gyvenimo, bandydama iškamantinėti atsakymus iš belais- 
vio, kurį nuo manęs skiria geležinių grotų siena. 

— Na gerai tada. Nesvarbu. Papasakok man apie fontano duris. 
Aš apeisiu aplink ir tave išleisiu. 

Tiesą sakant, mane siutino mintis, kad turėčiau pašalinio klau- 


sinėti apie slaptas Bukų giraitės duris — ir jos tikriausiai slaptos, nes 


338 ALAN BRADLEY 


aš pati niekad nebuvau apie tokį dalyką girdėjusi. Be abejo, tokie 
slėpiniai turėtų būti perduodami iš lūpų į lūpas, iš vieno šeimos 
nario kitam, o ne kone išlupinėjami iš beveik nepažįstamojo, kuris 
landžioja po apylinkes kartu su brakonieriumi. 

— Simono kojos pirštas, — tarė Kolinas. 

— Ką? Kalbi nesąmones. 

Iš pasigirdusio kūkčiojimo supratau, kad nieko iš jo daugiau 
neišpešiu. 

— Lik čia, — paliepiau, nors tai buvo nesąmonė. — Aš grįšiu tau 
nespėjus atsitokėti. 

— Ne, palauk! — suriko jis. - Duok man prožektorių. Nepalik 
manęs vieno! 

— Reikia, Kolinai. Prožektoriaus man reikia pasišviesti kelią. 

— Ne, prašau! Aš bijau tamsos! 

— Žinai ką pasakysiu. Užsimerk ir skaičiuok iki penkių šimtų 
penkiasdešimt. Kol būsi užsimerkęs, bus netamsu. Kai pabaigsi, aš 
grįšiu. Klausyk — padėsiu tau pradėti. Vienas... du... trys... 

— Negaliu, — nutraukė Kolinas, - nesimokiau iki šimto. 


— Gerai tada, padainuokim. Nagi, dainuojam kartu: 


Dieve, saugok mūsų gailestingą karalių, 
Tegyvuoja ilgai mūsų kilnusis karalius, 


Tegul jis ilgai... 


— Nagi, Kolinai, tu nedainuoji. 

— Nemoku žodžių. 

— Na gerai, tada dainuok, ką moki. Jei dainuosi, aš grįšiu grei- 
čiau. 

Stojo ilga pauzė, tada jis pradėjo lūžinėjančiu ir virpančiu bal- 


su: 

Londono tiltas griūva 
Griūva, griūva 


Londono tiltas griūva... 


Apsisukau ir ėmiau atsargiai ieškotis kelio atgal koridoriumi, o iš Ko- 
lino balso netrukus liko ne daugiau nei silpnas aidas. Palikti jį ten vie- 
ną tamsoje buvo vienas iš sunkiausių dalykų, kokius tik man yra tekę 
padaryti, nors nežinau kodėl. Gyvenimas pilnas tokių staigmenų. 

Užlipau laiptais į virtuvę. Nors name buvo idealiai tylu, vis tiek 
stabtelėjau pasiklausyti prie durų. 

Nieko. 

Žinojau, kad teoriškai nesielgiu nepaklusniai. Man buvo už- 
drausta išeiti iš namų, ir aš neketinau to daryti. Poseidono fontanas 
buvo visiškai Bukų giraitės ribose, ir todėl man pavyko ir avis išsau- 
goti, ir vilką pašerti. 

Tyliai išsėlinau pro galines duris, palikdama jas neužrakintas, 
ir į virtuvės daržą. Virš galvos žvaigždės mirgėjo lyg milijonas be- 
pročių akių, o mėnulis, jau įpusėjęs pirmąjį ketvirtį, kabėjo tarsi 
nulaužtas sidabrinis nagas nakties danguje. 

Įprastai, nors iki Poseidono fontano ir netoli, būčiau kartu pa- 
siėmusi Gledis, kad ir dėl kompanijos. Bėt dabar, kai namiškius 
galėtų prižadinti nors vienas jos barkštelėjimas ar cyptelėjimas susi- 
jaudinus, tiesiog negalėjau rizikuoti. 

Skubiai nužingsniavau šlapia žole per rytinę veją link Perspek- 
tyvos. Kažkur suūkė pelėda ir kažkas mažytis nuskuodė negyvais 
lapais. 

Tada staiga, beveik be perspėjimo, virš manęs iškilo Poseido- 
nas, spindintis žvaigždžių šviesoje keistais savo anatomijos kampais, 


tarsi kokia senovinė galaktikos dalis būtų nukritusi į Žemę. 

Užlipau laipteliais ant pamato. Ką ten Kolinas pasakė? 

— Simono kojos pirštas. 

Taip, būtent taip — bet ką jis turėjo omenyje? 

Žinoma! Poseidono kojos pirštas! 

Jis turbūt išgirdo tą vardą iš Brukio ir supainiojo jį. 

Užsiropščiau ant žemesniojo fontano dubens. Dabar didžiulė 
Poseidono koja buvo man beveik priešais veidą, išriestu didžiuoju 
pirštu, tarsi kas kutentų jam pilvą. 

Ištiesiau ranką ir paliečiau jį - pastūmiau taip stipriai, kaip tik 
galėjau. Kojos pirštas krustelėjo — tarsi ant slaptų vyrių — ir kažkur 
iš apačios pasigirdo aiškus metalinis čekst. 

— Simono kojos pirštas, — garsiai tariau, šypsodamasi ir purty- 
dama galvą, didžiuodamasi savimi, kad išsprendžiau galvosūkį. 

Nulipau ant žemės ir — taip! — štai! Viena iš didžiųjų bareljefi- 
nių plokščių su vandens nimfomis, iš kurių buvo sudarytas dekora- 
tyvinis fontano pamatas, buvo šiek tiek atšokusi nuo kitų. 

Kaip velniškai pasielgė senasis „Siusijus“ de Liuka, paslėpęs 
spynos svirtį vienoje statulos kojoje, kur ją nelengva rasti. 

Liukas girgždėdamas prasivėrė ir aš atsargiai įžengiau į fon- 
tano pamatą. Kaip aš ir tikėjausi, iš vienos ertmės apačioje kyšojo 
vienintelis švininis vamzdis, kuris kilo stačiu kampu aukštyn ir 
tiekė fontanui vandenį. Didžiulė rankinė sklendė buvo akivaiz- 
džiai skirta reguliuoti srovę, ir nors dėl gausaus voratinklių užkloto 
mačiau, kad ji nenaudojama jau amžinybę, mane supo kapsinčio 
vandens garsai, kurie baugiai aidėjo toje drėgnoje uždaroje patal- 
poje. 

Tuzinas nesaugių laiptelių vedė į plačią stačiakampę duobę fon- 
tano dugne. 


Jie buvo aptaškyti krauju! 

Ant apatinio laiptelio krašto buvo didžiulė dėmė, o mažėjan- 
čiais lašais buvo paženklinti aukštesnieji. 

Kraujas čia buvo jau kurį laiką, tai buvo akivaizdu, nes jis atro- 
dė rudas, kaip reikiant oksidavęsis. 

Tai tikriausiai ta vieta, kur Brukį ištiko mirtis. 

Apeidama dėmes, atsargiai nusigavau iki dugno. 

Duobėje buvo stebėtinai erdvu. 

Vienoje pusėje virš galvos pro geležines groteles buvo matyti 
naktinio dangaus rėželiai: žvaigždės tebešvietė ryškiai, tiesą sakant, 
skleisdamos tiek daug šviesos, kad net aukštojo Poseidono siluetas 
buvo matyti aukštai viršuje. Žiopsodama aukštyn į šį neįprastą žiū- 
rėjimo kampą, aš kažkaip sugebėjau žengdama apsirikti. Kryprelė- 
jau čiurną. 

— Prakeikimas! — tariau, nukreipdama prožektorių į žemę pa- 
žiūrėti, kas mane sužeidė. 

Tai buvo virvė, ir ji gulėjo susisukusi šviesos rate tarsi savimi 
patenkinta gyvatė, besideginanti saulėje po ypač sočių pietų. 

Nepasakyčiau, kad nustebau, nes jau buvau padariusi išvadą, 
kad tikriausiai pasitaikys virvė. Tiesiog buvau apie tai pamiršusi, 
kol už to kvailo daikto neužkliuvau. | 

Tačiau stebino tai, kad policija neatrado tokio esminio įkalčio: 
stulbinama klaida, ne tik mano, bet ir jų. 

Porą kartų nedrąsiai žengtelėjusi, nušlubčiojau link atvirojo tu- 
nelio. 

Bet palauk! Kuri iš šių angų nuves mane atgal pas Koliną? 

Ta, kuri kairėje, pamaniau, bet kažin ar galėjau būti tikra. Liu- 
cijaus de Liukos plane buvo pavaizduotas painus požeminių van- 
dens įrengimų sistemos labirintas, ir tik dabar, kai apie jį pagalvo- 


jau, prisiminiau, kaip įsikišau sulankstytą žemėlapį kišenėn. 

Išsišiepiau, supratusi, kad pagalba čia pat, po ranka. Bet kai 
siektelėjau jos, mano kišenė buvo tuščia. 

Žinoma! Buvau persirengusi iš dulkėtosios savo suknelės į šva- 
rią, ir man mintyse išsprūdo keiksmažodis, kai supratau, kad nejį- 
kainojamasis Liucijaus ranka pieštas žemėlapis kaip tik šią akimirką 
mirksta laboratorijos kriauklėje, kol visai išbluks! 

Nieko dabar nepadarysi, beliko sekti savo instinktus ir pasi- 
rinkti tunelį: tą, kuris kairėje. 

Čia, pačiame rytiniame gale, koridorius buvo ne tik žemesnis 
ir siauresnis, bet ir skandalingai prastos būklės. Mūrinės sienos ir 
stogo gabalai buvo vietomis subyrėję, dalį grindų nubarstę sutrupė- 
jusiomis nuolaužomis. 

Atsargiai, pamaniau. Visa tai gali įgriūti ir... 

Kažkas plojo man per veidą — kažkas kabantis nuo stogo tarsi 
negyva balta ranka. Viauktelėjau ir sustojau vietoje. 

Šaknis! Mane išgąsdino kvaila šaknis, kurią tikriausiai išleido 
kokia nors seniai išnykusi gyvatvorė, ankstesniais laikais teikusi pa- 
vėsį Perspektyvos takeliams. 

Nors ir pasilenkiau po ja, ji vis tiek sugebėjo paglostyt man vei- 
dą gličiu pirštu, tarsi nebegalėtų gyventi be žmonių kompanijos. 

Šlubčiojau toliau, prožektoriaus šviesa pašėlusiai mojuodama 
priešais save. 

Čia abiejose tunelio pusėse buvo palikta visokių dulkėtų ko- 
pėčių, virvių, kibirų, laistytuvų ir cinkuotų piltuvų, tarsi landšafto 
prižiūrėtojai, kurie juos naudojo, būtų iškeliavę į karą ir pamiršę 
sugrįžti. 

Staiga sustojau pamačiusi raudoną blyksnį. Kažkas parašy- 
ta ant sienos. Lėtai pajudinau šviesą virš dažais rašytų raidžių: 


H. d. L. 

Harieta de Liuka! Mano motina čia buvo prieš mane — rado 
kelią į šitą patį tunelį — stovėjo ant šitų pačių plytų — parašė savo 
inicialus ant sienos. 

Mane apėmė kažkas panašaus į drebulį. Mane supo Harietos 
dvasia. Kaip aš galiu būti jos taip pasiilgusi, jeigu niekada jos nepa- 
žinojau? 

Tuomet mano ausis iš tunelio gilumos pasiekė silpnas balsas — 
dainavimas: 

— Londono tiltas griūva... mano gražioji ledi. 

— Kolinai! - sušukau ir staiga man akys prisipildė ašarų. — Ko- 
linai! Čia aš, Flavija. 

Nusvirduliavau pirmyn, kliūdama už iškritusių akmenų, jaus- 
dama savo batuose dumblą, įsisunkusį iš tunelio. Nusibrozdinau 
rankas, įsitvėrusi šiurkščios sienos vietoj atramos. O tada radau jį... 

— Mano gražioji ledi, - dainavo jis. 

— Viskas gerai, Kolinai. Gali jau nustoti. Kur raktas? 

Jis krūptelėjo nuo šviesos, tada įsispoksojo į mane keistu įžeistu 
žvilgsniu. 

— Pirma atrišk mane, — šiurkščiai tarė. 

— Ne - pirma raktas. Tada nepabėgsi su juo. 

Kolinas sudejavo ir truputį virstelėjo ant kairiojo šono. Aš įki- 
šau ranką jam kišenėn - fui! — ir ištraukiau geležinį raktą. 

Kai jis pasisuko, pamačiau, kad Kolino riešai tvirtai surišti jam 
už nugaros ir pririšti prie geležinio vamzdžio, kylančio vertikaliai ir 
dingstančio stoge. 

Gal tas vargšas padaras išbuvo čia surištas ištisas dienas! 

— Tai turbūt skausminga, — tariau, ir jis pažvelgė į mane tokiu 
suglumusiu bereikšmiu žvilgsniu, kad suabejojau, ar jis žino, ką tas 


žodis reiškia. 

Mazgų neįveikiau. Dėl Kolino pastangų išsilaisvinti ir nuo drėg- 
mės iš tekančių sienų jie buvo siaubingai susitraukę. 

— Turi peilį? 

Kolinas papurtė galvą ir nusuko žvilgsnį. 

— Ką? Neturi peilio? Klausyk, Kolinai, skautai gimsta su pei- 
liais. | 

— Paėmė iš manęs. „Dar susižeisi“ Taip jie ir pasakė. 

— Tada tiek to. Pasilenk į priekį. Pamėginsiu raktu. 

Pasidėjusi prožektorių ant žemės taip, kad šviesa atsispindėtų 
nuo sienos, griebiausi mazgų darbiniu rakto galu. 

Kolinas sudejavo ir ėmė inkščioti kiekvieną kartą, kai paspaus- 
davau jo virves. Nepaisant tunelio šalčio, man nuo kaktos varvėjo 
prakaitas ant jau permirkusios virvės. 

— Laikykis. Jau beveik pavyko. 

Paskutinį galą ištraukiau — ir jis laisvas. 

— Stokis. Tau reikia judėti. 

Jis apsivertė, negalėdamas atsistoti. 

— Įsikibk, — tariau, siūlydama jam ranką, bet jis papurtė galvą. 

— Tau reikia išjudinti apytaką. Patrink rankas ir kojas kuo 
smarkiau. Duok, padėsiu tau. 

— Nieko nebus. Negaliu. 

— Aišku, gali, — tariau, trindama smarkiau. — Reikia, kad krau- 
jas imtų tekėti į kojų ir rankų pirštus. 

Jo apatinė lūpa virpėjo ir mane staiga užplūdo gailestis. 

— Žinai ką. Pailsėkim. 

Net prietemoje buvo sunku nepastebėti jo dėkingumo. 

— Na gerai. Papasakok man apie kraują ant fontano laiptų. 

Gal tai ir nesąžininga, bet man reikėjo sužinoti. 


Nuo žodžio „kraujas“ Kolinas pasibaisėjęs susigūžė. 

— Aš nieko nedariau, — sukvarkė jis. 

— Ko nedarei, Kolinai? 

— Neužlenkiau Brukio. Nesmeigiau to smaigalio jam į nosį. 

— Jis tau aplamdė šonus, ar ne? Neturėjai iš ko rinktis. 

— Ne, - tarė Kolinas, kažkaip įmanydamas atsistoti ant kojų. — 
Nieko panašaus. Viskas buvo visai ne taip. 

— Papasakok, kas atsitiko, - pasakiau, pati save stebindama šal- 
takraujiškumu tokioje situacijoje, kuri galėjo ir komplikuotis. 

— Mes buvome bičiuliai, Brukis ir aš. Jis man pasakojo istorijas, 
kai nesipešdavom. 

— Istorijas? Kokias istorijas? 

— Žinai, apie karalių Artūrą ir panašiai. Mes kartais kaip rei- 
kiant pasikalbėdavom. Jis man pasakodavo apie senį Nikodemą 
Fličą ir kaip jis galėjo negyvai pritvoti nusidėjėlius kada tik užsi- 
manęs. 

— Brukis buvo Šlubis? 

— Aišku ne! — suprunkštė Kolinas. - Bet norėjo būti. Jam patiko 
jų stilius, kaip jis sakydavo. 

Tai štai kas: reikėjo paklausti Kolino paties pirmo. 

— Pasakojai apie smaigalį, - priminiau, mėgindama švelniai nu- 
kreipti Koliną atgal prie Brukio mirties akimirkos. 

— Jisai man jį parodė. Toks gražus... sidabras... kaip piratų lobis. 
Iškasė jį už jūsų namo, tas Brukis. Sakė, padarys jų tuzinus. Užteks 
sodo pobūviui Bakingamo rūmuose. 

Nedrįsau įsiterpti. 

— „Duok jį čia, —- pasakiau jam. — Leisk pažiūrėti. Tik minutėlę. 
Atiduosiu.“ Bet jis nedavė. „Dar įsismeigsi“, - pasakė. Juokėsi iš manęs. 

— „Ei, tu žadėjai! - pasakiau jam. — Sakei, kad eisim per pusę, 


jeigu panešiu tą šunpalaikį.“ 

— Griebiau jį... Nieko nenorėjau — tik norėjau pažiūrėti, ir vis- 
kas. Jis griebė atgal ir kaip patraukė! Aš paleidau per greitai, ir... 

Jo veide buvo grynas siaubas. 

— Nieko nepadariau, - tarė jis. —- Nieko nepadariau. 

— Suprantu. Tai buvo nelaimingas atsitikimas. Padarysiu, ką 
galėsiu, kad padėčiau, bet pasakyk man štai ką, Kolinai — kas tave 
surišo? | 

Jis taip suaimanavo, kad man vos kraujas nesustingo, nors at- 
sakymą jau žinojau. 

— Tai Tomas Bulius, ar ne? 

Kolino akys išsiplėtė kaip lėkštutės ir jis įsispoksojo man už 
peties. 

— Jis grįš! Jis sakė, kad grįš. 

— Nesąmonė. Buvai čia visą amžinybę. 

— Užlenks mane Tomas Bulius, nes aš mačiau, ką jis padarė 
vežime. 

— Matei, ką jis padarė vežime? 

— Girdėjau tai tikrai. Girdėjau visus klyksmus. Tada jis išėjo ir 
įmetė kažką į upę. Jis užmuš mane. 

Kolino akys buvo plačios kaip lėkštutės. 

— Jis tavęs neužmuš. Jei norėtų, jau būtų tai padaręs. 

O tada išgirdau garsą tunelyje už manęs. 

Kolino akys išsiplėtė dar labiau, beveik ėmė kristi iš orbitų. 

— Jis čia! 

Staigiai apsigręžiau su prožektorium ir pamačiau griozdišką f- 
gūrą, skuodžiančią link mūsų tarsi milžiniškas sausumos krabas: 
tokią didelę, kad ji beveik užpildė koridorių nuo stogo iki grindų ir 
nuo sienos iki sienos; figūrą, beveik perlinkusią pusiau, kad tilptų į 


ankštą tunelį. 

Tai galėjo būti tik Tomas Bulius. 

— Raktas! — sušukau, ir dar bešaukdama suvokiau, kad jis — 
mano rankoje. 

Šokau prie spynos ir pasukau jį ten. 

Velniop viską, kas mechaniška! Spyna atrodė visiškai užrūdi- 
jusi. 

Ne daugiau nei už tuzino žingsnių didysis vyriškis lėkė korido- 
riumi link mūsų, jau buvo klaikiai girdėti jo gergždžiantis kvėpavi- 
mas, o jo išsitaršę raudoni plaukai atrodė lyg įsiutusio bepročio. 

Staiga mane nustūmė šalin. Kolinas čiupo raktą man iš ran- 
kos. 

— Ne, Kolinai! 

Jis įgrūdo jį spynon, įnirtingai pasuko ir skląstis atšoko. Po aki- 
mirkos jis trūktelėjęs atidarė vartus ir įstūmė mane - įvilko mane — 
beveik įnešė mane - vidun. 

Jis užtrenkė vartus, užkirto spyną ir pastūmė mane kuo toliau 
nuo grotų. 

— Žiūrėk jo, — tarė jis. - Jo rankos ilgos. 

Akimirką mes su Kolinu stovėjome sunkiai kvėpuodami, su 
siaubu žiūrėdami į kraujo pritvinkusį Tomo Buliaus veidą, o jis 
nuožmiai žvelgė į mus iš už geležinių grotų. 

Savo didžiulėmis rankomis jis sugriebė sunkiuosius vartus, pa- 
purtydamas juos taip, tarsi mėgintų išrauti su šaknimis. 

Raudonasis Bulius! 

Fenela buvo teisi! 

Pasibaisėjusi mečiausi atbula į šlapią sieną, ir kai taip padariau, 
mano nikstelta kulkšnis pakrypo ir man iškrito prožektorius. 

Mes iškart panirome į rašalo juodumo tamsą. 


Kritau ant kelių, čiupinėdama šlapias grindis ištiestais pirštais. 

— Nesiartink prie grotų, — sukuždėjo Kolinas. - Kitaip jis pa- 
griebs tave! 

Nežinodama, kas kurioje pusėje, aš naršiau tamsoje, bijodama, 
kad bet kurią akimirką mane gali sugriebti už riešo. 

Po, kaip atrodė, amžinybės, plaštaka brūkštelėjau prožektorių. 
Suėmiau jį pirštais... pakėliau... paspaudžiau mygtuką nykščiu... 
nieko. | 

Papurčiau jį - padaužiau į dilbį... vis tiek nieko. 

Prožektorius sudužęs. 

Vos neapsiverkiau. 

Netoli savęs tamsoje išgirdau čežant. Nedrįsau sujudėti. 

Suskaičiavau dešimt širdies dūžių. 

Tada pasigirdo brūkštelėjimas — ir įsižiebė degtukas. 

— Turėjau juos kišenėje, — išdidžiai tarė Kolinas. — Visą tą laiką. 

— Eik lėtai, — pasakiau jam. - Į tą pusę. Neleisk, kad degtukas 
užgestų. 

Kai atsitraukėme atbuli nuo vartų į tunelį, o Tomo Buliaus vei- 
das išnyko tamsoje, jo burna sujudėjo ir jis ištarė vienintelius žo- 
džius, kokius tik kada girdėjau jį tariant: 

— Kur mano kūdikis? — suriko jis. 

Jo žodžiai tarsi peiliai atsimušė į akmenines sienas. 

Klaikioje tyloje, kuri stojo po to, mes toliau traukėmės tuneliu 
atgal. Kai sudegė pirmasis degtukas, Kolinas išsiėmė kitą. 

— Kiek tu jų turi? — paklausiau. 

— Dar vieną, — tarė jis ir uždegė jį. 

Mes šiek tiek pasistūmėjome į priekį, bet iki rūsių dar buvo 
toli. 

Kolinas laikė paskutinį degtuką aukštai iškėlęs, vėl judėjo lėtai, 


rodydamas kelią. 

— Šaunuolis. Išgelbėjai mus. 

Staigus šalto oro gūsis užpūtė degtuką ir mes vėl pasinėrėme į 
juodumą. 

— Judėk toliau, — paraginau jį. - Laikykis sienos. 

Kolinas sustingo. 

— Negaliu. Bijau tamsos. 

— Viskas gerai. Aš su tavim. Neleisiu, kad kas nutiktų. 

Pastūmiau jį, bet jis nepasidavė išjudinamas. 

— Ne. Negaliu. 

Būčiau galėjusi eiti toliau be jo, bet nesugebėjau palikti jo čia 
vieno. 

Ir lėtai suvokiau, kad kažkodėl net ir tamsoje galiu vos vos įžiū- 
rėti baltą Kolino veidą. Po akimirkos pastebėjau, kad koridorių stai- 
ga užplūdo stiprėjanti šviesa. 

Apsisukau aplink ir savo nuostabai pamačiau Dogerį, iškėlusį 
virš galvos didelį žibintą. Porceliana pažvelgė iš už jo, iš pradžių 
baikščiai, o tada, kai pamatė, kad aš visai saugi, atbėgo pas mane ir 
beveik sutraiškė glėbyje. 


— Deja, apskundžiau tave, — tarė ji. 


TRISDEŠIMTAS 


Dogeris, supranti, jau buvo užrakinęs fontano duris. Jos 
—> O. tik iš lauko, todėl Tomas Bulius niekaip nega- 
lėjo ištrūkti. 

— Šaunuolis, Dogeri, — pagyrė Tėvas. Dogeris nusišypsojo ir 
pažvelgė pro svetainės langą. 

Dafi neramiai sujudėjo ant sofos. Tėvas ją atplėšė nuo knygos, 
reikalaudamas, kad ir ji, ir Filė dalyvautų pokalbyje. Atrodė beveik 
taip, tarsi jis didžiuotųsi manimi. 

Filė stovėjo prie židinio atbrailos, apsimetinėdama, kad nuobo- 
džiauja, paslapčia skubiai, godžiai žvilgčiodama į save veidrodyje, o 
likusį laiką maivydamasi prieš seržantą Greivsą. 

— Tie visi reikalai apie Šlubius suintrigavo, — tarė inspektorius 
Hijuitas. — Tavo užrašai pasirodė labai naudingi. 

Truputį sušnypščiau viduje. 

— Kaip suprantu, jie užsiiminėjo savo krikštynomis Dauboje 
nuo maždaug septynioliktojo amžiaus? 

Aš linktelėjau. 

— Ponia Bul norėjo, kad jos kūdikį pakrikštytų pagal senąją 
madą, o jos vyras, man atrodo, tikriausiai tą uždraudė. 

— Tikrai uždraudė, — patvirtino seržantas Greivsas. — Tiek jis 


mums pasakė. 

Inspektorius nuožmiai jį nužvelgė. 

- Ji nuėjo į Daubą su panele Mauntdžoi - daktaras Kisingas 
matė jas drauge. Galbūt ten dalyvavo ir kitų Šlubių, aš iš tikro ne- 
žinau. 

— Ber kažkas siaubingai nepasisekė. Jie įmerkė kūdikį už kulno, 
kaip reikalauja Šlubių tradicija, ir kažkas atsitiko. Mažylė išslydo ir 
nuskendo. Jie palaidojo ją Statiniuose — prisiekė tiesą pasilaikyti sau. 
Bent jau aš manau, kad taip atsitiko. 

Seržantas Greivsas linktelėjo, o inspektorius jį perliejo tokiu 
žvilgsniu! 

— Ponia Bul iškart sumanė apkaltinti Fenelą. Vis dėlto juk ji ką 
tik pravažiavo vežimu gatvele. Ji grįžo namo ir pasakė savo vyrui 
Tomui, kad jų kūdikį pagrobė čigonai. O jis ja patikėjo — ir toliau 
ja tikėjo — iki dabar. 

Giliai įkvėpiau ir tęsiau. 

— Fenela spėjo ponios Bul ateitį per iškylą praeitą savaitę — pa- 
sakė jai tą pačią nesąmonę, kurią sako visiems: kad kažkas palaidota 
jos praeityje — kažkas, kas nori, kad jį iškastų. 

Tik tą akimirką, man bekalbant, mano galvą užgriuvo visa Fe- 
nelos žodžių jėga ir visiškas tinkamumas: „Pasakiau, kad jos praei- 
tyje yra kažkas palaidota; pasakiau, kad jis nori, kad jį iškastų — kad 
būtų kaip priklauso.“ Tiesą sakant, aš tuos žodžius užsirašiau į savo 
užrašų knygelę, nesupratusi, ką jie reiškia. 

Neįmanoma, kad ji būtų sužinojusi apie Bulių mažylės tariamą 
pagrobimą iki daug vėliau — ji buvo iškeliavusi iš Daubos, prieš pra- 
sidedant nepavykusioms krikštynoms. 

Ponia Bul, kad sustiprintų savo melą, turbūt buvo priversta 
imtis tolesnių veiksmų ir pateikti policijai melagingą pareiškimą. 


Tomas dėl savo abejotinų ryšių turbūt sugebėjo pasilikti kuo toliau 

antrajame plane. Argi ponia Malet neišplepėjo, kad jis turėjo bėdų 
su teisėsauga? 

Kaip gailėjausi, kad negaliu paklausti inspektoriaus, ar patvir- 
tintų mano spėjimą — ypač tą dalį apie Tomą Bulių — bet žinojau, 
kad jis nenorės — ir negalės - man pasakyti. Galbūt kada kitąkart... 

Bet kuriuo atveju Fenelą beveik iškart surado ir apklausė val- 
džios atstovai, tirdami vaiko dingimą - surado, apklausė ir išteisino. 
Tai atrodė akivaizdu. 

Todėl, kai ponia Bul netikėtai užėjo į jos palapinę praeitą savai- 
tę per iškylą, turbūt pasirodė, tarsi Likimas būtų ją atsiuntęs įvyk- 
dyti teisingumo. 

„Tavo praeityje yra kažkas palaidota. Kažkas, kas nori, kad jį 
iškastų — kad būtų kaip priklauso“, — jai pasakė Fenela, bet ji kalbėjo 
ne apie kūdikį — o apie ponios Bul kaltinimą pagrobimu! 

„Kerštas - mano profesija“, - pasakė Fenela. 

Tai jau tikrai kerštas! 

Bet jis kainavo. 

Juk ta moteris tikrai atpažino Fenelos vežimą iškyloje? Kažin 
kas ją apsėdo, kad užėjo į palapinę? 

Sugalvojau tik vieną priežastį: kaltė. 

Galbūt ponios Bul melas vyrui ir policijai jos pačios galvoje 
pradėjo irti - galbūt kokiu keistu būdu ji tikėjo, kad naujas susidū- 
rimas atmuštų bet kokį Tomui bekylantį įtarimą dėl jos kaltumo. 

Kaip ten man sakė daktaras Darbis? „Didelio streso metu žmo- 
nės kartais elgiasi keistai.“ 

— Na? - tarė inspektorius, pertraukdamas mano mintis. Jis lau- 
kė, kol aš pratęsiu. 

— Ką gi, ponia Bul, be abejo, nutarė, kad Fenela pažiūrėjo į kriš- 


tolinį rutulį ir pamatė nuskandinimą. Ji turbūt nuėjo tiesiai namo ir 

pasakė savo vyrui, kad čigonė, pagrobusi jų kūdikį, vėl stovyklauja 
Statiniuose. Tomas tą pačią naktį nuėjo į vežimą ir pabandė ją už- 
mušti. Jis tikriausiai tebetiki savo žmonos melu. Netgi nepaisant to, 
kad paskui buvo surastas kūdikio kūnas, lažinčiausi, kad jis tebe- 
kaltina čigonus. 

Žvilgtelėjau į seržantą Greivsą, kad patvirtintų, bet jo veidas 
buvo tarsi išskaptuotas iš akmens. 

— Kodėl tu taip įsitikinusi, kad jis buvo vežime? — paklausė ins- 
pektorius Hjuitas, versdamas kitą savo užrašų knygelės lapą. 

— Nes jį ten matė Kolinas Prautas. O jeigu to nepakanka, dar 
buvo tie visi klausimai dėl žuvies kvapo. Man atrodo, paaiškės, 
kad Tomas Bulius serga liga, dėl kurios kūnas skleidžia žuvies 
kvapą. Dogeris sako, kad yra užregistruota nemažai tokių atve- 
jų. 

Inspektorius Hjuitas truputį kilstelėjo antakius, bet nieko ne- 
pasakė. 

— Todėl, ligai sunkėjant, jis pastaruosius metus ar ilgiau laikėsi 
namo viduje. Ponia Bul pripasakojo, kad jis išėjo, bet jis visą tą lai- 
ką buvo čia, Bišop Leisyje, ir dirbo sutemus. Jis liejikas, žinote, ir 
turbūt labai nagingai lydė geležies atliekas ir liejo iš jų antikvarinius 
dirbinius. > 

— Taip, — tarė inspektorius Hjuitas, nustebindamas mane. — 
Nieko slapto, kad jis anksčiau dirbo Sampsono dirbtuvėse Rytų 
Finčinge. 

— Ir tebedirba, — pareiškiau. - Bent jau sutemus. 

Inspektorius Hjuitas užvertė užrašų knygelę ir atsistojo. 

— Džiaugiuosi galėdamas jums pranešti, pulkininke, kad jūsų 
malkų atramos bus netrukus grąžintos. Mes jas radome karietinėje, 


kurioje Heirvudas laikė savo antikvarinius daiktus. 

Aš buvau teisi! Salė Lapė ir Šopo pas Brukį 5wvo Harietos! Pa- 
keitęs juos reprodukcijomis, Brukis telaukė progos parduoti origi- 
nalus Londone. 

— Yra ir kitų, įsitraukusių į tai, kas pasirodė labai rafinuota 
vagių ir klastotojų gauja. Esu įsitikinęs, kad, atėjus laikui, apie tai 
perskaitysite laikraščiuose. 

— O kaip panelė Mauntdžoi? — išpyškinau. Vargšės Tildos 
Mauntdžoi man buvo visai gaila. 

— Ji gali būti apkaltinta bendrininkavimu, — tarė inspekto- 
rius. - Tai priklausys nuo nuovados viršininko. Aš jam nepavydžiu 
tos užduoties. 

— Vargšas Kolinas. Jo gyvenimas nebuvo lengvas, ar ne? 

— Galbūt bus lengvinančių aplinkybių, — tarė inspektorius 
Hjuitas. - Išskyrus tai, nieko pasakyti negaliu. 

— Iškart supratau, kad jis čia įsipainiojęs, kai radau virvę. 

Pasigailėjau iškart, kai tik žodžiai išėjo iš burnos. 

— Virvę? Kokią virvę? 

— Tą virvę, kuri įkrito pro Poseidono fontano groteles. 

— Vulmeri? Greivsai? Ką mes apie tai žinome? 

— Nieko, sere, — sutartinai tarė jie. 

— Tai galbūt padarykite mums paslaugą, tuoj pat nusinešdinki- 
te prie fontano ir ištaisykite tą neapsižiūrėjimą. 

— Taip, sere, — atsakė jie ir išžygiavo iš svetainės raudonais vei- 
dais. 

Inspektorius vėl sutelkė savo įnirtingą dėmesį į mane. 

— Virvė. Papasakok man apie virvę. 

— Ten turėjo būti virvė, - paaiškinau. - Brukis buvo gerokai per 
sunkus, kad jį ant fontano užkeltų bet kas, išskyrus patį stipriausią 


žmogų. Arba skautą su virve. 

— Ačiū, — tarė inspektorius Hjuitas. — To pakanka. Aš visai įsi- 
tikinęs, kad sugebėsime užpildyti, ko trūksta. 

— Be to, — pridūriau, — nutrinta vieta ant tridančio ganėtinai 
aiškiai rodė, kur virvė buvo nušveitusi dėmes. 

— Ačiū. Esu tikras, kad tą mes jau pastebėjome. 

Ką gi, tuomet, pagalvojau, kaltinkite tik save, jeigu nepagalvojote 
paieškoti virvės, kuria tai padaryta. Kolinas juk skautas, dėl Dievo 
meilės. Kartais būna, kad net aš nesuprantu biurokratų. 

— Vienas paskutinis klausimas, — tarė inspektorius, trindamas 
nosį. - Galbūt tu galėtum būti gera ir paaiškinti vieną klausimėlį, 
kurio aš niekaip nesuprantu. 

— Pasistengsiu, inspektoriau. 

— Kodėl, po galais, Kolinas pakabino Brukį ant fontano? Kodėl 
nepaliko jo ten, kur buvo? 

— Jie susigrūmė dėl omarų krapštiklio fontano pamato vi- 
duje. Kai Kolinas staiga tą daiktą paleido, Brukis dėl savo paties 
jėgos įsismeigė į šnervę. Tai, žinoma, buvo nelaimingas acsitiki- 
mas. 

Nors šitaip man papasakojo Kolinas, aš turiu prisipažinti, kad 
prieš inspektorių nemažai stengiausi pagražinti istoriją. Tikėjau Ko- 
lino istorijos versija ne daugiau, nei tikiu, kad kinkomi arkliai moka 
skraidyti. Mano vertinimu, Brukio mirtis buvo Kolino kerštas už 
tai, kad tiek metų buvo skriaudžiamas. Tai buvo nužudymas, tiesiai 
šviesiai. 

Bet kas aš tokia, kad teisčiau? Net neketinau pridėti nė vienos 
uncijos į Kolino bėdų naštą. 

— Brukis nugriuvo atbulas akmeniniais laiptais į patalpą. Tik- 
riausiai kaip tik tai jį ir užmušė. 


O Viešpatie, atleisk man už $į vieną geraširdišką prasimanymą! 

— Kolinas atsinešė gabalą virvės iš tunelio ir užtempė jį ant 
Poseidono tridančio. Jam teko surišti Brukio riešus, kad rankos 
paskui neišsprūstų iš palto. Jis nenorėjo rizikuoti, kad kūnas nu- 
kris. | 

Inspektorius pažvelgė į mane tokia išraiška, kurią galėčiau api- 
būdinti tik kaip skeptišką. 

— Brukis, — tęsiau aš, - buvo sakęs Kolinui apie Šlubių tikėjimą, 
kad dangus yra tiesiai ten, mums virš galvos. Matote, jis norėjo pa- 
skubinti Brukį aukštyn. 

— Gerasis Viešpatie! — tarė Tėvas. 

Inspektorius Hjuitas pasikasė nosį. 

— Hmmm. Atrodo truputį dirbtina. 

— Visai ne taip jau ir dirbtina, inspektoriau. Kaip tik šitaip Ko- 
linas man paaiškino. Aš tikra, kad kai daktaras Darbis ir vikaras 
jums leis toliau jį apklausti... 

Inspektorius liūdnai linktelėjo, tarsi taip ir būtų galvojęs nuo 
pradžių. 

— Ačiū, Flavija, — padėkojo jis, stodamasis ir užversdamas už- 
rašų knygelę. — Ir ačiū jums, pulkininke de Liuka. Jūs daugiau nei 
dosniai padėjote mums prisikasti prie šio reikalo esmės. 

Jis nuėjo link svetainės durų. 

— Ak ir, Flavija, — tarė jis kiek drovokai, atsisukdamas atgal. — 
Vos nepamiršau. Šiandien čia atvykau iš dalies ir kaip pasiuntinys. 
Mano žmona Antigonė būtų sužavėta, jeigu kitą trečiadienį ateitum 
arbatos... jeigu būsi neužsiėmusi, žinoma. 

Antigonė? Arbata? Tada ėmiau suprasti. 

Oi nuostiabi diena! Valiū! Valei! Ta nuostabioji deivė Antigonė 


kviečia mane, Flaviją Sabiną de Liuką, į savo vijokliais apaugusią tro- 


belę! 

— Ačiū, inspektoriau, — santūriai ištariau. — Aš pasižiūrėsiu į 


savo kalendorių ir bus matyt, ar galėsiu skirti laiko. 


Užskriejau laiptais. Nekantravau pasakyti Porcelianai! 
Galėjau ir atspėti, kad jos nebebus. Ji išplėšė tuščią lapą iš mano 


užrašų knygelės ir prisegė jį prie vienos mano pagalvės žiogeliu. 


Ačiū už viską. Aplankyk kada mane Londone. 
Tavo draugė 


Porceliana. 


Tik tiek ir nieko daugiau. 
Iš pradžių mane apėmė liūdesys. Nepaisant mūsų pykčių ir su- 
sitaikymų, niekad nebuvau sutikusi nieko panašaus į Porcelianą Ly. 


Jau pradėjau jos ilgėtis. 


x*** 


Man sunku rašyti apie Harietos portretą. 

Nebuvo net kalbos, kad būtų galima palikti paveikslą Vanetos 
Heirvud studijoje, nusuktą veidu į sieną. Juk ji vis dėlto man jį pa- 
siūlė, o kadangi Harieta buvo sumokėjusi už darbą, jis buvo teisėta 
Bukų giraitės turto dalis. 

Paslapčia jį pakabinsiu, nusprendžiau, svetainėje. Atidengsiu jį 
prieš savo šeimą taip ceremoningai, kaip tik sugebėsiu. Vos galėjau 
to sulaukti. 

Galiausiai pasirodė ne itin sunku organizuoti pervežimą. Pa- 
prašiau ponios Malet šnektelti su Klarencu Mandžiu, kuris vairavo 
vienintelį Bišop Leisio taksi, ir Klarencas sutiko „parūpinti trans- 


portą', kaip jis pasakė. 

Tamsią ir lietingą vėlyvo rugsėjo popietę mes atriedėjome prie 
trobelės-studijos Malden Fenvike vartų, ir Klarencas palydėjo mane 
prie durų su didžiuliu juodu lietsargiu. 

— Užeikite, — tarė Vaneta Heirvud, - aš jūsų laukiau. 

— Atsiprašau, kad truputį vėluojame. Lietus ir visa kita... 

— Nieko tokio. Tiesą sakant, pastebėjau, kad dienos trunka il- 
giau nei paprastai. 

Mes su Klarencu palaukėme prieškambaryje, kol rūsčioji Ursu- 
la pasirodė nešina dideliu objektu, suvyniotu į rudą popierių. 


— Nesušlapinkit, — perspėjo Vaneta. — Tai geriausias mano darbas. 


**k 


Ir taip mes pargabenome Harietos portretą į Bukų giraitę. 

— Palaikyk man lietsargį, - paprašė Klarencas, pasiruošdamas 
ištempti paketą iš galinės taksi sėdynės. - Man reikės abiejų rankų. 

Dengdami ryšulį nuo nuožulnaus lietaus, mes nubėgome prie 
durų nerangiai tarsi trikojai lenktynininkai. 

Padaviau Klarencui užmokestį ir perėjau pusę fojė, kai Tėvas 
staiga išėjo iš savo studijos. 

— Ką dabar parvilkai namo? — paklausė jis, ir man širdis nebe- 
leido meluoti. 

— Tai paveikslas. Jis tavo. 

Tėvas atrėmė jį į sieną ir grįžo į savo studiją, iš kurios pasirodė 
nešinas žirklėmis, kuriomis nukirpo mėsininko špagatą, apvyniotą 
keliskart. 


Jis pasitraukė ir popierius nukrito šalin. 

Tai įvyko prieš dvi savaites. 

Harietos ir jos trijų vaikų portreto nebėra fojė, bet jo nėra ir 
svetainėje. Iki šiandien tuščiai ieškojau po visą namą. 

Bet šį rytą, kai atrakinau savo laboratorijos duris, radau pa- 
veikslą, pakabintą virš židinio atbrailos. 

Niekam apie tai neužsiminiau. 

Tėvas žino, kad jis ten, ir aš žinau, kad jis ten, ir kol kas tai 


svarbiausia. 


PASTABA SKAITYTOJU!I 


Kad suteikčiau šiam pasakojimui pakankamai dramatiško apšvieti- 
mo, turiu pripažinti, kad truputį šen bei ten pakaitaliojau mėnulio 
fazes, nors skaitytojas gali būti ramus, kad pabaigęs vėl viską padė- 


jau taip, kaip buvo. 


PADĖKA 


Rašydamas šią knygą, be kita ko, tarytum ilgokai keliavau su drau- 
gais: tarsi piligrimas į šventąsias vietas. Mes pakeliui susitikome, 
kartais išsiskirdavome, kartu valgėme, pasakojome vieni kitiems is- 
torijas, idėjas, anekdotus ir nuomones. Taip darydami, tie draugai 
neatskiriamai įsipynė į pasakojimo audinį. 

Širdingai dėkoju daktarui John Harland ir Janet Harland, ku- 
riems dedikuota ši knyga, už daugelį metų draugystės ir nesuskai- 
čiuojamus puikius pasiūlymus. 

Nora ir Don Ivey, kurie ne tik man atvėrė savo namus, bet ir 
asmeniškai pasirūpino, kad išsipildytų viena mano gyvenimo sva- 
jonė. 

Savo redaktoriams: Bill Massey iš „Orion Books“ Londone, 
Kate Miciak iš „Random House“ Niujorke ir Kristin Cochrane iš 
„Doubleday Canada“ Toronte. Ir ypač dėkoju Loren Noveck ir Con- 
nie Munro iš „Random House“ Niujorke, taip pat mano leidybos 
redaktorei ir teksto redaktorei, kurios tyliai darbuojasi užkulisiuose 
ir atlieka didžiumą darbo, už kurį pagerbiamas būnu aš. 

Denise Bukowski, savo agentei, ir Susan Morris iš „Bukowski 
Agency“, kurios stulbinamai efektyviai ir bebaimiškai žongliruoja 


visais smulkmenų kalnais. 

Brad Martin, „Random House Canada“ direktoriui, už jo ne- 
blėstantį tikėjimą. 

Susan Corcoran ir Kelle Ruden iš „Random House“ Niujorke 
ir Sharon Klein iš „Random House“ Toronte už jų fenomenalų pa- 
laikymą. | 

Natalie Braine, Jade Chandler, Juliet Ewers, Jessica Purdue ir 
Helen Richardson iš „Orion Books“ Londone, kurios padėjo man 
atsikratyti tiek daug rūpesčių. 

Jennifer Herman ir Michael Ball už tai, kad mylios lėkė pro 
šalį, o aš saugiai buvau pristatytas į vietą. 

Ken Boichuk ir jo „Grimsby Author Series“ dėkingas už labiau- 
siai įsimintiną vakarą. 

Mano senam draugui Robert Nielsen iš „Potlatch Publica- 
tions“, kuris išleido kai kuriuos iš mano ankstyviausių kūrinių ir 
atrodė taip pat nuoširdžiai laimingas, mane matydamas, kaip aš — 
matydamas jį. 

Ted Barris, rašytojui ir ssnam draugui, kurio sutelkta energija 
visada labai įkvepia. 

Marion Misters iš „Sleuth of Baker Street“ Toronte ir Wendy 
Sharko iš „Ihe Avid Reader“ Koburge, kurios pasitiko mane, grįžusį 
į gimimo vietą ir į gimtąjį miestelį. 

Rita ir Hank Schaeffer, kurie lepino mane Monrealyje. 

Andreas Kessaris iš „Paragraphe Bookstore“ Monrealyje. 

„Random House“ „Vestminsterio ponioms“: Cheryl Kelly, Lori 
Zook, Sherri Drechsler, Pam Kaufman, Judy Pohlhaus, Camille 
Marchi, Sherry Virtz, Stacey Carlinia, Emily Bates, Amiee Wing- 
held ir Lauren Gromlowicz, su kuriomis aš dalijausi toną knygų ir 


dvi tonas juoko. 

Kim Monahan, Randall Klein ir David Weller iš „Random 
House“, Niujorko mieste. 

Tony Borg, Mary Rose Grima, daktarui Joe Rapa, Doris Vella 
ir daktarui Raymond Xerri, kurie turbūt niekada nesuvoks, kaip 
nepaprastai jie padėjo. Niekada nepamiršiu jų gerų ir mandagių po- 
elgių, man rašant šią knygą. 

Mary Jo Anderson, Stan Ascher, Andrea Baillie, Tim Belford, 
Rebecca Brayton, Arlene Bynon, Stephen Clare, Richard Davies, 
Anne Lagace Dowson, Mike Duncan, Vanessa Gates, Kathleen Hay, 
Andrew Krystal, Sheryl MacKay, Hubert O'Hearn, Mark Perzel, 
David Peterson, Ric Peterson, Craig Rintoul, M. J. „Mike“ Stone, 
Scott Walker, Lisa Winston ir Carolyn Yates, kurie uždavinėjo visus 
reikiamus klausimus ir dėl to ėmė atrodyti, kad viskas paprasta. 

Skip Prichard ir George Tattershield iš „Ingram Books Com- 
pany“ La Verne, Tenesyje; ir Claire Tattersfield, kuri suteikė man 
didžiulę garbę, praleidusi pamokas, kad pasirašyčiau jai knygą, ir 
Robin Glennon, kuris surengė labai įsimintiną dieną. 

Kolegoms rašytojams Annabel Lyon, Michael McKinley, Chuck 
Palahniuk ir Danielle Trussoni, kurie dalį kelionės keliavo drauge. 

Paul Ingram iš „Prairie Lights Books“ Ajova Sityje, Ajovoje, 
ir Wes Caliger. Nepaisant to, kad dieną prieš man atvykstant jis 
bendravo su prezidentu Obama, pasitiko mane taip, kaip svajoja 
kiekvienas rašytojas. 

Mano „piktajai dvynei“ Barbara Peters iš „The Poisoned Pen“ 
Skotsdeile, Arizonoje, kuri mano balso pašte palieka ypač stulbi- 
nančių idėjų. 

Mano brangaus draugo David Thompson iš „Murder by the 


Book“ Hiustone, Teksase, atminimui, kurio šokiruojamai ankstyva 

mirtis 20I0-ųjų rugsėjį atėmė iš detektyvų literatūros pasaulio vieną 
iš jo kertinių akmenų. Žinomas dėl savo enciklopedinio detekty- 
vų literatūros išmanymo, David buvo visur mylimas ir rašytojų, ir 
skaitytojų. 

Ir David žmonai McKenna Jordan iš „Murder by the Book“ ir 
McKenna mamai Brenda Jordan už nesuskaičiuojamai švelnų ge- 
rumą. 

Dan Mayer ir Bob Weitrack iš „Barnes and Noble“ Niujorke; 
Ellen Clark, Richard Horseman, Dane Jackson ir Eric Tsai iš „Bor- 
ders“ Ann Arbore, Mičigane. 

Barb Hudson, Jennie Turner-Collins ir Michal Fraser iš „Jo- 
seph-Beth Booksellers“ Cincinatyje, Ohajuje, ir Kathy Tirschek, 
kuri saugiai mane gabeno, kur man reikėjo. 

Su meile Bryson: Jean, Bill, Barbara, John, Peter ir David, kurie 
visad buvo kartu. 

"Ball Streeto gaujai: Bob ir Pat Barker, Lillian Barker Hoselton, 
Jane McCraig, Jim Thomas ir garbės narei Linda Hutsell-Manning; vėl 
kartu po pusės amžiaus. Thomas Wolfe klydo: namo grįžti įmanoma. 

Evelyn ir Leigh Palmer ir Robert Bruce Thompson, kurie padė- 
jo dėl chemijos. Jei liko klaidų, jos - mano. 

Taip pat turiu pripažinti, kad lieku ypač skolingas knygoms, 
kurios įkvėpė išrasti tą keistąją sektą, Šlubius: Arskilusių bažnyčių 
ir maldyklų Londone, Vestminsteryje ir Soutverke istorija ir liekanos; 
įskaitant jų pastorių gyvenimus, nuo nonkonformizmo pakilimo iki šių 
laikų, Walter Gibson, Londonas, 1814, ir Krikštijimo istorija, Robert 
Robinson, Bostonas, 1817. 

Ir galiausiai, kaip visada, išreiškiu meilę savo žmonai Shirley, 


kuri palengvina man gyvenimą, darydama viską, ką aš palieku ne- 

padaręs, ir dar eina mano asmeninės kompiuterių technikės parei- 
gas. Niekas neturi tokio puikaus talento atgaivinti nusidėvėjusias 


klaviatūras ir, kol tai daro, pašalinti iš jų trupinius. 

